
Padėka 


IENOS ŠVIESĄ ŠI KNYGA išvydo sulaukus daugelio žmonių pagal- 

bos ir paramos. Pirmiausia nuoširdžiai dėkoju visiems Pirmųjų 
povedybinių metų (PPM) programos dalyviams. Be jūsų nuolatinio 
atsidavimo ir dalyvavimo projekte ši knyga nebūtų pasirodžiusi. Taip 
pat nuoširdų padėkos žodį tariu savo studentams ir kolegoms už ne- 
paliaujamą, pasiaukojamą darbą projekte, trukusiame dvidešimt ket- 
verius metus. Per tą laiką įgijome neįkainojamų Žinių apie santuoką, 
skyrybas ir naujų tarpusavio santykių kūrimą. Visa širdimi dėkoju ir 
Ouklando universiteto administracijai už paramą, palaikymą ir su- 
teiktą stipendiją. Didžiuojuosi esanti Ouklando universiteto bendruo- 
menės narė. 

Ačiū tariu ir Carolyn Rodi už atsidavimą, kūrybiškumą ir sunkų 
darbą, - be viso to nebūčiau išsivertusi. Už konsultacijas, paramą ir 
entuziazmą taip pat dėkoju ir leidėjams Cathy Lewis, Gail Bradney, 
taip pat agentei Jill Marsal. Padėkoti norėčiau ir Shanai Drehs - nuo 
pat pradžių mano sumanymui atsidavusiai Sourcebooks redaktorei. 

Tačiau rašant šią knygą svarbiausia buvo mano šeima ir artimieji. 
Dėkoju savo motinai ir tėvui, kurių iki šiol vienas kitam rodoma mei- 
lė ir pagarba man yra didžiausias įkvėpimo šaltinis. Esu dėkinga bro- 
liui, seseriai ir draugams už neįkainojamą paramą ir pagalbą. Už mei- 
lę ir juoką ačiū tariu ir savo vaikams. Jūs praskaidrinate mano pasaulį. 
Ačiū sakau ir savo vyrui - esu nepaprastai dėkinga už tai, kad esi ša- 
lia. Be galo branginu tavo draugystę, paramą ir partnerystę. 


Įvadas 


AIGI ESATE ČIA IR DABAR. Po neseniai nutrūkusių tarpusavio san- 
154 ir vėl ieškote naujo gyvenimo partnerio, naujos gyvenimo 
meilės. Galbūt išgyvenote skyrybas, o gal baigėsi ilgalaikiai santykiai 
ir dabar po labai ilgos pertraukos svarstote, ar pradėti iš naujo meilės 
paieškas. O galbūt jau ieškote Jo arba Jos. Tik šį kartą norite išvengti 
klaidų. Nuo tada, kai pastarąjį kartą buvote vienišas, visa, kas susiję 
su pasimatymais, gerokai pasikeitė, todėl jūsų galvoje knibžda abejo- 
nės: Kaip pamiršti buvusį partnerį ir nebegrįžti į praeitį? Koks žmogus man 
būtų tinkamiausias? Ar man ne per vėlu viską pradėti iš naujo? Kaip vėl 
išmokti pasitikėti ir rasti gyvenimo palydovą? O mažytis nepasitikėjimo 
velniukas šnibžda į ausį: Ar apskritai verta dėl to stengtis? 

Patikėkite, suprantu jus. Esu girdėjusi tūkstančius panašių klausi- 
mų ir baimę keliančių abejonių iš tokių pat kaip jūs Žmonių, norinčių 
žinoti, kaip iš naujo rasti laimę ir pasitenkinimą teikiančią meilę. Mei- 
lę, kuri sukuria tvirtus santykius, meilę, apie kurią pasakotumėte sa- 
vo vaikams, meilę, apie kurią visuomet svajojote. Nesijauskite esantys 
vieni, nes tokią svajonę Jungtinėse Amerikos Valstijose puoselėjate su 
daugiau nei šimtu tūkstančių vienišių, iš kurių vienas ketvirtadalis 
bent kartą jau buvo susituokę. Nustatyta, kad 50 procentų susituoku- 
sių žmonių tampa vieniši nesulaukę penkiasdešimties - tiek dėl sky- 
rybų, tiek dėl vieno iš sutuoktinių mirties. Tad kas gali jus kaltinti, 
kad jaučiate nerimą ir baimę? O nerimas ir baimė gali būti žlugdan- 
tys, aš tai Žinau. 

Šiandien noriu jus užtikrinti, kad iš naujo atrasti meilę ir, svar- 
biausia - tikrą meilę, yra įmanoma šimtu procentų, nes tai įrodo šioje 
knygoje aprašytas dvidešimt ketverius metus trukęs šiuolaikinis vy- 
rų ir moterų santykių tyrimas. Daugiau nei du dešimtmečius vadova- 

vau Nacionalinio sveikatos instituto (NSI) finansuojamai programai, 
tiriančiai pagrindinius meilės, tarpusavio santykių ir santuokos klau- 
simus. Tai vienintelis tokio pobūdžio ilgalaikis tyrimas, apėmęs tokią 
didelę, įvairialypę Žmonių grupę ir lydėjęs juos nuo pirmųjų medaus 
mėnesio dienų per vedybinio gyvenimo pakilimus ir nuopuolius, kar- 
tais ir per skyrybų skausmą bei naujos meilės paieškas. Šis tyrimas 
tikrai yra išskirtinis apimtimi ir išsamumu: per daugiau nei dvide- 
šimt penkerius metus tyrėjai apklausė apie septynis šimtus susituo- 
kusių ir išsiskyrusių vyrų bei moterų! 

Ką visa tai reiškia jums? Visos šioje knygoje pateiktos išvados ir 
patarimai - kaip sėkmingai susirasti antrąją pusę, kas padeda išsau- 
goti tvirtus tarpusavio santykius ir teikia laimę poroje - yra pagrįs- 
ta išsamiu moksliniu tyrimu. Patarimai išbandyti, atspindi tikrovę ir 
išties padeda. Paprasti, praktiški Žingsniai, kuriuos apibrėžiau tyri- 
nėdama santykius, ne kartą įrodė esantys veiksmingi ir ne vienam 
vienišiui padėjo užmegzti naujus ir laimingus santykius. Svarbu pa- 
minėti, kad knygoje pateiktą programą be vargo pritaikysite ir savo 
gyvenime. 

Apstu knygų apie pasimatymus, kurios padės jums patraukti kie- 
no nors dėmesį, apsukti kam nors galvą ir užpildyti savo kalendorių 
pasimatymais prie kavos puodelio, kokteilių vakarėliais ir vakarie- 
nėmis keturių žvaigždučių restoranuose. Tačiau ši knyga ne apie tai, 
kaip surasti „bet ką“ ir tikėtis, jog iš viso to kas nors išeis. Ši knyga iš- 
samiai ir palengva paruoš jus tikrosios gyvenimo meilės paieškai: su- 
žinosite, kaip pasirengti pasimatymui, kaip suprasti, koks partneris 
būtų jums idealus, ir kaip sudaryti veiksmų planą, kaip jį rasti. Kaip 
sutikti tokį žmogų, su kuriuo praleisite daug malonaus laiko ir pui- 
kiai jausitės kartu. Žmogų, su kuriuo sulauksite senatvės. Galbūt net 
„tą vienintelį“. Knygoje rasite moksliškai pagrįstų, niekada anksčiau 
neskelbtų faktų, kurie padės jums tokius santykius paversti tikrove. 
Patirsite, kas yra nuostabūs, jaudinantys, pakylėjantys ir džiaugsmin- 
gi santykiai. 

| Meilės daktarė 


Užsiimu privačia šeimos ir vedybų terapeutės praktika Detroite ir jo 
apylinkėse. Konsultuoju keletą didžiausių pažinčių tinklalapių, dės- 
tau universitetų studentams ir prižiūriu valstybės finansuojamus ty- 
rimus vedybų ir tarpusavio santykių klausimais. Čia visi mane pa- 
žįsta kaip daktarę Teri Orbuch - psichologę, sociologę, profesorę ir 
tarpusavio santykių tyrinėtoją. 

Tačiau už savo konsultacijų kabineto ir dviejų Mičigano valstijos 
aukštųjų mokyklų - Mičigano ir Ouklando universitetų, kuriuose dir- 
bu, sienų esu vadinama Meilės daktare - visoje šalyje pripažinta tar- 
pusavio santykių specialiste, kuri kviečiama į televiziją ir radiją, pa- 
sisako spaudoje ir internetinėje Žiniasklaidoje. Kasdien atsakinėju į 
klausimus apie meilę, seksą, tarpusavio santykius, vedybas, skyry- 
bas ir visuomet pateikiu lengvai pritaikomus, paprastus, moksliškai 
pagrįstus atsakymus. Esu pelniusi optimistiško, iš anksto neteisian- 
čio žmogaus vardą ir vertinama už konkretumą bei naudingus pata- 
rimus, kuriuos nedelsiant galima pritaikyti siekiant tvirtesnių ir lai- 
mingesnių tarpusavio santykių. 

Kaip iš mokslininkės tapau paprastų, tokių kaip jūs žmonių pata- 
rėja? Meilės daktare pradėjau dirbti dar 2004 metais, tuomet buvau iki 
ausų įklimpusi į Pirmųjų povedybinių metų (PPM) tyrimus, jų rezul- 
tatus vieną po kito ėmė spausdinti įvairūs akademiniai laikraščiai ir 
žurnalai. Nepagalvokite nieko bloga - didžiavausi ir džiaugiausi tuo, 
kad su kolegomis mokslininkais galiu pasidalyti savo atradimais. Tik 
taip galime sulaukti atsiliepimų, bendradarbiauti ir siekti pozityvios 
bei naudingos mokslo pažangos. 

Kaip tik tuo metu iš savo terapijos klientų, projektų ir tyrimų da- 
lyvių bei universiteto studentų vis dažniau išgirsdavau panašių klau- 
simų. Klausimų, į kuriuos, pasitelkdama savo tyrimus, jau buvau ra- 
dusi atsakymus: Kodėl nuolat pritraukiu netinkamus žmones? Ar esu per 
senas meilei? Kaip ateityje išvengti iširusioje santuokoje padarytų klaidų? Ar 
įmanoma sutikti tinkamą žmogų? Ar sugebėsiu vėl pasitikėti? Kaip sutikti 
artimą žmogų, jei tiek daug dirbu ir vienas auginu vaikus? 

Mano tyrimai padėjo atsakyti į visus šiuos klausimus, o kai kurios 
išvados buvo labai netikėtos ir daugeliui žmonių žadėjo dideles gyve- 

nimo permainas. Kodėl tokia naudinga informacija turi būti spausdi- 
nama tik akademiniuose žurnaluose ir dulkėti mokslininkų stalčiuo- 
se? Norėjau, kad šios žinios pasiektų paprastus žmones, tuos, kuriems 
iš tiesų kyla klausimų apie realius tarpusavio santykius! Todėl pasu- 
kau kitu keliu nei kolegos: nutariau parašyti disertaciją, prieinamą 
paprastiems — vienišiams ir santuokoje esantiems — žmonėms kon- 
krečių praktinių patarimų forma. Nepaprastai susižavėjau idėja, kad 
mokslas gali būti ne tik prieinamas, bet ir suprantamas bei naudingas 
plačiajai visuomenei. Nuo tada savo darbais - parašiau dvi knygas, 
bent tūkstantį kartų kalbėjau per įvairias informacijos priemones, da- 
viau interviu, rašiau straipsnius — tūkstančiams vienišų Žmonių pa- 
dėjau iš naujo atrasti meilę, o sutuoktiniams - sustiprinti ir atnaujinti 
vedybinius santykius. 

Šioje knygoje pateikiami mano ilgamečio mokslinio tyrimo rezul- 
tatai, taip pat kitų Žinomų tarpusavio santykių tyrinėtojų išvados, 
įžvalgos, patarimai ir mintys darnių, patvarių, laimingų tarpusavio 
santykių klausimais. 


Ar ši knyga skirta jums? 


Norite įsitikinti, ar tarpusavio santykių tyrimai ir ši knyga padės jums at- 
rasti meilę iš naujo? Atsakykite į šiuos klausimus: 


+ Ar esate išsiskyręs ir norėtumėte pradėti naujos meilės paieškas? 

+ Ar neseniai subyrėjo jūsų ilgalaikiai santykiai ir norite pamiršti 
nuoskaudas? | 

Ar šiuo metu tarpusavio santykiai jūsų netenkina, tačiau bijote juos 
nutraukti, manydami, kad meilė jūsų nebeaplankys? 

+ Praeityje ne kartą bandėte kurti tarpusavio santykius, bet 
nesėkmingai? 

+ Gal praradote savo sutuoktinį ir norėtumėte dar kartą pamilti? 


Jei teigiamai atsakėte į bent vieną iš šių klausimų, vadinasi, ši knyga 
skirta kaip tik jums! Knygoje pateikti atsakymai ir patarimai, tarsi pagal 

užsakymą tiems, kurie, nepaisydami praeityje patirtų nuoskaudų, tikisi 
pamilti dar kartą. 


| Informacija, kurios nerasite 
niekur kitur 


Daugiau nei dvidešimt penkerius metus trukęs tyrimas atskleidė ne- 
mažai netikėtų ir net stulbinamų faktų apie meilę ir tarpusavio san- 
tykius. Pavyzdžiui, ar žinote, kad po skyrybų moterys dažniau nei 
vyrai tampa išrankesnės ir nelinkusios įsipareigoti iš naujo? Arba kad 
skyrybas išgyvenę ir naujus santykius sukūrę žmonės savo finansi- 
nius reikalus tvarko atskirai? Ar žinote, kad vyrai dėl skyrybų linkę 
kaltinti save net keturis kartus daugiau nei moterys? Arba kad lai- 
mingus tarpusavio santykius puoselėjantys žmonės yra fiziškai ak- 
tyvesni už vienišius? Tai tik keletas mūsų tyrimais įrodytų faktų. Ar 
dar neįsitikinote, kad čia rasite nepamainomų patarimų naujos meilės 
paieškos klausimais? Būkite tuo visiškai tikri! 

Dauguma apie tarpusavio santykius ir priešingos lyties atstovus 
sprendžia remdamiesi masinės informacijos priemonių - kino filmų, 
televizijos programų - sukurtu įvaizdžiu arba vadovaujasi liaudies iš- 
mintimi, draugų ir šeimos narių patarimais bei populiariosios psicho- 
logijos pateikiamais apibūdinimais. Dauguma jų tiesiog prasilenkia 
su tikrove! Vadovaudamiesi šiais visuotinai paplitusiais mitais ir klai- 
dingomis prielaidomis, naujus santykius dažnai pradedame kupini 
baimės, netikrumo ir išankstinių nuostatų. Visa tai turi įtakos ne tik 
mūsų jausmams ir elgesiui, bet ir potencialaus partnerio pasirinki- 
mui. Čia ir prasideda klasikinės tarpusavio santykių klaidos bei ne- 
susipratimai. Todėl tokiai daugybei žmonių nesiseka sukurti patvarių 
santykių ir susirasti tinkamo Žmogaus. 

Kaip mokslininkė, bendradarbiaujanti su dviem universitetais, ga- 
liu naudotis neišsenkančiais mokslinių tyrimų rezultatais tarpusavio 
santykių, vedybų, skyrybų, lytinių santykių ir tarpusavio suderina- 
mumo klausimais. Priešingai nei kitų panašių leidinių autorių, kurie 
remiasi savo asmenine nuomone ir tyrimų rezultatais, gautais iš ma- 

žų, specialiai tam suformuotų žmonių grupių, mano pateikiami pata- 
rimai grindžiami mokslo patvirtintais faktais. Tik naudodamasi PPM 
programos rezultatais šiandien galiu pasidalyti nauja neįtikėtina in- 
formacija apie gyvenimą prieš ir po vedybų, apie sutuoktinių tarpu- 
savio santykius po vedybų, apie ilgalaikius neįteisintus santykius ir 
apie antrąsias vedybas. 


| Meilė iš antro karto 


Su kokiomis problemomis susiduria žmonės, bandantys iš naujo rasti 
meilę? Jie kaip ir jūs susiduria su panašiais sunkumais: baiminasi bū- 
ti atstumti, bijo naujų pažinčių ir bendravimo, jaučiasi nedrąsiai, tu- 
ri mažai vilties ir dažnai jaučiasi nemylimi, todėl nusivylimas tampa 
dažnu pasimatymų palydovu. Šie žmonės širdyje nešiojasi ir praradi- 
mo jausmą - gedi neseniai nutrūkusių ilgalaikių tarpusavio santykių. 
Jaučiasi atstumti ir nereikalingi. Juos dažnai apima pyktis. Išgyvenda- 
mi visų šių emocijų sumaištį, mano apklausti vyrai ir moterys sau už- 
duoda ir daug konkretesnius klausimus: Apie ką kalbėti per pirmą pasi- 
matymą? Kur ieškoti pasimatymams tinkamų priešingos lyties atstovų? Kaip 
pasitikėti savo jausmais? Jie jaudinasi, nes nežino, kur ir kaip užmegzti 
naujas pažintis. O sutikę naują partnerį bijo, kad jų pasirinkimo nepa- 
teisins artimieji, arba nerimauja, kaip nekartoti iširusioje santuokoje 
padarytų klaidų. 

Panašūs jausmai toli gražu nėra išskirtiniai ar kuo nors unikalūs; 
esu tikra, kad daugumą jų patys esate patyrę. Šis suvokimas labai 
svarbus, nes manydami, kad jums vieninteliam nesiseka meilės rei- 
kalai, dėl savo nesėkmių imate kaltinti save. Jums atrodo, kad kažkas 
jums negerai, bet leiskite jus patikinti — tai tikrai netiesa. Jūs papras- 
čiausiai dar neišsiaiškinote, su kokiu žmogumi turite kurti santykius. 
Nusipelnote meilės ir tikrai ją rasite. Tinkamo Žmogaus paieškos ne- 
turi nieko bendra su jūsų rengimosi stiliumi ar gero restorano parin- 
kimu pirmajam pasimatymui. Neatpažinsite jo net laikydamiesi tai- 
syklės skambinti žmogui ne anksčiau kaip po trijų dienų po pirmo 
pasimatymo, kaip pataria populiariosios psichologijos knygos apie 
meilės reikalus. Savo antrąją pusę sutiksite tik gerai pažinę patys 5a- 

užsakymą tiems, kurie, nepaisydami praeityje patirtų nuoskaudų, tikisi 
pamilti dar kartą. 


Informacija, kurios nerasite 
niekur kitur 


Daugiau nei dvidešimt penkerius metus trukęs tyrimas atskleidė ne- 
mažai netikėtų ir net stulbinamų faktų apie meilę ir tarpusavio san- 
tykius. Pavyzdžiui, ar žinote, kad po skyrybų moterys dažniau nei 
vyrai tampa išrankesnės ir nelinkusios įsipareigoti iš naujo? Arba kad 
skyrybas išgyvenę ir naujus santykius sukūrę Žmonės savo finansi- 
nius reikalus tvarko atskirai? Ar žinote, kad vyrai dėl skyrybų linkę 

mingus tarpusavio santykius puoselėjantys Žmonės yra fiziškai ak- 
tyvesni už vienišius? Tai tik keletas mūsų tyrimais įrodytų faktų. Ar 
dar neįsitikinote, kad čia rasite nepamainomų patarimų naujos meilės 
paieškos klausimais? Būkite tuo visiškai tikri! 

Dauguma apie tarpusavio santykius ir priešingos lyties atstovus 
sprendžia remdamiesi masinės informacijos priemonių - kino filmų, 
televizijos programų — sukurtu įvaizdžiu arba vadovaujasi liaudies iš- 
mintimi, draugų ir šeimos narių patarimais bei populiariosios psicho- 
logijos pateikiamais apibūdinimais. Dauguma jų tiesiog prasilenkia 
su tikrove! Vadovaudamiesi šiais visuotinai paplitusiais mitais ir klai- 
dingomis prielaidomis, naujus santykius dažnai pradedame kupini 
baimės, netikrumo ir išankstinių nuostatų. Visa tai turi įtakos ne tik 
mūsų jausmams ir elgesiui, bet ir potencialaus partnerio pasirinki- 
mui. Čia ir prasideda klasikinės tarpusavio santykių klaidos bei ne- 
susipratimai. Todėl tokiai daugybei Žmonių nesiseka sukurti patvarių 
santykių ir susirasti tinkamo Žmogaus. 

Kaip mokslininkė, bendradarbiaujanti su dviem universitetais, ga- 
liu naudotis neišsenkančiais mokslinių tyrimų rezultatais tarpusavio 
santykių, vedybų, skyrybų, lytinių santykių ir tarpusavio suderina- 
mumo klausimais. Priešingai nei kitų panašių leidinių autorių, kurie 
remiasi savo asmenine nuomone ir tyrimų rezultatais, gautais iš ma- 

žų, specialiai tam suformuotų žmonių grupių, mano pateikiami pata- 
rimai grindžiami mokslo patvirtintais faktais. Tik naudodamasi PPM 
programos rezultatais šiandien galiu pasidalyti nauja neįtikėtina in- 
formacija apie gyvenimą prieš ir po vedybų, apie sutuoktinių tarpu- 
savio santykius po vedybų, apie ilgalaikius neįteisintus santykius ir 
apie antrąsias vedybas. 


| Meilė iš antro karto 


Su kokiomis problemomis susiduria žmonės, bandantys iš naujo rasti 
meilę? Jie kaip ir jūs susiduria su panašiais sunkumais: baiminasi bū- 
ti atstumti, bijo naujų pažinčių ir bendravimo, jaučiasi nedrąsiai, tu- 
ri mažai vilties ir dažnai jaučiasi nemylimi, todėl nusivylimas tampa 
dažnu pasimatymų palydovu. Šie žmonės širdyje nešiojasi ir praradi- 
mo jausmą - gedi neseniai nutrūkusių ilgalaikių tarpusavio santykių. 
Jaučiasi atstumti ir nereikalingi. Juos dažnai apima pyktis. Išgyvenda- 
mi visų šių emocijų sumaištį, mano apklausti vyrai ir moterys sau už- 
duoda ir daug konkretesnius klausimus: Apie ką kalbėti per pirmą pasi- 
matymą? Kur ieškoti pasimatymams tinkamų priešingos lyties atstovų? Kaip 
pasitikėti savo jausmais? Jie jaudinasi, nes nežino, kur ir kaip užmegzti 
naujas pažintis. O sutikę naują partnerį bijo, kad jų pasirinkimo nepa- 
teisins artimieji, arba nerimauja, kaip nekartoti iširusioje santuokoje 
padarytų klaidų. 

Panašūs jausmai toli gražu nėra išskirtiniai ar kuo nors unikalūs; 
esu tikra, kad daugumą jų patys esate patyrę. Šis suvokimas labai 
svarbus, nes manydami, kad jums vieninteliam nesiseka meilės rei- 
kalai, dėl savo nesėkmių imate kaltinti save. Jums atrodo, kad kažkas 
jums negerai, bet leiskite jus patikinti - tai tikrai netiesa. Jūs papras- 
čiausiai dar neišsiaiškinote, su kokiu žmogumi turite kurti santykius. 
Nusipelnote meilės ir tikrai ją rasite. Tinkamo Žmogaus paieškos ne- 
turi nieko bendra su jūsų rengimosi stiliumi ar gero restorano parin- 
kimu pirmajam pasimatymui. Neatpažinsite jo net laikydamiesi tai- 
syklės skambinti Žmogui ne anksčiau kaip po trijų dienų po pirmo 
pasimatymo, kaip pataria populiariosios psichologijos knygos apie 
meilės reikalus. Savo antrąją pusę sutiksite tik gerai pažinę patys sa- 

ve, atsitiesę nuo patirtų nesėkmių ir vėl tapę stiprūs bei pasitikintys. 
Tik gerai pažinę save iš vidaus suvoksite, kaip antroji pusė gali jus pa- 
pildyti. Sutelkite dėmesį ne į kitą žmogų, o į save patį. Tuomet paga- 
liau sugebėsite pasirinkti tinkamiausią partnerį. Jūs galite rinktis ir 
turite daug daugiau galios, nei įsivaizdavote anksčiau. Šios žinios tu- 
rėtų suteikti jums įkvėpimo! 


| Tvirtų tarpusavio santykių nauda 


Atkūrę savo vidinę jėgą, gerai pažinę save ir atsitiesę nuo patirtų sun- 
kumų, sugebėsite pasirinkti tinkamiausią partnerį. Taip pat galėsite 
kurti tvirtus tarpusavio ryšius su pasirinktu žmogumi. Tiesiog „turė- 
ti partnerį“ toli gražu nėra tai, ko mums reikia. Daugelis mūsų neži- 
no, kad palaikydami netenkinančius, daug nusivylimų keliančius arti- 
mus santykius ir nesugebėdami jų nutraukti silpniname savo sveikatą. 
Moksliškai įrodyta, kad tokie žmonės yra net 35 procentais labiau linkę 
į įvairiausius negalavimus. Tie patys tyrimai įrodė, kad nenusisekę tar- 
pusavio santykiai tampa silpnesnės sveikatos ir ištvermės priežastimi. 

Gražūs ir tvirti tarpusavio santykiai savo ruožtu stiprina sveikatą 
bei kūną. Mūsų kūnas už tai tikrai padėkos! Meilė ir artumas mažina 
galvos skausmus ir kraujospūdį, stiprina širdies darbą, imuninę sis- 
temą, sparčiau gyja žaizdos, greičiau pasveikstama patyrus traumą. 
Taigi jei buvote įsitraukę į žlugdančius, nelaimingus santykius arba 
tokie santykiai yra jūsų dabartis, turite puikią priežastį pradėti kurti 
naujus, tvirtus ir laimingus tarpusavio ryšius. Šioje knygoje pasidaly- 
siu savo tyrimų rezultatais - jie padės jūsų naujiems santykiams aug- 
ti, stiprėti ir atneš abipusę naudą bei pasitenkinimą. 

Kai jūsų tarpusavio santykiuose vyrauja meilė, pasaulis atrodo 
šviesesnis, 0 jūs patys esate kupini optimizmo, labiau pasitikite savi- 
mi. Laimingai susiklostę santykiai leidžia jums geriau jaustis, o opti- 
mizmas ir pasitikėjimas skatina rūpintis savimi — sveikai maitintis, 
sportuoti, reguliariai lankytis pas daktarą. 

Tvirti tarpusavio santykiai taip pat mažina patiriamą stresą - jūs 
žinote, kad ir kas nutiktų, turite į ką atsiremti ir kuo pasitikėti. Myli- 

mas žmogus padeda lengviau išgyventi įvairius sunkumus - proble- 
mas darbe, finansines bėdas, susierzinimą keliančias spūstis keliuose 
ar miego stoką. Psichologai yra nustatę, kad mylimo partnerio prisi- 
lietimas, išgyvenant sunkumus, sumažina patiriamą įtampą, nurami- 
na. Patikėkite, jūsų antrajai pusei tokiose situacijose nebūtina ištar- 
ti nė žodžio. Labiausiai padeda prisilietimas, apkabinimas, bučinys. 
Tvirti ir meile grindžiami santykiai mums suteikia stiprybės ir palai- 
kymo, kai susiduriame su naujais iššūkiais. Partneris gali tiesiog mus 
išklausyti, kai jaučiamės nusiminę ar sugniuždyti, galime atsiremti į 
jo petį ir išlieti neigiamas emocijas, išsikalbėti. 


IŽvilgsnis į užkulisius 

Žinodami meilės teikiamą naudą, aš ir kiti mokslininkai stengiamės 
įminti tikros meilės ir laimingų tarpusavio santykių paslaptis. Nacio- 
nalinio sveikatos instituto (NSI) remiamos programos pradžioje no- 
rėjau išsiaiškinti, kokie veiksniai po vedybų lemia tvirtus ryšius ir 
meilę ir kokios priežastys pastūmėja į skyrybas. Tik gavus programos 
finansavimą, užsibrėžiau tirti ir sekti jaunavedžių gyvenimą pirmus 
ketverius bendro gyvenimo metus. Pradžioje projektas vadinosi „Pir- 
mieji povedybiniai metai“ (PPM). Tačiau, suvokę savo tyrimų reikš- 
mę, nusprendėme stebėti poras nuo pirmųjų santuokos dienų iki sky- 
rybų ir toliau - naujų santykių kūrimo, antrų vedybų ir gyvenimo 
saulėlydžio. Šiandien vis dar stebime ir reguliariai apklausiame visus 
/46 nuo pradžių programoje dalyvaujančius sutuoktinius, kurių dalis 
jau yra išsiskyrę. | 

Projektą pradėjome 1986 metais ir pakvietėme dalyvauti 373 he- 
teroseksualias poras iš vienos Vidurio Vakarų valstijos. Stengėmės 
atrinkti poras, kuo tiksliau atspindinčias to meto visuomenę, todėl 
kandidatų ieškojome valstijos institucijose, kurios registruoja santuo- 
kas. Kreipėmės į valstijos sekretoriaus administraciją ir, padedami 
jos darbuotojų, surinkome per pastaruosius tris mėnesius susituoku- 
sių baltųjų ir juodaodžių porų duomenis. Pasirinktieji atstovavo įvai- 
riems visuomenės sluoksniams - labiausiai vargstantiems, vidurinio 

sluoksnio ir priemiesčiuose gyvenantiems pasiturintiems Žmonėms. 
Šią valstiją pasirinkome dar ir dėl to, kad joje gyvena nemažai šalies 
juodaodžių. Dėl mažos populiacijos į tyrimą, deja, nepavyko įtraukti 
nų. Į programą stengėmės įtraukti tos pačios rasės sutuoktinių poras. 
Skirtingų rasių sutuoktinių ir jų gyvenimo tyrimas, be jokių abejo- 
nių, duotų labai įdomių rezultatų, bet jų vedybinio gyvenimo ir ištuo- 
kų patirtis skiriasi nuo tos pačios rasės šeimų, todėl jų tyrimas nebu- 
vo tikslinis objektas. Per pirmus dvidešimt penkerius tyrimo metus 
46 procentai jame dalyvavusių sutuoktinių, susituokusių 1986 metais, 
išsiskyrė. Šie rezultatai atitinka tyrimais patvirtintą statistinį šalies 
skyrybų vidurkį. Po skyrybų apklausėme 207 išsituokusius asmenis: 
110 moterų ir 97 vyrus. 71 procentas apklaustųjų susirado naują arti- 
mą širdies draugą, o 44 procentai - susituokė antrą kartą. Šio tyrimo 
rezultatai apima visų projekto dalyvių patirtį, bet ypatingas dėmesys 
skiriamas tiems 207 žmonėms, kurių ilgalaikiai santykiai ar vedybos 
nutrūko. Knygoje daugiau aptarsiu tų patirtį, kurie susituokė antrą 
kartą, taip pat kalbėsiu ir apie tuos, kuriems tokia laimė nenusišypso- 
jo (tam, kad galėtumėte pasimokyti iš jų nesėkmių). 


Kuo ypatingas PPM tyrimas 

Tarpusavio santykius, vedybas ir skyrybas tyrinėjo nemažai moksli- 
ninkų. Tačiau į kai kuriuos dalykus PPM tyrimu buvo gilintasi pirmą 
kartą: 


+ Tyrimas vykdytas išskirtinai ilgai - daugiau nei dvidešimt penke- 
rius metus. Buvo stebimas ką tik susituokusių porų bendras gyve- 
nimas. Sutuoktiniams išsiskyrus, kiekvieno iš jų gyvenimas buvo 
tiriamas ir toliau. 

e Buvo renkama bendra, abiejų sutuoktinių pateikiama informacija, 
taip pat kiekvienas jų buvo apklausiamas atskirai. 

+ Buvo atliekama išsiskyrusių vyrų ir moterų apklausa, renkama in- 
formacija apie skyrybų patirtį, jų procesą, išgyvenimus, buvusių su- 

tuoktinių bei jų vaikų prisitaikymą prie naujų aplinkybių ir gyveni- 
mą po skyrybų, naujų partnerių paiešką ir naujų santykių kūrimą. 

+ Ieškojome skyrybų priežasčių ir aiškinomės, kaip skyrybos pavei- 
kia naujus tarpusavio santykius. 

e Tyrime dalyvavo ne tik baltieji, bet ir šalyje gyvenantys afroameri- 
kiečiai. (Stebina tai, kad iki šiol juodaodžių rasės atstovų vedybinei 
patirčiai buvo skirta ypač mažai dėmesio.) | 

+ Tyrime buvo atsižvelgta į išorinius vedybiniam gyvenimui įtakos 
turinčius veiksnius - finansinę situaciją, darbą, sutuoktinių santy- 
kius su vienas kito tėvais, taip pat į vidinius tarpusavio santykių 
veiksnius — konfliktines situacijas, bendravimo kokybę, seksualinį 
suderinamumą. Tyrėme, kokią įtaką šie veiksniai turi sutuoktinių 
gyvenimo kokybei, skyryboms ir naujų partnerių paieškai, antro- 
sioms vedyboms ir tolesniems sutuoktinių santykiams. 


Visi kiti iki šiol atlikti tyrimai rėmėsi duomenimis, surinktais per 
gana trumpą laiką iš šeimos terapijos kursą lankiusių sutuoktinių ar- 
ba iš savanorių porų, atsiliepusių į skelbimus laikraščiuose. Tokie tyri- 
mai neatspindi, kaip keičiasi santykiai bėgant metams. Svarbu suvokti 
ir tai, kad šeimos terapijos ieškančios poros patiria daugiau sunku- 
mų nei į psichologus nesikreipiantys sutuoktiniai. Labai tikėtina, kad 
į skelbimus savanoriškai atsiliepusiems sutuoktiniams tenka įveikti 
kur kas daugiau nesutarimų nei statistinei šalies sutuoktinių porai. 

Galima daryti išvadą, kad tokie trumpi tyrimai negali visapusiš- 
kai atspindėti vidutinės šalies sutuoktinių poros gyvenimo ir proble- 
mų. Iškėlėme sau tokią užduotį —- stebėti „statistinę šalies sutuoktinių 
porą“ atitinkančią žmonių grupę. Projektui pasirinkome paprastus 
žmones, tokius kaip jūs ir aš, ir ilgai stebėjome jų gyvenimus. Ilgai- 
niui galėjome daryti pagrįstas išvadas ir apie „tipišką šalies išsisky- 
rusių sutuoktinių porą“. Taigi visi ligtoliniai skyrybų tyrimai buvo 
atlikti remiantis skyrybas patyrusių savanorių arba pagalbos grupės, 
skirtoms išgyvenusiems skyrybas, narių patirtimi. Nesunku suvok- 
ti, kad šie žmonės neatspindi tipinio išsiskyrusio ir naujo gyvenimo 
partnerio ieškančio amerikiečio. PPM programa remiasi išsiskyrusių 

ir naujus santykius kuriančių žmonių patirtimi ir įžvalgomis, kurias 
nesunkiai pritaikysite ir panaudosite savo gyvenime. 


Tyrimo būdai 


Pagrindinis tyrimo tikslas - kuo detaliau išsiaiškinti, kas vyksta per sky- 
rybas ir po jų. Tam buvo naudojami du pagrindiniai informacijos rin- 
kimo būdai. Pirmiausia visi išsiskyrę asmenys dalyvavo tiesioginiame 
interviu ir buvo apklausti pagal išsamų, specialiai tam sukurtą klausi- 
myną. Buvo klausiama apie vedybinį gyvenimą, skyrybas, patirtį po jų, 
naujų partnerių paiešką ir naujų santykių kūrimą. Visi mano tyrime da- 
lyvavę vyrai ir moterys per kiekvieną interviu atsakė į daugiau nei tūks- 
tantį klausimų, kas juos nuvylė pirmojoje santuokoje, dėl ko apgailesta- 
vo po skyrybų ir kokius teigiamus ir neigiamus išgyvenimus patyrė per 
naujus pasimatymus. Bandžiau išsiaiškinti, kaip jie susitaikė su skyrybo- 
mis, kaip išgyveno visą jų eigą, kokių veiksmų ėmėsi, kaip prie skyrybų 
prisitaikė jų vaikai, kokie jų dabartiniai santykiai su nauju išrinktuoju, 
koks jų požiūris į antrąsias vedybas, kaip jie patys pasikeitė po skyrybų 
ir kaip tai paveikė naujų santykių kūrimą. 

Kadangi požiūris į tarpusavio santykius, vedybas ir skyrybas yra 
labai asmeniškas ir gana sudėtingas, suvokėme, kad vien klausimyno 
nepakanka norint išsiaiškinti visas svarbias detales, todėl kiekvienas 
interviu dalyvis buvo paprašytas išsamiai papasakoti savo vedybų ir 
skyrybų istoriją. Dalyviai pasakojo apie santuokos pradžią, joje iškilu- 
sias problemas, apie skyrybas ir naujo gyvenimo kūrimą bei naujo par- 
tnerio paieškas. 


Šis neįprastas naujoviškas informacijos rinkimo būdas visiems tyri- 
me dalyvavusiems vyrams bei moterims suteikė galimybę papasakoti 
apie savo išgyvenimus savais žodžiais ir detaliai perteikti vedybinio ir 
viengungiško gyvenimo patirtį. Kas, jei ne patys žmonės gali papasakoti 
apie savo išgyvenimus! Mano apklaustų vyrų ir moterų istorijos yra įdo- 
mios, vertingos ir nestokoja naudingos informacijos. Jomis iliustruojami 
visos knygoje pateiktos tyrimų išvados. Neabejoju, kad skaitydami šias 
realių Žmonių istorijas susitapatinsite su jomis ir rasite jose daug bendra. 
Susumavusi iš tiesioginių interviu ir klausimynų gautus rezultatus, ga- 
vau nepaprastai naudingos informacijos, kaip pavyksta atsitiesti po sky- 
rybų, sukurti savo gyvenimą ir laimingus tarpusavio santykius iš naujo. 

Su visais programos dalyviais iki šiol palaikome ryšius ir kiek- 
vieną vasarą siunčiame jiems kasmetinį projekto naujienlaiškį. Tai 
puikus santykių palaikymo būdas. Taip visi projekto dalyviai suži- 
no paskutines tyrimo naujienas, jiems primenamas prašymas praneš- 
ti apie svarbius gyvenimo pasikeitimus, tokius kaip vaiko gimimas, 
santuoka ar gyvenamosios vietos pakeitimas, nes tai svarbu toles- 
niems tyrimams ir atradimams. Tačiau vengiame daryti įtaką progra- 
mos dalyviams, todėl naujienlaiškyje nespausdiname jokių patarimų 
tarpusavio santykių, meilės, pasimatymų, antrųjų vedybų, skyrybų 
ir santykių su vaikais klausimais. Dalyviams, prašantiems pagalbos 
ar patarimo, visuomet pateikiame vietinių įstaigų, į kurias galima 
kreiptis psichologinės pagalbos, sąrašą. Taip stengiamės užtikrinti, 
jog vykdomas tyrimas būtų nešališkas ir atspindėtų realų šiuolaiki- 
nės visuomenės santuokinio gyvenimo paveikslą. 

Programa buvo finansuojama Nacionalinio sveikatos instituto 
kaip išskirtinis, itin vertingas projektas, jo tyrimo rezultatai pateikia- 
mi šioje knygoje. Be to, projektas yra nenutrūkstamas ir nuolatinis in- 
formacijos šaltinis, nuolat papildomas autentiška 746 žmonių patir- 
timi, todėl yra nepaprastai vertingas, o gauti rezultatai - unikalūs ir 
neįkainojami. 


Tyrimo dalyviai 


Duomenis, surinktus iš PPM programos dalyvių, palyginome su visuo- 
tinio gyventojų surašymo ir bendraisiais statistikos duomenimis. Paly- 
ginus duomenis paaiškėjo, kad mūsų PPM tyrimo dalyviai proporcingai 
atitiko bendrus visuotinio surašymo duomenis apie pajamas, išsilavini- 
mą, vaikų skaičių ir tokius demografinius rodiklius kaip: 


Amžius: pradėjus tyrimą 1986 metais, jo dalyvių amžius buvo nuo dvide- 
šimt penkerių iki trisdešimt septynerių metų. 

Rasė: baltaodžiai (ne ispanų kilmės) ir juodaodžiai, sukūrę šeimas su tos 
pačios rasės atstovais. 

Išsilavinimas: dauguma projekto dalyvių buvo įgiję vienų metų profesi- 
nius diplomus, mažesnę tiriamųjų dalį sudarė Žmonės, nebaigę vidurinės 
mokyklos ir studijuojantys universitetuose. 


Darbas: 1986 metais apie 90 procentų tyrime dalyvavusių vyrų ir 67 pro- 
centai moterų buvo įsidarbinę. 


Vaikai prieš vedybas: apie 55 procentai juodaodžių projekto dalyvių ir 
22 procentai baltųjų vaikų buvo susilaukę prieš santuokos įteisinimą. 


Gyvenimas nesusituokus: 65 procentai juodaodžių porų ir 41 procentas 
baltaodžių prieš susituokdami gyveno kartu. 


Gyvenimo sąlygos: apie 45 procentus tiriamųjų savo gyvenamąja erdve 
dalijosi su kitais, dažniausiai vaikais, o kartais ir su kitais suaugusiai- 
siais - giminaičiais, tėvais. 

Šeši paprasti žingsniai laimingų 

tarpusavio santykių link 

Šioje knygoje aprašomi šeši, ne kartą moksliškai pagrįsti žingsniai, 
padėsiantys sukurti tvirtus ir laimingus tarpusavio santykius su arti- 
mu žmogumi. Patarimai praktiški ir paprasti, lengvai pritaikomi kas- 
dienybėje. Jų laikydamiesi atnaujinsite savo požiūrį ir elgesį, o tai, Ži- 
noma, padės iš naujo sukurti laimingus santykius su antrąja puse. 


Pirmas žingsnis 

Išmoksite pamiršti viską, ką žinojote apie tarpusavio santykius ir ką 
patyrėte po skyrybų ar nutraukę ilgalaikius santykius. Šiame skyriuje 
pateiksiu neįtikėtinų faktų apie vyrus, moteris, meilę, įsipareigojimą 
ir lytinius santykius, ir tai visiškai sugriaus įsišaknijusį stereotipinį 
požiūrį bei įsitikinimus. 


Antras žingsnis 

Mokysitės išsivaduoti iš praeities ir pamiršti senas žaizdas bei nuo- 
skaudas. Turėsite pamiršti visas neigiamas iki šiol širdyje nešiotas pa- 
tirtis, kurios kliudo kuriant naujus, tvirtus ir laimingus santykius. 

Trečias žingsnis 

Įveiksite naują dvidešimt vienos dienos veiksmų planą ir įgysite nau- 
jų gerų įpročių, pakeisite savo požiūrį ir elgesį. Šie pasikeitimai atvers 
daugybę galimybių sutikti naujų žmonių, pakeis jūsų požiūrį į save ir 
aplinkinių požiūrį į jus. 


Ketvirtas žingsnis 

Sužinosite, kaip iš naujo atrasti save, ir pagaliau tapsite toks, koks vi- 
sada norėjote būti (gali būti, kad jūsų tikrasis „aš“ iki šiol buvo užslo- 
pintas dėl nevykusių tarpusavio santykių). Išmoksite atpažinti ir su- 
telkti dėmesį į savo norus bei poreikius santykiuose ir taip suprasite, 
kokio partnerio iš tiesų trokštate. 


Penktas žingsnis 

Ištyrinėsite platų ir įvairialypį pasimatymų pasaulį, o aš atskleisiu tris 
būdus, kaip užmegzti naujas pažintis. Patarsiu, kaip padaryti neišdil- 
domą pirmą įspūdį, o tai padidins jūsų šansus susirasti partnerį. 


Šeštas žingsnis 

Išmoksite atpažinti, ar nauji, neseniai užsimezgę santykiai yra tai, ko 
ieškote. Taip pat sužinosite, kaip padėti gerus naujų santykių pamatus 
ir nuo pat pradžių įtvirtinti tinkamus kasdienius partnerystės įpro- 
čius, kad jūsų meilė būtų stipri ir ilgalaikė. 


Knygoje pateikiu ir nemažai neįtikėtinų ir nuostabių išsiskyrusių 
žmonių, dalyvavusių PPM programoje, pasakojimų. Jų istorijos iš tie- 
sų yra išskirtinės, juokingos, tragiškos ir kartu visiems mums artimos 
bei suprantamos, todėl tikiuosi, kad jos suteiks jums įkvėpimo. Šie lai- 
mingi vienišiai labai panašūs į jus, bet jie pagaliau surado būdą, kaip 
išsivaduoti iš sudėtingų ir skaudžių emocinių praeities išgyvenimų, 
ištverti sunkumus ir iš naujo atrasti meilę. Jūs irgi ją rasite! Tai šiek 
tiek užtruks, bet tai bus neabejotinai naudingai praleistas laikas! 
Tai ko gi mes laukiame? Pradėkime! 

Pirmas žingsnis: 


Pakeiskite savo lūkesčius 


AMIRŠKITE VISKĄ, KĄ IKI ŠIOL ŽINOJOTE apie pasimatymus, išsi- 
| gos vienišius ir gyvenimą po skyrybų. Šiame skyriuje iš- 
moksime pakeisti savo įsitikinimus. Pateiksiu aštuonis neįtikėtinus 
mitus apie tarpusavio santykius, pasimatymus ir priešingos lyties 
atstovus. Šie mitai buvo atskleisti mano vykdomoje PPM programoje 
ir kitų mokslininkų, tyrusių tarpusavio santykius, rezultatuose bei 
išvadose. Ši informacija visam laikui pakeis jūsų požiūrį į tarpusa- 
vio santykius. 

Pavyzdžiui, ar žinote, kad pačioje santykių pradžioje mūsų smege- 
nys nesugeba pastebėti partnerių blogųjų savybių (nors ir puikiai Ži- 
note posakį, kad pirmas įspūdis visuomet būna teisingas)? Arba tai, 
kad ne moterys, o vyrai yra labiau linkę įsimylėti žmogų be atsako? 
Taigi šiame skyriuje sugriausiu daugelį tarpusavio santykius apraiz- 
giusių mitų, remdamasi moksliškai patvirtintais faktais, kuriuos ga- 
lėsite panaudoti savo gyvenime pagal poreikius. Netrukus suvoksi- 
te, kad sukurti ilgalaikius, tvirtus ir laimingus tarpusavio santykius 
įmanoma tik pakeitus senas įsišaknijusias nuostatas, lūkesčius ir iš- 
ankstinius įsitikinimus. 

Trumpam prisiminkite savo ankstesnius tarpusavio santykius. Ar 
galvojant apie praeitį susidaro įspūdis, kad vis iš naujo kartojate tas 
pačias klaidas? Ar jūsų širdis buvo sudaužyta ir dabar bijote pradėti 
naujos meilės paieškas? Galbūt negalite pamiršti savo buvusio partne- 
rio ar išgyvenę skyrybas jaučiate pyktį ir begalinį nusivylimą? O gal- 
būt jau užmezgėte artimus ryšius, bet jaučiate, kad jie nesiklosto ir jū- 
sų susižavėjimas po truputį blėsta? 

Daugelis šių jausmų kyla iš vidinio nerimo, nusivylimo ir yra nu- 
lemti įsitikinimo, kad „santykiai, kaip ir tikėtasi, tiesiog nepavyko“. 
O tiesa ta, kad mūsų išankstiniai įsitikinimai apie vyrus, moteris ir 
apie tai, „kokie turi būti tarpusavio santykiai“, toli gražu neatitinka 
tiesos. Šių giliai įsišaknijusių įsitikinimų negalėtume patvirtinti ar 
pagrįsti kokiais nors realiais faktais ar moksliniais tyrimais. Jie remia- 
si tik iš senų senovės mus pasiekusiais mitais ir klaidinančiais stereo- 
tipais. Patys to nesuvokdami, laikotės įsikibę tikrovės neatitinkančių 
nuostatų, dėl kurių nepavyksta sukurti tvirtų ir laimingų santykių, 
kurių jūs, be jokios abejonės, nusipelnėte! Taigi pats metas žengti pir- 
mą žingsnį ir su šaknimis išrauti senus įsitikinimus apie tarpusavio 
santykius ir meilę. Viską pradėkite nuo nulio ir nuo šiol remkitės tik 
patvirtintais faktais. 


Kodėl svarbu pakeisti 

savo įsitikinimus 

Ar vadovautis iš piršto laužtais, moksliškai nepatvirtintais faktais 
yra tikrai negerai? Trumpai tariant, taip! Atsikračius visų nepagrįs- 
tų įsitikinimų, tarpusavio santykių kūrimas tampa daug paprastes- 
ne užduotimi nei iki šiol. Sužinoję, kaip iš tiesų, remiantis moksliškai 
patvirtintais faktais, bendrauja, galvoja ir elgiasi vyrai bei moterys, 
galėsite iš naujo pradėti kurti tarpusavio santykius vadovaudamiesi 
naujomis žiniomis ir nešališku požiūriu. Tai labai svarbu, nes nusto- 
ję tikėti mitais, išsiugdysite kur kas realistiškesnį požiūrį ir lūkesčius. 
Tuomet, užuot kūrę realybės neatitinkantį partnerio paveikslą ir va- 
dovaudamiesi nepagrįstais lūkesčiais, sugebėsite įžvelgti tikrąjį par- 

tnerio veidą. Suvoksite turį daugiau kantrybės, išmoksite pasirinkti 
ir atpažinti tą, kuris jums iš tiesų tinka. Iš jūsų gyvenimo dings nusi- 
vylimas, nustosite vadovautis aplinkinių peršama nuomone, kaip tu- 
rėtumėte jaustis radę antrąją pusę, taip pat išsivaduosite iš neigiamų 
praeities patyrimų. 

Sąmonėje įsikeroję mitai apie tarpusavio santykius ne tik daro įta- 
ką jūsų požiūriui bei lūkesčiams, bet ir nesąmoningai koreguoja elge- 
sį. Šie įsitikinimai tarsi pasąmoninė programa veikia jūsų elgesį per 
pirmąjį pasimatymą, jūsų bendravimo, dalijimosi idėjomis, iškilusių 
kontliktų sprendimo ir meilės reiškimo būdą. Taigi atsikratę klaidi- 
nančių įsitikinimų padidinsite savo šansus vėl atrasti meilę, tapsite 
sąmoningesni, labiau savimi pasitikintys ir smarkiai pagerinsite tar- 
pusavio santykius su artimu žmogui. Skamba viliojamai, tiesa? 


Iš kur atsiranda tarpusavio 
santykių mitai? 


Daugelis jų mums buvo skiepijami nuo pat vaikystės. Su jais susidū- 
rėte skaitydami knygas, žiūrėdami kino filmus, televiziją. Didelę dalį 
požiūrio ir įsitikinimų suformavo jūsų tėvų, draugų ir aplinkinių po- 
rų tarpusavio santykių pavyzdžiai. Jūs, be abejo, ir patys patyrėte, kas 
yra meilė. Praeityje nenusisekę ilgalaikiai santykiai ar patirtos skyry- 
bos labai paveikė jūsų požiūrį į tarpusavio santykius - net ir praėjus 
keletui metų su neviltimi prisimenate sugriuvusius santykius ir jų ei- 
gą. Tikriausiai bandėte sau padėti skaitydami savipagalbos knygas, 
klausydamiesi tarpusavio santykių specialistų ar rinkdami įvairius 
patarimus iš žurnalų ar televizijos laidų. Neabejoju, stengėtės, bet vi- 
sa informacija, pateikiama kaip grynieji faktai, iš tiesų remiasi tik nie- 
ko nepagrįstomis prielaidomis. 

Šioje knygoje, priešingai, pateikiama informacija ir patarimai grin- 
džiami ne populiariosios kultūros eskaluojamomis prielaidomis, bet 
moksliškai patvirtintais faktais. Visa informacija, kurią matote, gir- 
dite ir skaitote masinės informacijos priemonėse dažniausiai remia- 
si ne mokslininkų atliktais tyrimas, o mažų Žmonių grupių apklausų 

rezultatais. Mano išplėstinis tyrimas pateikia sudėtingus, įvairialy- 
pius ir labiausiai paplitusius tarpusavio santykių aspektų rezultatus. 
Be abejo, tyrimas negali atspindėti visų asmeninių patirčių ir išgyve- 
nimų. Tai pasiekti būtų neįmanoma. Tačiau čia pateikiami faktai at- 
spindi labiausiai paplitusius statistinio šalies gyventojo išgyvenimus. 
Daugeliu atveju vidutinio šalies gyventojo patirtis, išgyvenimai ir po- 
žiūris į tarpusavio santykius bei meilę gali būti pritaikomi didžiajai 
daliai šalies visuomenės. 


Ar jūs pasikeisite? 


Ne visi knygoje pateikti patarimai turi būti jums priimtini. Kai kurioms 
perskaitytoms mintims pritarsite nė nemirktelėję, tačiau bus atvejų, kai 
pamanysite, jog pateikta informacija visiškai prieštarauja jūsų asmeninei 
patirčiai. Taigi stenkitės plėsti savo akiratį ir požiūrį, ieškokite bendrų są- 
lyčio taškų ir nepamirškite - mes visi esame skirtingi ir nepakartojami. 
Visi esame kilę iš skirtingų šeimų, skirtingai auklėti, skiriasi mūsų ver- 
tybės ir tarpusavio santykių patirtis. Visa tai turi tiesioginės įtakos jūsų 
pasikeitimo ir asmeninio tobulėjimo procesui. 


Kiek iš tiesų žinote apie 

tarpusavio santykius? 

Dauguma žmonių yra įsitikinę, kad išmano apie tarpusavio santykius 
ir visiškai neabejoja savo turimų Žinių pagrįstumu. Bet ar iš tiesų jū- 
sų žinios yra pakankamos? Atlikite toliau pateiktą testą. Tai linksmas 
būdas patikrinti savo žinias. 


Meilės daktarės testas žinioms apie tarpusavio 

santykius patikrinti 

1. Tiesa Melas Po skyrybų visuomet turi būti tam tikras laiko tarpas, 
kurį būtina išlaukti prieš pradedant naujus santykius. 

2. Tiesa Melas Priešingybės traukia, todėl kaip tik jos turi daugiau 


šansų sukurti ir išlaikyti ilgalaikius santykius. 


3. Tiesa Melas Vyras ir moteris negali būti „tiesiog draugai“. 


4. Tiesa Melas Visą tiesą apie save geriausia atskleisti pačioje santy- 


kių pradžioje, kad santykiams įsibėgėjus išvengtume 
nepageidaujamų paslapčių ar staigmenų. 


5. Tiesa Melas Moterys labiau nei vyrai puoselėja romantiškas min- 


tis, jausmus ir įsitikinimus apie tarpusavio santykius. 


6. Tiesa Melas Moterys įsimyli greičiau nei vyrai. 


7. Tiesa Melas Jei poroje iškyla ginčų ar nesutarimų, santykiams 


gresia pavojus. 


8. Tiesa Melas Išsiskirti gražiuoju - neįmanoma. 


Taškų skaičiavimas: suskaičiuokite, kiek atsakymų „melas“ pasirinkote. 


Tai jūsų Žinių apie tarpusavio santykius matavimo koeficientas. 


Jeigu surinkote: 


0-3 


4-6 


7-8 


Jūsų įsitikinimai apie meilę ir tarpusavio santykius remiasi 
plačiai paplitusiomis kultūrinėmis prielaidomis. Jas sklei- 
džia masinės informacijos priemonės - televizija, spauda, 
kino filmai ir netgi jūsų draugai ir aplinkiniai! Nesijaudin- 
kite. Skaitykite toliau ir sužinosite už klaidingų prielaidų 
slypinčią tiesą. 


Jums sekasi visai neblogai. Dalis jūsų įsitikinimų remiasi 
realia, gyvenimiška patirtimi ir jūsų požiūris nebuvo smar- 
kiai paveiktas plačiai paplitusių mitų. Tačiau kai kurie jūsų 
įsitikinimai iš dalies yra pagrįsti masinės kultūros sufor- 
muotomis nuostatomis. 


Sveikinu! Jūs netikite nepagrįstomis prielaidomis. Remia- 
tės realiais faktais ir gerai išmanote tarpusavio santykius. 
Skaitykite toliau ir papildykite savo žinias! 

Kokią įtaką mūsų gyvenimui turi nepagrįsti įsitikinamai? Vis dar 
abejojate jų įtaka? Skaitykite toliau ir neabejotinai pakeisite savo nuo- 
monę. Toliau vieną po kito išanalizuosiu visus aštuonis plačiai pa- 
plitusius mitus apie tarpusavio santykius. Perskaitę pakeisite savo 
įsitikinimus ir dar vienu žingsniu priartėsite prie tvirtų ir ilgalaikių 
santykių kūrimo paslapčių. 


Pirmas mitas: Po skyrybų, 
prieš pradedant naujus santykius, 
būtina išlaukti tam tikrą laiką. 


Tiesa: Neegzistuoja jokie laiko apribojimai. Niekas kitas, tik jūs 
patys geriausiai žinote, kada esate pasirengę naujiems santykiams. 


Esu tikra, kad ne kartą iš gero jums linkinčių artimųjų esate girdėję 
panašių patarimų: Nepradėk naujų santykių dabar, tu dar neatsigavai po 
skyrybų!. Arba: Tu pragyvenai su žmogum dešimt metų. Tu gal išprotėjai! 
Pamiršti buvusį partnerį tau prireiks mažiausiai vienų metų. Galbūt savo 
istoriją atpažinsite Šono ir Betės, mūsų PPM tyrimo dalyvių, išgyve- 
nimuose. 


Šono ir Betės istorija. Šonas ir Betė susipažino paskutiniais stu- 
dijų metais. Aštuonis mėnesius intensyviai bendravo ir baigę kolegi- 
ją iškart iškėlė gražias vestuves, susituokė nuostabioje bažnyčioje. Po 
vestuvių Šonas įstojo į medicinos mokyklą, o Betė gavo gerai atlygi- 
namą darbą miesto centre, todėl kasdien iš namų išeidavo penktą ryto 
ir grįždavo tik aštuntą ar devintą valandą vakare. Per kelerius metus 
Šonas ir Betė pasiekė du tikslus — įsigijo namą ir abu padarė puikias 
karjeras. Abiejų darbo valandos ir krūviai augo, jie vis mažiau laiko 
leisdavo kartu, todėl ilgainiui ėmė nebesutapti jų gyvenimo siekiai ir 
pats gyvenimo būdas. Kiekvienas jų gyveno savame atskirame pasau- 
lyje ir Šonas jautė, kad visiškai nebepažįsta Betės. Vis dėlto, kai Betė 
pareiškė planuojanti kraustytis į atskirą butą miesto centre ir norin- 
ti skirtis, Šonas nepaprastai susisielojo. Jo draugai stengėsi jam padė- 

ti kaip tik įmanydami: supažindindavo su moterimis ir patarė tiesiog 
pasidžiaugti niekuo neįpareigojančiais santykiais. Tačiau Šono sesuo 
perspėjo brolį būti atsargų. Pasak jos, draugystės, užsimezgusios iš 
karto po skyrybų, neatneša nieko gera - jomis siekiama tik apgauti sa- 
ve ir atkeršyti buvusiam partneriui. Ar Šono sesuo buvo teisi? 


Priešingai nei jums pataria draugai ir artimieji, nėra jokio nustatyto 
laiko, kuriam praėjus esate pasirengę naujos meilės paieškoms. Drau- 
gai bando perspėti apie „per greitus santykius“, lyg būtų moksliškai 
patvirtintas nenuginčijamas faktas — pirmi tarpusavio santykiai po 
skyrybų pasmerkti žlugti. Galbūt esate girdėję patarimų, kad išlaukti 
reikėtų tiek mėnesių, kiek metų truko jūsų santykiai. Skirtingi pata- 
rimai kartais duodami vyrams ir moterims: jei esate vyras, turėtumė- 
te nedelsdami ieškoti naujos partnerės; jei moteris - derėtų neskubėti, 
pabūti vienai, išsikalbėti su draugėmis ir išsilaižyti žaizdas. 

Norite sužinoti tiesą? Visa tai tėra prasimanymai. Nėra jokių šiuos 
teiginius patvirtinančių faktų ar įrodymų. Atvirkščiai, moksliniai ty- 
rimai atskleidžia visai ką kita. 

Anot tyrimų, pasiruošimas iš naujo ieškoti meilės po išsiskyrimo 
priklauso nuo nutrūkusių santykių kokybės ir jūsų emocinio prierai- 
šumo. 

Tyrimais įrodyta, kad kai kurie žmonės, dažniausiai moterys, emo- 
ciškai išsiskiria su sutuoktiniu ar sugyventiniu dar gyvendami kartu. 
Santykiams pagaliau nutrūkus, tokie žmonės jau yra pasirengę naujos 
meilės paieškoms, nes išsiskyrimą jau yra išgyvenę ir su juo susitaikę. 
Vyrai dažniausiai vengia nagrinėti savo jausmus iki fizinio išsiskyri- 
mo su partnere. Dauguma vyrų tik po skyrybų sugeba įsiklausyti į 
savo jausmus, suprasti savo emocijas ir susitaikyti su tuo, kas įvyko. 

Tenka bendrauti su daugeliu šeimos terapiją lankančių porų, ku- 
rios intensyviai ieško būdų, kaip sutvirtinti savo santykius. Tačiau jei 
reikalai nesitaiso, jie emociškai susitaiko su nesėkme ir viduje išgyve- 
na praradimo jausmą. Šis procesas gali trukti keletą dienų, mėnesių ar 
metų ir tai nutikti gali tiek dar vis palaikant santykius, tiek jiems iši- 
rus. Gali būti, kad šiuo metu kaip tik tai ir išgyvenate. Kai baigsite ge- 

dėti iširusių santykių, kai emociškai išsiskirsite su buvusiu partneriu, 
būsite pasirengę pradėti naujus santykius ir iš naujo išmoksite mylėti, 
pasitikėti ir nuoširdžiai rūpintis kitu žmogumi. 

Neseniai vienos poros - Tonijos ir Kristoferio —- paprašiau papasa- 
koti apie savo skyrybas. Kiekvieno jų savais žodžiais atskleista istorija 
puikiai iliustruoja, kaip vienas partneris, šiuo atveju Tonija, gali būti 
pasirengęs naujiems santykiams iš karto po skyrybų, o kitas - Kris- 
toferis, gali gedėti dėl nutrūkusių santykių ir būti visai nepasiruošęs 
pasitikėti nauju žmogumi. 


Tonijos istorija. Už Kristoferio buvau ištekėjusi ketverius metus. Po 
pirmų dvejų kartu praleistų metų suvokiau, kad esu nelaiminga ir no- 
riu skirtis. Atvirai pasikalbėję, nusprendėme kreiptis į šeimos terapeu- 
tą ir ieškoti, kaip išspręsti savo problemas. Perėję šeimos terapiją, iš- 
mokome atsižvelgti į vienas kito norus ir kurį laiką atrodė, kad mūsų 
santykiai pasikeitė į gera. Tačiau netrukus Kristoferis grįžo prie savo 
senų įpročių. Kelerius metus ne kartą jam buvau kartojusi, kad jau- 
čiuosi nelaiminga, kad man reikia jo paramos ir supratimo. Dariau 
viską, kad jis vėl pasikeistų: bandžiau įkalbėti vėl kreiptis į psichotera- 
peutą, nupirkau nemažai savipagalbos knygų, net kalbėjausi su mūsų 
parapijos klebonu! Tačiau Kristoferis manęs nesiklausė ir nerodė jokių 
pastangų keistis. Laikui bėgant mano jausmai atšalo, nebejaučiau jokio 
emocinio ryšio. Taigi nutariau skirtis. Jau tuomet buvau pasiruošusi 
pradėti naują gyvenimą ir ieškoti kito partnerio. 


Kristoferio istorija. Su Tonija buvome susituokę ketverius metus. 
Po dvejų kartu praleistų metų patyrėme santykių krizę, todėl krei- 
pėmės į šeimos terapeutą. Buvau tikras, kad terapija buvo sėkmin- 
ga - mūsų bendravimas iš tiesų pasikeitė. Daug dirbau, kad galėtume 
gyventi nepatirdami jokių nepriteklių, suremontavau mūsų butą ir vi- 
suomet padėdavau Tonijai tvarkytis namie. Be abejo, mūsų santykiai 
nebuvo idealūs, bet jaučiausi laimingas. 

Po ketverių drauge pragyventų metų vieną rytą atsibudusi Toni- 
ja staiga pareiškė norinti skirtis! Negalėjau patikėti tuo, ką girdžiu. 

Buvau nuoširdžiai šokiruotas tokio jos sprendimo. Kartu jaučiau ir 
augantį pyktį, juk visomis išgalėmis stengiausi dėl mudviejų. Po sky- 
rybų jaučiausi visiškai išsekęs ir nusivylęs, todėl apie naujų pažinčių 
paieškas negalėjo būti nė kalbos. Man reikėjo laiko viskam permąstyti, 
susitaikyti su tuo, kas įvyko, atsigauti ir pabūti su savimi. 


Visi esame skirtingi. Gali būti, kad visai kaip Tonija kurti naujus 
santykius esate pasiruošę tuojau pat po skyrybų. Arba kaip Kristofe- 
riui jums reikia laiko užsigydyti žaizdas ir tik tuomet galėsite galvoti 
apie naujos meilės paieškas. Nepaisykite kitų žmonių nuomonės ir Ži- 
nokite, kad meilė gali jus rasti bet kur ir bet kada. Todėl niekada aklai 
neklausykite pašalinių patarimų ir peršamų taisyklių apie jūsų pasi- 
rengimą mylėti iš naujo. Antrame šios knygos skyriuje pateiksiu tam 
tikrų pratimų, kurie padės jums įsigilinti į savo jausmus ir sužinoti, ar 
esate pasirengę naujos meilės paieškoms. 


Antras mitas: Priešingybės traukia, 
todėl skirtingi žmonės sukuria stiprius 
ir patvarius tarpusavio santykius. 


Tiesa: Jeigu ieškote žmogaus, su kuriuo norite sulaukti senatvės, 
ieškokite panašaus į save - tokio, kurio požiūris ir vertybės būtų 
panašūs į jūsiškes. 


Ar kada susimąstėte, jog kaskart užmezgę naujus santykius kartojate 
tam tikrus elgesio modelius? Pavyzdžiui, jus visąlaik traukia jums visai 
netinkantys žmonės arba įsižiūrite tokius, kurie jūsų net nepastebi? Taip 
atsitinka dėl to, kad nesąmoningai vadovaujamės tais pačiais nepagrįs- 
tais įsitikinimais. Tik per juos įsiveliate į santykius, kurie yra iš anksto 
pasmerkti žlugti. Koks, atrodytų, nekaltas, bet labai galingas įsitikini- 
mas mus verčia taip elgtis? Tai yra nuostata, kad priešingybės traukia ir 
skirtingi žmonės gali sukurti stiprius ir patvarius tarpusavio santykius. 

Toliau pateikiu Karen, išsiskyrusios moters iš mano programos, is- 
toriją, kuri galbūt atrodo labai pažįstama. 

Karen istorija. Esu trisdešimt dvejų metų moteris ir noriu sukurti 
tvirtus bei stabilius santykius su artimu žmogumi. Tačiau mane vi- 
suomet traukia man netinkantys asmenys! Esu išsilavinusi, atletiška 
tr iš aplinkinių ne kartą girdėjau, kad esu labai patraukli. Turiu neblo- 
94 darbą ir nesiskundžiu atlyginimu. Mane supa nuostabūs draugai, 
aš artimai bendrauju su tėvais, kurie yra labai šiuolaikiški. Mėgstu 
linksmintis, vaikštau į krepšinio rungtynes, sportuoju, valgau kavinė- 
se. Po mano skyrybų praėjo keletas metų, todėl neskubu vėl ištekėti. 
Tačiau trokštu sutikti žmogų, kuris norėtų kurti rimtus santykius ir 
bendrą ateitį. Deja, dažniausiai susipažįstu ir palaikau ryšius su vai- 
kinais, kurie neturi nuolatinio darbo, sėdi visiškai be pinigų, nesutaria 
su mano šeima arba planuoja motociklu apkeliauti Ameriką - žinoma, 
be manęs! 

Paskutinis mano vaikinas buvo trisdešimt penkerių metų muzi- 
kantas. Labai patrauklus, sakėsi grojantis gitara vienoje muzikos gru- 
pėje. Deja, per visus tris mėnesius, kol mes palaikėme santykius, jis 
nesugrojo nė viename koncerte ir pusę dienos dirbo statybose, kad iš- 
silaikytų. Jis turėjo puikų humoro jausmą ir aistringai mylėjo gyveni- 
mą, bet svajojo apie turus po pasaulį su savo įsivaizduojama grupe, to- 
dėl šeima ir vaikai jam nebuvo prioritetas. Ką aš darau ne taip? 


Daugelį žmonių, kaip ir Karen, traukia visiškos priešingybės. Ta- 
čiau sprendžiant iš apklausų ir mokslinių tyrimų, ne skirtumai, 0 pa- 
našumai suartina Žmones ir padeda išlaikyti ilgus bei tvirtus san- 
tykius. Iš tiesų nėra jokio pavojaus būti per daug panašiam į savo 
partnerį. Jei norite ilgalaikės, laimingos ir tvirtos draugystės - ieško- 
kite į save panašaus Žmogaus ir venkite priešingybių. Tyrimais įro- 
dyta, kad bendri sąlyčio taškai, tokie kaip požiūrio, gyvenimo būdo, 
nuomonių sutapimas, yra svarbiausias ilgalaikių santykių veiksnys. 

Visa tai lemia trys pagrindinės priežastys. Pirmiausia partnerio 
mintyse ir veiksmuose ieškome savo pačių požiūrio į pasaulį pagrin- 
dimo. Jei partnerių pažiūros ir įsitikinimai sutampa, jie jaučia vienas 
kito palaikymą ir tarytum patvirtina, kad jų nuomonės teisingos. Pa- 
vyzdžiui, jei jūsų partneris išpažįsta tą pačią religiją, jūs stiprinsite 

vienas kito tikėjimą, o kartu ir tarpusavio ryšį. Arba jei esate tvirtai 
įsitikinęs, kad dalį uždirbtų pinigų reikia aukoti skurstantiems, ir jū- 
sų partneris laikosi tos pačios nuomonės - jis stiprina ir palaiko jūsų 
poreikį duoti. Tokie panašumai ir požiūrio sutapimai dažnai tampa 
pagrindine tarpusavio santykių jungiamąja grandimi. 

Antra, kuo daugiau panašumų, tuo mažiau barnių ir įtampos šei- 
moje. Tokie žmonės išvengia ginčų dėl esminių gyvenimo principų ir 
vertybių. 

Trečia, panašumai kelia teigiamas emocijas ir bendrumo pojūtį. 
Tai natūralu: žmonės simpatizuoja tiems, kurie pritaria jų nuomonei, 
ir to paties laukia iš kitų, daug kuo į juos panašių Žmonių. 


Kokia įtaką partnerio pasirinkimui 
ir meilei turi uoslė 


Ar jus traukia priešingybės? Atkreipkite dėmesį į tai, ką užuodžiate, ir 
sužinosite! Žavėti ir traukti gali daug kito žmogaus bruožų: išvaizda, as- 
menybė, požiūrių ir nuomonių suderinamumas, galbūt šypsena ir, be 
abejonės, kvapas. Kvapas? Taip, kvapas! Skamba neįtikėtinai, bet moksli- 
niai tyrimai rodo, kad žmones vieną prie kito traukia kvapas. 

Nesąmoningai pasikliaujame savo nosimi ir ji turi įtakos didelei da- 
liai mūsų sprendimų. Mūsų uoslė yra nepaprastai galinga. Užuodžiami 
aromatai gali pačiomis ryškiausiomis spalvomis atgaivinti užmirštus, se- 
niai nutolusius įvykius ir emocijas. Panašiai mūsų pasąmonę veikia ir 
natūralus kito žmogaus kūno kvapas. Jei jis pažadina malonius prisimi- 
nimus ir teigiamas emocijas, savo pašnekovui jausime trauką ir susiža- 
vėjimą. Ir atvirkščiai: jei jos ar jo kvapas sukels neigiamus jausmus ar 
primins nemalonius praeities įvykius, tai gali jus atstumti! Dažnai tokiu 
atveju mūsų uoslė bando mus įspėti, kad žmogus yra visiška mūsų prie- 
šingybė. Todėl pasikliaukite savo nosimi! 

Esama net specialių tinklalapių, tokių kaip www.basinote.com, juose 
iš kvapo galima nustatyti žmonių suderinamumą. Šiuos tinklalapius pa- 
rengę tyrinėtojai teigia, kad moteris traukia vyrai, kurių kvapas skiria- 
si nuo jų, ir atvirkščiai. Savo kūno kvapo mėginėlį, paimtą nuo vidinės 
skruosto pusės, galite išsiųsti tokių tinklalapių kūrėjams ir jie pasiūlys 

jums potencialių partnerių, turinčių panašius pomėgius, bet labai skir- 


tingą kūno kvapą. 


Tyrimais taip pat nustatyta, kad moterims renkantis partnerį kūno 


kvapas turi kur kas didesnį vaidmenį nei vyrams. Per vieną mokslinį 


tyrimą Brauno universitete nustatyta, kad moterims vyro kūno kvapas 


svarbiau ir už išvaizdą! Taip pat jei moteriai nepatinka natūralus vyro 
kūno kvapas, labai tikėtina, kad jos seksualinis potraukis bus smarkiai 
sumažėjęs. 


Taigi kaip jūsų uoslė gali pasitarnauti meilės reikaluose? 


1. 


N 


I] 

Uostykite jos ar jo drabužius. Jei sukate galvą ir norite įsitikinti, ar 
jūsų dabartinis partneris yra „tas vienintelis“, atsidarykite jo drabu- 
žių spintą ir visais plaučiais įkvėpkite jo drabužių kvapo. Jei tą pačią 
akimirką jus užplūs šilti ir malonūs jausmai - tai geras ženklas. Tačiau 
jei į galvą šaus mintis, kad jis ar ji turėtų gerai išsiskalbti savo drabu- 
žius — tai gali būti perspėjimas. 


„ Santykiams įpūskite romantikos. Jei trokštate įjaudrinti nusistovėju- 


sius jausmus ar suteikti santykiams šiek tiek pikantiškumo, pasirū- 
pinkite, kad namie būtų kvapiųjų žvakių ar oro gaiviklių. Gaminda- 
mi maistą naudokite tam tikras nuotaikas skatinančius prieskonius. 
Sužinokite, koks kvapas labiausiai patinka jūsų partneriui, jį atpalai- 
duoja ir nuramina. Pasistenkite, kad jūsų aplinkoje vyrautų kaip tik 
tokie kvapai. 


„Atsipalaiduokite. Jei šiuo metu jūsų santykiai įtempti, daug ginčijatės 


ir nesutariate vienas su kitu, pasistenkite atsiriboti nuo barnių, stabte- 
lėkite, apkabinkite vienas kitą ir gerai įkvėpkite vienas kito kvapo. Ty- 
rimais įrodyta, kad per dvidešimt minučių trunkantį apkabinimą išsi- 
skiria oksitocinas — hormonas, kuris labai pagerina savijautą ir sukelia 
malonias emocijas. Paprastas apsikabinimas smarkiai sumažins įtampą. 


„ Stebėkite, ką valgote. Trokštate padaryti įspūdį naujai sutiktai mote- 


riai ar vyrui? Atidžiai rinkitės maistą, kurį vartojate dieną ar dvi prieš 
pasimatymą. Aštrūs patiekalai, česnakai ar aliejuje kepta Žuvis, net 
praėjus keletui dienų po valgio, gali turėti įtakos jūsų kūno kvapui. 


Išvengti santykių su priešingybe ar tiesiog jums netinkamu Žžmo- 
gumi gali būti sunku net ir žinant, kad priešingybės traukia ir kad 
tokių ryšių reikėtų vengti. Taip vyksta todėl, kad mus žavi tokios ap- 

linkinių būdo savybės, kurių trūksta mums patiems. Mus traukia ne- 
įprasti, jaudinantys ar tiesiog patiems mažiau būdingi būdo bruožai. 
Pavyzdžiui, jei esate patikima, pareiginga, gerai išauklėta mergina, 
galite pagauti save svajojančią apie laukinį pasiutėlį, avintį kaubojiš- 
kus batus, apie rytinį paišdykavimą šieno kupetoje ar po jūsų langais 
stovintį juodą Harley motociklą. Galite būti įsitikinusi, kad kiekvieną 
saulėlydį trokštate sutikti su nepastovaus būdo, sunkiai rimtiems san- 
tykiams pasiduodančiu ar niekur nedirbančiu vaikinu. Tačiau labiau- 
siai tikėtina, kad kartkartėmis tiesiog trokštate sulaužyti jums taip 
gerai pažįstamas ir nusistovėjusias elgesio taisykles. 

O galbūt esate rimtas, atsakingas pareigas einantis karjeros žmo- 
gus, bet buvusi mergina buvo visiška jūsų priešingybė —- gotų mu- 
zikos gerbėja su auskaru liežuvyje ir daugybe tatuiruočių ant kūno. 
Negaiškite brangaus laiko fantazuodami apie blogiukus. Užslėptas 
laukines aistras bei polėkius galite patenkinti kartais iškrėtę ką nors 
netikėta ar linksma. Pavyzdžiui, iš pat ryto darbdaviui praneškite, 
kad sergate, o patys kopkite į kalnus ar su draugais susiorganizuoki- 
te kelionę dviračiais! Be abejo, toks vėjavaikiškas pabėgimas nuo pa- 
reigų nepakeis gyvenimo būdo į ekstremalų. Tačiau patenkins didelę 
dalį jūsų viduje kunkuliuojančių laukinių, sunkiai sutramdomų po- 
traukių, verčiančių žavėtis savo priešingybėmis. 


Patarimas 


Jei jaučiate nenugalimą potraukį savo priešingybei, paklauskite savęs — 
kokie to žmogaus būdo bruožai, kurių jums patiems trūksta, jus žavi? 
Atsakę į šį klausimą sužinosite, kurias savo paties charakterio savybes 
reikėtų tobulinti. 

400000640404064464064099>606006060008 


Vis dėlto jei palaikote artimus santykius su savo priešingybe, san- 
tykių pradžia gali būti nepaprastai įdomi ir jaudinanti. Tačiau laikui 
bėgant pastebėsite, kad esminiai jūsų gyvenimo principai ir vertybės 

nesutampa, todėl neabejotinai nutolsite vienas nuo kito. Ar tai reiškia, 
kad turi sutapti jūsų skonis muzikai ir maistui? Tikrai nebūtinai! Tai 
gali būti svarbu tik tuo atveju, jei ketinate kurti šeimą su violončeli- 
ninku ar profesionaliu virėju. Jei mėgstate žaisti golfą, o ji mieliau lai- 
ką leidžia sporto salėje - nieko baisaus. Jei jums patinka melodramos, 
ojis pirmenybę teikia dokumentikai, taip pat ne bėda. Sutapti turi jū- 
sų esminiai gyvenimo principai ir vertybės. 


Esminės gyvenimo vertybės 


Pagalvokite apie savo gyvenimą. Kas jums svarbiausia? Sukurti šeimą? 
Sėkmingai lipti karjeros laiptais ir užsitikrinti finansinį stabilumą? Tai 
tik keli esminių gyvenimo vertybių, kuriomis turėtumėte dalytis su ar- 
timu žmogumi, pavyzdžiai. Šios vertybės yra jūsų viso ar tam tikro gy- 
venimo laikotarpio tikslas, kurį siekiate įgyvendinti ir kuris jums daug 
reiškia. Apie tai išsamiau bus kalbama ketvirtame knygos skyriuje. 
O šeštame skyriuje išmoksite nustatyti, ar jūs su savo partneriu judate 
viena kryptimi. 

Bendraudama su savo klientais ir studentais, kurių nesiliauja trau- 
kusios priešingybės, supratau, kad tokie žmonės dėl to dažniausiai 
kaltina save. Jie mėgsta kartoti: „Kažkas man negerai“ arba „Man ne- 
gali pasisekti.“ Netiesa! Bent vienas dalykas, kurį tikrai suvoksite per- 
skaitę šią knygą, yra šis: klaidos, pasitaikančios kuriant tarpusavio 
santykius, vyksta ne dėl jūsų kaltės. Jūsų elgesys, įsitikinimai ir po- 
žiūris į tarpusavio santykius visuomet buvo grindžiami jokio realaus 
pagrindo neturinčiais mitais. Be to, susižavėjimas ir potraukis savo 
priešingybei yra labai įprastas ir natūralus reiškinys. Tačiau dabar 
jums jau Žinoma, kad panašumai, o ne skirtumai yra tvirtų ir ilgalai- 
kių santykių garantas. Todėl nuo šiol galėsite priimti atsakingesnius 
sprendimus. 

Trečias mitas: Vyras ir moteris 
negali būti „tiesiog draugai“. 


Tiesa: Pasak daugelio vyrų, jų draugystė su moterimis būna kur kas 
artimesnė nei draugystė su vyrais. 


Ar vyro ir moters ryšys gali būti tiesiog draugiškas, nelydimas jokių 
romantiškų jausmų? Šis klausimas keliamas daugelyje kino filmų (pa- 
vyzdžiui, filme „Kai Haris sutiko Selę“). Ramybės jis neduoda ir vie- 
nišiams, bandantiems surasti savo antrąją pusę. 

Ką apie tai sako mokslininkai? Remiantis moksliniais tyrimais, 
nustatyta, kad daugeliui žmonių yra tekę užmegzti artimą draugystę 
su priešingos lyties asmeniu. Platoniška draugystė tarp vyro ir moters 
įmanoma. Šį klausimą yra tyrinėjusi Kalifornijos universiteto Deivise 
mokslininkė Diana Felmli (Diane Felmlee). Tirdama ji apklausė 460 
suaugusiųjų. Net 85,5 procento apklaustųjų į klausimą, ar moteris ir 
vyras gali būti tiesiog draugais, atsakė teigiamai. Tik 2 procentai tei- 
gė, jog tai neįmanoma. Dvylika procentų apklaustųjų nuomonės šiuo 
klausimu neturėjo. Moterų ir vyrų požiūris šiuo atveju nesiskyrė. 

Tokie santykiai ne tik egzistuoja, bet dažnai ir padeda ieškančia- 
jam antrosios pusės. Priešingos lyties draugas gali jus supažindinti su 
„Kaip tik jums tinkančiu“ draugu ar drauge. Jie taip pat būna geriausi 
patarėjai meilės klausimais. Kas, jei ne priešingos lyties draugas galė- 
tų išaiškinti tos lyties elgesio ir mąstymo ypatumus? 

Tokia draugystė dažniausiai teikia nemažą pasitenkinimą. Tyri- 
mai rodo, kad draugystė tarp vyro ir moters būna kur kas artimesnė 
nei tarp tos pačios lyties atstovų. Todėl partneriams išsiskyrus ar san- 
tuokai iširus ji tampa nepamainoma parama. Tyrimo rezultatai iš tie- 
sų atspindi tikrovę. Vyrai artimą draugystę užmezga dar ankstyvoje 
vaikystėje. Nuo pat mažų dienų berniukai išbando vienas kito jėgas 
žaisdami įvairius žaidimus — futbolą ar imtynes. Berniukai tarpusa- 
vyje bendrauja didelėse grupėse. O mergaitės atvirkščiai - jaunystė- 
je daugiau laiko praleidžia draugaudamos viena su kita asmeniškai. 
Jų žaidimai būna ne tokie fiziškai varginantys - su lėlėmis, žaidžiami 

namai. Mergaičių mėgstamos sporto šakos taip pat reikalauja daug 
mažiau fizinės ištvermės. Tokie asmeniški, intymioje aplinkoje kuria- 
mi artimi santykiai sudaro sąlygas tvirtai, ilgalaikei mergaičių drau- 
gystei. 

Atidžiai pažvelgę į suaugusiųjų pasaulį suprasime, kad čia galio- 
ja tie patys draugystės principai. Moterys praleidžia daugiau laiko 
tiesiog kalbėdamos viena su kita, o susitikę vyrai užsiima tam tik- 
ra veikla. Jie susitinka ne pasikalbėti, o ką nors nuveikti - pažaisti 
krepšinį ar pokerį, kartu nueiti į futbolo rungtynes ar pažiūrėti te- 
levizorių. 


Ar žinote, kad?.. 


Moterų draugystė visada grindžiama artimu asmeniniu ryšiu, palaiky- 
mu ir atvirais pokalbiais. Vyrų draugystę galima būtų pavadinti „bendra 
veikla“. Ji remiasi draugus vienijančiais pomėgiais ir užsiėmimais. 


Vyrų draugystę lydi bendrumo jausmas, bet dažniausiai jai stinga 
tikrojo dvasinio artumo, kurio trokšta kiekvienas žmogus. Taigi kai 
vyras susidraugauja su moterimi ir tos draugystės pagrindu tampa 
nuoširdūs pokalbiai ir glaudus dvasinis ryšys, tokia draugystė būna 
kur kas atviresnė ir artimesnė nei tarp vyrų. Vyras ir moteris nebū- 
na „tiesiog draugai“. Paprastai jie tampa labai gerais draugais ir tai, be 
abejo, suteikia dvasinę pilnatvę ir pasitenkinimą. 

Perpratę šiuos vyrų ir moterų bendravimo skirtumus, aiškiau ma- 
tome, kaip moterys ir vyrai su savo draugais bendrauja po skyrybų. 
Labai tikėtina, kad moteris, patyrusi išsiskyrimą, puls skambinti arti- 
miausiai draugei ir valandas ar net dienas aptarinės ir aiškinsis, kas ir 
kodėl įvyko. Tokie artimi, išsamūs pokalbiai turi gydomąjį poveikį ir 
suteikia moteriai stiprybės. Vyro draugai, jei šis po skyrybų jiems pa- 
skambintų, pasiūlytų kitokią pagalbą — sportą kartu ar pasisėdėjimą 
artimiausiame bare. Tiesiog neįsivaizduojama, kad draugas draugui 

pasakytų: „Nesijaudink, seni. Einam išgerti kavos ir pakalbėsim apie 
tavo jausmus.“ Jei jam iš tiesų reiks patarimo dėl tarpusavio santykių, 
jis pirmiausia kreipsis į savo drauges moteris. 


Faktai apie draugystę 


Štai dar keletas draugystės tarp vyrų ir moterų skirtumų: 


Moterys kur kas daugiau laiko kalbasi su draugėmis telefonu. 

e Vyrus su draugais sieja daugiau bendrų sumanymų. 

e Vyrai ir moterys su savo draugais kalbasi apie skirtingus dalykus: 
moterys dažniau šnekasi apie santykius su vyrais ir kitas asmenines 
problemas. Vyrai daugiausia diskutuoja bendromis temomis, 
aptariamas sportas ar tam tikri jų laimėjimai. 

e Moterys viena kitą palaiko emociškai. 

e Vyrai dažnai turi mažiau pažįstamų, kuriuos galėtų pavadinti tikrais 
draugais. 

+ Moterys nesibodi išreikšti jausmų - verkti, apsikabinti ar labai atvirai 
pasikalbėti tarpusavyje. 

e Moterys viena kitai išreiškia kur kas daugiau meilės ir prieraišumo 

nei vyrai. 

Kai draugystės nebepakanka 

Vyrai ir moterys tikrai gali būti tiesiog draugai, bet tai nereiškia, kad 
vienam iš draugų tokio ryšio visuomet pakanka. Tokios draugystės 
susiduria su daugybe iššūkių — reikia vengti bet kokios romantikos, 
susitaikyti su aplinkinių ir draugų užuominomis apie „jūsų draugys- 
tę“. Taip pat gali tekti pasistengti bandant perprasti tikruosius prie- 
šingos lyties atstovo jausmus ir lūkesčius. Net ir labai stengdamiesi, 
kai kurie žmonės nepajėgia užmegzti tiesiog draugiškų santykių su 
kitos lyties atstovais. Tokiems žmonėms, dažniausiai vyrams, kur kas 
sunkiau sekasi išvengti romantiškų asociacijų ir fantazijų apie gali- 
mą intymų santykį. Moterims, beje, taip pat dažnai kyla tokių keblu- 
mų. Penktame šios knygos skyriuje detaliau aptarsiu šį klausimą, pa- 

teiksiu patarimų, kaip suprasti, ko iš tiesų nori jūsų priešingos lyties 
draugas, kaip reikėtų elgtis, jei jūsų norai sutampa, ir kaip, jei abu 
trokštate skirtingų dalykų. 


0000046404446406064040044644+4440444+4+44644+040444+4+440444+4+4644490:44+440404444+40404044+4444444+4+4+4+444+4+4+4+4+4041010 


Meilužiai be įsipareigojimų 


Galbūt jūs ir jūsų draugas esate daugiau nei draugai - kartkartėmis na- 
kvojate vienas pas kitą, mylitės, bet nesate pora ir nekuriate rimtų tar- 
pusavio santykių. Mokslininkai tyrinėjo tokio pobūdžio santykius ir 
nustatė, kad jie įmanomi, bet dažniausiai be aiškaus tarpusavio ben- 
dravimo ir abipusių norų bei lūkesčių įtvirtinimo būna labai kompli- 
kuoti. Dažniausiai lytiniai santykiai tarp draugų sukelia daugybę ben- 
dravimo problemų. Iš draugų tikimės kitokių dalykų nei iš partnerių ar 
meilužių (draugystė nereikalauja visapusiško įsipareigojimo, nesitikima 
išskirtinio fizinio ir dvasinio ryšio), peržengus šias ribas, iškyla daug 
keblumų, nes žmonės nebežino, ko vienam iš kito tikėtis ir reikalauti. 
ti tarpusavio santykių ribas ir išsiaiškinti, ar abu trokšta daugiau nei 
įprasta draugystė. 

Taigi kokias galime daryti išvadas? Draugystė su priešingos ly- 
ties atstovu reikalauja daug pastangų ir aiškaus, atviro bendravimo, 
bet dažniausiai abiem asmenims būna labai naudinga. Pakeitę sa- 
vo požiūrį ir patikėję, kad tokia draugystė įmanoma, patirsite, kiek 
daug gero ji gali pasiūlyti, ir visuomet turėsite pakankamai para- 
mos iš priešingos lyties draugų, - o to jums ypač prireiks ieškant 
antrosios pusės. Iš tiesų galite palaikyti draugiškus santykius, svar- 
bu, aiškiai išreikšti savo norus bei lūkesčius ir neperžengti nustaty- 
tų ribų. 

Ketvirtas mitas: Kad išvengtume nusivylimo, 
būtina kuo daugiau papasakoti apie save 
santykių pradžioje. 


Tiesa: Naujai sutiktam žmogui geriausia pasakoti apie save palen- 
gva atskleidžiant vis daugiau detalių. Jei žmogus jums tinkamas, 
laiko viską išsipasakoti turėsite apsčiai. 


Natūralu, kad tik pradėję ar ruošdamiesi naujos meilės paieškoms 
svarstysite, kaip išvengti praeityje padarytų klaidų. Gali būti atvejų, 
kai, norėdami išvengti nusivylimo ateityje, naujai sutiktam žmogui 
turite atskleisti visą savo gyvenimo istoriją nieko nelaukdami. Norint 
apsidrausti gali kilti noras išlieti viską, kad būsimas gyvenimo drau- 
gas iš pat pradžių žinotų, kas jūs ir ko iš jūsų galima tikėtis. Taip pat 
galite manyti, kad, atskleidę visas kortas, papasakoję apie save ir ge- 
ra, ir bloga, iš karto išsiaiškinsite, ar Žmogus jums tinka, ir veltui ne- 
eikvosite savo brangaus laiko, tiesa? 

Deja, ne visai taip. Šis teiginys teoriškai skamba gerai, bet realiame 
gyvenime retai pasitvirtina. Toliau kaip pavyzdį pateikiu savo klien- 
tės Keitlin istoriją. 


Keitlin istorija. Keitlin man prisipažino, kad visa širdimi nekenčia 
pirmųjų pasimatymų, nes paskui nesiliauja svarsčiusi, ar naujasis vai- 
kinas jai paskambins. Kartą juokais Keitlin pareiškė: „Prisiekiu, kitą- 
kart atėjusi į naują pasimatymą nieko nelaukdama pasakysiu: „Duodu 
tau penkias minutes apsispręsti, ar po pasimatymo norėsi man pa- 
skambinti. Žiūrint, ką atsakysi, nuspręsime, ar tęsti susitikimą ir kar- 
tu linksmai pabūti, ar tuojau pat pasukti savais keliais“! 

Keitlin yra patraukli moteris, ji turi puikų humoro jausmą. Pa- 
prašiau jos papasakoti apie paskutinį aklą pasimatymą su Riku, ge- 
riausios Keitlin draugės bendradarbiu. Draugės įsitikinimu iš jų 
galėjo išeiti graži pora. Tai buvo viskas, ką prieš susitikdami vaka- 
rienės jie žinojo vienas apie kitą. Per visą pasimatymą, Rikas buvo 
gana tylus ir tik bendrais bruožais papasakojo apie savo darbą ir po- 
mėgius. 

Po pasimatymo Keitlin pasakojo, kad tik pamačiusi Riką pasijuto 
labai jaukiai. Jis buvo labai malonus, puikios išvaizdos ir daug šypso- 
josi. Todėl Keitlin per pasimatymą šnekėjo daug — papasakojo apie sa- 
vo motinos ligą, pažėrė juokingų istorijų apie savo „piktąjį viršinin- 
ką“, prisipažino, kad savo darbo nemeta tik dėl pasakiško atlyginimo, 
ir netgi prasitarė, kodėl subyrėjo jos ankstesni santykiai su buvusiuo- 
ju. Vakarui baigiantis, Keitlin jautėsi nepaprastai pakylėta. Koks nuos- 
tabus vaikinas! Ji buvo įsitikinusi, kad jie puikiai tinka vienas kitam. 
Deja, Rikas taip niekada ir nepaskambino. 


Kas gi atsitiko? Keitlin, kaip ir daugelis Žmonių, padarė tą pačią 
klaidą: per pirmą pasimatymą atskleidė per daug asmeninės infor- 
macijos. Toks atvirumas pašnekovą dažniausiai glumina, jis jaučiasi 
tarsi užtvindytas informacijos arba yra įsitikinęs, kad savo gyvenimo 
istoriją pasakojate kiekvienam sutiktam Žmogui. Tyrimai tai patvirti- 
na - žmonės nelinkę sužinoti visko iš karto, jiems reikia laiko. Šiam 
reiškiniui apibūdinti yra net specialus posakis - „skrydžio sindro- 
mas“. Taip vadinamas nenutrūkstamas, daug asmeninės informacijos 
atskleidžiantis išsipasakojimas mažai pažįstamam žmogui. Tyrimais 
išsiaiškinta, kad tokie žmonėms nekelia pasitikėjimo. Pasakotojas įsi- 
tikinęs, kad jo atvirumas ir tiesumas gali būti priimti tik kaip teigia- 
mos savybės, o pašnekovui tai sukelia įtarimą, nes Žmogus atveria sa- 
vo širdį visiškai nepažįstamam! 

„Skrydžio sindromas“: 
Užsisekite saugos diržus 


Įsivaizduokite save lipančius į lėktuvą. Jūsų ilgai planuotos atostogos tik 
ką prasidėjo ir nuo išsvajotos poilsio vietos jus skiria tik kelios valandos 
skrydžio. Atsisėdate į savo vietą, prisisegate saugos diržą, ramiai atsikve- 
piate ir atsipalaiduojate. Jau norite išsitraukti savo ausines, bet į jus pasi- 
suka šalimais sėdinti mergina ir pradeda pasakoti savo gyvenimo istori- 
ją. Ji kalba apie tai, kiek daug dirbo, norėdama susitaupyti šiai kelionei, 
ir kaltina savo viršininką, kad jis, tikras šunsnukis, nedavė jai daugiau 

laisvų dienų. Pasakoja, kad ne dėl savo kaltės išnaudojo visą atostogoms 
skirtą laiką - juk visus metus ją kamavo baisi alergija. Tačiau po nese- 
niai įvykusio kivirčo su vyru dėl mažojo Džonio pažymių knygelės nebe 
sveikata jai kelia daugiausia nerimo. Ir apskritai po visų barnių, įvykusių 
tarp jų pastaruoju metu, ji nebenorinti leisti laiko kartu su vyru, ką jau 
kalbėti apie lytinius santykius... 

Jūs jaučiatės užspausti į kampą. Negalite pabėgti. Sėdite lėktuve, sa- 
vo kėdėje ir nematote jokios išeities. Skrydžiui pasibaigus, kuo skubiau 
bėgate iš lėktuvo. Kaip tik taip jaučiasi žmogus, kuriam išpasakojate per 
daug ir gerokai per anksti, ypač per pirmą pasimatymą. Taigi ruošda- 
miesi kitam pasimatymui prie kavos puodelio ar vakarienei su galbūt 
būsimu išrinktuoju, prisisekite saugos diržus ir laikykitės saugaus atstu- 
mo. Prieš pasimatymą apgalvokite, kokią informaciją esate pasiruošę at- 
skleisti savo pašnekovui. Galbūt norėtumėte pakalbėti apie darbą, šeimą, 
pomėgius ir gyvenimo tikslus. Daugiau pokalbių idėjų pateiksiu penk- 
tame skyriuje. Jį perskaitę galite susidaryti temų, kuriomis norėtumėte 
kalbėti, sąrašą. Išsirinkite tris ar keturias temas ir per pokalbį pasisten- 
kite jų laikytis. 


Jei trokštate pelnyti būsimo partnerio pasitikėjimą ir simpatiją, in- 
formaciją apie save atskleiskite palengva. Jei žmogus pasirodys tikrai 
tinkamas, turėsite nemažai laiko išsipasakoti. Pasimatymai, per ku- 
riuos artimiau susipažįstama pamažu, dalijamasi nuomonėmis, pa- 
sakojamos istorijos ir atskleidžiamos gyvenimo detalės, yra kur kas 
įdomesni ir laukiamesni. Jie teikia malonumą, kurį galima prilyginti 
lėtai, su pasigardžiavimu valgomam desertui. 

Procesas, kai po truputį pažįstame naują sutiktąjį, vadinamas as- 
menybės atsiskleidimu. Tyrimais nustatyta: jei asmenybės atsisklei- 
dimas vyksta sklandžiai ir abiem partneriams teikia malonumą, at- 
siranda tikrasis dvasinis artumas ir tvirtas tarpusavio ryšys. Taigi 
niekada neskubinkite šio nuostabaus proceso, stenkitės, kad jis vyktų 
palengva ir teiktų pasitenkinimą. 


45 


MEILĖ IŠ ANTRO KARTO 


Asmenybės atsiskleidimas 


Ką dar apie asmenybės atskleidimą parodė moksliniai tyrimai? Pateikiu 
keletą įdomių detalių. 


Moterys dažniausiai yra atviresnės už vyrus. Kai kuriems vyrams 
kalbėti apie buvusius santykius ar atskleisti asmeninius dalykus ga- 
li būti sunku. Jei esate moteris ir susitikinėjate su vyru, nesitikėkite, 
kad jis bus toks pat atviras kaip jūs. O jei esate vyras ir susitikinėjate 
su moterimi, nesistebėkite, jei ji bandys iš jūsų sužinoti daugiau, nei 
norite atskleisti. 

Asmenybės atsiskleidimo procesas būna abipusis. Tarpusavio san- 
tykiuose egzistuoja nerašytas susitarimas: jei vienas iš partnerių pa- 
sipasakoja apie save, kitas turi atsakyti tuo pačiu. Tarpasmeninių 
santykių tyrinėtojai šį procesą vadina „abipusiškumo taisykle at- 
siskleidimo procese“. Jei norite, kad nauji santykiai plėtotųsi ir to- 
bulėtų, per pirmuosius pasimatymus pasistenkite per daug neatsi- 
skleisti, kad jūsų būsimas partneris nejaustų netiesioginio spaudimo 
atsakyti tuo pačiu. O jei jums atrodo, kad jūsų naujasis išrinktasis ar 
išrinktoji per anksti atsiskleidžia, užuot bėgę nuo jo, nuoširdžiai pa- 
aiškinkite: „Aš iš tiesų vertinu tavo nuoširdumą, bet pats dar nesu 
pasirengęs būti toks pat. Man reikia šiek tiek daugiau laiko.“ 
Susižavėjimas auga pamažu ir kartu su atvirumu. Tyrimai rodo, kad 
kartu su palengva atskleidžiama asmenine informacija auga ir kito 
žmogaus potraukis jums, susižavėjimas, teigiamos emocijos. Neskubė- 
dami visko atvirai iškloti, laikui bėgant galėsite įvertinti santykių eigą 
ir nuspręsti, ar jie klostosi tinkama linkme. Jei su laiku jūsų partneris 
pasidarys atviresnis ir noriau dalysis asmenine informacija, vadinasi, 
santykiai tampa rimtesni ir įgyja pagreitį. Tačiau jei partneris atsisklei- 
džia nenoriai, tai gali būti ženklas, kad tvirtų santykių ir artimo ryšio 
sukurti nepavyks. 

Asmenybės atsiskleidimas yra įdomus ir pozityvus procesas, ve- 


dantis abipusės simpatijos ir paramos link. Tačiau kartais santykių 


eiga gali pasisukti kita linkme, ypač kai labai asmeniška, intymi in- 


formacija atskleidžiama per anksti ir glumina, gąsdina vieną iš part- 

nerių. Jei ne laiku, neįgavę abipusio pasitikėjimo, pradėsite per daug 
atvirai kalbėti labai asmeniškomis temomis, toks elgesys gali paska- 
tinti jūsų pašnekovą žvelgti į jus su antipatija. Kadangi Rikas ir Keit- 
lin buvo pirmame pasimatyme, galima drąsiai teigti, kad dėl per 
didelio Keitlin atvirumo Rikas niekada jai ir nepaskambino. Savo el- 
gesiu ji atstūmė Riką. 

Atskleisdami per daug asmeniškų detalių pirmą kartą sutiktam 
žmogui rizikuojame būti tiesiog nepriimti ar nesuprasti. Juk pirmą- 
kart matomo Žmogaus įsitikinimai, pažiūros ir patirtis gali labai skir- 
tis nuo jūsų. 

Riką galėjo atstumti ne tik nepamatuotas Keitlin atvirumas, bet ir 
jos atskleistos informacijos pobūdis. Pavyzdžiui, Keitlin papasakojo 
Rikui, kad viena iš jos ankstesnių santykių nutrūkimo priežasčių bu- 
vo ta, kad buvęs partneris neturėjo nuolatinio darbo ir per pasimaty- 
mus jai dažniausiai tekdavo apmokėti sąskaitą restorane. Pagalvoki- 
te, juk gali būti, kad Rikas irgi išgyvena finansiškai sunkų laikotarpį, 
dėl to jaučia didelį nepasitikėjimą savimi. O gal Rikas turėjo merginą, 
iš kurios nuolat sulaukdavo priekaištų dėl nepakankamo uždarbio. 
Keitlin pasakojimas jam sukėlė nemalonius prisiminimus. Deja, ko- 
dėl ji nesudomino Riko, Keitlin niekada nesužinos jau vien dėl to, kad 
per pirmąjį pasimatymą apie save atskleidė per daug informacijos. 

Kaip Keitlin turėtų elgtis per kitą pasimatymą? Ko iš šios situacijos 
galima pasimokyti? Keitlin suprato: įsitikinimas, kad asmeninę infor- 
maciją apie save reikia atskleisti pačioje pradžioje, visiškai neatitinka 
realybės. Kitą kartą pokalbyje su nauju pažįstamu vyraus bendro po- 
būdžio temos, bus daug juokiamasi ir vengiama kalbų apie labai as- 
meniškus išgyvenimus bei buvusius vaikinus. Jei norite nueiti į antrą 
pasimatymą, pirmasis turi būti linksmas, pokalbiai paprasti. Keitlin 
suvokė: nors ji trokšta kuo greičiau atsiskleisti, būsimam partneriui 
toks elgesys nepriimtinas. Jos asmenybės atsiskleidimas turėtų vyk- 
ti abiem priimtinu greičiu, o jo eiga teikti abipusį malonumą. Ateity- 
je Keitlin galės džiaugtis sėkmingesniais pasimatymais, jei į keitimą- 
si asmenine informacija ir vienas kito pažinimą bei suartėjimą ims 
žvelgti atsargiau. 

Patarimas 


Nežinote, kaip elgtis per pirmąjį pasimatymą? Reikia patarimo, kokiomis 
temomis geriau kalbėtis susitikus? Penktame šios knygos skyriuje deta- 
liai aptarsiu, kaip geriausia elgtis per pirmąjį pasimatymą, taip pat duo- 
siu paprastų, bet labai naudingų patarimų. 

Penktas mitas: Moterys yra didesnės 
romantikės nei vyrai. 


Tiesa: Tyrimais nustatyta, kad ne moterys, o vyrai yra didesni 
romantikai ir į meilę bei tarpusavio santykius žiūri per rožinius 
akinius. 


Ši žinia visuomet šokiruoja tiek vyrus, tiek moteris. Tačiau iš tiesų įro- 
dyta, kad vyrai daugiau nei moterys yra linkę idealizuoti tarpusavio 
santykius bei meilę. 

Pasvarstykite, ar toliau pateikti teiginiai yra tiesa. 


e Tikra meilė įveikia visas kliūtis. 

+ Tikra meilė gali užklupti bet kada, netikėtai. 

+ Meilė iš pirmo žvilgsnio iš tiesų egzistuoja. 

e Įsimylėti lengva. 

e Egzistuoja vienas mums skirtas žmogus, mūsų antroji pusė. 


Dvi gerai žinomos tarpusavio santykių tyrinėtojos Elena Hatfild 
(Elaine Hatfield) ir Suzana Sprecher (Susan Sprecher) susidomėjo 
klausimu, kaip skiriasi vyrų ir moterų požiūris į meilę ir tarpusavio 
santykius. Mokslininkes nustebino tyrimų rezultatai - daugiau vyrų 
nei moterų teigė, kad anksčiau išvardyti teiginiai yra tiesa. Daugiau 
vyrų nei moterų manė, kad iš tiesų mylint kitą žmogų visa kita ne- 
tenka reikšmės. Dar vyrai yra įsitikinę, kad meilė turi būti aistringa. 
Atkreipkite dėmesį: tai ir yra idealizuoti, romantiški teiginiai, apiben- 

drinantys daugumos vyrų meilės suvokimą ir nieko bendra neturin- 
tys su konkrečiu asmeniu ar tarpusavio santykiais. Vyrai dažnai su- 
sikuria tarpusavio santykių idealą, nors tikra gyvenimo patirtis ne 
visada jį atitinka. 


Ar žinote, kad?.. 


Kurdami tarpusavio santykius, į romantiką linkę Žmonės tikisi patirti 
daugiau meilės, pasitenkinimo ir atsidavimo vienas kitam. Vis dėlto san- 
tykių idealizavimas neturi įtakos santykių kokybei, patvarumui ir ilga- 
laikiškumui. 


Kuo jums gali būti naudinga ši informacija? Kiekvieno iš mūsų įsi- 
tikinimai apie meilę skirtingi ir nuo jų priklauso, kaip elgsimės kurda- 
mi tarpusavio santykius. Vien šis žinojimas turėtų pagelbėti pasima- 
tymuose. Toliau pateiksiu pavyzdį, su kuriuo gana dažnai susiduriu 
savo kaip terapeutės ir dėstytojos praktikoje. 

Alicija neseniai susipažino su vaikinu, jis nuo pat santykių pra- 
džios rodė ypatingą susižavėjimą. Po antro ar trečio pasimatymo vai- 
kinas ėmė alpėti iš meilės, prisiekinėjo įsimylėjęs, rašydavo keletą 
kartų per dieną ir klausinėdavo, ar ji sutiktų būti jo mergina. Vaiki- 
nas Alicijos nepersekiojo ir jai negrasino, bet elgėsi kaip beprotiškai 
iš pirmo žvilgsnio įsimylėjęs žmogus. Merginai to buvo per daug ir 
per anksti. Alicija pasiguodė draugėms: „Noriu nutraukti santykius 
su šiuo vaikinu. Man jis tikrai patinka, bet per daug iš manęs nori ir 
labai skuba. Mūsų santykiai neturi jokios pūsiausvyros.“ Kas gi čia 
vyksta? Alicijos ir jos naujojo vaikino požiūris į meilę ir romantiką 
skiriasi iš pagrindų. Naujasis jos vaikinas mano, kad įsimylėti lengva, 
o jai atrodo kitaip. Apie vaikino elgesį mergina sprendžia remdama- 
si savo įsitikinimais. Suvokusi, kad jų požiūris į meilę skiriasi, Alicija 
galėtų atsipalaiduoti ir leisti įvykiams tekėti sava vaga. Tiesiog galė- 
tų paaiškinti vaikinui, kad nenori skubinti įvykių ir stačia galva pulti 
į santykius. O kas, jei jis po tokio pokalbio nepasikeis? Tuomet ir bus 
laikas nutraukti ryšius. 

Vyrams, bandantiems kurti tvirtus ir laimingus tarpusavio santy- 
kius, tokie dažnai iki galo nesuvokiami romantiški įsitikinimai apie 
meilę gali pakišti koją. Taip atsitiko Džošua, mano PPM tyrimo da- 
lyviui. 


Džošua istorija. Su Suzi Džošua susipažino internetu ir netrukus 
turi įvykti jų pirmas pasimatymas. Jau keletą savaičių juodu bendrau- 
ja virtualioje erdvėje ir Džošua yra įsitikinęs, kad tarp jų jau yra už- 
simezgęs abipusis ryšys. Sutampa ir daugelis jų pomėgių. Džošuai di- 
delį įspūdį padarė tai, kad jie abu dalyvauja savanoriškoje veikloje ir 
abu mėgsta derinti iš pažiūros nesuderinamus maisto produktus, ta- 
čiau abiem nepatinka gaminti! Bendraudamas internetu, Džošua įsi- 
tikino, kad Suzi yra sąmojinga ir linksma, todėl pasiūlė susitikti ke- 
tvirtadienį po darbo kavos parduotuvėlėje netoli savo darbo vietos. Jis 
pamanė: jei juodu vienas kitam nepatiks, tokioje vietoje bus nesunku 
apsisukti ir išeiti. 

Visą savaitę prieš pirmą pasimatymą Džošua taip jaudinosi, kad 
negalėjo nustygti vietoje. Jis net pradėjo įsivaizduoti, kad, ko gero, Su- 
zi bus „ta vienintelė“. Jų pokalbiai telefonu buvo nepaprastai įdomūs. 
Jie be perstojo susirašinėjo žinutėmis ir elektroniniu paštu. Atidaręs 
kavos parduotuvėlės duris, Džošua akimirksniu atpažino Suzi, sėdin- 
čią prie vieno staliuko arčiau durų. Užsisakę karamelinės latės su mė- 
tomis, jie ėmė kalbėtis. Po penkių minučių Džošua jau žinojo, kad tarp 
jų nieko nebus. Suzi gana patraukli ir su ja smagu plepėti, bet pirmą 
kartą į ją pažvelgus vyriškio neužplūdo tas nepaprastas susijaudini- 
mas ir susižavėjimas. 

Praėjus valandai Džošua pasakė turįs eiti ir pasiūlė pratęsti po- 
kalbį internetu dar tą patį vakarą. Tačiau jis taip niekada ir neparašė 
Suzi, nes tvirtai tikėjo meile iš pirmo žvilgsnio. Pirmą kartą pamačius 
Suzi jo neapėmė begalinis susižavėjimas, todėl jis iš karto nusprendė, 
kad ši mergina negali būti „ta vienintelė“. Taigi Džošua yra tikras ro- 
mantikas, nors pats save kažin ar būtų taip apibūdinęs. 

Kitą kartą eidami į pasimatymą gerai apsvarstykite, kaip jūs įsi- 
vaizduojate meilę ir kokią įtaką tai turės jūsų elgesiui ir pirmam įspū- 
džiui per pasimatymą. Ar jūs, kaip ir Džošua, tikitės šiek tiek per 
daug? Ar nelaukdami kaip Alicija padarote tam tikras išvadas? Tik 
suvokę, kad visų įsitikinimai skirtingi, ir pažvelgę į santykius iš ša- 
lies, galime kitaip pažvelgti į save ir kitą žmogų ir labiau jį suprasti. 


Šeštas mitas: Moterys įsimyli 
greičiau nei vyrai. 


Tiesa: Tyrimai įrodė, kad vyrai įsimyli greičiau, tik nenori to pri- 
pažinti! 


Kartu gyvenančioms poroms buvo užduotas klausimas: „Kada supra- 
tote įsimylėję savo partnerį?“ Vyrai nurodė įsimylėję gerokai anksčiau 
nei moterys. Aš kalbu apie meilę, o ne apie aistrą ar seksualinį potrau- 
kį. Vedę ir santykius palaikantys vyrai, dalyvavę mano tyrime, į anks- 
čiau pateiktą klausimą atsakė vienodai. Kad ir kaip sunku būtų vy- 
rams tai pripažinti, Kupidonas savo strėlėmis pirmiausia taikosi į vyrą. 
Priešingai nei vyrai, moterys meilės objektui yra išrankios ir įsi- 
myli atsargiai. Jos labiau apgalvoja savo pasirinkimą ir jausmus reiš- 
kia neskubėdamos. Prieš įsimylėdamos ir prieš garsiai tai pripažinda- 
mos, moterys nori įsitikinti, ar jų pasirinkimas teisingas, tarpusavio 
ryšiai tvirti. Priešingai nei vaizduojama romantiniuose filmuose, ku- 
riuose moterys alpsta, rausta ir vos pastovi ant kojų, pamačiusios ža- 
vų jaunikį, iš tiesų į meilę jos žiūri gana pragmatiškai ir realistiškai. 

Vyrų meilė be atsako 


Remiantis tyrimų rezultatais, vyrai įsimyli ne tik greičiau, bet ir kur daž- 
niau negu moterys. Deja, dažniausiai jų išrinktosios jiems neatsako tuo 
pačiu. Net apie 80-90 procentų suaugusiųjų bent kartą gyvenime yra įsi- 
mylėję be atsako. Tai dažnai pasitaikantis ir gilius randus paliekantis iš- 
gyvenimas, dažniau patiriamas vyrų nei moterų. 

Toliau pateikiu Duano ir Mišelės, dvejus metus savo santykius 
puoselėjančios poros, istoriją. Jie yra mano ilgalaikio tyrimo da- 
lyviai ir papasakojo apie tą akimirką, kada suprato įsimylėję vie- 
nas kitą. 


Duano istorija. (Pasakoja šypsodamasis.) Prisimenu tą akimirką, lyg 
ji būtų buvusi vakar. Aš ir Mišelė susitikinėjome jau apie du mėne- 
sius. Prisimenu kaip šiandien — pažvelgiau į viršų ir pamačiau ją li- 
pančią laiptais žemyn. Tuomet pamaniau: „Štai moteris, su kuria no- 
riu praleisti visą likusį gyvenimą.“ Kaip tik tuo metu ir supratau, kad 
ji ir yra ta vienintelė. Supratęs nebegalėjau tylėti. Prisipažinau, kad ją 
myliu, dar tą patį vakarą, kai vakarieniavome mūsų mėgstamame res- 
torane, o padavėjas atnešė antrą butelį vyno (juokiasi). Mišelė, be abe- 
jo, nustebo tai išgirdusi, bet po devynių mėnesių mes susižadėjome ir 
tai progai paminėti iškėlėme triukšmingą vakarėlį. Jame dalyvavo visi 
mano draugai ir šeima, o aš nekantravau pristatyti jiems Mišelę kaip 
savo sužadėtinę. 


Mišelės istorija. (Juokiasi) Nepatikėsite, šis vyras buvo priėjęs prie 
kiekvieno to vakaro vakarėlio dalyvio ir visų klausinėjo, ar jau susipa- 
žino su jo sužadėtine Mišele! Tikrai ne visi ten buvę pažinojo Duaną, 
bet visi be išimties žinojo, kad aš esu jo sužadėtinė! 

Kai Duanas pirmą kartą ištarė mane mylįs, buvau laiminga, bet 
šiek tiek sutrikusi. Buvau tikra, kad mano jausmai jam stiprūs, ir 
beveik įsitikinusi, kad jį įsimylėjau, bet norėjau tuo visiškai neabe- 
joti. Supraskite, mano pirmoji santuoka buvo tikras nesusipratimas 
ir, kai ji nutrūko, maniau, kad nebesugebėsiu pamilti iš naujo. Du- 
anui savo jausmus atvėriau tik prabėgus keletui mėnesių po jo pri- 
sipažinimo, per bendras atostogas. Tai įvyko vieną nuostabią naktį, 
mums vaikščiojant paplūdimiu. Tuomet jaučiausi visiškai tikra, ži- 
nojau, kad myliu Duaną. Netrukus susižadėjome ir štai jau dvejus 
metus esame kartu! 

Ši istorija puikiai parodo, kaip skirtingai įsimyli vyrai ir moterys, 
kaip skirtingai suvokia ir kalba apie įsimylėjimą. Labiau tikėtina, kad 
vyrai laisvai pasiduos juos užplūdusiems jausmams, o moterys bus 
atsargesnės, linkusios apgalvoti ir iš karto nepasiduoti emocijoms. Bet 
kodėl? Tyrimais nustatyti trys svarbiausi tokį moterų elgesį lemiantys 
veiksniai. 


1. Pradėjusi intymius tarpusavio santykius, moteris rizikuoja dau- 
giau nei vyras. 
Meilės reikaluose moteris privalo būti atsargesnė, nes ji, o ne vy- 
ras gimdo vaikus. Pasak žmogaus raidos psichologo Deivido Bu- 
so (David Buss), vyrai ir moterys vadovaujasi skirtingomis ilga- 
laikių ir trumpalaikių santykių su genetiškai tinkamu partneriu 
kūrimo nuostatomis. Moterims viena aistringa naktis gali baigtis 
devyniais nėštumo mėnesiais ir metais motinystės atostogų. To- 
dėl partnerius jos renkasi daug atidžiau. Moterys ieško išrinktojo, 
pasižyminčio tam tikromis savybėmis, nulemiančiomis palankias 
vaikų gimdymo ir auginimo sąlygas. Pavyzdžiui, vyrą moteris gali 
pasirinkti dėl jo finansinio stabilumo, sugebėjimo aprūpinti šeimą 
ar dėl puikios fizinės sveikatos. 

Vyrai nėra tokie išrankūs. Jie lengvai atsiduoda jausmams ir 
pradeda lytinius santykius, nes bet kada gali tiesiog pasitraukti. 
Ypatingą potraukį vyrai jaučia jaunoms, geros fizinės formos mo- 
terims. Remiantis raidos psichologija, tai genetiškai paveldimas 
pasąmoninis vyrų pasirinkimas, nes partnerystė su jauna ir svei- 
ka moterimi užtikrina vyro giminės pratęsimą. Vyrai yra užpro- 
gramuoti paskleisti savo genus, todėl, žiūrint iš grynai mokslinės 
perspektyvos, jie neišrankūs partnerėms ir yra labiau linkę į lyti- 
nius santykius be įsipareigojimų. Apie tai daugiau kalbėsiu penk- 
tame šios knygos skyriuje. 

Ar žinote, kad?.. 


Moters elgesį ir pasirinkimus, jai pačiai apie tai ne visuomet suvokiant, 
paprastai veikia genetikoje užprogramuotas noras „rasti aprūpinti galin- 
tį vyrą“. Austrijoje atliki tyrimai parodė, kad moters partnerio pasirinki- 
mas gali priklausyti nuo to, kokį automobilį jis vairuoja. Tyrime dalyvau- 
jančios moterys buvo paprašytos įvertinti automobilių nuotraukas taip, 
lyg vertintų nuotraukose pavaizduotus vyrus, ir automobiliams suteik- 
ti apibūdinimus pagal įsivaizduojamas charakterio savybes (pavyzdžiui, 
„Stiprus“, „silpnas“, „draugiškas“, „galingas“). Pirmenybę moterys teikė 
automobiliams, atitinkantiems gerą socialinį statusą, stiprybę ir domina- 
vimą. Tokius automobilius vairuojantys vyrai moterims sudarė stiprių, 
finansiškai stabilių vyrų, gebėsiančių aprūpinti šeimą, įvaizdį. 


2. Moterys sutapatina meilę ir lytinius santykius. 
Moterų išrankumą daugeliu atžvilgiu lemia Žiniasklaidos, moky- 
tojų, tėvų ir religijos propaguojamas požiūris, kad moteris turėtų 
mylėtis su vyru tik tokiu atveju, jeigu jie palaiko tvirtus meile pa- 
grįstus santykius. Nuo pat mažų dienų moterims aiškinama, kad 
meilė ir lytiniai santykiai yra vienas ir tas pats. Taigi moterų atsar- 
gumas yra tokio auklėjimo rezultatas. Jos atsargiai renkasi žmogų, 
kuriam gali dovanoti meilę, nes prisipažinimas, kad myli, reiškia 
ir sutikimą mylėtis. Meilės ir lytinių santykių sutapatinimas ap- 
sunkina moterų pasiryžimą veltis į santykius be įsipareigojimų, 
tačiau tai joms nėra neįmanoma. O vyrų tapatinti meilę ir lytinius 
santykius niekas nemoko, todėl į santykius be įsipareigojimų jie 
žiūri daug paprasčiau. 
3. Moteris smerkia aplinkiniai. 

Moterys nerimauja ir dėl to, kokią nuomonę apie jas susidarys ap- 
linkiniai ir ką apie jas pagalvos kiti. Ir ne be reikalo. Tyrimais įro- 
dyta, kad aplinkiniai kur kas labiau smerkia moterį, anksti po 
pažinties pradėjusią lytinius santykius, nei vyrą tomis pačiomis 
aplinkybėmis! Kitaip tariant, kai kalbama apie lytinius santykius, 
moterims taikomi dvejopi standartai. Pasąmonėje moterys žino, 

kad aplinkiniai jas smerkia kur kas dažniau, todėl delsia atskleisti 
savo jausmus. Tyrimai rodo, kad požiūris į moteris, be abejo, nebė- 
ra toks kritiškas, koks buvo prieš keletą dešimtmečių, bet vis dar 
egzistuoja ir veikia vyrų bei moterų meilės reikalus. 


Ar žinote, kad?.. 


Moterys, kurios be įsipareigojimų santykiauja su vyrais, yra griežtai 
smerkiamos pačių vyrų ir kitų moterų. Neseniai su kolegomis atlikome 
tyrimą: moterims ir vyrams pateikėme tam tikrą scenarijų, pasakojimą 
apie žmogaus seksualinę patirtį, paprašėme įvertinti to Žmogaus elgesį. 
Kai buvo pasakojama apie vyrą, turintį lytinių santykių be jokių įsipa- 
reigojimų, tiek vyrai, tiek moterys tokį jo elgesį toleravo. Tačiau pateikus 
identišką scenarijų, tik pagrindinį herojų pakeitus moterimi, visi apklau- 
siamieji ją griežtai teisė. Pateikėme ir kitokių scenarijų, bet visais atvejais 
moteris, santykiaujanti su vyrais be jokių įsipareigojimų, buvo griežtai 
smerkiama. 

Kai įsimyli moteris 

Nors moteris įsimyli atsargiai ir neskubėdama, jai įsimylėjus visiems 
tai tampa aišku. Iš tiesų pamilusi ji atiduoda visą save. Meilė ir jos iš- 
gyvenimas moterims tampa viena iš pagrindinių gyvenimo patirčių, 
vyrams tai mažiau būdinga. Tyrimais įrodyta, kad moterys šį jausmą 
išgyvena stipriau nei vyrai: 


+ meilė suteikia joms daugiau pilnatvės ir. didesnį pasitenkinimo 
jausmą, 

e jos daug ryškiau prisimena buvusius partnerius, 

e patiria daug stipresnius romantinius jausmus, net euforiją, 


labiau vertina meilę ir jos išgyvenimą, 


kasdien galvoja apie meilę ir tarpusavio santykius. 

Ar esate įsimylėję? Atsakymas 
slypi jūsų smegenyse 


Mokslininkai, peršvietę jūsų smegenis, gali nustatyti, ar šiuo metu esate 
įsimylėję. Artas Aronas (Art Aron) ir Helena Fišer (Helen Fisher) neseniai 
atliko tyrimą - specialiu aparatu švietė vyrų ir moterų smegenis. Visiems 
vyrams ir moterims buvo parodytos jų mylimųjų nuotraukos. Iškart po 
to - jų draugų nuotraukos. Smegenų nuotraukose buvo matyti, kad žmo- 
gui žvelgiant į mylimojo nuotrauką buvo aktyvinami tam tikri smegenų 
centrai, susiję su atpildo, didelio pasitenkinimo jausmais (panašiai veikia 
priklausomybę sukeliantys narkotikai ir azartiniai žaidimai). Taikyda- 
mi tokį tyrimo būdą, mokslininkai sudarė visą jausmų, tokių kaip įsipa- 
reigojimas ir susižavėjimas, žemėlapį, atsispindintį smegenyse. Pasirodo, 
kiekvienas jausmas sužadina skirtingus smegenų centrus. 


Pasimatymai ir tarpusavio santykių kūrimas taps kur kas lengves- 
ne užduotimi, jei suvoksite, kad vyrai ir moterys įsimyli skirtingai. 
Moterys pagaliau supras, kodėl pačioje santykių pradžioje vyrai savo 
jausmus reiškia kur kas stipriau. O vyrams moterys, su kuriomis jie 
susitikinėja, nebeatrodys tokios paslaptingos ir jie žinos, kad norint 
užkariauti moters širdį reikia daugiau kantrybės, pastangų ir rūpes- 
čio, ypač jei bendraujama su jau išsiskyrusia moterimi. 


Septintas mitas: Konfliktai kenkia tarpusavio 
santykiams ir rodo, kad ateityje laukia 
sunkumai. 


Tiesa: Nesutarimai ir konfliktai iš tiesų yra gerai. Jie reiškia vie- 
na - jūs ir partneris įvardijate problemas ir bandote jas spręsti, ne- 


ignoruodami ar sąmoningai neneigdami jų egzistavimo. Svarbiau- 
sia viena - kaip elgiatės kilus konfliktui. 


Kaip ir daugelis, turbūt manote, kad pykčiai ir nesutarimai reiškia 
tarpusavio santykių sunkumus ir veda prie vieno - išsiskyrimo. Ta- 

čiau mokslininkai jau įrodė, kad, priešingai nei manyta, koniliktai 
santykiams padeda. Remdamasi savo ilgalaikio tyrimo rezultatais, 
galiu teigti, kad poros, niekada nepatyrusios nesutarimų, nuomonių 
skirtumo vaikų auginimo, laisvalaikio, finansų, savo partnerio šei- 
mos ar religijos klausimais, buvo labai nepatenkintos tarpusavio san- 
tykių kokybe. Savo ruožtu laimingi ir santykiais patenkinti partneriai 
nurodė, kad pykstasi ir nesutaria. (Kartais jie pykstasi gana dažnai.) 
Šios poros suvokė, kad laimingi bus ne bandydami išvengti konfliktų, 
bet išmokę konstruktyviai ir taikiai juos spręsti. 


Per ilgus savo tyrimo metus jame dalyvaujančių porų klau- 
siau, ar jie patiria nesutarimų, tarpusavio įtampos ir ar yra 
tekę ginčytis dėl šešių pagrindinių klausimų: vaikų augini- 
mo, finansų, laisvalaikio, partnerio tėvų, religijos ir šeimos. 
Poros, teigusios, jog niekada nėra patyrusios nesutarimų, 
tvirtino, kad jaučiasi labai nelaimingos palaikydamos esa- 
mus tarpusavio santykius. Poros, teigusios, kad yra laimin- 
gos, pripažino: ginčų ir nesutarimų jų santykiuose pasitaiko. 


Jei jūs ir jūsų partneris „niekada nesipykstate“, tai labai tikėtina, 
kad vengiate kalbėtis ir aptarti rūpimus klausimus ar problemas. Ven- 
giant kalbėtis apie iškilusius sunkumus, jie tik didėja ir susikaupia, 
neišsakyti klausimai darosi vis sudėtingesni ir sunkiau įvardijami. 

Pavyzdžiui, įsivaizduokite, kad vaikystėje buvote nesibaigian- 
čių savo tėvų ginčų liudininkai ir stebėtojai. O galbūt daug ir dažnai 
pykdavotės su buvusiu sutuoktiniu, svaidėtės negražiais epitetais ir 
negerbėte vienas kito. Išsiskyrę tvirtai įtikėjote, kad konfliktai nieko 
gera neduoda, ir žūtbūt stengiatės jų išvengti. Iškilus problemoms 
užsisklendžiate. Gali būti, kad nutylite ir apie jus erzinančius daly- 
kus. Pavyzdžiui, nieko nesakote, kai jūsų partneris garsiai kramto 
atvira burna, kai pamiršta pavedžioti šunį arba kai partnerė nesu- 
stodama plepa telefonu su draugėmis. Patys to nesuvokdami, įgyjate 
įprotį nutylėti šį bei tą, o svarbiausia, tokius dalykus, kurie jums ne- 
paprastai daug reiškia. Galbūt jaučiatės atitolę nuo partnerio ar pra- 

radę su juo ryšį. Galbūt nuolat išgyvenate įtampą, nesugebate atsiver- 
ti ir išsakyti savo jausmų. Staiga vieną dieną neišlaikote ir pratrūkę 
pykčiu trankote durimis, pykčiu žaižaruojančiomis akimis žiūrite į 
savo antrąją pusę, 0 jis ar ji nustemba ir net neįsivaizduoja jūsų pyk- 
čio priežasties. 


Ar žinote, kad?.. 


Jūsų požiūris ir reakcija į konfliktus formuojasi nuo pat vaikystės. Tam 
įtakos turi jūsų auklėjimas, socialinė aplinka, kultūra. Pavyzdžiui, Vidur- 
žemio jūros kultūros žmonės įsitikinę, kad karštos diskusijos ir konflik- 
tai yra neatskiriama kasdienybės dalis. Tačiau azijiečiai yra linkę visur ir 
visada vengti konfliktų bei nesutarimų. Požiūriui į konfliktus įtakos turi 
ir rasiniai bei tautiniai skirtumai. Pavyzdžiui, Amerikos baltieji į konf- 
liktus žiūri kaip į neigiamą reiškinį, griaunantį tarpusavio santykius, o 
juodaodžiai Amerikos gyventojai mano atvirkščiai. 

Kaip tik kivirčai buvo pagrindinė Čarlzo ir Melinos, vienos iš ne- 
laimingų mano projekte dalyvavusių porų, problema. Lankydamas 
šeimos terapijos seansus, Čarlzas buvo apstulbintas sužinojęs, kokius 
jausmus ir nusivylimą jau keletą metų slepia Melina. Moteris savo 
ruožtu labai nustebo supratusi, kad Čarlzas vargiai pamena prieš ke- 
lerius metus prasidėjusias problemas. Tai sukėlė dar didesnį jos nepa- 
sitenkinimą, pyktį ir nusivylimą. Melina ir Čarlzas dažnai girdavo- 
si draugams, kad niekada nesipyksta. Tačiau ne vienus metus tęsęsis 
konfliktų vengimas labai rimtai pakenkė jų tarpusavio santykiams. 

Kaip skirtingai vyrai ir moterys 
sprendžia konfliktus 


Naujausi lyčių tyrimai rodo, kad vyrų ir moterų požiūris į konfliktus bei 
jų sprendimo būdus skiriasi iš esmės. Savo tyrimais jau esu patvirtinusi, 
kad moterys linkusios analizuoti ir net per daug uoliai analizuoti savo 

santykius su vyrais. Jos daug jautriau reaguoja į nesutarimus ir kylančias 
problemas, iki smulkmenų prisimena visas detales ir sunkiai atleidžia. 
Vyrai savo ruožtu dažnai sunkiai atsimena, kada paskutinį kartą įvyko 
konfliktas ir kokia buvo jo priežastis. Paklausti jie nedvejodami pasaky- 
tų, kad problema buvo išspręsta, bet moterys paprieštarautų sakydamos, 
jog konfliktas dar toli gražu neišspręstas, o be to, yra dar daug sprendi- 
mo laukiančių problemų. Kodėl taip nutinka? 

Mokslininkai neseniai nustatė, kad moterų smegenų pusrutulius jun- 
gia daugiau skaidulų. Konfliktuojant informacija iš vieno pusrutulio į 
kitą perduodama žaibišku greičiu. Tarpusavio santykių problemos, sme- 
genims gaunant informaciją iš skirtingų šaltinių, gali atrodyti painios ir 
sudėtingos. Vyrų smegenų pusrutulius, mokslininkų duomenimis, jun- 
gia mažiau skaidulų, todėl gali būti, kad jų pusrutuliai funkcionuoja ne- 
priklausomai vienas nuo kito, leisdami atsiriboti nuo problemos ir spręs- 
ti tik vieną klausimą vienu metu. Mokslininkų akimis, šis skirtumas 
lemia esminius vyrų ir moterų konfliktų sprendimų skirtumus. 

Kuo mums gali būti naudinga? Vien tik suvokus šiuos esminius vy- 
rų ir moterų skirtumus tarpusavio santykių kūrimas taps paprastesne 
užduotimi. Atsikratysite tokių minčių: „Ji tiesiog negali to pamiršti“ ar- 
ba „Jam niekas nerūpi“ ir galėsite geriau suprasti savo partnerį. Taip pat 
galėsite išbandyti naujus konfliktų sprendimo būdus, įvertinti, aiškiau 
suvokti vienas kito požiūrį ir toliau sėkmingai kurti savo santykius. Šeš- 
tame knygos skyriuje pateiksiu įvairių patarimų, kurie padės įveikti sun- 
kumus, kylančius dėl esminių vyrų bei moterų skirtumų, ir padės išlai- 
kyti laimingus bei tvirtus tarpusavio santykius! 

Remdamasi savo ilgalaikiais moksliniais tyrimais, galiu 
teigti, kad moterys yra linkusios analizuoti ir net per daug 
uoliai analizuoti savo santykius su vyrais. Jos daug jautriau 
reaguoja į konfliktus ir prisimena menkiausias jų detales. 
Nesutarimai ilgai išlieka moterų atmintyje. Vyrams savo 
ruožtu dažnai sunku prisiminti, kada kilo paskutinis ginčas 
ir kokia buvo jo priežastis. Paklausti apie jį, vyrai užtikrin- 
tų, kad problema buvo išspręsta, o moterys paprieštarautų 
sakydamos, kad ginčas toli gražu nėra išspręstas ir kad dar 
yra nemažai problemų, laukiančių sprendimo. 


59 


MEILĖ IŠ ANTRO KARTO 


Jei patys turėjote panašius kaip Carlzo ir Melinos santykius arba 
pastebėjote, kad esate linkę vengti konfliktų, atėjo laikas pakeisti savo 
įsitikinimus. Atsikratykite pasenusios prielaidos ir patikėkite - nesu- 
tarimai ir ginčai tėra natūrali kiekvienų santykių dalis. Ar konfliktas 
santykius sužlugdys, ar sustiprins, lems tai, kaip tą konfliktą spręsite 
ir kaip elgsitės jam kilus. Tai detaliai aptarsime trečiame knygos sky- 
riuje. Išmokę atidžiai ir objektyviai išklausyti savo antrąją pusę, suvo- 
kę jo ar jos poreikius pajausite, kad konfliktai jus tik dar labiau suar- 
tina. Mokslininkai taip pat įrodė: jei destruktyviai spręsite kylančius 
ginčus - kelsite balsą, įžeidinėsite ar tiesiog trenkę durimis išeisite — 
didelė tikimybė, kad jūsų laukia skyrybos. 

Ar tai, dėl ko pykstatės, iš tiesų turi įtakos jūsų santykių tvirtu- 
mui? Poros ginčijasi dėl įvairiausių dalykų, bet pagrindinės kibirkštis 
įskeliančios temos yra namų ruoša, pinigai ir seksas. Dažnai kyla gin- 
čų ir dėl naminių gyvūnų bei vaikų auklėjimo. Nesutarimai yra visiš- 
kai normalus dalykas, svarbu tik tai, kad konfliktai būtų sprendžiami 
konstruktyviai. Pradėję taikiai spręsti ginčus, aiškiau suvoksite vie- 
nas kito skirtumus ir dar labiau sustiprinsite tarpusavio ryšį. 


Aštuntas mitas: Išsiskirti 
gražiuoju neįmanoma. 


Tiesa: Išsiskirti gražiuoju įmanoma. Reikia tik šiek tiek įdirbio ir 
jūs su savo buvusiu partneriu galėsite išlaikyti abipusę pagarbą, 
pasimokyti iš savo bendravimo klaidų ir be pykčio pasukti skirtin- 
gais keliais. 


Taip, gražiuoju išsiskirti tikrai įmanoma, bet nereikia tokio išsisky- 
rimo gretinti su skausmingų išgyvenimų nesukeliančiu išsiskyrimu. 
Nutrūkę santykiai, kuriuos palaikydami žmonės iš tiesų rūpinosi vie- 
nas kitu, neišvengiamai sukels daug širdgėlos. Išsiskyrimą lydės siel- 
vartas, pyktis ir skausmas. Tačiau išsiskyrimas be pykčių abiem part- 
neriams leidžia išlaikyti orumą. Tokiu atveju išsiskyrimo sukeltas 
liūdesys nevirsta į pagiežą ir abu buvę partneriai stengiasi, kad šiame 

procese kuo mažiau nukentėtų vaikai. Žmonės sugeba pasimokyti iš 
savo klaidų ir taikiai pasukti skirtingais keliais. 


Skyrybos yra viena iš skaudžiausių ir 
sudėtingiausių žmogaus gyvenimo patirčių 


Santykių nutraukimas yra nepaprastai skausmingas abiem - inicijuojan- 
čiam išsiskyrimą ir tam, kuris turi susitaikyti su tokiu partnerio spren- 
dimu. Šiuo atveju buvusių santykių trukmė turi mažai reikšmės. Moks- 
lininkų teigimu, sutuoktinio mirtis, skyrybos ir nutrūkę tarpusavio 
santykiai yra trys pačios skaudžiausios Žmogaus gyvenimo patirtys. 


Galbūt jums bus sunku patikėti, bet tyrimai rodo, kad apie 50 pro- 
centų visų išsiskyrusių porų sugeba palaikyti gana gerus tarpusavio 
santykius. Gerai žinoma psichologė Konstancija Arons (Constance 
Ahrons) po skyrybų dažniausiai susiklostančius santykius suskirstė 
į keturias pagrindines grupes. Gal šiame sąraše atpažinsite ir patys 
save? 


Geri draugai: po skyrybų puikiai vienas su kitu sutaria. 
(12 procentų) 

Bendradarbiaujantys kolegos: vienas su kitu elgiasi 
mandagiai, pagarbiai ir draugiškai. Jie nėra draugai, tačiau 
bendrauja vienas su kitu dėl bendrų vaikų. (38 procentai) 

Pikti kolegos: abu buvę partneriai pilni pykčio vienas kitam, 
bet sugeba bendrauti vienas su kitu dėl vaikų. (25 procentai) 

Nuožmūs priešai: abu buvę partneriai kupini priešiškumo 
ir kartėlio. Jie nesugeba bendrai auklėti vaikų, nesutaria ir 
nuolat ginčijasi. (25 procentai) 


Išsiskyrus piktuoju buvę partneriai virsta piktais kolegomis ar 


nuožmiais priešais, nes yra įsitikinę, kad išsiskyrimai tokie ir turi 
būti. Jie tvirtai tiki, kad išsiskirti gražiuoju neįmanoma, todėl kai tai 

vyksta jų gyvenime, ši tiesa lyg sau išpranašauta lemtis išsipildo. Sky- 
rybos, kitaip nei jaunystėje patirti išsiskyrimai, yra daug sudėtinges- 
nis procesas. Po jų gali kilti daug problemų, susijusių su finansais, 
bendrais draugais, šeimos nariais ar nuosavybe. O jei buvusius part- 
nerius sieja vaikai ar bendras verslas, problemų išvengti tampa gana 
sudėtinga. Toliau pateiksiu du labai skirtingai susiklosčiusių skyrybų 
pavyzdžius. 


Išsiskyrimas bloguoju. Krisas ir Megan buvo vedę septynerius 
metus ir turėjo vaiką. Jydviejų santykius pyktis ir pagieža apkartino 
tuomet, kai Megan paprašė Kriso skyrybų. Iš namų Megan išsikraus- 
tė vidury dienos, Krisui būnant darbe. Iki vakaro, Krisui tik spėjus su- 
vokti, kas įvyko, Megan jau buvo paskambinusi visiems jų bendriems 
draugams ir pranešusi, koks „kiaulė“ yra Krisas ir kokia ji jaučiasi 
laiminga pagaliau ištrūkusi. Krisas nepaprastai bijojo skyrybų ir ži- 
nojo, kad jos atneš labai daug problemų. Be abejo, taip ir nutiko. Visas 
skyrybų procesas iš tiesų buvo labai sudėtingas, nes Megan advokatas 
bandė išspausti iš Kriso viską, ką jis turi. Kiekvieną kartą jiems susi- 
tikus, viskas baigdavosi riksmais ir pykčiais. Situaciją pablogino ir tai, 
kad jų sūnus Brendonas ėmė atsilikti mokykloje nuo bendraklasių. Net 
nebaigę skyrybų proceso, Megan ir Krisas jautėsi visiškai emociškai 
išsekę, išvargę ir išgyvenantys nuolatinį stresą. 


Išsiskyrimas geruoju. Chuanas ir Niki buvo vedę dešimt metų ir 
susilaukę dviejų dukterų. Paskutinius vedybų metus Niki įsivėlė į ro- 
maną su geriausiu Chuano draugu. Po skyrybų kilo begalės proble- 
mų — teikėjo parduoti namą, automobilį, suderinti vaikų mokyklos ir 
savo dienotvarkę, susitarti dėl vaikų lankymo grafiko. Abu buvę su- 
tuoktiniai nusisamdė po advokatą, ir jie turėjo užtikrinti, kad turtas 
bus padalytas po lygiai. Chuanas buvo pasiruošęs naujam gyvenimui 
ir norėjo išvažiuoti kuo toliau nuo Niki. Tačiau jis puikiai suvokė, kad 
dėl vaikų turėtų likti ten, kur gyveno iki skyrybų. Kiekvieną kartą su- 
sitikęs Niki mokykloje ar mergaičių gimnastikos mokyklos renginiuo- 
se, Chuanas jautė silpnumą ir net pasišlykštėjimą, bet visuomet su- 

gebėdavo susivaldyti, elgtis mandagiai ir padoriai. Nustebinta tokio 
jo elgesio, Niki atsidėkojo leisdama lankyti mergaites Chanui patogiu 
metu ir nuolat papasakodama apie vaikų mokymąsi ir pažymius. Ni- 
ki ir Chuanas vengė susitikimų ir nemėgo būti kartu, bet niekada ne- 
užsimindavo vienas apie kitą blogu žodžiu savo vaikų akivaizdoje, to- 
dėl prie naujojo gyvenimo mergaitės prisitaikė be didesnių sukrėtimų. 


Jei po skyrybų vienas su kitu elgiatės mandagiai, tai toli gražu ne- 
reiškia, kad kartu vakarieniausite. Tai nereiškia, kad abu kartu žaisi- 
te su savo vaikais ar draugiškai dalysitės visomis pareigomis. Po sky- 
rybų Chuanas ir Niki tiesiog sugebėjo išlaikyti pagarbius tarpusavio 
santykius ir bendradarbiauti. Tokie santykiai turėjo teigiamą įtaką jų 
ir jų vaikų tolimesniam gyvenimui. Palyginę šį atvejį su Kriso ir Me- 
gan išsiskyrimu bei pasekmėmis, išvarginusiomis abu buvusius su- 
tuoktinius, turėtumėte suprasti, kad atėjo laikas keisti savo požiūrį į 
skyrybas. 


Kaip išsiskirti gražiuoju 


Išsiskirti be didelių pykčių iš tiesų gali būti sunku. Deja, negalite paveik- 
ti buvusio sutuoktinio elgesio. Jei ką tik išsiskyrėte ar tik planuojate nu- 
traukti gniuždančius tarpusavio santykius, o gal bandote atsigauti po 
skyrybų, yra keletas būdų, padėsiančių išvengti didelių pykčių skiriantis. 

Nekritikuokite ir nepeikite savo buvusio partnerio. Tai auksinė tai- 
syklė, ypač jei turite bendrų vaikų. Aplinkiniai tikrai norės sužinoti išsis- 
kyrimo priežastį. Atsakydami į tokius klausimus būkite ypač atsargūs. 
Tikėtina, jūsų žodžiai pasieks buvusio partnerio ausis. Iš žaidimo išeikite 
iškėlę galvą ir kritiką pasilaikykite sau. 

Neužsidarykite savyje. Išsiskyrimo kartėlis ir skausmas kurį laiką 
tikrai neleis jums ir buvusiam sutuoktiniui būti draugais. Gali taip ir ne- 
pavykti palaikyti draugiškų santykių. O gal, nenorėdami skaudinti savęs 
ar buvusiojo jausmų, vengsite susitikimų. Sprendimas palaikyti atstumą 
gali būti naudingas, bet svarbiausia - vengti visiško emocinio šaltumo ir 
nemandagaus bendravimo. Jūsų buvęs partneris, kaip ir jūs, yra žmogus. 
Šį žmogų kitados mylėjote. 

Pasitikėkite savo sprendimu ir jo nekeiskite. Būkite stiprūs ir ryž- 
tingi. Tikėtina, kad laikui bėgant pamiršite visa, kas buvo bloga, ir pri- 
siminsite tik malonius išgyvenimus. Sprendimas skirtis turi būti tvirtas. 
Venkite abejonių, antraip buvusiam partneriui suteiksite vilčių jus susi- 
grąžinti. 


Išsiskyrę gražiuoju padėsite savo vaikams, jei jų turite. Vaikai ste- 
bi, kaip tarpusavyje bendrauja suaugusieji ir ypač kaip vienas su 
kitu elgiasi tėvai. Taip formuojasi vaiko elgesio būdas, kurį jis tai- 
kys užaugęs. Kuo mažiau pykčių ir apsižodžiavimo šeimoje bus ste- 
bint vaikams, tuo didesnė tikimybė, kad vaikai perims kaip tik tokį 
elgesio modelį ir ateityje netoleruos gniuždančių konfliktų bei ne- 
apykantos. Tyrimais įrodyta, kad dėl tėvų pykčių ir nesutarimų vai- 
kai patiria didelę įtampą. Vaikai viliasi, kad tėvai susitaikys. Nusta- 
tę naujas bendravimo taisykles su buvusiu partneriu ir palaikydami 
su juo neutralius, pagarbius santykius, leisite vaikams lengviau pri- 
sitaikyti prie naujos situacijos ir susikurti ryšius su kiekvienu iš tė- 
vų atskirai. 

Antrame knygos skyriuje kalbėsiu apie tai, kaip atsigauti po sky- 
rybų, atsikratyti pykčio, kaip stabilizuoti ir atnaujinti savo emocinį 
gyvenimą. Papasakosiu, kaip taikant tam tikras strategijas pasiruošti 
naujam gyvenimui ir meilei, padėsiančiai sukurti laimingesnį gyve- 
nimą jums ir jūsų vaikams. 

Pirmo žingsnio santrauka 


Daugelis įsitikinimų apie meilę ir tarpusavio santykius grindžiami tikro- 
vės neatitinkančiais ir moksliniais faktais nepatvirtintais klaidingais įsi- 
tikinimais bei visuotinai paplitusiais mitais. 

Norėdami sukurti iš tiesų tvirtus ir abipusiu supratimu pagrįstus 
santykius, pirmiausia turite pakeisti savo įsitikinimus ir nuostatas. 

Kad visos šios nuostatos yra klaidingos, įsitikinsite susipažinę su 
moksliniais tyrimais, jų išvadomis ir faktais. Tuomet tarpusavio santy- 

kių kūrimas taps kur kas lengvesnis, nei buvo iki šiol. Šiame skyriuje ap- 
tarėme ir, remdamiesi moksliniais tyrimais, atskleidėme aštuonis visuo- 
tinai paplitusius klaidingus įsitikinimus. 

Po nutrūkusių santykių ar skyrybų nėra jokio apibrėžto laiko tarpo, 
kurį reikėtų išlaukti. Naujos meilės paieškas galite pradėti bet kada. Da- 
rykite taip, kaip liepia širdis. 

Santykiai su savo priešingybe dažnai būna nepaprastai jaudinanti ir 
įdomi patirtis. Deja, toks bendravimas negarantuoja ilgalaikių ir tvirtų 
santykių. Verčiau ieškokite žmogaus, kurio vertybės, požiūris ir pagrin- 
diniai gyvenimo tikslai sutampa su jūsiškiais. 

Draugystė su priešingos lyties atstovu gali suteikti paramą ir duo- 
ti daug naudingų patarimų tarpusavio santykių klausimais. Tokia drau- 
gystė padės aiškiau suvokti priešingos lyties mąstymo ir elgesio ypatu- 
mus. 

Bendravimo pradžioje asmeninę informaciją reikėtų atskleisti pama- 
žu. Skubotas ir per daug atviras atsiskleidimas gali atstumti žmones. 

Jūsų elgesiui ir susidaromam įspūdžiui per pirmą pasimatymą turi 
įtakos vidiniai įsitikinimai apie meilę ir tarpusavio santykius. Šiuo atve- 
ju svarbu suvokti, kad vyrai yra kur kas didesni romantikai nei moterys. 

Vyrai įsimyli kur kas greičiau ir stipriau nei moterys. Moterys yra iš- 
rankesnės, ne taip lengvai pasiduoda jausmams ir leidžia sau įsimylėti 
tik tuomet, kai jaučia, jog santykiai saugūs. 

Konfliktai tarpusavio santykiams gali būti naudingi, bet tik tuo- 
met, kai sprendžiami konstruktyviai ir be didelių pykčių. Jei ginčijatės 
ir konfliktuojate su partneriu, vadinasi, sprendžiate problemas, o ne bė- 
gate nuo jų. 

Išsiskyrimai neprivalo būti dramatiški. Valdydami situaciją, išlikda- 
mi ramūs ir racionalūs, galite daug pasimokyti iš savo patirties ir šią pa- 
moką pritaikyti ateityje kurdami naujus tarpusavio santykius. 

Antras žingsnis: 
Pakeiskite požiūrį į praeitį 17 
pradėkite viską 1š naujo 


IRMAME SKYRIUJE APTARĖME, kaip pakeisti įsisenėjusias nuosta- 
| iš naujo apgalvoti lūkesčius ir atsikratyti klaidingų įsitikini- 
mų bei mitų apie tarpusavio santykius ir meilę. Taigi sveikinu jus sėk- 
mingai žengus pirmąjį žingsnį naujos meilės ir naujo gyvenimo link. 

Toliau aptarsime, kokią įtaką ieškant naujo partnerio turi jūsų 
jausmai ir emocijos. Šiame skyriuje kalbėsime apie susigyvenimą su 
savo jausmais, apie tai, kaip pamiršti praeityje patirtas skriaudas ir at- 
gaivinti troškimą mylėti jūsų širdyje. Pateiksiu mokslinių tyrimų apie 
jausmus išvadas (taip pat paaiškinsiu, kokią žalą jie gali padaryti mū- 
sų tarpusavio santykiams) ir žingsnis po žingsnio, pristatydama spe- 
cialius elgesio modelius, padėsiu atsiriboti nuo praeityje patirtų išgy- 
venimų ir emociškai pasiruošti iš naujo pamilti kitą žmogų. 

Išsiskyrimą ar skyrybas neišvengiamai lydi sunkūs išgyvenimai: 
skausmas, nuoskaudos, kartėlis, vienatvė, nerimas dėl vaikų. Galbūt 
iki šiol pykstate ant savo buvusio partnerio ar partnerės ir jį keikiate. 
O galbūt dar iki galo nesuvokėte, kad įvyko skyrybos, ir vis dar ilge- 

singai prisimenate kartu patirtas gražiausias akimirkas ir paslapčia 
viliatės, jog vėl būsite kartu. Nesvarbu, dar tik ruošiatės ieškoti naujo 
partnerio ar jau vaikštote į pasimatymus - jei viskas, tiek aplinka, tiek 
mėgstama muzika primena buvusį partnerį - geriausiu atveju tai gali 
varginti, o blogiausiu - sugriauti viską, ką jau pradėjote kurti. 


Emocinis bagažas: Jūsų meilės patirtis 


Ar jus dažnai užpuola skausmingi ir ryškūs prisiminimai apie buvusius 
santykius? Jei taip, prisiminimai lydi jus kiekviename gyvenimo žings- 
nyje ir atgyja su kiekvienais naujai užsimezgusiais santykiais. Emocinis 
bagažas — tai bet kokie, tiek teigiami, tiek neigiami, prisiminimai apie 
buvusius santykius, neleidžiantys sutelkti viso dėmesio į tai, kas vyksta 
dabar. Šis bagažas gali būti pilnas neigiamų minčių („Aš nekenčiu savo 
buvusiojo!“), bet gali būti kupinas ir labai gražių prisiminimų („Ji buvo 
mano gyvenimo meilė“). 

IJausmų suvokimo svarba 


Ar nereikėtų praeities palikti praeičiai, nes kas buvo, pražuvo? Tai ga- 
lioja smulkiems, erzinantiems dalykams jūsų gyvenime, bet jei igno- 
ruosite tarpusavio santykių sukeltus jausmus, bus tik blogiau. Į san- 
tykius mes investuojame be galo daug, todėl nesvarbu, kiek laiko jie 
truko ar prieš kiek laiko buvo, jie daro mums didžiausią įtaką. Jei su 
praeitimi jus sieja stiprūs jausmai, šios emocijos turi didelę įtaką jūsų 
dabarčiai. Jei nesusitvarkysite su šiais jausmais ir jų nesuvoksite, jums 
gali nutikti keletas dalykų. 


Nesugebėsite džiaugtis naujais santykiais ir nauja patirtimi. Būda- 
mi emociškai susiję su praeitimi, ją neišvengiamai lyginsite su dabar- 
timi. Nepastebėsite ar neįvertinsite to, ką jums siūlo dabartis ir naujas 
partneris. Vertindami dabartinius santykius, vadovausitės tik anks- 
čiau įgyta patirtimi. 

Jus apims neigiamos mintys. Nuolat galvodami apie praeities žaizZ- 
das, griaunate savo dabartį ir laimę. Remdamasi tyrimais galiu teigti: 
nesvarbu, kas sukelia neigiamas mintis, jos užkrečiamos. Tarsi mag- 
netas, tokios mintys pritraukia dar daugiau neigiamų reiškinių į jūsų 
gyvenimą. 

Štai mano kliento Niko istorija. Jis smarkiai pyko ant buvusios 
partnerės ir pykčio nė kiek neslėpė nuo aplinkinių. Degdamas įnir- 
šiu, apkalbėdavo buvusią draugę net per pasimatymus. Kai moterys 
po tokių pasimatymų neatsiliepdavo į jo skambučius, Nikas rasdavo 
priežastį ir vėl pateisinti savo pyktį, šaukdamas: „Taip ir žinojau! Va ir 
dar viena, kuri manimi nesidomi. Visada turėjau ir iki šiol turiu sva- 
rių priežasčių pykti ant moterų.“ 

Neigiamus jausmus, kuriuos jaučiate savo buvusiajam ar buvusia- 
jai, net patys to nesuvokdami ir nenorėdami, primetate dabartiniam 
partneriui ir perkeliate į naujus santykius. Dėl to aplinkiniams suda- 
rote neigiamą įvaizdį. Viduje tūnančios neigiamos nuostatos pamažu 
ima atsispindėti išorėje, taigi jūsų neigiamos mintys materializuojasi. 
Būtina suvokti neigiamus jausmus ir pyktį. Antraip negalėsite kurti 
naujo gyvenimo. 


Pakenksite savo sveikatai. Galvodami apie praeitį ir kaupdami nei- 
giamus jausmus, rizikuojate susirgti. Tyrimais įrodyta, kad Žmonės, 
nemokantys išreikšti savo jausmų ir skausmo, išgyvena sunkesnę de- 
presiją, nerimą ir gali susirgti kitomis sunkiomis širdies ligomis ar 
net vėžiu. 


Pakenksite savo vaikų gerovei. Jei turite vaikų, nesutarimai ir konf- 
liktai su buvusiu partneriu gali neigiamai paveikti vaikų sveikatą, 
mokymąsi, gerovę ir jų gyvenimo kokybę. Moksliniais tyrimais įro- 
dyta, kad vaikus neigiamai veikia išsituokusių tėvų barniai ir jų tar- 
pusavio bendravimo sunkumai. 

Jūsų jausmai ir sveikata 


Pietų metodistų universitete Teksase atliktų tyrimų rezultatai parodė, 
kad reikšdami jausmus ir emocijas žmonės sustiprina imuninę savo sis- 
temą: jie daug rečiau lankosi pas gydytojus, jų sveikata yra kur kas geres- 
nė nei tų, kurie emocijas užgniaužia savyje. Adelfio universitete Niujorke 
atliktas tyrimas rodo, kad į savo sielvartą ranka numojančių ir jį ignoruo- 
jančių Žmonių kraujo spaudimas yra gerokai didesnis nei tų, kurie išsako 
viduje susikaupusius neigiamus jausmus ir taip atsikrato dvasinės kan- 
čios. Laikui bėgant aukštas kraujo spaudimas, arba hipertenzija, sukelia 
vainikinių arterijų ligas ir rimtus kraujotakos sutrikimus. 

Supraskite mane teisingai - žinau, kad turite nemažai priežasčių 
pykti ant buvusiojo ar jausti nuoskaudas. Būtų naivu jūsų prašyti, kad 
niekada nebegalvotumėte apie praeitį. Tačiau jei iš tiesų norite pradėti 
kurti naują dabartinį gyvenimą, turite išmokti suprasti savo emocijas 
ir atsikratyti jus slegiančių neigiamų jausmų. Taigi šiame knygos sky- 
riuje aptarsime, kaip tai padaryti. Sužinosite, kaip „atsikratyti“ nerei- 
kalingų jausmų ir su palengvėjimu judėti į priekį. 


I Visi nešiojamės „emocinį bagažą“ 


Visi turime vienokių ar kitokių emocijų. Tačiau kiekvieno žmogaus 
našta skirtinga. Štai oro uoste galime išvysti, kaip lengvai keliau- 
ninkai neša, atrodytų, jų visai neslegiančias kuprines. Bagažas jiems 
nėra per sunkus. Kiti juda sunkiai, stumia labai didelius, pilnus la- 
gaminus, vos telpančius į bagažo lentynas. Keleivius su per daug sve- 
riančiais lagaminais kartais sustabdo apsauga. O nuostabiausia yra 
tai, kad kai kurie žmonės neturi jokio emocinio bagažo arba turi tik 
labai nedidelį, kaip ir keliautojai, į ilgą kelionę lėktuvu susiruošę tik 
su mažu rankinuku ar lagaminėliu. 

Ar daug nereikalingų dalykų turite atsikratyti? Sužinokime! Pir- 
miausia atsakykime į šiuos dešimt klausimų. 

Kiek sveria jūsų emocinis bagažas? 


1. Taip Ne 


2. Taip Ne 


3. Taip Ne 


4. Taip Ne 


5. Taip Ne 


6. Taip Ne 


7. Taip Ne 


8. Taip Ne 


9. Taip Ne 


10. Taip Ne 


Ar iki šiol turite savo buvusiojo ar buvusiosios 
nuotraukų? Ar jūsų namuose yra tą Žmogų 
primenančių daiktų? 


Ar kada pagalvojate, kad norėtumėte būti su buvusiu 
partneriu, net jei šiuo metu susitikinėjate su nauju 
žmogumi? 


Ar skambinate savo buvusiajam ar buvusiajai vien tik 
tam, kad išgirstumėte jos ar jo balsą? 


Ar peržiūrite savo buvusio partnerio nuotraukas 
socialinėse svetainėse? 


Ar iki šiol lankotės tose vietose, kurias lankydavote 
kartu su buvusiu partneriu? 


Ar išgirdus buvusiojo vardą sukyla emocijos - stiprūs 
teigiami ar neigiami jausmai? 


Ar kalbėdami su buvusiu partneriu telefonu ar akis į 
akį susierzinate, kad ir ką jis sakytų? 


Verkiate ar liūdite, kai pagalvojate apie nutrūkusius 
tarpusavio santykius? 


Ar naujai sutiktus žmones lyginate su buvusiu 
partneriu? 


Ar pastebėjote, kad jums sunku pasitikėti naujai 
sutiktu Žmogumi ir papasakoti savo gyvenimo istoriją 
ar atskleisti asmeninę informaciją? 


Taškų skaičiavimas: už kiekvieną „taip“ gaunate vieną tašką. Susumuo- 


kite visus taškus: 

8-10 Jūsų emocinis bagažas yra labai sunkus. Norėdami jį pa- 
nešti, turėsite daug sportuoti. Kad ir kaip stengiatės, vis dar 
esate priklausomi nuo praeityje patirtų išgyvenimų ir tai 
smarkiai veikia jūsų dabartinį gyvenimą ir tarpusavio san- 
tykius. 


7-5 Jei taip elgsitės ir toliau, įsigykite didesnį lagaminą, nes į 
turimą nebesutelpa visi jausmai ir emocijos. Toliau patei- 
kiami patarimai padės sumažinti nešulio dydį. 


4-2 Nors emocinis jūsų bagažas ir nedidelis, vis tiek jis veikia 
dabartinį gyvenimą ir neleidžia iki galo pasitikėti ir atsi- 
verti naujam partneriui. Daugiau pasimokę suprasite, kaip 
svarbu pamiršti praeitį ir gyventi dabartyje. 


1-0 Koks jūsų emocinis bagažas? O gal nežinote, kas tai yra? 
Esate visiškai pasiruošę pamilti iš naujo. 


Toliau rasite naudingų patarimų, kaip elgtis norint susidoroti su ne- 
maloniais, ateityje užplūsiančiais jausmais. 


Ar žinote, kad?.. 


Emocijos kelia daugiausia sunkumų vienišiems, naujo partnerio ieškan- 
tiems vyresnio amžiaus žmonėms. Mokslininkai, ištyrę vienišus, vy- 
resnius nei penkiasdešimt penkerių metų žmones, nustatė, kad kaip tik 
emocijos sukelia didžiausių bėdų ieškant naujos meilės. 

| Numalšinkite savo jausmus 


Atlikdama tyrimą pastebėjau, kad žmonės, savo buvusiam partneriui 
nebejaučiantys jokių jausmų, labiau nei tie, kurie vis dar jaučia meilę 
ar neapykantą, turi daugiau galimybių susirasti naują gyvenimo par- 
tnerį ir sukurti tvirtus bei ilgalaikius tarpusavio santykius. Jeigu no- 
rite išsivaduoti iš praeities ir pasirengti priimti naują meilę, turite nu- 

malšinti jausmus, susijusius su praeitimi ir nutrūkusiais tarpusavio 
santykiais. Jis buvo nemandagus ir savanaudis, bet kam tai rūpi? Ji 
pasinaudojo manimi - na ir kas? Numalšinę tokius jausmus, ištrūksi- 
te iš pykčio, apmaudo, skausmo ir ilgesio gniaužtų. Taip tarsi išsiblai- 
vysite ir nebeliks po išsiskyrimo ar skyrybų jus kamavusių ir gyve- 
nimą nuodijusių pagirių. Štai ką pasakoja Monika, dalyvavusi mano 
tyrime. 


Monikos istorija. Mano buvęs partneris Denis sunkiai suvaldyda- 
vo pyktį ir buvo nepataisomas mergišius. Beveik visą tą laiką, kol gy- 
venau su juo, sirgau depresija. Skyrybos man sukėlė pyktį. Pykau ant 
jo dėl to, kad blogai elgėsi su manimi, kad įžūliai mane apgaudinėjo, o 
aš taip ilgai stengiausi palaikyti santykius su juo. Kartais užtekdavo 
išgirsti tik jo vardą ir kraujas ne juokais užvirdavo. Fizioterapijos kli- 
nikoje, kurioje aš dirbu, pacientų skausmo stiprumas vertinamas pa- 
sitelkiant specialią skalę, sugraduotą nuo nulio iki dešimties. Dešimt 
apibrėžia stipriausią skausmą. Ši skalė suteikė man įkvėpimo - sugal- 
vojau sukurti savąją pykčio skalę! Kas rytą vertindavau savo savijau- 
tą ir pažymėdavau ją skalėje. Pirmą mėnesį skalėje vyravo devintukai 
ir dešimtukai. Laikui bėgant pastebėjau, kad kas mėnesį mano pyktis 
tirpsta. Šiandien mano kalendoriuje yra tik nuliai. Užtikrinu jus! De- 
nis iš tiesų buvo niekam tikęs, tačiau man nebereikia dėl to kentėti. 
Šiandien su juo kamuojasi kita moteris. Todėl jaučiuosi gerai. 


Monika patikino, kad atsikračiusi pykčio patyrė tikrą palengvėji- 
mą. Moteris pasijuto nauju žmogumi! Daug metų priklausiusi nuo sa- 
vo emocijų, Monika numalšino praeities jausmus, pradėjo gyventi da- 
bartimi ir buvo pasiruošusi naujam gyvenimo etapui. 


Norėdami pradėti naują gyvenimo etapą ir iš naujo patirti 
meilę, turite suvokti, kokie praeities jausmai jus valdo, juos 
numalšinti ir išgryninti savo sąmonę. Jis buvo nemandagus 
ir savanaudis, bet kam tai rūpi? Ji pasinaudojo tavimi - na 
ir kas? 

Seši žingsniai, padedantys numalšinti 
jausmus (pasiruošimas naujiems 
tarpusavio santykiams) 


Kad ir kokie stiprūs jausmai jus sieja su buvusiu partneriu, patikėkite, 
sunku prisiminti praeities santykius be jokių emocijų. Toliau pateikiu 
šešis labai veiksmingus patarimus, padėsiančius atsikratyti nereika- 
lingų emocijų ir be įtampos judėti į priekį. Taikyti šias elgesio taisyk- 
les galite palengva, išmėgindami jas viena po kitos, arba pasinaudoti 
tik keliomis, jums priimtiniausiomis ir veiksmingiausiomis. Juk visiš- 
kai nesvarbu, kaip suvoksite savo jausmus ir kokiu būdu juos numal- 
šinsite. Elkitės taip, kaip jums atrodo geriausia. 


Pirmas žingsnis: Objektyviai pažvelkite į buvusius 
tarpusavio santykius 
Ar į savo buvusius santykius galite pažvelgti iš šalies? Ar galite aiš- 
kiai ir objektyviai juos įvertinti? Ar požiūris į juos ir yra viena iš jūsų 
emocinio prisirišimo priežasčių? Dabar pats laikas atsigręžti į praeitį 
ir į nutrūkusius santykius, su kuriais iki šiol esate emociškai susiję. Ar 
iš tiesų tai buvo tvirta ir naudinga sąjunga? 

Kaip pavyzdį pateiksiu vieno iš tyrimo dalyvių Dovydo istoriją: 


Pirmieji penkiolika mano santuokos metų klostėsi gana gerai. Padėtis 
pasikeitė tik per pastaruosius kelerius metus. Prislėgė nesibaigiantys 
tarpusavio ginčai. Jaučiau, kad santykiai griūva, bet nedrįsau išeiti, 
vyliausi, kad dar galime išsaugoti santuoką. Jau po skyrybų žvelgiu 
atgal ir tik dabar suvokiu, kokie prasti buvo mūsų santykiai. Tačiau 
tuomet to nemačiau. 


Dauguma mūsų nemokame pasikliauti nuojauta ir nepastebime 
ženklų, rodančių, kad santykiai krypsta į blogą pusę ir mums kenkia. 
Taigi kaip atpažinti mums nepalankius ir nieko gera nežadančius tar- 
pusavio santykius? Štai keletas dalykų, į kuriuos verta atkreipti dė- 
mesį: 

+ Nuolatinė įtampa ir pykčiai. Kaip apibūdintume savo santykius ar 
atmosferą namuose? Ar santykiai šalti, vyrauja pyktis ir konfliktai? 
Ar girdint artimiesiems ir draugams įžeidinėjate vienas kitą? Ar 
taip elgiatės iki šiol? 

+ Paramos stoka. Ar partneris suteikė jums pakankamai paramos ir 
palaikymo sunkiu momentu - netekus artimo žmogaus ar darbo? 
Į kokį asmenį pirmiausia kreipiatės dvasinės pagalbos, kai jos labiau- 
siai stinga? Ar tai yra jūsų sutuoktinis? Jei partneriai pagalbos tikisi 
iš kitų, tik ne vienas iš kito, galima sakyti, kad santykiai griūva. 

e Jūs nenorite grįžti namo. Kartais žmonėms iš tiesų tenka dirbti 
daug ir ilgai, todėl namuose jie praleidžia mažai laiko. Tačiau kai 
tarpusavio santykiai pašliję, partneriai sąmoningai prisiima darbų, 
kad kuo mažiau laiko praleistų namuose. 

+ Negalite ištarti „Aš myliu tave“. Be abejo, kai pykstame ant part- 
nerio ar esame nepatenkinti jo elgesiu, meilės žodžių jam nesako- 
me. Bet kai apskritai nebegalite prisipažinti mylį, vadinasi, santy- 
kiai žlunga. 


Jei iki šiol esate emociškai susiję su buvusiu partneriu, tikėtina, 
kad atpažinote bent kelis iš čia išvardytų neveiksmingų santykių 
požymių. Dabar turėtumėte aiškiau suvokti, kas vyko iš tiesų. Pasi- 
stenkite pateisinti savo jausmus ir suteikti prasmę nutrūkusiems san- 
tykiams. Jei buvusiam partneriui iki šiol jaučiate labai stiprius teigia- 
mus jausmus, galbūt suvoksite, kad santykius idealizavote, nors jie iš 
tiesų buvo ne tokie puikūs, kaip jums atrodė. Abiem atvejais tai padės 
pamiršti praeitį ir lengva širdimi judėti į priekį. 


Ar jūsų dabartiniai tarpusavio 
santykiai veiksmingi? 


Nedrįstate nutraukti tarpusavio santykių vien todėl, kad esate „įsiparei- 
goję“? Gal ir suvokiate, kad bendravimas nebeturi ateities, bet dvejojate 


ir nesiryžtate jo nutraukti? 

Žmonės nelinkę nutraukti tarpusavio santykių dėl daugelio priežas- 
čių. Kai kurie tai daro, nes to nori. Taip jie jaučiasi laimingi. Kai santy- 
kiai nebeatneša laimės ir bandymai pataisyti padėtį negelbsti, žmonės 
skiriasi. 

Kartais partneriai nenori nutraukti santykių dėl moralinių ar religi- 
nių įsitikinimų. Jie neinicijuoja skyrybų tik dėl to, kad jaučiasi įpareigoti 
išlaikyti santuoką. Jei taip yra ir jums, svarbu tai pripažinti ir nusimesti 
sunkią naštą. Taip atsikratysite jus kamuojančių neigiamų emocijų. To- 
liau pateikti patarimai padės pakeisti požiūrį į tarpusavio santykius — 
nusimesite nemažą emocinio bagažo dalį ir užkirsite kelią neigiamiems 
jausmams ateityje. 

Bet jeigu jūsų santykiai pašliję, jeigu patiriate emocinį ir fizinį smur- 
tą, nuolatinę kritiką ir paniką, nepakaks tik pasilengvinti emocinį ba- 
gažą. Tokiu atveju patarčiau ieškoti profesionalios pagalbos ir kreiptis į 
specialistus. 

Antras žingsnis: Raskite būdų išlieti emocijas 

Jums pasiseks, jeigu rasite būdų, kaip konstruktyviai išvaduoti savo 
jausmus. Santykius nutraukusiems ar skyrybas patyrusiems partne- 
riams svarbu rasti, kaip emociškai išsikrauti. Štai keletas minčių, kaip 
galite atsipalaiduoti: 


SPORTUOKITE 

Aktyvus sportas smarkiai mažina patiriamo streso lygį ir prislopina 
neigiamas emocijas bei jų poveikį. Sportuojant organizme sumažėja 
streso hormono kortizolio ir tuo pat metu daugėja endorfinų, kurie 
gerina savijautą ir nuotaiką. Aktyviai sportuodami, pavyzdžiui, bok- 
so ringe, intensyviai kilnodami svarsčius, atsikratysime jumyse susi- 
kaupusio pykčio, dažnu atveju kenkiančio jūsų sveikatai. Joga, plau- 
kimas ar golfas suteikia galimybę pabūti su savimi, apgalvoti savo 
jausmus, nusiraminti. Moksliniais tyrimais įrodyta, kad fizinis akty- 
vumas gali sumažinti organizmo reakciją į ateityje patirsimą stresą. 
Taigi jei sportuosite šiandien, ateityje išgyventi neigiamas emocijas ir 
stresą bus kur kas lengviau. 

ĮSILIEKITE Į BENDRUOMENĘ 

Apsigyvenkite kartu su draugu, tapkite sporto klubo nariais ar įsi- 
kurkite bendrabutyje. Stenkitės daugiau bendrauti su šeima ir drau- 
gais. Atnaujinę ryšius su vietos bendruomene, joje ne tik atrasite dva- 
sinę paramą, bet ir turėsite daugiau galimybių sutikti naujų žmonių. 


SAVANORIAUKITE 

Imdamiesi šios veiklos mažiau galvosite apie asmenines problemas; 
palyginę jas su tų, kuriems bandysite padėti, jūsų bėdos atrodys men- 
kos ir lengvai įveikiamos. Susitelkite į pagalbą tiems, kas patiria sun- 
kumų. Padėdami pajusite pasitenkinimą savimi, nukreipsite mintis 
nuo savo išgyvenimų ir objektyviau suvoksite savąją situaciją. 


KuURKITE! 

Tapykite, grokite muzikos instrumentu, sodininkaukite, rašykite. Kū- 
ryba priverčia sutelkti mintis į dabartį. Kūryba ir dešiniojo pusrutulio 
smegenų darbas stimuliuoja emocionalumą ir intuiciją. Sodininkystė 
leido atsiskleisti Helenos, vienos iš mano ilgalaikio tyrimo dalyvių, 
kūrybinei saviraiškai: „Kai ravėjau piktžoles ir purenau dirvą, nebe- 
galvojau apie tai, kad mane paliko vyras, ir nesikamavau svarstyda- 
ma, kaip reikės sumokėti nuomą. Kūryba mane gydė.“ 


IšsIRĖKITE SAUGIOJE VIETOJE 

Automobilyje ar tokioje vietoje, kurioje jūsų niekas negirdi, iš visų jė- 
gų išsirėkite. Šaukite, kiek tik leidžia plaučiai, ir išsakykite savo bu- 
vusiam partneriui viską, kas guli jums ant širdies. Tai padarę, pajusi- 
te palengvėjimą. 


PARAŠYKITE LAIŠKĄ SAVO BUVUSIAJAM 

Parašykite nuoširdų laišką savo buvusiajam. Laiške nieko nenutylėki- 
te. Aiškiai ir atvirai išsakykite savo jausmus, pripažinkite ir savo klai- 
das. Parašę padėkite laišką į šalį. Nesiųskite. Saugokite jį, šis laiškas 
skirtas jums. Tokius laiškus rašykite kartą per mėnesį ar kartą per sa- 
vaitę ir laikykite juos saugioje, tik jums žinomoje vietoje. Juose išlie- 

kite savo pyktį, liūdesį, nusivylimą, kaltę ar kitas užplūstančias emo- 
cijas. Tai nepamainomas būdas išsakyti susikaupusius jausmus. Taip 
galėsite stebėti, kaip keičiasi jūsų savijauta ir kaip pamažu pamirštate 
praeitį. 


Perspėjimas! Kad ir kaip norėtumėte, jokiu būdu neišsiųskite laiško bu- 
vusiam partneriui. Kad ir kokie, jūsų manymu, geri tie laiškai, jie skir- 
ti tik jums. Kodėl? Kai apie savo emocijas pasakome kitiems laiške ar 
elektroniniame laiške, pasąmoningai tikimės atsakymo. Rašote laiš- 
kus buvusiam partneriui ne tam, kad atnaujintumėte ryšį su juo ar su 
ja. Tai tikrai neturi būti būdas jį ar ją „susigrąžinti“. Laiškas visu šim- 
tu procentų turi būti skirtas tik jums! 


Laiškas buvusiajam: 
Kaip išreikšti pyktį 


Pykstate ant buvusio partnerio, bet pastebėjote, kad jums sunku išreikšti 

šiuos jausmus? Ar jūsų laiškas jums atrodo paviršutiniškas, per menkai 

atspindintis jūsų jausmus, o gal per daug mandagus? Pasinaudokite šiais 
keturiais patarimais, kaip išlieti pyktį: 

1. Prisipažinkite, kad pykstate. Ar jūsų draugai ir šeima nustebtų su- 
žinoję, kaip smarkiai pykstate? Gal jie ir nustebtų, bet jūsų buvusysis 
turėtų aiškiau numanyti, kaip jūs jaučiatės. Tiesiog prisipažinkite ir 
sau, ir savo buvusiajam, kaip smarkiai pykstate. 


2 


Nurodykite buvusiajam savo pykčio priežastį. Pykstate, nes partne- 
ris buvo jums neištikimas? Iššvaistė jūsų santaupas? Nenorėjo su ju- 
mis mylėtis? Jo niekada nebūdavo namuose? Neskyrė jums reikiamo 
dėmesio? Išsakykite viską, dėl ko pykstate. Nieko nenutylėkite. 
Įsileiskite neigiamas mintis. Galbūt galvojate, kad buvęs partneris 
sugadino jums gyvenimą? Ar pykstate, kad jis nesirūpino jūsų vai- 
kais, leido pinigus ištaigingoms atostogoms Karibų salose? Galvoja- 
te, kad buvęs sutuoktinis yra niekam tikęs tėvas ar motina? Leiskite 
šiems jausmas išsiveržti! 

Paaiškinkite savo buvusiajam, kokią įtaką jis padarė jums ir jūsų 
gyvenimui. Ką šiuo metu vien dėl jo ar jos jums tenka išgyventi? Jūs 


a 


= 


rr TTT TIT TTT III III III III III TTTITITTTTITTTTTTITITI 


78 


ANTRAS ŽINGSNIS: PAKEISKITE POŽIŪRĮ Į PRAEITĮ IR PRADĖKITE VISKĄ IŠ NAUJO 


vieniša motina ar vienišas tėvas? Ar patiriate finansinių sunkumų? 
Ar pasiilgstate penktadienio vakarų su pica ir kortų žaidimais ben- 
drų draugų būrelyje? Tegul jūsų buvęs partneris sužino, už ką yra at- 
sakingas ir kokie išsiskyrimo padariniai. 

Trečias žingsnis: Įprasminkite santykių pabaigą 
Numalšinti emocijas galima suteikiant prasmę nutrūkusiems santy- 
kiams. Pažvelkite į nutrūkusius tarpusavio santykius kaip į Holivu- 
do filmo scenarijų, kuriame surašyti visi veikėjai, vietos, įvykių seka 
ir pabaiga. Sukurkite savo paties istoriją ir pasidalykite ja su draugais 
ir artimaisiais. Kalbėkite ir bandykite suprasti, kaip ir kodėl santykiai 
nutrūko, suvokite visų įvykių priežastis. Tai padės priimti ir pateisin- 
ti jausmus, o tai savo ruožtu skatins išsivaduoti iš praeities ir gyven- 
ti toliau. 

Kalbėdami apie išsiskyrimą su artimaisiais, būtinai aptarkite, kas 
iš tiesų įvyko, kokia išsiskyrimo priežastis, kuris iš partnerių inicija- 
vo skyrybas, kokie apėmė jausmai, papasakokite visą išsiskyrimo ei- 
gą. Susitelkite į savo istorijos versiją. Nesijaudinkite dėl to, kad jūsų is- 
torija nesutaps su buvusio partnerio istorija, neatspindės tikrovės ar 
net „teisybės“. Nesistenkite būti teisūs ar pateikti objektyvų požiūrį. 
Tik jūsų sukurta asmeninė istorija, kuria dalijatės su kitais, įprasmins 
santykių pabaigą ir suteiks jums prasmę. Tik tada galėsite judėti toliau 
ir vėl atrasti meilę. 


Kaip sukurti savo istoriją 


Atliekant PPM tyrimą, vyrų ir moterų buvo paprašyta, kad jie papasa- 
kotų savo skyrybų istoriją - jos pradžią, vidurį ir pabaigą. Kad būtų len- 
gviau, sukūrėme siužetinių linijų lentelę, dalijančią pasakojamą istoriją į 
šešias dalis. Kaip papasakotumėte savo istoriją, naudodamiesi toliau pa- 
teikta lentele? 

Jei esate moteris, tikėtina, kad istorija susiklostys gana natūra- 
liai, bet jei esate vyras, gali būti, kad užsisklęsite, atsiribosite nuo 
savo jausmų ir Žiūrėsite kokias nors sporto varžybas. Tačiau paban- 
dykite pasinaudoti šiuo patarimu ir paskambinkite savo draugams. 
Juk jie tam ir yra jūsų gyvenime! Pats nustebsite, kai pajusite, kaip 
palengvėja išsikalbėjus. Būtinai išklausykite draugų pastabų, klau- 
simų ir patarimų. Net jei pats pamiršite kai kurias buvusių tarpusa- 
vio santykių problemas ar partnerio ydas, esu tikra, artimieji jums 
primins jas. 

Ką daryti, jei mintis, kad savo istoriją turėsite atskleisti artimie- 
siems, verčia jus jaustis prastai? Galbūt jūs ir buvęs jūsų partneris tu- 
rite bendrų draugų, todėl nenorėtumėte, kad jūsiškė istorija pasiektų 
tą žmogų. O gal jūs nusprendėte viską pradėti iš pradžių ir išsikėlėte 
gyventi toli, esate vieni. Sunku suprasti savo jausmus, o vienam tai 
padaryti kur kas sunkiau. Tokioje situacijoje visada geriausia ieško- 
ti žmonių, kurie suprastų, ką išgyvenate. Įsitraukite į vietos paramos 
grupę - išsiskyrusių, sutuoktinių netekusių paramos grupę ar tokią, 

kuri vienija Žmones, praradusius gyvenimo partnerį. Juk nuostabu 
pasikalbėti su žmogumi, kuris jus visiškai supranta. Palengvėtų ži- 
nant, kad nesate vieni su savo išgyvenimais ir turite kam išsipasa- 
koti. Visa tai ir dar daugiau jums gali pasiūlyti paramos grupės. Į jas 
įsilieję turėsite galimybę išsakyti savo jausmus, išklausyti kitų grupės 
dalyvių patirtį bei išgyvenimus ir suvoksite, kad jūsų jausmai yra vi- 
siškai tipiški. Tiems, kas siekia nuslopinti praeities jausmus, svarbi su- 
prantančių Žmonių parama. 


Ar žinote, kad?.. 


Jei trokštate vėl atrasti meilę, nekentėkite užsisklendę. Remdamasi sa- 
vo tyrimais, galiu teigti, kad vyrai ir moterys, kurie vengia kalbėti 
apie savo santykius, rečiau pamilsta dar kartą. Kupidono strėlė perve- 
ria tuos, kurie su aplinkiniais dalijasi savo išgyvenimais: net aštuoni 
iš dešimties išsiskyrusių vienišių, nevengusių kalbėti ir suvokti savo 
emocijas, rado naują partnerį ir sukūrė tvirtus bei ilgalaikius tarpusa- 
vio santykius. 


Nusiraminimo ir paguodos ieškokite mene. Išsakykite savo 
skausmą pasitelkdami įvairiausias meno rūšis ir formas. Geriausi 
meno, literatūros, poezijos ir muzikos veikalai buvo sukurti žmo- 
nių, išgyvenusių išsiskyrimo skausmą. Kiek muzikos kūrinių apie 
išsiskyrimą ir nutrūkusius santykius yra jūsų grojaraštyje? Pagal- 
vokite, kiek knygų ir memuarų parašyta apie santuoką ir išsiskyri- 
mą? Patikėkite manimi, tai ne atsitiktinumas. Menas, muzika ir li- 
teratūra puikiai padeda gydant sielą. Mušdami būgnus kambaryje, 
sukurkite tekstą apie išsiskyrimą. Rašykite apie buvusį partnerį ka- 
lendoriaus lapuose. Taip įprasminsite buvusius santykius ir judėsi- 
te toliau. 


81 


MEILĖ IŠ ANTRO KARTO 


Ketvirtas žingsnis: Nieko nekaltinkite 

Išsikalbėję apie tai, kas iš tiesų įvyko, ir suteikę prasmę nutrūkusiems 
santykiams, esate pasirengę atsikratyti pagrindinio geluonies — kal- 
tinimų vienas kitam. Ar santykiai nutrūko todėl, kad buvęs partne- 
ris nepataisomas mergišius? O gal todėl, kad niekada nesulaukėte pa- 
kankamai dėmesio ir meilės? O gal jus pačius apleido meilė? 

Visa tai skamba kaip kaltinimai. Nekaltinkite savo buvusiojo, nes 
tai sukels pyktį ir pagiežą. Nekaltinkite ir savęs, nes tai atneš tik liū- 
desį, nesaugumą ir abejones savimi. Kaltinkite pačius santykius. Pa- 
teiksiu keletą pavyzdžių, kaip pasitelkus kreipinį „mes“ atsikratyti 
kaltinimų vienas kitam ir pasiekti emocinę laisvę: 

„Mes buvome labai jauni...“ 

„Mes žiūrėjome į skirtingas puses...“ 

„Buvome per daug skirtingi...“ 

„Padarėme viską, ką galėjome...“ 


Perspėjimas 


Šis patarimas skirtas tiems skaitytojams, kurių tarpusavio santykiai ne- 
sužalojo ir nesužlugdė. Jei santykiai nutrūko dėl nuolatinio psichologinio 
ir fizinio užgauliojimo, smurto, dėl rimto psichikos sutrikimo, piktnau- 
džiavimo alkoholiu arba narkotikais, tiems šis patarimas nepadės. 


Iš kasdienio žodyno išmetus žodžius „aš“ ir „tu“ („Aš padariau 
tai“ arba „Tu padarei tai“) ir juos pakeitus į „mes“ („Mes tai padarė- 
me“), kaltė nuo jūsų ar buvusio partnerio pečių perkeliama patiems 
santykiams. Pakeitę požiūrį į tai, dėl ko nutrūko santykiai, pakeisite 
ir savo jausmus bei išgyvenimus dėl jus prislėgusių įvykių. Pavyz- 
džiui, sakinyje: „Tuo metu mes darėme viską, ką galėjome“ yra daug 
mažiau emocinio nepasitenkinimo negu šiame: „Jo niekada nebūda- 
vo namuose, jis nesirūpino mūsų šeima.“ Taigi, užuot kaltinę buvu- 
sį partnerį, kaltinkite pačius santykius. Taip emociškai išsivaduosite 

iš praeities bei buvusio partnerio ir dėmesį sutelksite į savo dabartinį 
gyvenimą bei pasiruošite naujai meilei. 

Tyrimais įrodyta, kad žmonės, kurie „nuasmenina“ kaltę (kaltina 
pačius santykius arba abu partnerius), lengviau išgyvena išsiskyrimą, 
prisitaiko prie naujų aplinkybių ir ilgiau išlieka sveiki. Vienas kitą ar 
save kaltinantys išsiskyrę žmonės dažniau kenčia nuo depresijos, ne- 
rimo, nemigos ir kitų negalavimų. Kaip tik taip atsitiko ir Julijai, vie- 
nai iš mano tyrimo dalyvių, - po skyrybų jai pašlijo sveikata. 


Julijos istorija. Su Matu tapome pora dar ankstyvaisiais studentavi- 
mo metais. Kai tuokėmės, mums buvo šiek tiek daugiau nei dvidešimt 
metų. Šiandien žvelgdama atgal suprantu, kad nuo pat pradžių mūsų 
santykiai nebuvo geri. Praėjus aštuoneriems metams po vedybų su- 
žinojau apie vyro neištikimybę, kuri truko ilgai. Jis palaikė ryšius su 
daugeliu moterų. Ši žinia mane pritrenkė. Maniau, kažkas yra negerai 
man, praradau pasitikėjimą savimi. Po skyrybų jaučiausi labai nelai- 
minga. Susirgau depresija, labai pablogėjo sveikata, prasidėjo migrena, 
bėrė visą kūną ir nuolat pykino. Jaučiausi labai prastai. 

Man pasisekė, nes netoli namų susiradau paramos grupę ir įsitrau- 
kiau į jos veiklą. Pirmą dieną nepaprastai sielojausi, bet kai dalyviai 
pradėjo kalbėti, supratau, kad jie susirinko čia ne tam, kad mane teis- 
tų. Šie žmonės išgyveno tą patį ką ir aš. Žinoma, neatsigavau per nak- 
tį, bet pamažėl suvokiau, kad skyrybos buvo ne mano kaltė. Kai paga- 
liau lioviausi save kaltinti ir supratau, kad santykiai nepasisekė ir nė 
vienas iš mūsų nebuvo jais patenkintas, ėmiau miegoti naktimis, dingo 
galvos skausmas, atgavau apetitą. | 

Dabar man aišku, kad mudu su Matu buvome per jauni vedyboms. 
Elgėmės taip, kaip manėme, kad „turime“ ar „privalome“ elgtis, net 
neįsitikinę, jog derame tarpusavyje ir tinkame vienas kitam. Šiandien 
kalbu apie tai nejausdama jokio skausmo ir nusivylimo, tik nepaprastą 
palengvėjimą. Tai pasiekti man padėjo paramos grupė! Ačiū jums. Jūs 
iš tiesų padėjote man susikurti naują gyvenimą. 

Ką ir už ką kaltiname? 


Štai ką į šį klausimą atsakė mano tyrime dalyvavę išsiskyrę vyrai ir mo- 
terys: 


Daugelis žmonių kaltina buvusį partnerį. Daugiau nei 65 procentai 
išsiskyrusiųjų dėl skyrybų kaltino buvusį partnerį. (Jis / ji padarė kaž- 
ką negerai.) 

Moterys kaltino savo buvusius vyrus dažniau nei šie moteris. Net 


80 procentų moterų kaltino buvusius vyrus ir tik 47 procentai vyrų 
kaltino buvusias žmonas. 


Vyrai save kaltino dažniau nei moterys. 16 procentų vyrų manė, kad 
skyrybos įvyko dėl jų kaltės, ir tik 4 procentai moterų dėl jų kaltino sa- 
ve. (Aš padariau kažką ne taip.) 


Susiklosčiusią situaciją vyrai kaltino dažniau nei moterys. 13 pro- 
centų vyrų ir tik 3 procentai moterų dėl skyrybų kaltino susiklosčiu- 
sią situaciją. (Jos / jo tėvai nepadėjo mums. Neturėjome pinigų. Jis / ji netu- 
rėjo darbo.) 


Vyrai dažniau nei moterys kaltino pačius santykius. 24 procentai 
vyrų ir 13 procentų moterų kaltino pačius santykius. (Mes buvome per 
daug skirtingi.) 


e00060460406040040404060090444+0440044+446444+4++-4+04040:0+>+-41-04+40:0+0++4+4+0+410:014++1+40010174++040+0:1>4141719109 
0064604406440604044+06060604044+40409044044+4+44+464-4044+44+4040404:4++4444+-0:4+-4+4+4+4+:4+0:4+4+4+4+0410:4+4+>4+0+0 0:0: 4+ 101010 


Daugiau nei 65 procentai apklaustųjų dėl skyrybų kaltino 
buvusį sutuoktinį. 


Penktas žingsnis: Venkite neigiamų minčių 

Neigiamų emocijų galite atsikratyti pakeitę požiūrį į praeities įvy- 
kius. Tada ateitį matysite kitomis spalvomis. Sąmoningai keisdami 
požiūrį į nutrūkusius tarpusavio santykius, laikui bėgant sugebėsite 
atsiriboti nuo neigiamų su jais susijusių emocijų. Imsite mąstyti pozi- 
tyviau. Pavyzdžiui, pagiežos kupiną mintį: „Jis mane paliko dėl jau- 
nesnės moters“ pakeiskite pozityvesne: „Jis susikūrė naują gyvenimą, 
tokį susikursiu ir aš. Pradedu kurti naują, pilną naujų galimybių sa- 
vo pasaulį.“ 

Toks būdas leis pakeisti požiūrį į tai, kaip jūs priimate gaunamą 
informaciją, kaip pritaikote savo žinias ir ką renkatės. Kitaip žvelgsi- 
te į santykius ir į gyvenimą jiems nutrūkus. Padėtis nebeatrodys tokia 
beviltiška. Suvoksite ir pamatysite, kaip mintyse apdorojate informa- 
ciją: užuot į nervų sistemą įsileidusios skausmą, nerimą, nepasitikė- 
jimą ir liūdesį keliančias mintis, jūsų smegenys pasirinks ramybę su- 
teikiančias ir teigiamas mintis. Tam reikia nemažai praktikuotis. Bet 
tai yra įmanoma. Neigiamas mintis galime laiku sustabdyti ir pakeisti 
kitomis. Pamėginkite vadovautis tokiais patarimais: 


Neigiama mintis: „Skyrybos sužlugdė mano finansinę situaciją. Netu- 
riu pinigų atostogoms ar poilsiui.“ 

Pakeiskite mintį! „Dabar turiu laiko pabūti su vaikais. Kartu su jais 
praleistas laikas vertas daugiau nei bet kokios atostogos.“ 


Neigiama mintis: „Mano tėvai mylėjo buvusį mano partnerį. Jie visiškai 
manęs nesupranta ir klausia, kodėl neišsaugojau santuokos.“ 

Pakeiskite mintį! „Turiu su tėvais rimtai pasikalbėti. Noriu, kad jie 
suprastų, kas aš esu ir kas geriausia mano vaikams. Noriu geriau pa- 
žinti savo tėvus.“ 


Neigiama mintis: „Be savo buvusio partnerio kartais jaučiuosi vienišas.“ 
Pakeiskite mintį! „Būdamas su savimi stiprinu pasitikėjimą, sutel- 

kiu dėmesį į savąjį „aš“ ir imu suvokti savo siekius ir norus 


00046464606004446006644+444064+44+400044+44+4040406444+444040444446060444++44440444+4444040444+404044440400 


Kaip mintys daro įtaką smegenų veiklai 


Metų metus vyravo tvirtas įsitikinimas, kad ląstelės ir nervų sistema 
negali pasikeisti: smegenų ląstelės ir jų funkcijos yra įgimtos ir kaip tik 
jos nulemia pojūčius ir mąstymą. Tačiau per pastaruosius dešimt metų 

mokslininkai nustatė, kad yra atvirkščiai. Paaiškėjo, jog pakeitus mintis 
ar nuomonę pasikeičia ir smegenų veikla. Pokytis gali būti trumpalaikis, 
kai suvokiama nauja mintis ar emocija, ir ilgalaikis, kai dėl to smegenyse 
susiformuoja nauji nervų sistemos veiklos principai. 

Remdamiesi šiomis žiniomis ir pasitelkę kognityvinio elgesio terapiją 
(tai psichoterapija, padedanti pakeisti mintis naudojant į tikslą orientuo- 
tus mąstymo metodus, tokius kaip pratimas „Pakeisti mintį!“, pateiktas 
85 puslapyje), išmoksite pakeisti smegenų reakciją į jus supančius reiš- 
kinius. Per pastaruosius metus atlikdami tyrimus mokslininkai stebėjo 
ir žymėjo procesus, vykstančius smegenyse taikant ilgalaikę psichotera- 
piją ar medituojant. Naudodami magnetinio rezonanso metodą ir elekt- 
roencefologramas mokslininkai įrodė, kad per terapijos seansą kalbant 
ir analizuojant jausmus smegenyse vyksta ilgalaikiai pasikeitimai — šie 
pokyčiai lemia smegenų veiklos ir reakciją į gyvenimą keičiančių įvykių 
permainas. 


PAKEISKITE POŽIŪRĮ Į DAUGELĮ KAMUOJANČIĄ 
PROBLEMĄ — VIENATVĘ 

Norėdami išsivaduoti iš jus slegiančių neigiamų jausmų apie praeitį 
ir išvengti naujų, skubotų tarpusavio santykių kūrimo su netinkamu 
žmogumi, turite pakeisti požiūrį į vienatvę. Pasitaiko, kad baimin- 
damiesi vienatvės Žmonės nesiryžta nutraukti destruktyvių, nieko 
gera nežadančių tarpusavio santykių ar skubotai ima kurti naujus. 
Vienatvę įveiksite keisdami požiūrį į ją (mintį: „Esu nevykėlis ir ne- 
nusipelnau priešingos lyties atstovų dėmesio“ pakeiskite tokia: „Tai 
nuostabus metas, kai galiu geriau pažinti save ir aiškiau suvokti savo 
poreikius bei pomėgius“). Taip mąstydami išvengsite didesnės širdgė- 
los ir neskubėsite veltis į naujus santykius tik tam, kad tik kuo rečiau 
liktumėte su savimi. Neigiamas mintis pakeitę neutraliomis, laiką, 
praleistą su savimi, imsite vertinti ir panaudosite jį tam, kad pagaliau 
darytumėte tai, ko iš tiesų norite. 

Tik pagalvokite: visų tų darbų, kurių nemėgote gyvendami san- 
tuokoje, nebeprivalote atlikti! Kambaryje, kuris iki šiol buvo užvers- 
tas jūsų buvusio vyro sportiniais trofėjais, įrengsite savo rankdarbių 
kampelį ar biblioteką. Jums niekada nebereikės vykti pas buvusios 


86 


ANTRAS ŽINGSNIS: PAKEISKITE POŽIŪRĮ Į PRAEITĮ IR PRADĖKITE VISKĄ IŠ NAUJO 


žmonos gimines praleisti atostogų! Pagaliau galite Žaisti golfą! Paban- 
dykite išnaudoti šį laiką savo malonumui. Pagalvokite, ką galite nu- 
veikti. Juk vienatvės nebūtina vengti, ją galima panaudoti saviugdai, 
malonumą teikiančiai veiklai ir savo poreikiams atskleisti. 


Ar žinote, kad?.. 


Sakoma, kad vienišas yra tik senas žmogus. Tačiau tyrimai rodo, kad 
daugiausia vienišių yra tarp jaunų planetos gyventojų. Jaunimas, ypač 
tie, kurių amžius svyruoja nuo 15 iki 21 metų, jaučiasi vienišiausi - dar 
nesusiformavusi jų asmenybė, jie ieško savęs ir mokosi save pažinti, ban- 
do kurti tarpusavio santykius ir suvokti, kokių ryšių jie trokšta. 


Šeštas žingsnis: Pakeiskite dabartį 

Esu tikra, kad apsidairę aplink pamatysite tai, kas kelia asociacijų su 
praeitimi. Galbūt vestuvių metinių proga buvusio partnerio tėvų do- 
vana. Nuotrauka, kurioje jūs abu per paskutinę išvyką į gamtą. Bal- 
dai, kuriuos kartu pirkote. Juk atrodytų nieko tokio, ar ne? Deja, taip 
nėra. Tokie daiktai gali sukelti jausmų proveržį, paprastai užklum- 
pantį visiškai netikėtai. Bet kas, ką siejate su praeitimi, primena tą, 
kurį vis dar mylite ar kurio nekenčiate - ir tai gali trukdyti pasiekti 
emocinę laisvę ir išsivaduoti iš praeities žaizdų. 


IšMESKITE JĮ AR JĄ IŠ GALVOS 

Jei jus nuolat persekioja praeitis, pats metas jos atsikratyti ir pakeisti 
savo dabartį. Čia pateikiu keturis būdus, padėsiančius visam laikui iš- 
mesti savo buvusį partnerį iš galvos ir apvalyti savo mintis: 


1. ATSIKRATYKITE PRAEITĮ MENANČIŲ DAIKTŲ 

Išsivalykite namus, automobilį ir darbo vietą. Išmeskite tuos daiktus, 
kurie primena buvusį partnerį. Išparduokite juos vietiniame turguje 
ar interneto svetainėse arba paaukokite labdarai - skaudūs prisimini- 
mai gali atnešti daug naudos kitiems žmonėms. 

2. ĮSIGYKITE DAIKTĄ, PADEDANTĮ VALDYTI EMOCIJAS 

Ant riešo užsiriškite guminę juostelę ir truktelėkite ją, vos tik prisi- 
menate buvusį partnerį ar jus užlieja jausmai apie jį. Tai veiksmingai 
jums primins, kad patys esate savo minčių šeimininkai. 


3. NUSIBRĖŽKITE RIBAS 

Išmokite „normuoti“ kontaktus su buvusiuoju. Pavyzdžiui, su juo ar 
ja susitikite ne dažniau nei kartą per savaitę, ypač jei neturite vaikų. 
Pasistenkite, kad jūsų susitikimai ir pokalbiai būtų kuo trumpesni. Jei 
turite naują partnerį, savo buvusių santykių istoriją jam ar jai pateiki- 
te glaustai ir aiškiai, be perdėtų emocijų ir smulkių detalių. Taip nau- 
jas Žmogus pamažu sužinos apie jūsų praeitį ir neliks pavojaus nu- 
grimzti į jūsų išgyventą emocinę bedugnę. 


4. NuUsIBRĖŽKITE RIBAS TARP JŪSŲ IR BUVUSIO PARTNERIO ŠEIMOS NARIŲ 
Norėdami visiškai išsivaduoti iš praeities, kuo mažiau bendraukite su 
buvusiojo šeimos nariais, ypač su jo ar jos tėvais, broliais ir seserimis. 
Nebūtina pranešti anytai, kad nutraukiate su ja santykius, ir taip ją 
įžeisti. Tačiau stenkitės su ja bendrauti kuo mažiau, nukreipkite dė- 
mesį kitur ir skirkite laiką savo šeimai - tėvams, broliams ir tolimes- 
niems giminaičiams, jei tokių turite. Iš naujo atkurtas ir palaikomas 
emocinis ir dvasinis ryšys su artimaisiais, net jei tie ryšiai buvo nu- 
trūkę, sustiprina ir gydo dvasios žaizdas po išsiskyrimo ar skyrybų. 


Ar įmanoma likti gerais draugais? 


O kas, jei buvęs partneris iš tiesų visai geras žmogus? Ar būtina visiškai 
nutraukti santykius? Gali būti, kad iki šiol rūpinatės tuo žmogumi, bran- 
ginate kartu praleistą laiką ir norėtumėte palaikyti draugiškus ryšius. Ar 
tokie santykiai galimi? Taip, tikiu, kad tai įmanoma, bet daugeliui žmo- 
nių toks ryšys tampa tikru iššūkiu. Atvirai sau atsakykite, ar norite palai- 
kyti draugiškus santykius su buvusiu partneriu. Atsakymas priklausys 
nuo jūsų atsakymų į toliau pateiktus svarbius klausimus: 

1. Ar pavyks susikurti naują gyvenimą? 

Buvote pora, o dabar gyvenate skyrium. Skyrybos neišvengiamai sukelia 
pokyčius. Turėtumėte įsiklausyti ir suprasti savo jausmus, suvokti, kas 
įvyko, ir imti galvoti ne apie „jus“, bet apie „save“. Būkite tikri, kad drau- 
giškus santykius trokštate palaikyti ne todėl, jog slapčia tikitės ir viliatės 
juos atnaujinti. 


2. Kokios draugystės norite? 

Draugystė gali būti visokia. Paklauskite savęs: norite likti tokie pat arti- 
mi ar tik palaikyti nuoširdžius santykius? Būkite tikri, kad abu iš anksto 
sutarėte ir nubrėžėte naujų tarpusavio santykių ribas. Tikriausiai esate 
įpratę su tuo žmogumi dalytis slapčiausiomis mintimis ir asmeniniais iš- 
gyvenimais, bet tai turės pasikeisti. 


3. Ar ši draugystė nepakenks naujiems tarpusavio santykiams? 
Draugystė su buvusiu partneriu gali gluminti ar net gąsdinti naują jūsų 
gyvenimo draugą ar draugę. Būkite atviri ir nuoširdūs su naujuoju part- 
neriu, parodykite jam, kad jūsų santykiai su juo ar ja jums yra svarbiausi 
ir jiems teikiate pirmenybę. 


4. Abipusiai įsipareigojimai 

Turėtumėte apsvarstyti įsipareigojimus vienas kitam, kai tarpusavio san- 
tykiai nutrūksta. Pavyzdžiui, jei turite bendrų vaikų ar bendrą verslą, 
venkite pykčių, nes daugumą sprendimų visą likusį gyvenimą turėsite 
priimti kartu. 

Ar žinote, kad?.. 


Kai bent trumpam nutrauksite santykius su buvusio partnerio artimai- 
siais, pagerės jūsų psichologinė savijauta. Tuo įsitikinau atlikdama ilga- 
laikius tyrimus: pastebėjau, kad tuos, kurie nutraukė santykius su buvu- 
sio partnerio artimaisiais, lydėjo kur kas didesnė sėkmė ieškant naujos 
meilės negu tuos, kurie ir po skyrybų glaudžiai bendravo su buvusiojo 
ar buvusiosios šeima. 

Nutraukusius santykius su buvusio partnerio artimaisiais 
lydėjo kur kas didesnė sėkmė ieškant naujos meilės negu 
tuos, kurie ir po skyrybų glaudžiai bendravo su buvusiojo ar 
buvusiosios šeima. 


| Tolesnis gyvenimas 


Pozityvių emocijų ir visiškai naujų išgyvenimų su nauju gyveni- 
mo partneriu patirsite išsivadavę iš praeities prisiminimų ir skriau- 
dų. Kaip Žinoti, ar jau esate pasirengę tolesniam gyvenimui ir naujai 
meilei? Kaip įsitikinti, kad jūsų emocijos pasikeitė ir širdyje nebeli- 
ko užslėptų skaudžių prisiminimų ir jausmų? Pasinaudoję šiame kny- 
gos skyriuje pateiktais patarimais, kaip atsikratyti praeities jausmų, 
atlikite testą, pateiktą 71 puslapyje. Surinkę nedaug taškų (esu tikra, 
kad taip ir bus), skaitykite toliau. Kitame skyriuje papasakosiu, kaip 
pakeisti įsišaknijusius įpročius ir veiksmus, lygiai taip kaip pakeitėte 
savo jausmus. Pamokysiu, kaip sudaryti veiksmų planą, padėsiantį 
sutikti naujų Žmonių, užmegzti pažinčių, į gerąją pusę pakeisti dabar- 
tinį gyvenimą ir pakloti pagrindus naujiems, tvirtiems ir ilgalaikiams 
santykiams ateityje. 


Antro žingsnio santrauka 


e Vis dar išlaikydami stiprų emocinį ryšį su jau nutrūkusiais santykiais 
negalite iki galo atsiduoti dabartiniams naujiems tarpusavio santy- 
kiams. Todėl labai svarbu suvokti savo jausmus, juos „neutralizuoti“ ir 
išsivaduoti iš emocinės priklausomybės praeities įvykiams. 


Tirdama nustačiau, kad vienišiai, kurie išsivadavo iš praeities, turėjo 
daugiau galimybių sutikti naują partnerį nei tie, kurie vis dar puoselė- 
jo gyvą meilės ar neapykantos jausmą buvusiam partneriui. 


Pasinaudokite čia pateiktais patarimais ir atsikratykite praeities žaiz- 
dų. Objektyviai pažvelkite į buvusius santykius, pradėkite konstruk- 
tyviai mąstyti ir išsivaduokite iš emocijų. Suteikite santykių pabaigai 

prasmę, nustokite kaltinti, neigiamus jausmus paverskite neutraliais ir 
pradėkite keisti savo dabartį. 


+ Gali būti, kad blaiviai pažvelgę į praeitį suvoksite, jog santykiai toli 
gražu nebuvo tvirti, abipusiškai naudingi ir nesuteikė pasitenkinimo. 
Gal jie net nebuvo tokie nuostabūs, kokius esate linkę prisiminti. Tuo- 
met rasite pateisinimą savo jausmams ir suprasite, kas iš tiesų įvyko. 

+ Raskite būdą išlieti susikaupusias emocijas - tai padės palaikyti puikią 
fizinę ir dvasinę formą. Sportuokite, susitikite su naujais žmonėmis, 
padėkite kitiems, kurkite ar tiesiog atsiverkite ir netramdydami savęs 
išliekite susikaupusius jausmus! 


e Suvokti, išgyventi savo emocijas ir suteikti prasmę nutrūkusiems san- 
tykiams padės atviras pokalbis su draugais ar artimaisiais. 


+ Dėlnutrūkusių santykių kaltinkite ne save ar buvusį partnerį, o pačius 
santykius ar susiklosčiusią situaciją. Nustoję kaltinti save ar buvusijį, 
greičiau neutralizuosite savo emocijas. 


+ Iškuopkite namus, automobilį, biurą ir atsikratykite buvusį partnerį 
primenančių daiktų. Mažiau bendraukite su jos ar jo šeima. Visa tai 
jums padės greičiau vėl džiaugtis meile savo gyvenime. 


Trečias žingsnis: 


Pasiryžkite atlikti 21 dienos 
veiksmų planą 


IRMUOSE DVIEJUOSE ŠIOS KNYGOS SKYRIUOSE mokėmės pakeisti 
| ui ir požiūrį. Toliau aptarsime jūsų elgesį — tiek kasdie- 
nius, ilgalaikius rutina virtusius įpročius, tiek elgesį ir bendravimo 
su aplinkiniais būdą. Taigi trečiame skyriuje kalbėsime apie nedi- 
delius pokyčius, kurių galite patirti darbe ar koreguodami elgesį ir 
bendravimą su aplinkiniais. Pokyčiai turi būti įgyvendinti per dvi- 
dešimt vieną dieną. Ėmęsi elgtis kitaip, nauja linkme pakreipsite 
esamą situaciją, atversite naujus gyvenimo horizontus, pagaliau už- 
megsite naujų pažinčių, pakeisite požiūrį į save ir aplinkinių požiū- 
rį į jus. 

Dauguma renkasi lengviausią kelią - įsisuka į kasdienę, vis tą pa- 
čią rutiną. Kaip tik tai patyrė mano privačios praktikos klientas Ez- 
ra - sulaukęs penkiasdešimt šešerių ir išsiskyręs, jis pasijuto vienišas. 
Vedybinis jo gyvenimas galėtų būti puikus žodžio „rutina“ pavyz- 
dys. Iš tiesų jo elgesys visada buvo nepriekaištingas, ir tai kėlė didelį 
jo Žmonos nepasitenkinimą. 

Kai žmona pareiškė norinti skirtis, Ezra patyrė savotišką šoką ir 
stengdamasis ištverti kaip gelbėjimosi rato griebėsi kasdienės rutinos. 
Jis jautė, kad tik darydamas tai, kas jam puikiai pavyksta, gali išgy- 
venti netikėtai užklupusius gyvenimo pokyčius. 

Tačiau vieną dieną, paklausęs mano patarimo, Ezra pasielgė kiek 
netikėtai - nusipirko muzikos instrumentą bandžą. Po savaitės jis tapo 
kantri grupės nariu, namuose savo kolegoms surengė kepsnių vaka- 
rėlį, o savaitgalį suplanavo vykti į jogos mokyklą. Netrukus aplinki- 
niai, taip pat ir jo buvusi Žmona pastebėjo, kad Ezra tapo pasitikintis, 
laimingas ir draugiškas. Visas šias teigiamas permainas tarsi nesulai- 
komą sniego laviną sukėlė vienas vienintelis sprendimas - Ezra ėmė 
keisti kasdienę rutiną. Toliau aptarsime tai, ką galite pakeisti jūs, kad 
pasiektumėte panašių rezultatų. 

Kaip tik dabar, šiuo gyvenimo etapu, kai esate išsiskyrę arba nu- 
traukę ilgalaikius santykius, atėjo metas keisti savo įpročius. Šiame 
skyriuje mokoma, kaip senus, nusistovėjusius įpročius pakeisti visiš- 
kai naujais. Kad susikurtumėte galimybę sutikti naujų Žmonių, dvi- 
dešimt vieną dieną siūlysiu jums išmėginti vis ką nors nauja. Remda- 
masi savo ilgamečio tyrimo pavyzdžiais, paaiškinsiu mažų pokyčių 
kasdienėje rutinoje svarbą. Pasikeitę sustiprinsite pasitikėjimą savimi, 
meilės paieškoms ir kuriamiems santykiams suteiksite naujų spalvų. 
Žengsite trečią žingsnį, priartinantį naują meilę. 


| Naujovių įtaka 


Manau, jus kamuoja abejonės, nesate tikri, ar jums būtina keisti 
savo įpročius. Galbūt jaučiatės gerai, patogiai ir jums nereikia jo- 
kių permainų. Garantuoju, pokyčiai jums tikrai padės. Jau vien tai, 
kad išdrįsite peržengti įprastą komforto zoną, įkvėps jėgų permai- 
noms ir pozityvioms naujovėms. Išsiugdžius naują įprotį ar pakei- 
tus nusistovėjusią rutiną, jūsų smegenyse įvyksta domino efektas: 
mokantis, praktikoje taikant naujus įgūdžius ir įpročius panaudoja- 
ma energija pritaikoma ir kitur - susitinkant ir bendraujant su gali- 
mais gyvenimo partneriais. Nuobodi ir įprasta kasdienybė pasida- 

rys įdomesnė. Jūsų gyvenimas taps jaudinantis, jame atsiras naujų 
galimybių. 


Kodėl traukia tai, kas žinoma 


Kalifornijos ir Olandijos universitetų medicinos centruose atlikti tyrimai 
parodė, kad, žmogui patiriant įtampą, liūdesį arba kai jis būna prislėgtos 
nuotaikos, smegenys renkasi tai, kas geriausiai žinoma. Taip nutinka to- 
dėl, kad visa, kas pažįstama, asocijuojasi su saugumu ir užtikrintumu. Po 
skyrybų patiriate stresą ir esate nusiminę (o kaipgi kitaip?), todėl nedrįs- 
tate peržengti savo komforto zonos. Kodėl? 

Yra žinoma, kad, atlikdami įprastus veiksmus, nesvarbu, šaudytumė- 
te iš lanko, skambintumėte gitara ar ruoštumėtės svarbiam pristatymui, 
tampate geresni, pažangesni ir tokia veikla teikia vis daugiau pasitenki- 
nimo. Tokių įpročių Žmogus niekada neatsisako. Patirdami stresą, turite 
dvi galimybes - grįžti prie to, kas žinoma ir naudinga, arba imtis ko nors 
naujo ir dar neišbandyto. Kad sumažintų patiriamą įtampą, smegenys, 
be abejo, pasirinks tai, kas jau išbandyta ir pažįstama. 

Tikėtina, kad saugumas kaip pasirinkimas susiformavo per ilgus 
evoliucijos tūkstantmečius. Dar tuomet, kai žmonės gyveno olose, įsikur- 
ti saugiose ir pažįstamose teritorijose buvo geriau nei klajoti nežinomais 
keliais, kuriuose knibždėte knibždėjo grobuonių. Tyrinėti nepažįstamas 
teritorijas tapdavo saugu tik sumažėjus tykantiems pavojams. 

Panašiu principu vadovaujasi ir šiuolaikinis žmogus: jis linkęs tyri- 
nėti ir išbandyti tai, kas nauja, tik slūgstant įtampai, emociniam nestabi- 
lumui ir palengva traukiantis „emociniams grobuonims“. 

Ilgalaikiai mano tyrimai parodė, kad tie, kas po skyrybų bent 
trims savaitėms pakeitė nors vieną nusistovėjusį įprotį - į darbą pra- 
dėjo važinėti dviračiu, medituoti, dukart padidino savo galimybes iš 
naujo atrasti meilę. Juk reikia tiek nedaug: arba pakeisti jau nusisto- 
vėjusį įprotį nauju, arba kasdienę rutiną paversti nauja veikla. Pa- 
vyzdžiui, nuspręskite, kad nuo šiol nebesinaudosite liftu ir į butą tre- 
čiame aukšte lipsite laiptais. Kodėl taip nepadarius? Arba užuot kas 
vakarą pirkę jau pagamintą maistą išsinešti, įpraskite pirkti šviežias 

daržoves maisto prekių parduotuvėje šalimais. Galite atrasti ir nau- 
jos veiklos. Įsigykite sveikatingumo klubo abonementą, įsirašykite į 
knygų mėgėjų ar keramikos būrelius. Apsilankykite naujoje kavinė- 
je ar raskite naują parką, kuriame nuo šiol vedžiosite savo augintinį. 
Bet kuri nauja veikla ar veiksmas skatina mokymąsi, saikingą riziką 
ir atveria galimybes užmegzti pažintis su galimais gyvenimo partne- 
riais. Jei nepajėgiate nuspręsti, ką turėtumėte keisti, nesiliaukite ieš- 
koję. Kiek vėliau šiame knygos skyriuje detaliau aptarsime, kokie po- 
tencialūs pokyčiai jums naudingiausi. 


Ilgalaikiai mano tyrimai parodė, kad tie, kas po skyrybų 
bent trims savaitėms pakeitė nors vieną nusistovėjusį įpro- 
tį - į darbą pradėjo važinėti dviračiu, medituoti, dukart padi- 
dino savo galimybes iš naujo atrasti meilę. 


Pasiryžkite įvykdyti 21 dienos 
veiksmų planą 


Kad ir kokių permainų nuspręsite imtis, svarbiausia - susikurti veiks- 
mų planą ir jo laikytis bent dvidešimt vieną dieną. Užtruks, kol ap- 
siprasite su naujovėmis ir išsiugdysite naujus įpročius, o dvidešimt 
viena diena ir yra kaip tik toks laiko tarpas, per kurį priprasite prie 
pasikeitimų ir pamatysite pirmuosius rezultatus. Permainos gali bū- 
ti labai realios ir praktiškos - galbūt nuspręsite pradėti lankytis spor- 
to klube, sulieknėti ir sustiprinti raumenis. Tačiau labiausiai tikėti- 
na, kad pokyčiai paveiks jūsų jausmus ir požiūrį. Pavyzdžiui, pabuvę 
darbo vakarėlyje ir sėkmingai pabendravę bei užmezgę ryšius su ko- 
legomis pamatysite, kad imate mažiau nerimauti bendraudami su 
nepažįstamais žmonėmis. Pamažėl pasikeis ne tik jūsų išorė, bet ir 
vidus, o sulaukę teigiamos aplinkinių reakcijos, įgysite vis daugiau 
pasitikėjimo savimi. 


96 


TREČIAS ŽINGSNIS: PASIRYŽKITE ATLIKTI 21 DIENOS VEIKSMŲ PLANĄ 


Kodėl svarbu turėti planą 
A A 


Mokslininkai įrodė, kad, susidarę paprasčiausią veiksmų planą, smar- 
kiai padidinsite galimybes įgyvendinti savo tikslus. Per Jungtinėse Ameri- 
kos Valstijose ir Prancūzijoje atliekamą tyrimą universiteto studentų bu- 
vo paklausta, kiek laiko ateinančią savaitę jie ruošiasi skirti studijoms. 
Klausimas privertė studentus detaliau apgalvoti studijoms skirtą laiką ir 
vien to pakako, kad ateinančią savaitę jie studijuotų devyniasdešimt ke- 
turiomis minutėmis ilgiau nei praėjusią. Taigi studijoms skirtas laikas iš- 
augo net 138 procentais! 

Apsispręskite, ką norėtumėte pakeisti - ką darysite ir kaip dažnai bei 
kada darysite. Taip sumažinsite galimybes kartoti senus įpročius ir tikė- 
tina, kad jūsų kasdienybėje atsiras naujų, teigiamų poslinkių. 


Dabar papasakosiu apie du išsiskyrusius žmones, dalyvavusius 
PPM tyrime ir labai rimtai atsižvelgusius į mano patarimą keistis. 
Ir Chosė, ir Selės gyvenimo permainos padėjo jiems iš naujo atras- 
ti meilę. 


Chosė istorija. Jis buvo vedęs beveik penkiolika metų ir su žmona 
susilaukė dviejų vaikų. Per ilgus bendro gyvenimo metus jųdviejų su 
žmona santykiai atšalo ir jau kurį laiką jie gyveno atskirai — kiekvie- 
nas turėjo savo draugus ir skyrium leido atostogas. 

Po skyrybų Chosė pamatė, kad jo gyvenime atsirado rutinos. Jis la- 
bai daug dirbo, savaitgalius leisdavo su vaikais ir pietaudamas kavinė- 
se, žiūrėdamas mėgstamiausias televizijos laidas ir miegodamas. Vyras 
suvokė, kad yra atsidavęs tik darbui. Kol buvo vedęs, jo darbo diena 
trukdavo dešimt valandų. Darbo įpročių jis nepakeitė ir po skyrybų. 
Tačiau po kelių mėnesių Chosė nusprendė sumažinti darbo tempą ir 
kasdien dirbti valanda mažiau. Jis įsigijo sporto klubo abonementą ir 
kiekvieną dieną jame praleisdavo tą „papildomą“ valandą intensyviai 
sportuodamas. Jau po kelių savaičių jo gyvenime atsirado kur kas dau- 
giau naujovių. 

Treniruotės sporto klube smarkiai pagerino vyro savijautą, pasikei- 
tė ir jo mitybos įpročiai. Jis prisiminė savo jaunystės aistrą — sportą 
atvirame ore ir įstojo į dviratininkų klubą. Lankydamasis sporto klu- 
be, Chosė susipažino su naujais žmonėmis. Ten jis sutiko ir Emę, die- 
vinančią laukinę gamtą, vieną auginančią vaiką. Šiandien ji - Chosė 
Žmona. 

Tik šiek tiek pakeitęs rutiną ir išdrįsęs peržengti savo komforto z0- 
ną, Chosė ne tik pagerino savo savijautą ir iš naujo suvokė, ko trokšta, 
bet ir surado naują gyvenimo partnerę... ir naują gyvenimą. 


Selės istorija. Kai vyras prisipažino, kad jau metus yra jai neištiki- 
mas, Selė nutraukė septynerius metus trukusią santuoką. Tuometinę 
savo padėtį moteris apibūdino taip: „Esu apkūni, turiu du mažame- 
čius vaikus ir retai randu laiko atsikvėpti, ką jau kalbėti apie pasima- 
tymus. Be to, su buvusiu vyru bylinėjamės dėl vaikų globos. Kaip ma- 
note, kas norėtų su manimi prasidėti?“ 

Nepaisant to, po metų Selė sutiko naują gyvenimo partnerį. Kaip 
jai tai pavyko? „Netekusi buvusio vyro paramos ir pagalbos, nebepajė- 
giau viena atlikti kasdienių darbų. Todėl nusprendžiau dažniau atsa- 
kyti žmonėms, prašantiems mano pagalbos. Iš pradžių jaučiausi siau- 
bingai. Juk visada buvau ta, kuria galima pasikliauti. Tobula mama, 
geriausia kompanijos darbuotoja. Tačiau priėmiau sprendimą ir keti- 
nau jo laikytis. Tik pradėjusi trinti numatytų darbų ir susitikimų ka- 
lendoriuje įrašus suvokiau, kad buvau įpratusi padėti visiems, bet vi- 
siškai užmiršusi save pačią.“ 

Atsisakiusi dalies ankstesnių įsipareigojimų, Selė atrado laiko kitai 
veiklai, o apsilankiusi naujos galerijos atidarymo šventėje sutiko savo 
dabartinį partnerį Džeką. Vėliau moteris pripažino, kad didžiausia do- 
vana, kurią pasidovanojo sau, buvo tai, jog išmoko nusistatyti asmeni- 
nes ribas ir pasakyti „ne“. 

Paįvairinkite savo 
tarpusavio santykius 


Išbandyti naujoves ir pakeisti įprastą rutiną patartina ne tik vienišiems, 
bet ir turintiems partnerį. Psichologas Artas Aronas ir jo kolegos, atlikę 
keletą kūrybinių psichologinių tyrimų Stouni Bruko universitete, nusta- 
tė, kad poros, kurios kartu nevengia naujos veiklos ir nebijo „kūrybinės 
improvizacijos“ laisvalaikiu, daug labiau patenkintos bendru gyvenimu 
nei tos, kurių laisvalaikyje daug rutinos. 

Kitame tyrime dalyvavusios poros buvo surištos per riešus ir kulkš- 
nis ir jų paprašyta nušliaužti išilgai kliūčių ruožo, tuo pat metu galvomis 
stumiant iš putų padarytą cilindrą. Ruožą pirma įveikusi porelė laimėjo 
prizą. Kitų porų buvo paprašyta atlikti paprastesnes užduotis. Poros, ku- 
rios rungėsi kliūčių ruože, kartu patyrė nemažai jaudinančių, žaismingų 
ir linksmų akimirkų, jautė, jog dienai baigiantis jų tarpusavio santykiai 
smarkiai pagerėjo. 

| Pradėkime! 


Ar esate pasiruošę keisti savo gyvenimą? Jei taip, nedelskime. Iš pra- 
džių turite nuspręsti, kokių pasikeitimų jums labiausiai reikėtų. Per- 
skaitykite toliau pateiktą sąrašą ir apibraukite du ar tris labiausiai pa- 
traukusius jūsų dėmesį įrašus: 


Norėčiau mažiau dirbti. 

Norėčiau turėti artimų draugų, su kuriais galėčiau atvirai 
pasikalbėti ir išsipasakoti. 

Noriu patobulinti savo figūrą, išvaizdą. 

Turiu mažiau rūkyti / mesti rūkyti ir vartoti alkoholį / 
narkotikus 

Pats metas pradėti sveikai maitintis. 


Turiu išmokti taupyti ir mažiau išlaidauti. 

Norėčiau išmokti valdyti savo pyktį ir kitaip elgtis iškilus 
nesutarimams. 

Daugiau laiko norėčiau praleisti su šeima / vaikais. 

Norėčiau iš naujo įsiklausyti į savo vidinį dvasinį pasaulį. 

Norėčiau vėl studijuoti ar įgyti (kitą) mokslinį laipsnį. 

Noriu išmokti piešti / žvejoti / groti muzikos instrumentu 


Kitas žingsnis - sukurti veiksmų planą. Kaip iš tiesų galite pakeis- 
ti savo gyvenimą? Pavyzdžiui, norėdami įsiklausyti į vidinį dvasinį 
pasaulį, galite pradėti lankytis vietos bažnyčioje, pasinerti į kasdienę 
meditaciją ar išvykti į dvasinę kelionę užmiestyje. Norite įgyti dau- 
giau draugų? Tuomet pasvarstykite apie galimybę savanoriauti, pri- 
sidėti prie savaitgalio futbolo komandos ar pasikviesti svečių į jūsų 
suorganizuotą Las Vegaso stiliaus pokerio žaidimo vakarėlį. Išsirin- 
kite tokią gyvenimo sritį, kurią nuoširdžiai tikite galintys pakeisti, ir 
sudarykite veiksmų planą ateinančiai dvidešimt vienai dienai. O tada 
pradėkite veikti ir nenukrypkite nuo užsibrėžto tikslo. 

Kasdien naudokitės 101-102 puslapyje pateikta diagrama, joje susi- 
rašysite visą planą ir Žymėsite savo laimėjimus. Kiekvieną dieną popie- 
riaus lape surašykite (1) savo veiksmus ir poelgius, (2) kokius jausmus 
šie pasikeitimai sukėlė (jaučiate liūdesį, džiaugsmą, baimę, paniką ar 
nerimą?) ir (3) kokius pokyčių padarinius ar rezultatus pastebėjote 
(gal jūsų pastangas išvydo aplinkiniai, gal nebuvo jokios reakcijos, 
galbūt kas nors bandė priešintis jūsų veiksmams ar sulaukėte netikė- 
tos ir jausmingos reakcijos?). Kad tiksliai atsimintumėte savo mintis, 
jausmus ir tobulėjimo permainas, savo emocijas, vykstant pokyčiams, 
fiksuokite kasdien. 

Toks veiksmų planas padės detaliai suplanuoti ateitį. Jei suklupsi- 
te, planas primins jums tikslus, padėsiančius nustatyti, kokių pasikei- 
timų reikia jūsų gyvenime, ir judėti į priekį. Jei tik iš tiesų laikysitės 
duoto pažado, neabejoju, rezultatai jus nustebins. 

Jūsų 21 dienos veiksmų planas 


Ką savo gyvenime norėtumėte pakeisti? Išsikelkite tikslą ir nustatykite, ko rei- 
kėtų imtis norint jį pasiekti. 

Pavyzdžiui, jei trokštate mažiau dirbti, tuomet turite sutrumpinti darbo dieną, 
paprašyti vienos darbo dienos per savaitę namuose ar pietų pertraukai skirtą va- 
landą praleisti ne valgydami prie darbo stalo, bet už biuro sienų. Naudokite šį ka- 
lendorių kasdien: surašykite savo planus ir veiksmų bei savijautos pokyčius: 1) su- 
rašykite naujus veiksmus ar elgesio pasikeitimus, 2) užsirašykite, kokius jausmus tą 
dieną sukėlė nauji pasikeitimai, 3) užfiksuokite pastebėtus veiksmų sukeltus rezul- 
tatus ir padarinius. 


Jūsų tikslas: 


Veiksmai ir poelgiai, padėsiantys siekti tikslo: 


1. Veiksmas ar 2. Jūsų jausmai 3. Rezultatai ar 
poelgis ir emocijos padariniai 

——— 


1. Veiksmas ar 2. Jūsų jausmai 3. Rezultatai ar 
poelgis ir emocijos padariniai 

I Penki pokyčiai, padėsiantys pasiekti rezultatų 


Atlikdama tyrimą pastebėjau, kad galima išskirti penkis daugiausiai 
teigiamų rezultatų lemiančius elgesio pokyčius. Naujos meilės, ilgų, 
tvirtų ir meile grindžiamų tarpusavio santykių ieškantiems vyrams 
ir moterims, pasirinkusiems nors vieną iš penkių elgesio ir rutinos 
keitimo būdų, pasisekė labiausiai. Jūs taip pat pasinaudokite jų sėkmės 
paslaptimi. 


Pirmas pokytis: Sutrumpinkite darbo dieną. 

Rasti naują partnerį daugiau galimybių turi vieniši žmonės, apsi- 
sprendę darbo laiką sutrumpinti bent viena valanda per dieną. Tie, 
kas dirbo mažiau, dažniau sutiko gyvenimo partnerį ir sukūrė šeimą, 
palyginti su tais išsiskyrusiais žmonėmis, kurie dirbo tiek pat kiek ir 
iki skyrybų. 

Kodėl darbo valandų pasikeitimas taip smarkiai veikia jūsų asme- 
ninį gyvenimą? Ėmę mažiau dirbti, daugiau laiko skirsite mėgstamai 
veiklai, ilgiau būsite aplinkoje, kurioje turėsite galimybę susipažinti 
su panašių pomėgių žmonėmis. Ėmęsi jums patinkančios veiklos, vi- 
sapusiškai atsiskleisite, geriau pažinsite patys save, todėl tapsite svei- 
kesnėmis, įvairesnėmis, tvirtomis asmenybėmis. 

Mažesnis darbo krūvis ar darbas „normaliu“ laiku leis jums pri- 
traukti tarpusavio santykiams pribrendusias asmenybes. Tik pagalvo- 
kite: mažiau laiko skirdami darbui ir daugiau įvairiai jus dominančiai 
veiklai, rasite galybę naujų temų, kuriomis diskutuosite per pasima- 
tymus. Taip potencialus gyvenimo partneris pasąmoningai suvoks, 
kad laiko atrasite ir jam ar jai. | 


Atlikdama tyrimą pastebėjau, kad galima išskirti penkis 
daugiausiai teigiamų rezultatų lemiančius elgesio pokyčius. 
Naujos meilės, ilgų, tvirtų ir meile grindžiamų tarpusavio 
santykių ieškantiems vyrams ir moterims, pasirinkusiems 
nors vieną iš penkių elgesio ir rutinos keitimo būdų, pasise- 
kė labiausiai. 

Jei galimybės sumažinti darbo krūvį nėra, pasistenkite išnaudo- 
ti darbe turimas pertraukas. Nepietaukite biure, eikite pasivaikščioti. 
Taip visuomet galite su kuo nors susipažinti. Net jeigu to ir neįvyks, 
bent kuriam laikui fiziškai ir protiškai atitrūksite nuo darbo. Arba su- 
planuokite kartą per savaitę apsilankyti kokiame nors būrelyje ar su- 
sitikti su draugu. Taip užsitikrinsite, kad iš darbo išeisite laiku ir tie- 
siai vyksite į susitartą vietą. 

Kaip tik to reikėjo ir mano tyrimo dalyviui, keturiasdešimt penke- 
rių metų išsiskyrusiam Džonui. Draugų paskatintas, savo pietų per- 
traukas Džonas ėmė leisti už biuro sienų. Štai ką jis pasakoja: 


Darbo biure krūvis yra tikrai didelis. Todėl jau ketverius metus netu- 
rėjau pietų pertraukos. Tuo metu ieškojau būdų, kaip užmegzti nau- 
jas pažintis, todėl nusprendžiau pabandyti pakeisti savo įprotį pietų 
pertrauką praleisti darbe. Dirbu didmiesčio centre, kuriame ir per pie- 
tų pertrauką yra ką pamatyti ar nuveikti. Taigi kiekvieną darbo dieną 
pietauti ėmiau aikštėje prie fontano, vėliau pavaikštinėdavau parke ir 
stabtelėjęs keliose vietinėse parduotuvėlėse ar knygynuose grįždavau 
į darbą biure. Per vieną iš tokių pertraukų ėmė smarkiai lyti. Pasislė- 
piau po stogeliu ir kaktomuša susidūriau su nepažįstamąja - ji kaip ir 
aš ieškojo prieglobsčio nuo lietaus. Pradėjus kalbėti sužinojau, kad sa- 
vo pietų pertraukas ji leidžia vaikščiodama parke ir užsukdama į vie- 
tines parduotuves. Tiesą sakant, prieš prasidedant liūčiai ji buvo be- 
žingsniuojanti vieno mano mėgstamiausių knygynų link! Mes radome 
bendrą kalbą ir į pirmą pasimatymą nuėjome dar tą pačią savaitę. 


Jei pasimėgauti ilga pietų pertrauka nėra galimybės, šiek tiek pa- 
pildomo laiko rasite kitaip ėmę vertinti patį laiką. Pensilvanijos uni- 
versiteto mokslininkai išsiaiškino, kad žmonės, kurie nuolat mąsto 
apie pinigus ir sąskaitų apmokėjimą, atspėkite, visą laiką ir dirba. 
Tačiau kai Žmonės apie laiką pamąsto bendrąja prasme (apie tai, kaip 
jie leidžia jį arba kaip norėtų leisti), jie sąmoningai pasirenka dau- 
giau laiko praleisti bendraudami su žmonėmis, todėl jaučiasi laimin- 
gesni. 

Grįžę namo pamirškite darbą! 


Jei dirbate namuose arba jei dėl darbo turite nuolat tikrinti elektroni- 
nį paštą, balso paštą, mobilųjį telefoną, „Iphon“, „Blackberry“ ar asme- 
ninį kompiuterį, savo darbo krūvį galite sumažinti atsisakydami dirbti 
tol, kol esate namuose. Taip savo gyvenimo būdą turėtų pakeisti vyrai ir 
ypač moterys. 

Toronto universiteto mokslininkai, ištyrę tūkstantį Amerikoje gyve- 
nančių vyrų ir moterų, nustatė, kad moterys, gavusios elektroninį laiš- 
ką, žinutę ar sulaukusios skambučio iš darbovietės ne darbo metu, jaučia 
daugiau atsakomybės, kaltės ir išgyvena stipresnę įtampą nei vyrai. Tyrime 
dalyvavę vyrai ir moterys sugebėjo puikiai derinti darbą su šeimos pa- 
reigomis, bet nuolatiniai priminimai apie darbą šeimai skirtu metu mo- 
terims kėlė kur kas daugiau nerimo ir streso nei dirbantiems jų kolegoms 
vyrams. Jei esate moteris, kuri negali atsitraukti nuo savo „Blackberry“ 
telefono ar asmeninio kompiuterio (todėl paslapčia save kaltinate), atsiri- 
bokite nuo bet kokių prietaisų ir praleiskite daugiau laiko su savo part- 
neriu, vaikais ir savimi. 


Antras pokytis: Ieškokite patarimo 

ir kalbėkitės su aplinkiniais. 

Skyrybas išgyvenę vieniši žmonės, aktyviai bendraujantys su ap- 
linkiniais ir ieškantys patarimų, turi daugiau galimybių susirasti 
gyvenimo partnerį. Šiame knygos skyriuje jau sužinojote apie jaus- 
mų ir išgyvenimų pasidalijimo su aplinkiniais svarbą. Toks atviru- 
mas skatina greičiau pamiršti praeitį, eiti į priekį ir stiprias emoci- 
jas paversti neutraliomis. Bendravimas su aplinkiniais turi ir kitų 
privalumų: bendraudami turite galimybę geriau pažinti save. Jeigu 
nevengiate pokyčių, daug naujo apie save galite sužinoti atsiverda- 
mi ir išsipasakodami draugams, šeimai ar įvairių organizacijų dar- 
buotojams. 

Bendravimas padėjo daugumai skyrybas patyrusių mano ilgalai- 
kio tyrimo dalyvių: 83 procentai iš tyrime dalyvavusių žmonių mei- 
lę iš naujo atrado dažnai bendraudami su draugais, 80 procentų da- 
lyvių - bendraudami su šeimos nariais, 27 procentai — su dvasiniais 

vadovais bei mokytojais ir tiek pat, 27 procentai, skaitydami savipa- 
galbos knygas. 

Bendravimas su aplinkiniais padeda išlieti susikaupusius jausmus 
ir išgyvenimus. Atsiskleisdami patikimiems pašnekovams, turite ga- 
limybę sulaukti aplinkinių įžvalgų ir pastebėjimų apie savo dabarti- 
nę situaciją. Nerimaujate dėl artėjančio darbo pokalbio? Kas kitas, jei 
ne jūsų draugai gali priminti, kad puikiai bendraujate ir kad kaip tik 
tokių darbuotojų ieško darbdavys? Susipykote su seserimi? Jei apie 
tai pasikalbėtumėte su broliu, be abejonės, jis pripažintų, kad nesuta- 
rimai dažniausiai kyla dėl jūsų karšto, nesuvaldomo būdo. Išdrįskite 
peržengti asmeninio komforto zoną, atsiverkite aplinkiniams ir ati- 
džiai išklausykite jų patarimų ir pastabų. Atrasite neįkainojamos in- 
formacijos apie save pačius! 


Bendravimas padėjo daugumai skyrybas patyrusių mano il- 
galaikio tyrimo dalyvių: 83 procentai iš tyrime dalyvavusių 
žmonių meilę iš naujo atrado dažnai bendraudami su drau- 
gais, 80 procentų dalyvių - bendraudami su šeimos nariais, 
27 procentai - su dvasiniais vadovais bei mokytojais ir tiek 
pat, 27 procentai, skaitydami savipagalbos knygas. 


Bendraudami turite galimybę suvokti, ar objektyviai vertinate su- 
siklosčiusią situaciją. Kartais taip įsitraukiame į savo problemas, kad 
nebesugebame blaiviai ir iš šalies vertinti savo poelgių. Žmonės daž- 
nai užsisklendžia savo pačių pasaulyje ir stačia galva pasineria į jame 
vykstančius įvykius. Tai pripažinti ir suvokti nėra malonu. Mano se- 
minaruose dalyvavusi moteris papasakojo štai tokią istoriją: 


Prieš keletą mėnesių pietavau su bičiule ir kalbėjausi apie savo pro- 
blemas: neseniai pradėjau dirbti naktinėje pamainoje ir sunkiai sekėsi 
sutarti su nauju pamainos viršininku. Mano vyras ėmė daugiau ke- 
draugė susitiko su manimi, kad mane išklausytų. Ji visada buvo nuos- 
tabi klausytoja ir patarėja. 

Pietums einant į pabaigą, o man vis dar be perstojo skundžiantis 
savo bėdomis pastebėjau, kad draugė šį kartą neįprastai tyli. Tuomet 
paaiškėjo, kad mūsų susitikime ji tikėjosi mano paramos — jos vyrui 
ką tik buvo diagnozuota trečios stadijos onkologinė liga. Žodis „siau- 
bingai“ toli gražu neapibūdina mano savijautos sužinojus šią baisią 
naujieną. Negalėjau patikėti, kaip giliai buvau pasinėrusi į savo pa- 
čios problemas. Buvo gėda. Nuo tada visada stengiuosi prisiminti, kad 
už mano mažo pasaulėlio ribų egzistuoja visas pasaulis, kurio nevalia 
ignoruoti. 


Bendravimas su aplinkiniais yra nepamainomas būdas pamatyti 
savo situaciją, ją įvertinti iš šalies ir keisti. Atskleidę savo jausmus ki- 
tiems, galime suprasti, kaip mus ir mūsų poelgius priima aplinkiniai. 
Daugiausia naudos iš bendravimo su aplinkiniais galite gauti vado- 
vaudamiesi tokiomis pagrindinėmis taisyklėmis: 


+ Pažvelkite į save iš šalies. Paprašykite draugo, kad už jus užpil- 
dytų prisistatymo anketą interneto pažinčių portale. Vien tam, kad 
suvoktumėte, kokias teigiamas jūsų savybes mato aplinkiniai. Ar 
jūs rūpestingi ir malonūs? Esate smalsūs ir pasižymite analitiniu 
protu? Turite puikų humoro jausmą? Draugai gali atskleisti tokius 
jūsų būdo bruožus, kurių nepastebėjote ar net nesuvokėte turį. (Pri- 
siminkite šias mintis, nes daugiau apie internetines anketas ir pa- 
žinčių portalus kalbėsime penktame knygos skyriuje.) 

+ Klauskite patarimo. Jaučiate, kad reikia profesionalo patarimo? Pa- 
klausinėkite draugų, savo terapeuto ar dvasininko, kokį psichotera- 
peutą, paramos grupę ar bendruomeninę ligoninę galėtų rekomen- 
duoti. Norite išbandyti kažką nauja? Patarimo ir rekomendacijų 
klauskite visų aplinkinių. Taip galite atrasti nuostabų masažuotoją, 
puikų kirpėją, savaitgalio futbolo klubą ar sužinoti apie geriausią 
mieste bėgimo takelį. 

+ Nepamirškite palaikyti ryšio. Visi esame be galo užimti, nuolat 
naudojamės elektroniniu paštu, balso paštu, rašome žinutes. Todėl 
vis sunkiau palaikyti tikrą ir nuoširdų ryšį su draugais ir artimai- 

siais. Užsibrėžkite bent kartą per mėnesį ar per savaitę paskambinti 
draugams ir tai užsirašykite savo darbotvarkėje. Nevenkite bendra- 
vimo su bendradarbiais, išgerkite su jais kavos, klauskite ir išklau- 
sykite. 


Ar žinote, kad?.. 


Pasidalyti iškilusiomis problemomis su draugais ir artimaisiais yra 
labai svarbu. Bet ar žinote, kad lygiai taip pat svarbu pasikalbėti su aplin- 
kiniais ir tuomet, kai reikalai klostosi puikiai? Psichologė Šeli Gablė (Shel- 
ly Gable) ir jos kolegos, dirbantys UCLA universitete, atliko keturis tyri- 
mus ir nustatė, kad Žmonės, artimiesiems pasakojantys džiugias Žinias, 
jaučiasi laimingesni, fiziškai sveikesni ir labiau patenkinti gyvenimu (ne- 
skaitant tiesioginio džiugaus įvykio poveikio) nei tie, kurie sėkme džiau- 
giasi vieni. 


Trečias pokytis: Atraskite naują bendravimo pinigų 
tema būdą. 

Po skyrybų sutikę naują meilę Žmonės pasakoja, kad atrado naują 
bendravimo apie pinigus ir finansines problemas su nauju partne- 
riu būdą. Meilė daro stebuklus, bet finansiniai nesutarimai gali su- 
žlugdyti net pačią gražiausią draugystę, tarpusavio santykius ir net 
puikią santuoką. Remdamasi savo tyrimais galiu teigti, kad santykių 
pradžioje finansai būna pagrindinė konfliktų priežastis. Net santykiams 
sustiprėjus, nesutarimai dėl pinigų paprastai atsinaujina: septynios iš 
dešimties porų teigia, jog pinigai tampa dažna tarpusavio įtampos ir 
nesutarimų priežastimi. Todėl poros apskritai vengia aptarti šią te- 
mą, nes ji sukelia konfliktus ir ginčus. Tiesą sakant, pinigai yra tokia 
jautri tema, kad net 49 procentai antrą kartą sukūrusių šeimą Žmonių 
vis dar nerimauja, kad finansiniai nesutarimai gali pakenkti jų tarpu- 
savio santykiams. Išsiskyrę žmonės, norėdami išvengti šių konfliktų 
kurdami naujus santykius, labai rimtai apsvarsto savo požiūrį į pini- 
gus ir jų reikšmę gyvenime. 

Remdamasi savo tyrimais galiu teigti, kad santykių pradžio- 
je finansai būna pagrindinė konfliktų priežastis. 


Ar žinote, kad?.. 


Nesugebėjimas kalbėtis apie pinigus turi ilgalaikį neigiamą poveikį tar- 
pusavio santykiams. Remiantis Viskonsino ir Madisono universitete dir- 
bančio daktaro Loreno Papo (Lauren Papp) tyrimu galima teigti, kad 
kaip tik dėl pinigų kilę konfliktai yra daug rimtesni, trunka ilgiau, juos 
sunku išspręsti ir jie neigiamai veikia tarpusavio santykius. 

NESUTARIMAI DĖL PINIGŲ PRASIDEDA ANKSTI 

Iš kur kyla finansiniai nesutarimai? Pirmiausia apie pinigus mūsų vi- 
suomenėje - kaip juos taupome ir kaip su jais elgiamės - garsiai nekal- 
bama. Nuo pat vaikystės vaikai retai girdi tėvus aptarinėjant finansi- 
nes problemas. Pinigai yra aukštinami žiniasklaidoje —- rašoma apie 
milijardierius ir jų turtus, vyksta įvairūs žaidimai milijonams laimėti, 
bet nuoširdžių diskusijų apie finansus negirdėti. Mums trūksta tikrų 
gyvenimiškų pavyzdžių, iš kurių galėtume pasimokyti, kokio požiū- 
rio į pinigus laikytis ir kaip apie juos kalbėti. Todėl kai santuokoje iš- 
kyla nesutarimų dėl pinigų, į juos reaguojama itin jautriai, kyla dide- 
lių konfliktų. 

Antra, skirtingiems Žmonėms pinigai turi skirtingą reikšmę ir aso- 
cijuojasi su skirtingais dalykais: valdžia, kontrole, pasitikėjimu savimi 
ir net meile. Todėl bendravimas pinigų tema su draugais, partneriu, 
tėvais ir vaikais priklauso nuo mūsų požiūrio į juos. 

Pavyzdžiui, jei visada buvote finansiškai nepriklausomi, gali bū- 
ti sunku susitaikyti su tuo, kad naujasis partneris nori jus aprūpinti. 
O jei užaugote nepasiturinčioje šeimoje ir nuolat stigo pinigų, jums 
gali būti sunku retkarčiais palepinti savo vaikus ir pirkti nebūtinus 
daiktus. Jei esate paskolinę pinigų draugui ir šis negrąžino skolos, ga- 
li nutikti taip, kad nuoskauda sugriaus draugystę. 

Taigi jūsų požiūris į pinigus susiformavo ankstesnėje santuoko- 
je. Jei jūsų buvęs partneris ar sutuoktinis išlaikė šeimą ir kontroliavo 
visas išlaidas, po skyrybų galite būti linkę pajamas ir išlaidas laikyti 
asmeniniu dalyku ir jomis su nieko nesidalyti. Jei ir jūs, ir buvęs su- 
tuoktinis mėgdavote išlaidauti, pinigai jums gali sietis su nuostabiais 
išgyvenimais, atostogomis ir puikiais prisiminimais. 

Dauguma mano tyrime dalyvavusių vienišių po skyrybų atidžiai 
išanalizavo nutrūkusius santykius ir tai, kokią įtaką santuokiniame 
gyvenime turėjo pinigai bei požiūris į juos. Todėl norėdami išveng- 
ti finansinių nesutarimų ir pradėję kurti naujus tarpusavio santykius 
kitaip žiūrėkite į pinigus ir, kalbėdami apie juos, vartokite kitokius jų 
apibūdinimus. 


Tiesą sakant, pinigai yra tokia jautri tema, kad net 49 pro- 
centai antrą kartą šeimą sukūrusių žmonių vis dar nerimau- 
ja, kad finansiniai nesutarimai gali sužlugdyti jų tarpusavio 
santykius. 


Pinigai ir jausmai 


Praktinės žinios apie pinigus ir finansus yra ne įgimtos, o įgytos. Norint 
pakeisti savo elgesio su pinigais įpročius kartais tenka ieškoti pagalbos iš 
šalies. Pagelbėti gali buhalteris, ne pelno siekiančiai organizacijai dirban- 
tis finansų patarėjas ar finansų ekspertas. Informacijos apie taupymo, il- 
galaikio investavimo ir išlaidų mažinimo būdus rasite internete. 

Svarbiausia, būkite atviri patys sau. Prisipažinkite, kokie jūsų įsiti- 
kinimai ir požiūris į pinigus. Tai padės atvira širdimi Žengti į naujus 
tarpusavio santykius. Ką pinigai reiškia jums? Užduokite sau šiuos 
tris klausimus: 


+ Kaip finansinius šeimos reikalus tvarkė jūsų tėvai? Ar jums gir- 
dint tėvai aptardavo finansinius klausimus? Jie išlaidavo ar taupė? 

Ar didžiąją dalį pinigų šeima išleisdavo bendroms reikmėms, na- 
mams ir vaikams, ar poilsiui? Ar dažnai tekdavo girdėti dėl pinigų 
kilusius tėvų ginčus? 

+ Kokią reikšmę jums turėjo pinigai brendimo laikotarpiu? Ar pi- 
nigai jums buvo savaime suprantamas dalykas, nes gaudavote vis- 
ką, ko troškote? Ar gyvenote tokiame nepritekliuje, jog suaugę di- 
džiąją dalį savo gyvenimo praleidote nerimaudami dėl finansinio 
stabilumo? Ar gyvenant su tėvais tekdavo dirbti, ar gaudavote pa- 
šalpą, kurią išleisdavote savo reikmėms? 

+ Kaip su finansais tvarkėtės tarpusavio santykiuose? Ar jūs ir bu- 
vęs sutuoktinis ar partneris turėjote bendrą banko sąskaitą? Ar abu 
po lygiai prisidėdavote prie namų ūkio išlaikymo, o gal kiekvienas 
buvote atsakingas už savo asmenines išlaidas? Ar kada jautėte, kad 
partneris nepritaria vienoms ar kitoms idėjoms, reikalaujančioms 
investicijų? Ar su partneriu sutardavote puikiai tuomet, kai finan- 
sinė padėtis buvo stabili, bet pykdavotės jai pablogėjus? Kaip visa 
tai veikė jūsų požiūrį į pinigus? 


PINIGAI SUKŪRUS NAUJUS TARPUSAVIO SANTYKIUS 
Atidžiai apsvarstę savo požiūrį į pinigus ir suvokę jų reikšmę gyve- 
nime, galite efektyviai keisti savo elgesį ir kurdami naujus tarpusavio 
santykius išvengti konfliktų ir finansinių nesutarimų. 

Kas šeštas iš dešimties (57 procentai) mano tyrime dalyvavusių 
vienišių, dabar sukūrusių ilgalaikius ir tvirtus tarpusavio santykius, 
su nauju partneriu nesidalija jokia finansine atsakomybe. Dauguma 
jų jau patyrė, kad bendros banko sąskaitos ir bendros išlaidos kelia 
per daug rūpesčių, todėl gavę antrą šansą piniginius reikalus tvarko 
savarankiškai. Tai reiškia, kad naujasis jūsų partneris nebūtinai norės 
visas išlaidas dalytis per pusę, net jei jūs to pageidautumėte. Šiuos ir 
kitus finansinius bendro gyvenimo su naujuoju partneriu aspektus 
aptarkite pačioje santykių pradžioje. Atvirai išsiaiškinkite, kas labiau- 
siai priimtina naujajam partneriui, ir nusistatykite pagrindines „fi- 
nansų tvarkymo taisykles“. 


111 


MEILĖ Iš ANTRO KARTO 


Kas šeštas iš dešimties (57 procentai) mano tyrime dalyvavu- 
sių vienišių, dabar sukūrusių ilgalaikius ir tvirtus tarpusa- 
vio santykius, su nauju partneriu nesidalija jokia finansine 
atsakomybe. 


Daktarės Teri patarimai, 
kaip kalbėtis apie pinigus 


+ Praplėskite savo pažiūras. Visų mūsų požiūris į pinigus skirtingas. 
Tyrimais nustatyta, kad moterims pinigai simbolizuoja saugumą. Jos 
linkusios atidėti pinigų juodai dienai, o iškilus finansiniams sunku- 
mams ima nerimauti. Vyrai savo ruožtu labiau linkę rizikuoti ir finan- 
sines problemas sieja su savivertės praradimo grėsme. 

+ Klauskite. Nedarykite išankstinių prielaidų apie kito žmogaus požiū- 
rį į pinigus ir visuomet klauskite. Atidžiai išklausykite, ką jis ar ji kal- 
ba. Tuomet įsijauskite į to žmogaus padėtį ir pabandykite suprasti, kas 
jums šiuo atveju būtų svarbu. 

+ Žvelkite giliau. Ginčai, kylantys dėl pinigų, iš tiesų turi kitą pagrin- 
dą nesutarimams - tai yra pavydas, kontrolė ar pasitikėjimo savimi 
problemos. Atidžiai pasvarstykite, ar kalbėdami apie pinigus su savo 
partneriu, draugu ar vaikais neužkabinate kur kas didesnių, giliau tū- 
nančių jūsų tarpusavio santykių problemų. 

+ Dažnai kalbėkitės vienas su kitu. Atsisėskite ir atvirai pasikalbėkite 
su draugais ir šeimos nariais apie pinigus. Daugelis žmonių apie pi- 
nigus kalbėtis ima tik iškilus rimtoms bėdoms, kai reikia susimokėti 
mokesčius, didėjant įsiskolinimams ar išnaudojus kredito kortelės li- 
mitą. Jei visuomet ir iš anksto aptarsite finansinius klausimus ir kur- 
site ilgalaikius ir trumpalaikius finansinius planus, tuomet išvengsite 
sudėtingų finansinių problemų sprendimo iškilus sunkumams. Taip 
pat nesijausite visiški bejėgiai netikėtai netekę darbo ar užgriuvus ne- 
numatytoms išlaidoms. 

Dalykitės atsakomybe. Tyrimais įrodyta, kad poros, kurios dalijasi fi- 

nansine atsakomybe priimdamos bet kokius finansinius sprendimus, 


patiria mažiau tarpusavio įtampos. Vienas iš parnerių, be abejo, gali 
prisiimti daugiau finansinės atsakomybės nei kitas, tačiau svarbu, kad 
abu būtų susipažinę su ataskaitomis, išlaidomis ir pajamomis, pensijų 

planais ir žinotų apie svarbias numatomas išlaidas. Net jei naudojatės 
atskiromis asmeninėmis banko sąskaitomis, pasistenkite sužinoti apie 
partnerio pajamas ir išlaidas ir būkite tikri, kad reikalui esant rastu- 


mėte visus finansinius dokumentus. 


Nusistatykite ribas ir savo taisykles. Kartu su partneriu ar sutuok- 
tiniu nusistatykite savo finansų taisykles ir išlaidų ribas. Pavyzdžiui, 
sutarkite, kiek išleisite per savaitę, ir to susitarimo laikykitės. Arba nu- 
tarkite, kokią sumą galite išleisti (pavyzdžiui, 200 litų) nepasitarę su 
antrąja puse. Nustatę ribas ir bendrai nusprendę išvengsite galimų 
konfliktų ateityje. 


Ketvirtas pokytis: Tobulinkite 
bendravimo sugebėjimus. 
Kiekvienam iš mano tyrime dalyvavusių išsiskyrusių žmonių radus 
naują partnerį, visada teiraujuosi, ką šį kartą jie darė kitaip, ar ką pa- 
keitė kurdami naujus tarpusavio santykius. Paprastai nuskamba toks 
atsakymas: „Pakeičiau bendravimo su partneriu būdą!“ Kuriant nau- 
jus santykius tokiems Žmonėms svarbiausia būna atviras bendravi- 
mas ir nuoširdus tarpusavio problemų aptarimas bei sprendimas. 
Atviras ir nuoširdus bendravimas yra visų tarpusavio santykių 
pagrindas, bet svarbiausia - jį tobulinti galite tuojau pat. 
Štai keletas patarimų, kaip pradėti: 


Kai kiekvienas iš mano tyrime dalyvavusių išsiskyrusių 
žmonių randa naują partnerį, visada teiraujuosi, ką šį kartą 
jis darė kitaip, ką pakeitė kurdamas naujus tarpusavio san- 
tykius. Paprastai nuskamba toks atsakymas: „Pakeičiau ben- 
dravimo su partneriu būdą!“ 


POKALBIUI IŠSIRINKITE TINKAMĄ LAIKĄ 

Labai svarbu pokalbiui pasirinkti tinkamą laiką. Nors tokį laiką sun- 
ku nustatyti, nepradėkite gvildenti rimtų temų partneriui tik grįžus 
iš darbo, kai jis pavargęs ar žiūri mėgstamiausią televizijos laidą. Prieš 
pradėdami atvirą pokalbį su partneriu ar artimuoju, įsitikinkite, kad 

jums niekas nesutrukdys - išjunkite televizorių, mobilųjį telefoną, pa- 
sirūpinkite, kad netrukdytų vaikai. 

Gerai pasirinktas laikas gali atnešti puikių rezultatų. Pavyzdžiui, 
Dagas, vienas iš mano tyrimo dalyvių, turėjo įprotį pokalbį rimtomis 
temomis pradėti vakarais, prieš pat jam ir žmonai užmiegant. Taip iš- 
liejęs visas bėdas ir problemas Dagas nusiramindavo, bet tai darė vi- 
siškai atvirkštinį poveikį jo buvusiai žmonai. 

Tačiau Dagas pasimokė iš savo klaidų ir, sukūręs dabartinius, nau- 
jus santykius, rimtus pokalbius pradeda tik tuomet, kai abu atsipalai- 
davę, gerai nusiteikę, ir būdamas tikras, kad abu turi užtektinai laiko 
aptarti iškilusius klausimus ar nesklandumus. Kiekvieną šeštadienio 
rytą Dagas ir jo partnerė išeina iš namų kur nors maloniai papusry- 
čiauti. Jei neatidėliotinų klausimų, kuriuos reikia aptarti, nėra, jie tie- 
siog džiaugiasi vienas kitu. Tačiau jei bent vienas iš jų nori ką nors 
aptarti ar išsakyti nepasitenkinimą, abu žino, kad tai ir yra laikas pa- 
sikalbėti. 

Jūsų patrauklumas ir 
bendravimo stilius 


Ar jaučiame potraukį tokiems žmonėms, kurių bendravimo maniera ir 
stilius panašūs į mūsų? Remiantis moksliniais tyrimais, tai yra tiesa. Tek- 
saso ir Ostino universiteto mokslininkas Džeimsas Penebeikeris (James 
Pennebaker) ir jo kolegos analizavo žmones pagal tai, kaip šie vartoja 
įvardžius, tokius kaip „jis“, „ji“, ir žodelius, tokius kaip „ir“, „kadangi“, 
„būti“, dviejose skirtingose situacijose: per pirmąjį pasimatymą ir kai 
santykiai ilgalaikiai. Mokslininkai išsiaiškino, kad Žmonės, vartoję pa- 
našaus tipo žodžius ir frazes, vienas kitam jautė didesnį potraukį ir ben- 
draudavo prabėgus trims mėnesiams nuo pažinties. 


TIESIAI IR ATVIRAI IŠREIKŠKITE JAUSMUS 
Mūsų jausmai kaip diena ir naktis skiriasi nuo žodžių, kuriais išreiš- 
kiame savo jausmus. Niekada nesitikėkite, kad žmogus, su kuriuo 

kalbatės, turi telepatinių sugebėjimų. Venkite užuominų, nekalbėki- 
te užuolankomis. Bandykite išreikšti jausmus tiesiai ir aiškiai. Pavyz- 
džiui, iš darbo grįžote tikrai pavargę ir visiškai nenorite gaminti va- 
karienės. Todėl užuot sakę: „Buvo nepaprastai sunki diena darbe!“, 
neslėpkite ir tiesiai išsakykite, kaip jaučiatės: „Šiandien darbe labai 
pavargau, todėl tikrai negaliu pagaminti vakarienės. Gal galėtume 
užsisakyti picą?“ 


STEBĖKITE SAVO KŪNO KALBĄ 

Mes klausomės, ką sako kiti Žmonės, ir jiems atsakome ne tik Žo- 
džiais. Bendraujame ir kūno kalba. Pavyzdžiui, jei bandote atkreipti 
kažkieno dėmesį ir užmegzti akių kontaktą, jūsų kūnas linksta prie 
to Žmogaus. Jei savo pašnekovui trokštate parodyti, kad jį palaikote, 
nekalbėkite su juo ant krūtinės sukryžiavę rankas. Jūsų kūnas be žo- 
džių pasako labai daug - veido išraiška, judesiai, akių žvilgsnis paro- 
do pašnekovams, ką iš tiesų galvojate. Dažniausiai kūno kalba papil- 
do mūsų žodžius ir taip mes reiškiame savo jausmus ir mintis. Tačiau 
jei jūsų Žodžiai nesutampa su kūno kalba, tiesa visada slypi joje. Jūsų 
pašnekovai, be abejonės, tai atpažins! 


IšMOKITE IŠKLAUSYTI 

Tai skamba kaip gana paprasta užduotis, deja, daugelis visiškai ne- 
moka išklausyti savo pašnekovo. Klausydamiesi kito, žmonės linkę 
mintyse ruošti atsakymą ar komentarą, užuot nuoširdžiai klausęsi, 
ką kitas nori pasakyti. Pavyzdžiui, jei jūs, Demokratų partijos sekė- 
jas, kalbatės su Respublikonų partijos atstovu, klausydami jo pasisa- 
kymo, mintyse ruošite savo argumentus ir neišgirsite visko, ką norėjo 
pasakyti pašnekovas. Girdėti ir klausyti yra du skirtingi dalykai. Ati- 
dus klausymas reikalauja daug kantrybės ir praktikos. Norėdami tap- 
ti geru klausytoju, išmokite sutelkti visą dėmesį į tai, ką sako žmogus, 
leiskite jam pabaigti, nepertraukite jo, kad išvengtumėte nesusiprati- 
mo, pakartokite viską, ką išgirdote, ir tik tuomet atremkite pašnekovo 
argumentus ir išsakykite savo nuomonę. 

VENKITE APIBENDRINIMŲ 

Kalbėdamiesi stenkitės vengti tokių žodžių kaip „visada“ arba „nie- 
kada“. Pavyzdžiui, stenkitės nesakyti: „Tu visada vėluoji“ arba „Tu 
niekada nepadedi tvarkytis namuose“. Esame linkę viską absoliutint 
ir apibendrinti, nes tada gyvenimas atrodo paprastesnis. Tačiau realy- 
bėje „visada“ ir „niekada“ retai egzistuoja. 


VIENU METU APTARKITE TIK VIENĄ PROBLEMĄ 
Diskutuodami ar mėgindami rasti iškilusios problemos sprendimo 
būdą, stenkitės nekeisti temos ir negrimzkite į liūną, į paviršių iškel- 
dami visus kitus nesutarimus ar keblumus. Pavyzdžiui, jei norite pa- 
kalbėti apie tai, kodėl jūsų partneris pavėlavo į svarbų renginį, dėmesį 
sutelkite tik į tą klausimą. Tačiau jei per tą patį pokalbį imsite prikai- 
šioti dėl neišplautų indų ar dėl per didelių išlaidų vaikų reikmėms, 
jus kamavusi problema - vėlavimas - greičiausiai ir liks neišspręsta. 
Viename pokalbyje gvildenkite tik vieną temą. Taip užtikrinsite, kad 
pašnekovas (partneris, vaikas ar tėvas) įsigilins į problemą ir ras jos 
sprendimo būdą. 


NusISTATYKITE RIBAS 

Svarbu, kad bendraudami ir būdami kartu su aplinkiniais laikytumė- 
tės aiškiai nusistatytų asmeninių ribų. Nesvarbu, kalbatės su kolega, 
sutuoktiniu ar šeimos nariu, kartais turite išmokti jiems atsakyti: „Tai 
aš galiu padaryti, bet to, deja, ne.“ Kartais atvirai bendraujant ir su- 
žinant apie kitų asmenines problemas, taip pat gali tekti laikytis tam 
tikrų nusibrėžtų ribų. Pavyzdžiui, jei jūsų paramos nuolat besitikin- 
tis draugas, iškilus menkiausiai problemai, kas dieną skambina jums 
į darbą, turėtumėte griežtai ir aiškiai pasakyti, kad toks bendravimo 
būdas jums netinka. 


IšMOKITE PASAKYTI „NE“ 

Kartais, kad ir kaip žmogus prašo jūsų pagalbos, turite išmokti pa- 
sakyti „ne“. Neprivalote pasiaiškinti, užtenka pasakyti: „Atsiprašau, 
bet tikrai esu užsiėmęs.“ Toks jūsų elgesys nesulauks kitų pritarimo, 

bet prisiminkite: jūs privalote pasirūpinti savimi ir leisti daugiau lai- 
ko su tais žmonėmis, kurie jums suteikia energijos, o ne ją išsiurbia. 


Bendravimas yra visų santykių pagrindas 


Didžiąją dalį dienos dažniausiai praleidžiame tarp mažai pažįstamų 
žmonių. Bendradarbiai iš gretimo skyriaus. Šalimais esančios parduotu- 
vės pardavėjas ar berniukas ledų parduotuvėje. Jūsų sūnaus mokyklos 
autobuso vairuotojas. Tyrimais nustatyta, kad diduma amerikiečių daug 
daugiau laiko praleidžia tarp bendradarbių, kaimynų ir kitų mažai pa- 
žįstamų Žmonių negu tarp draugų ir šeimos narių. Net gerai nepažino- 
dami šių žmonių, esame nemažai nuo jų priklausomi. Menkai pažįstami 
mus supantys Žmonės sumažina vienatvės pojūtį, padeda išspręsti kai 
kurias problemas, pralinksmina, pagelbsti ištikus nelaimėms ir suveda 
su religinėmis ar politinėmis socialinėmis visuomenės grupėmis. 

Šie žmonės niekada nepakeis jūsų draugų ir artimųjų, tačiau štai ke- 
letas patarimų, kaip sustiprinti ryšį su tokiais žmonėmis: 


+ Neskubėkite. Skirkite laiko ir energijos žmonių, su kuriais susiduria- 
te kasdien, pažinimui. 

+ Žvalgykitės. Visada stenkitės užmegzti akių kontaktą su jus supan- 
čiais žmonėmis. Palinkėkite labo ryto ar atidarykite kam nors duris. 

+ Gerbkite kitus. Supraskite, kad visi turi savo nuomonę. Stenkitės būti 
dėmesingi ir visada klauskite. Juk niekada nežinote, iš ko ateityje gali- 
te sulaukti pagalbos. 

+ Suvaldykite savo pyktį. Jei išgyvenate sunkią dieną, pykčio nieka- 
da neišliekite ant jus supančių aplinkinių. Jį stenkitės nuslopinti kons- 
truktyviais būdais - sportuodami ar imdamiesi kūrybinės veiklos. 


Penktas pokytis: Kaip elgtis iškilus konfliktui. 

Skyrybas išgyvenę vyrai ir moterys suvokė, kad mokymasis, kaip tai- 
kiai spręsti konfliktus, prisitaikyti prie asmeninių skirtumų ir ras- 
ti būdų, kaip sumažinti tarpusavio įtampą (daugiausia bendraujant 
su buvusiais partneriais), yra pagrindinė priežastis, skatinanti kurti 
naujus tarpusavio santykius be įtampos ir konfliktų. Kad ir kaip sun- 

ku patikėti, bet konflikto rimtumas ir jo išsprendimo galimybė pri- 
klauso ne nuo paties konflikto, o nuo to, kaip elgiamės jam iškilus. Ar 
konfliktas peraugs į nesuvaldomą, pykčio kupiną ginčą, ar jis bus iš- 
spręstas, priklauso tik nuo jūsų elgesio. 


Ar žinote, kad?.. 


Neišspręsti konfliktai su buvusiu partneriu gali peraugti į rimtą proble- 
mą net ir sukūrus naujus tarpusavio santykius. Ypač jei turite bendrų 
vaikų. Nemažai mano tyrime dalyvavusių išsiskyrusių žmonių, jau tu- 
rinčių naujus partnerius, pasakojo apie vis dar dažnai iškylančius konf- 
liktus su buvusiais sutuoktiniais: 


+ 56 procentai išsiskyrusių porų nesutaria dėl vaikų auklėjimo. 

+ 30 procentų išsiskyrusių porų nesutaria dėl vaikų gyvenamosios vietos. 
+ 40 procentų pykstasi dėl vaikų lankymo valandų. 

+ 54 procentai buvusių sutuoktinių konfliktuoja dėl vaikų išlaikymo. 


Tarkime, dėl vienos ar kitos priežasties nesutariate su buvusiu 
partneriu. Abu dalijatės teise prižiūrėti vaikus, bet buvęs sutuoktinis 
turi įprotį nustatytomis valandomis vėluoti į susitikimus su vaikais. 
Toliau pateiksiu du jūsų pokalbio su buvusiu partneriu variantus: 


PIRMAS POKALBIS 

Jūs: „Ar gali kitą kartą atvykti laiku? Esu susitarusi būti tam 
tikroje vietoje lygiai 9.00 val. ryto.“ 

Buvęs partneris: „Pakliuvau į transporto spūstį. Kodėl susitiki- 
mo vietą pasirinkai taip toli nuo mūsų susitikimo vietos? Palik 
mane ramybėje.“ 

Jūs: „Nėra jokio susitikimo. Nejaugi pamiršai, kad planavau 
vežti vaikus pas savo tėvus? O gal apsimeti, kad pamiršai? Ma- 
nau, visa tai darai specialiai, juk niekada neatvyksti laiku. Nejaugi 
nenori, kad abu galėtume normaliai gyventi?“ 

ANTRAS POKALBIS 

Jūs: „Norėčiau susitarti dėl abiem tinkamo vaikų perdavimo 
laiko. Ar galime pakalbėti apie tavo darbotvarkę?“ 

Buvęs partneris: „Be abejo, galim. Ar iškilo problemų?“ 

Jūs: „Kartais esame per daug užsiėmę. Jokiu būdu nenoriu vai- 
kų versti skubėti ar nerimauti dėl įtempto susitikimų grafiko. Ži- 
nau, kad vertini su vaikais praleistą laiką, todėl norėčiau, kad su- 
sitiktumėte šiek tiek anksčiau. Arba jei sutiksi, apie susitikimus iš 
anksto galėčiau tau priminti žinute?“ 


Šiek tiek pakoregavę savo elgesį, galite išvengti nereikalingų konf- 
liktų ir gyvenimas taps kur kas paprastesnis. Jei esate užmezgęs nau- 
jus santykius, mokymasis tinkamai elgtis iškilus konfliktui juos tik 
sustiprins. 

Kitą kartą, nujausdami bręstantį konfliktą, stebėkite ir keiskite sa- 
vo reakciją. Toliau pateikiu keturis labai veiksmingus elgesio būdus 
kilus konfliktui: 


+ Nesikarščiuokite ir neskubėkite išeiti. Užuot be jokio paaiškini- 
mo išbėgę iš kambario, pabandykite nusiraminti ir giliai kvėpuoti. 
Savo pašnekovo paprašykite palaukti, nueikite į virtuvę, išgerkite 
puodelį vandens ir grįžkite. Diskusijos naudingos tik tada, kai abu 
pašnekovai yra ramiai nusiteikę. 

+ Dėmesį sutelkite į tai, ką galite pakeisti. Pasistenkite nekaltinti 
savo pašnekovo dėl prastų charakterio savybių, verčiau dėmesį su- 
telkite į tai, ką galite pakeisti šiandien. 

+ Vertinkite kito žmogaus jausmus. Nenuvertinkite ir neignoruoki- 
te pašnekovo jausmų ir nuomonės, net jei jiems nepritariate. 

+ Kalbėdami vartokite „aš“ dažniau nei „tu“. Pavyzdžiui, saki- 
nį „Tu niekada nesiklausai“ pakeiskite sakiniu „Leisk man paaiš- 
kinti“. 

Išmokite atsiprašyti 


Norint sėkmingai spręsti konfliktus, būtina išmokti pripažinti klydus ir 
atsiprašyti. Savo artimuosius skaudiname meluodami, apgaudinėdami, 
netesėdami pažadų, vilkindami jų įgyvendinimą ar pašiepdami juos. Pa- 
darius klaidą svarbiausia atsiprašyti, bet dauguma žmonių nežino, kaip ir 
kada tai padaryti. Norėdami to išmokti, pasinaudokite tokiais patarimais: 


+ Tai darykite laiku. Kuo greičiau atsiprašysite, tuo daugiau turėsite 
šansų sulaukti atleidimo. Stenkitės atsiprašyti tą pačią arba kitą dieną. 
Vėliausiai — tą pačią savaitę. 

+ Būkite nuoširdūs. Parodykite, kad gailitės nuoširdžiai, pasitelkite kū- 
no kalbą. Būkite atsipalaidavę, palinkite į savo pašnekovą visu kūnu, 
apkabinkite, palieskite. 

+ Tiksliai įvardykite atsiprašymo priežastis. Jei iš tiesų gailitės, tiks- 
liai įvardinkite, kaip įskaudinote pašnekovą, ir už tai atsiprašykite. 
Paprastas „atsiprašau“ tik apibendrins situaciją ir gali reikšti atsipra- 
šymą už bet kokį menkniekį - prisvilusią vakarienę arba už tai, kad 
neatvykote į pasimatymą. Būtinai patikslinkite, už ką atsiprašote. 

+ Prisiimkite atsakomybę. Kad ir kas atsitiktų, niekada nesakykite: „Aš 
atsiprašau, bet...“ Žodelis „bet“ reiškia pasiteisinimą. Prisiimkite atsa- 
komybę už savo jausmus ir pripažinkite klydę. 

+ Paaiškinkite savo veiksmų priežastį. Jūsų pašnekovui gali prireik- 
ti šiek tiek laiko, kad atlėgtų pyktis ir jis galėtų jus išklausyti. Tuomet 
paaiškinkite savo veiksmų priežastis. Sakykite visą tiesą. Jūsų pašne- 
kovas to nusipelno. 

+ Pasiūlykite veiksmų planą. Atskleiskite, kaip norite ar planuojate pa- 
sikeisti. Papasakokite, kokių veiksmų žadate imtis. Pasiūlę veiksmų 
planą, kuris padės pakeisti jūsų elgesį ir nebekartoti praeities klaidų, 
turite kur kas daugiau šansų sulaukti atleidimo. 

I Stebėkite pokyčius 


Nuomonę apie jus aplinkiniai susidaro remdamiesi jūsų veiksmais 
ir poelgiais. Stebėdami jūsų elgseną, žmonės sprendžia, kokios nuo- 
monės esate apie save, savo tarpusavio santykius ir kokiu požiūriu 

į gyvenimą vadovaujatės. Norėdami susirasti naują gyvenimo meilę, 
negalite keisti tik požiūrio ir emocijų (apie tai kalbėta pirmame ir ant- 
rame knygos skyriuose). Būtina keisti ir savo elgesį. 

Pradėkite nuo vieno mažo žingsnelio ir stebėkite, kas vyks toliau. 
Įvykdykite 21 dienos veiksmų planą. Klauskite savęs, ar jaučiate, kad 
keičiasi jūsų požiūris ir jausmai. Ar esate gyvybingesni, aktyvesni ir 
pilnesni energijos? Ar užsiimate nauja veikla ir bendraujate su dau- 
giau Žmonių nei anksčiau? Jei atsakysite „taip“, vadinasi, iš tiesų at- 
randate savo naująjį „aš“. Kitame knygos skyriuje aptarsime jūsų po- 
žiūrį į save, kaip tapti tokia asmenybe, kokia visada norėjote būti, ir 
koks partneris jums labiausiai tiktų. 


Trečio žingsnio santrauka 


+ Nors šiek tiek pakeitę kasdienę rutiną, labiau pasitikėsite savimi ir tu- 
rėsite daugiau galimybių sukurti gražesnius tarpusavio santykius. 

+ Nuspręskite, ką labiausiai norėtumėte keisti, ir susidarykite detalų 
veiksmų planą. Jis padės laikytis užsibrėžto tikslo ir stebėti, kaip kei- 
čiatės. Planą vykdykite ne trumpiau nei dvidešimt vieną dieną. Už- 
truks, kol priprasite prie naujų įpročių ir pasikeitusios darbotvarkės. 

+ Ieškant naujo partnerio labiausiai pasisekė tiems tyrimo dalyviams, 
kurie kasdienėje veikloje įgyvendino bent vieną šių naujovių - su- 
trumpino darbo valandas, keitė bendravimo su aplinkiniais būdą ir 
kokybę, išmoko tinkamai elgtis iškilus konfliktams. 

+ Daugiau galimybių užmegzti naujas pažintis, taip pat ir džiaugtis 
mėgstama veikla atsiras sutrumpinus darbui skiriamą laiką ir tinka- 
mai panaudojus turimą laisvalaikį. 

+ Išmokę nuoširdžiai bendrauti su artimaisiais, suvoksite, kokį jus mato 
aplinkiniai. Išsikalbėjimas taip pat yra puikus būdas atsiverti ir išlieti 
susikaupusias emocijas. 

+ Konfliktų dėl pinigų, kylančių tarpusavio santykiuose, išvengsite iš- 
mokę, kaip tinkamai kalbėtis apie pinigus, ir visiškai suvokę savo po- 
žiūrį ir santykį su jais. 

+ Santykių kokybę smarkiai pagerinsite išmokę tinkamai bendrauti, pa- 
sitelkę tiek žodžius, tiek kūno kalbą. 

+ Kokie bus iškilusio konflikto padariniai, priklauso ne tiek nuo konf- 
likto priežasties, kiek nuo jūsų elgesio kilus konfliktui. Nesikarščiuo- 
kite, nekelkite balso ir neišbėkite iš kambario. Verčiau sutelkite dėmesį 
į tai, ką reikėtų keisti, priimkite ir supraskite kito žmogaus jausmus ir, 
jei reikia, atsiprašykite. 


KETVIRTAS SKYRIUS 


Ketvirtas žingsnis: 


Atraskite save iš naujo 


ti patys save. Dabar, kai jau pakeitėte požiūrį ir įsitikinimus, susi- 
taikėte su praeitimi ir pasiryžote laikytis susidaryto veiksmų plano, 
esate pasiruošę atrasti tikrąjį save iš naujo. Kas jums gyvenime svar- 
biausia? Ar esate tokie, kokie ir norite būti? Apie kokį gyvenimo part- 
nerį svajojate? 


Ji Iš TIKRŲJŲ NORITE MYLĖTI KITĄ ŽMOGŲ, pirmiausia turite pamil- 


Šiame skyriuje aptarsime jūsų asmenybę ir kaip ją pakeisti. Labai 
tikėtina, kad įsitikinimai, kuriais vadovavotės iki šiol, ir jūsų požiūris 
į save susiformavo veikiami praeityje patirtų tarpusavio santykių. Pa- 
vyzdžiui, seniau labai mėgote šokti kantri muzikos vakarėliuose, bet 
būdami santuokoje to vengėte. Nebesilankėte Bilio bare rengiamuose 
renginiuose vien todėl, kad buvęs sutuoktinis visiškai nemokėjo šok- 
ti. Arba visada svajojote pradėti interneto svetainių kūrimo verslą, bet 
santuokoje to nedarėte todėl, kad buvęs sutuoktinis kritikavo šią min- 
tį ir jūsų sugebėjimus. Toks jo elgesys privertė jus abejoti savo talentu 
ir verslo idėjos pagrįstumu. 

O galbūt, gyvendami santuokoje, labai daug ir nuolat linksmino- 
tės. Rengdavote ekstravagantiškus vakarėlius savo bendruose namuo- 
se vien todėl, kad to norėjo buvęs sutuoktinis. 

Gyvendami bendrą gyvenimą, tikriausiai tiksliai žinojote jo ar jos 
poreikius ir norus, bet pamiršote tai, kas svarbiausia: save ir savo po- 
reikius. Gražių ir ilgalaikių tarpusavio santykių nesukursite tol, kol 
viso savo dėmesio neskirsite sau, savo norams ir troškimams. Pamil- 
kite save ir daugiau nebesikamuokite galvodami, ar patinkate aplin- 
kiniams ir ar kitas žmogus mano, jog esate „gana patrauklūs“, „gana 
sąmojingi“ ar „gana linksmi“. Visą dėmesį sutelkite į save. Vienišiai, 
kurie galų gale sukuria tvirtus tarpusavio ryšius, pasižymi viena sa- 
vybe - jie rūpinasi savimi ir savo poreikiais, užuot nerimavę dėl to, 
kaip juos vertina aplinkiniai. Šiame skyriuje išmoksite trijų veiksmin- 
gų elgesio būdų, padėsiančių suvokti pagrindines savo gyvenimo ver- 
tybes, kuo norite būti ir kokio partnerio trokštate. Visa tai padarysite 
lydimi pasitikėjimo! 


Kokie tapote po skyrybų 

ar išsiskyrimo 

Iki šiol tiksliai žinojote, kad turite partnerį. Nesvarbu, jūsų poel- 
giai būdavo teisingi ar ne, visada žinojote, kokios sutuoktinio reak- 
cijos ar požiūrio į save galite tikėtis. Dabar, santykiams nutrūkus ir 
jums leidusis į naujos meilės paieškas, kai nebeliko tokio tvirto ži- 
nojimo, gyvenimas gali tapti chaotiškas. Kai einate į pasimatymus, 


4 


jūsų nepalieka mintys: „Ar jai patinku?“, „Ar ji mano, kad turiu ge- 
rą humoro jausmą?“, „Gal aš per daug kalbu?“, „Kaip man tinkamai 
elgtis?“ 

Gaunu nemažai skaitytojų ir pacientų laiškų, kuriuose pasakoja- 
ma, kaip bandantys surasti naują gyvenimo partnerį žmonės neri- 
mauja dėl kito žmogaus ir jo minčių. 

Žmonės visiškai pamiršta, kas yra svarbu jiems, ir telkia dėmesį į ki- 
to žmogaus poreikius bei norus. Štai keletas pavyzdžių iš mano gau- 
tų laiškų: 


Brangi daktare Teri: Sulaukusi penkto dešimtmečio esu vieni- 
ša. Labai nuogąstauju, kad esu per sena pasimatymams. Ar ma- 

note, kad į mane dar kas nors atkreips dėmesį? Ko mano am- 
žiaus vyrai ieško moteryje? 


Brangi daktare Teri: Moterį, kuri man labai patinka, į pasima- 
tymą buvau pakvietęs jau kelis kartus. Jos gyvenimas iš šalies 
atrodo labai stabilus ir tvarkingas. Deja, manasis visiškai ki- 
toks. Visai neseniai po šešių mėnesių pertraukos ėmiausi naujo 
darbo. Mano vaikai blaškosi tarp manęs ir buvusios sutuokti- 
nės. Kaip įtikinti patinkančią moterį, kad esu stabilus? 


Brangi daktare Teri: Visai neseniai pradėjau susitikinėti su 
vaikinu. Nesu iki galo įsitikinusi, ar jam patinku. Kaip patrauk- 
ti jo dėmesį? Labai nerimauju, kad jį prarasiu. 


Kai einate į pasimatymus su galimu gyvenimo partneriu, visai na- 


turalu tikėtis dėmesio, trokšti jo ar jos simpatijos ir meilės. Tačiau telk- 


tis tik į tai, ką galvoja, ko nori ir kaip jaučiasi kitas žmogus, gali bū- 


ti pavojinga. Kol nesate tokia asmenybė, kokia norite būti, kol savimi 


kaip individu nepasitikite, tol kyla pavojus tapti tuo, kuo jūsų gyveni- 


mo partneris norės, kad jūs būtumėte. Greičiausia ir vėl bus taip, kad 


santykiai jūsų netenkins. 


Kur pasislėpęs tikrasis jūs? 


Jei gyvenate šaltojoje klimato juostoje, esu tikra, kad nuo savo automo- 
bilio kartais tenka valyti sniegą ir ledą. Sniegą tenka ir kasti. Grandyti 
apledėjusius automobilio langus, nukasti kelią. Tuomet reikia palaukti, 
kol sniego valytuvas nuvalys kelią, kuriuo ruošiatės važiuoti. Tik atka- 
sę sniegą, nukrapštę ledą ir sulaukę švaraus kelio galėsite įjungti, įšildyti 
automobilį ir nuspręsti, kur norite važiuoti. 

Panašiai vyksta ir tada, kai kalbame apie savęs pajautimą tarpusavio 
santykiuose. Bendraujant lengva „pasimesti sniege“ ir vadovautis part- 
nerio susikurtu požiūriu į jus. Pasimesti galite puriose snaigėse, bet ga- 
li tekti kovoti ir su partnerio įsitikinimų, griežtų pareiškimų ir abejonių 

jumis pūga. Po ilgų metų, praleistų po sniegu, gali būti sunku nustatyti, 
kokio modelio automobilį vairuojate! Prieš leisdamiesi į platų kelią, skir- 
kite pakankamai laiko, kad atsikratytumėte buvusio partnerio jums pri- 
mesto požiūrio ir įtakos. 

| Būdų, kaip atrasti save iš naujo, rinkinys 


Priemonių, padėsiančių susigrąžinti pasitikėjimą savimi ir sukurti 
naują įvaizdį aplinkinių akyse, rinkinį sudariau remdamasi ilgalaikio 
PPM tyrimo, ilgus metus trukusio darbo privačioje klinikoje ir darbo 
per seminarus apie tarpusavio santykius rezultatais. Tai veiksmingi 
elgesio būdai. Pirmiausia paprašysiu jūsų pažvelgti giliai į savo vi- 
dų. Kas jūsų gyvenime svarbiausia? Karjera? Šeima? Sveikas ir suba- 
lansuotas gyvenimo būdas? Ar iš tiesų vadovaujatės jums priimtino- 
mis nuostatomis? O gal norėtume jas persvarstyti? Vėliau kalbėsime 
apie asmenybę, kuria norėtumėte būti: gyvenime, kurdami tarpusa- 
vio santykius, bendraudami su šeima ir vaikais ar darbe. O galiausiai, 
išsiaiškinę, kas esate ir kuo norite būti, suvokę savo norus ir troški- 
mus, galėsite pasakyti, kokiomis savybėmis turi išsiskirti jūsų gyve- 
nimo partneris. Ar pasiruošę? Pradėkime! 


Pirmas būdas: Nusistatykite pagrindines savo 
gyvenimo vertybes 
Pagrindinės vertybės atspindi svarbiausias jūsų gyvenimo sudeda- 
mąsias dalis. Tai jūsų pomėgiai, įsitikinimai, pasirinkimai ir tikslai — 
visa tai sudaro asmenybės pagrindą. Skirtingai nuo poelgių ir įpročių, 
kuriuos aptarėme ankstesniame skyriuje, čia kalbame apie jūsų gyve- 
nimo pagrindą, apie tai, kas jūs esate, kuo tikite, kuo pasitikite. 
Atidžiai apsvarstykite pagrindines šešias savo gyvenimo sritis. Tai 
pinigai, vaikai, tikėjimas, sveikata, darbas ir gyvenimo būdas. Atsa- 
kykite į toliau pateiktus klausimus ir popieriaus lape surašykite visas 
kilusias mintis. Tuomet apibraukite tris pagrindines, daugiausia jū- 

sų dėmesio sulaukusias vertybes. Apibraukę stabtelėkite minutėlei ir 
atidžiai pasižiūrėkite, ką pasirinkote. Ar šios trys vertybės iš tiesų at- 
spindi jūsų gyvenimo pamatines vertybes, ar tik jūsų įpročius? Būkite 
kuo atviresni patys sau ir neskubėdami apgalvokite kiekvieną verty- 
bę. Prisiminkite: nėra nei teisingų, nei neteisingų atsakymų. Šis pra- 
timas sukurtas tam, kad padėtų suvokti svarbiausius jūsų gyvenimo 
dalykus. 


+ Koks jūsų požiūris į pinigus? Mūsų požiūris į pinigus smar- 
kiai veikia daugelį gyvenimo aspektų: senatvės pensijos plano 
pasirinkimą, ateities planus, kaip tvarkome finansinius reikalus 
kartu su gyvenimo partneriu ir mūsų kasdienybę. Ar santaupos 
vaidina svarbų vaidmenį jūsų gyvenime? Galbūt esate linkę iš- 
laidauti? Ar turite asmeninę sąskaitą privačiame pensijų fonde? 
Ar disponuojate bendra savo ir partnerio sąskaita, ar savo paja- 
mas ir išlaidas tvarkote atskirai? Kaip jaustumėtės, jei jūsų part- 
neris uždirbtų daugiau ar mažiau nei jūs? Kokia jūsų gyvenimo 
kokybė? Ar pinigai turi didelę įtaką jūsų laisvalaikiui, ar atosto- 
gaujate ir einate į restoranus tik tuomet, kai tam turite pakanka- 
mai pinigų? 

e Ar turite ir ar norite turėti vaikų? Daugumą savo įsitikinimų 
įprasminame augindami vaikus. Nusprendžiame, kaip juos auklė- 
sime, mokysime juos požiūrio į lyčių vaidmenį šeimoje, kaip for- 
muosime požiūrį į discipliną. Kiek vaikų norėtumėte susilaukti? 
O gal visai neketinate jų turėti? Ar laikotės griežtos disciplinos, ar 
tiesiog „plaukiate pasroviui“? Ar patėvio / pamotės vaidmuo jums 
būtų priimtinas? Ar norėtumėte įsivaikinti kūdikį? 

+ Artikėjimas ir dvasingumas turi didelę reikšmę jūsų gyvenime? 
Net 82 procentai planetos gyventojų išpažįsta vieną ar kitą religiją. 
Jungtinėse Amerikos Valstijose tikinčiųjų skaičius sudaro 65 pro- 
centus gyventojų. Ar esate vienas iš jų? Jei taip, ar nuolat lankotės 
savo religinės bendruomenės susibūrimuose? Kokia jūsų kasdienės 
veiklos dalis glaudžiai susijusi su religiniais įsitikinimais? Ar šie 
įsitikinimai turi įtakos jūsų vaikų auklėjimui? 

+ Kokią reikšmę jūsų gyvenime turi darbas ir karjera? Daugelis 
žmonių save suvokia kaip tam tikros profesijos atstovą. (Pagalvo- 
kite, ar dažnai girdite klausimą: „Ką jūs veikiate?“) Per kompanijos 
„Gallup“ atliktą apklausą nustatyta, kad net 55 procentai amerikie- 
čių, loterijoje laimėję milijoną dolerių, ir toliau dirbtų! Ar darbas ir 
jums toks svarbus? Paklauskite savęs: ar kiekvienas suaugęs Žmo- 
gus privalo dirbti? Ar pritariate minčiai, kad darbas turėtų būti jū- 
sų aistra? Ar laikotės nuomonės, kad darbas yra tik darbas ir su- 
teikia saugumą bei finansinį stabilumą? Ar esate „darboholikas“? 
O gal darbas jūsų gyvenime neturi didelės reikšmės? Ar manote, 
kad svarbu tinkamai suderinti darbą ir laisvalaikį? Kodėl? Ir jei ne, 
tai kodėl? 

+ Ar sportuojate ir rūpinatės sveikata? Ar sveikai maitinatės, nuo- 
lat sportuojate ir aktyviai rūpinatės savo sveikata? Ar sveika mi- 
tyba jums yra svarbi? Ar svarbus sportas? Kiek kartų per savai- 
tę, jūsų manymu, reikia sportuoti? Kiek būtų per daug ir kiek per 
mažai? Koks jūsų požiūris į savo ir į aplinkinių svorį? Kaip turėtų 
elgtis žmogus, kurio partneris ar partnerė sunkiai susirgo ar tapo 
neįgalus? 

+ Kaip apibūdintumėte save? Egzistuoja keletas pagrindinių žmo- 
gaus charakterio savybių, kurios pasako, kas mes esame, ką mėgs- 
tame ir kaip bendraujame. Paklauskite savęs: 

— Ar mėgsti būti tarp žmonių, o gal labiau patinka vienuma? 

Ar sunkiais gyvenimo laikotarpiais jėgų ieškote viduje, atsi- 
skyrę nuo aplinkinių? O galbūt, nelaimėms prispaudus, ieškote 
mylimojo ar artimųjų patarimų bei paramos? Laisvalaikį tarp 
žmonių mėgstančiam leisti žmogui aplinkinių parama yra bū- 
tina. 

— Esate optimistai ar pesimistai? Kuriems gyvenimo įvykiams - nei- 
giamiems ar teigiamiems — teikiate pirmumą? O gal nei vie- 
niems, nei kitiems? 

— Esate spontaniški ar planuojate? Jei esate spontaniški, tuomet į 
gyvenimą žiūrite kaip į Žaidimą ir džiaugiatės jo teikiamomis 
staigmenomis ir keisčiausiomis naujomis galimybėmis. Jei pla- 

nuojate, laukti iki paskutinės minutės jums yra visiškai nepri- 
imtina. 

— Esate atviro ar uždaro būdo? Ar jaučiate poreikį atskleisti asme- 
ninę informaciją ir savo jausmus aplinkiniams, ar ir iš jų tiki- 
tės to paties? Ar viską laikote savyje ir niekam neatskleidžiate 
savo kortų? 

— Esate lyderiai ar sekėjai? Tai užuomina į jūsų valdingumą: mėgs- 
tate už viską būti atsakingi patys ar atsakomybę mieliau pati- 
kite kitiems? 


Ar žinote, kad?.. 


Kompanija „PeopleMedia.com“ (ją sudaro dvidešimt septyni interneto 
pažinčių portalai) paklausė savo svetainių lankytojų tokio klausimo: „Ką 
labiausiai vertinate būdamas (-a) vienišas (-a)?“ 

33 procentai apklaustųjų atsakė, kad labiausiai vertina, jog laisvalai- 
kiu gali daryti, ką labiausiai mėgsta ar nori. 


PAGRINDINIŲ GYVENIMO VERTYBIŲ VAIDMUO 
SANTYKIUOSE 

Atsakę į visus pateiktus klausimus, geriau suvoksite, kas iš tiesų esa- 
te. Šis suvokimas padės nustatyti, kokiomis savybėmis turėtų išsiskir- 
ti jūsų gyvenimo partneris. Jau pirmame šios knygos skyriuje sužino- 
jote, kad panašumai ir ypač bendros pagrindinės gyvenimo vertybės 
yra ilgų ir tvirtų santykių pamatas. Mokslininkai nustatė, kad įsiti- 
kinimų, nuomonių ir gyvenimo būdo suderinamumas yra tai, kas 
dviem Žmonėms padeda gyventi kartu ir kurti santykius. 

Nepaisant to, apie gyvenimo vertybes žmonės kartais vengia dis- 
kutuoti. Juk pradėjus pokalbį, reikėtų aptarti esminius ir labai aktu- 
alius gyvenimo klausimus, apie kuriuos turima nuomonė partneriui 
gali nepatikti ar būti tiesiog nepriimtina. Vaikai, pinigai, dvasinis gy- 
venimas yra jautriausios pokalbių temos, ypač santykių pradžioje. Ta- 
čiau tai, kad nesutampa pagrindinės gyvenimo vertybės, nebūtinai 

turi reikšti santykių pabaigą. Yra daugybė porų, kurios puikiai suta- 
ria, nors jų požiūriai į politiką, pinigus ar socialines problemas yra 
skirtingi. Svarbu, kad partnerio propaguojamos vertybės neužgožtų 
jūsiškių — nepradėkite jomis vadovautis ir neužmirškite savųjų. Štai 
čia pateiktos dvi ilgalaikiame mano tyrime dalyvavusių porų istorijos 
rodo, kaip partneriai gerbia vienas kito nuomonę ir pažiūras. 


Mokslininkai nustatė, kad įsitikinimų, nuomonių ir gyveni- 
mo būdo suderinamumas yra tai, kas dviem žmonėms pade- 
da gyventi kartu ir kurti santykius. 


Skoto ir Džanelės istorija. Skoto ir Džanelės požiūriai į darbą ir į 
laiko planavimą visiškai skirtingi. Skotas — buhalteris, o skaičiai yra jo 
aistra. Ypač skaičiai, kuriuos jis mato savo banko sąskaitoje. Visus nu- 
matytus susitikimus ir pokalbius Skotas susirašo į elektroninių primi- 
nimų dienyną ir į juos visada atvyksta penkiolika minučių anksčiau. 
Taip pat kas rytą jis pabunda tiksliai šeštą valandą, kad savo bėgimo 
takeliu nubėgtų dvi mylias. 

Džanelė, priešingai, yra laisva siela. Didžiąją dalį savo jaunystės 
ji praleido keliaudama ir savanoriaudama trečiosiose pasaulio šalyse 
it padėdama įvairioms ne pelno siekiančioms organizacijoms. Ji ne- 
paprastai mėgsta bendrauti ir dažnai įsitraukia į nesibaigiančius po- 
kalbius su aplinkiniais, kad ir kur ji būtų, o ypač sporto klube, kuria- 
me lankosi kasdien. Priešingai nei Skotas, pavadinti savęs organizuota 
Džanelė negalėtų, nes sprendimus priimti yra linkusi paskutinę aki- 
mirką, nelygu, kokia situacija. 

Stebint šią porelę iš šalies, atrodytų, kad jie visiškai nesuderinami 
tarpusavyje. Tačiau iš tiesų jų santuokinis gyvenimas geras kaip tik 
dėl šių būdo skirtumų. Skotas finansiškai aprūpina šeimą, o Džanelė 
savo laiką skiria bendruomenės gerovei (kas yra labai svarbu ir Sko- 
tui), todėl Skotui nereikia mažinti savo darbo krūvio. Padedama ki- 
tiems, Džanelė sugeba būti ištikima sau ir savo vertybėms ir išvengia 
galimų konfliktų šeimoje. Sutuoktiniai kas vakarą nekantrauja grįžti 
namo pas savo du vaikus, kuriems jie skiria daug dėmesio, ir abu, nors 

tai išreiškia gana skirtingais būdais, labai vertina sveiką gyvenimo bū- 
dą ir sportą. Ši pora laiminga kartu - jie stengiasi ne pakeisti vienas 
kitą, bet vienas prie kito prisitaikyti. 


Mato ir Reičelės istorija. Matas ir Reičelė abu planuoja ir teikia 
sukaupė nemažai santaupų ir atsidėjo pinigų pensijų fonduose. Pra- 
džioje Reičelė manė, kad jos ir Mato požiūriai į pinigus sutampa. Ta- 
čiau pradėjus gyventi kartu suprato, kad Matas šiuo klausimu yra lin- 
kęs į kraštutinumus: jiems valgant restoranuose ar kavinėse, Matas iš 
karto pabrėždavo, kad kai kurie patiekalai, įtraukti į restorano valgia- 
raštį, jiems neįkandami. Pirkti spragėsių einant į kino teatrą, Mato 
nuomone, tai švaistyti pinigus. Į šeimos biudžetą jis neįtraukdavo ir 
sveikinimo atvirukų. Kam? Juk atvirukus galima pasigaminti patiems! 
Net baldus reikėjo pasirinkti ne pagal stilių ir komfortą, bet pagal jų 
funkcionalumą ir kainą. 

Reičelė bandė įtikinti save, kad iš Mato gali pasimokyti taupumo. 
Tačiau per kelerius bendro gyvenimo metus Mato požiūris į pinigus 
nė kiek nepasikeitė, priešingai, ėmė dominuoti. Reičelė nebegalėjo to 
pateisinti. Ji jautėsi nelaiminga, suvokė, kad dėl to turi atsisakyti daug 
nuostabių gyvenimo siūlomų dalykų. 

Moteris troško paaukoti pinigų daugumai vietinių labdaros orga- 
nizacijų, taip pat ir savo sinagogai, kurioje praleido nemažai laiko sa- 
vanoriaudama. Matas tam nepritarė, manė, kad tai nebūtina ir ne- 
reikšminga. Matui pinigai simbolizavo „sėkmę“, o Reičelei jie buvo 
tik priemonė, gerinanti jos ir šeimos gyvenimo kokybę. Laikui bėgant 
skirtingi jų požiūriai į pinigus tapo nuolatinių konfliktų priežastimi. 

Po skyrybų Reičelė pasijuto laisvesnė nei per pastaruosius metus, 
nes žinojo, kad pagaliau gali būti ištikima savo tikrajam „aš“ - iš da- 
lies taupyti, iš dalies išlaidauti. Ji nesiliovė aukoti savo sinagogai tiek, 
kad netrukus tapo sinagogos pirmąja moterimi prezidente. 


Kaip jau suvokėte skaitydami šias istorijas, apibrėžti ir laikytis pa- 
grindinių savo gyvenimo vertybių yra būtina. Vėliau, šeštame knygos 

skyriuje, detaliau aptarsiu, kodėl apie kertinius gyvenimo įsitikini- 
mus su partneriu turite pasikalbėti prieš įsipareigodami vienas kitam. 
Tai arba sustiprins, arba susilpnins jūsų santykius, arba privers su- 
vokti, kad nenorite įsipareigoti šiam žmogui. Bet kokiu atveju taip iš- 
vengsite nereikalingo širdies skausmo. 


Antras būdas: Nuspręskite, kuo norite būti 
Pagaliau išsiaiškinus, kas jums gyvenime svarbiausia, atėjo laikas ap- 
žvelgti jūsų gyvenimą ir nuspręsti, kuo iš tiesų norite būti. Kokias cha- 
rakterio savybes ir būdo bruožus trokštate pakeisti, sustiprinti ar su 
kokiais labiau susigyventi? Ar giliai viduje slepiasi naujas, geresnis 
„aš“ ir nekantrauja pasirodyti visu gražumu? 

Pavyzdžiui, ar kada pagaunate save svarstant: 


Kodėl esu toks kuklus? Norėčiau labiau pasitikėti savimi ir mokėti 
laisviau bendrauti, ypač susipažinus su nauju žmogumi. 


Žinau, kad mėgstu planuoti, tokia yra mano nuomonė apie save. Ta- 
čiau kartais trokštu elgtis spontaniškai! Tikrai norėčiau išmokti labiau 
atsipalaiduoti ir kartais surizikuoti! 


Esu nepaprastai prastos fizinės formos. Norėčiau labiau pasitikėti sa- 
vo išvaizda ir savijauta. 


Jaučiu, kad gražiausi gyvenimo metai jau praeityje. Trokštu susitaiky- 
ti su savo amžiumi ir dabartine gyvenimo padėtimi. 


Toliau aptarsime vieną ar daugiau jūsų savybių, kurias trokštate 
pakeisti, su kuriomis norite susigyventi ar net visiškai atsisakyti. Tuo- 
met pakalbėsime, kaip visa tai įvykdyti! Yra tik viena taisyklė, kurios 
privalote laikytis: pokyčiai turi nešti jums naudą. Šis pratimas neturi 
nieko bendra su jūsų vaikais, šeima, tėvais, viršininku ar gyvenimo 
partneriu. Todėl čia nebus kalbama apie tai, ką norite ir turite pakeis- 

ti dėl kitų. Taigi visi su jumis susiję pokyčiai turi būti tik tokie, kokių 
patys trokštate. 

Daktarės Teri pratimas 
„Viskas apie mane“ 


Klausimas, kuo iš tiesų norėtumėte būti, kai kuriems teikia dvasinį paky- 
lėjimą. Tačiau kitus jis gali sukrėsti ar priblokšti. Jei esate vienas iš tokių, 
pabandykite atlikti pratimą „Viskas apie mane“. Jums prireiks dviejų la- 
pų popieriaus, pieštuko ir penkiolikos minučių. 

Popieriaus lapą padalykite į dvi dalis. Kairėje lapo pusėje išvardykite 
visas gerąsias savo savybes (pavyzdžiui, esate linksmi, geri, rūpestingi 
ar sumanūs). Dešinėje surašykite savybes, kuriomis taip nesididžiuojate 
(pavyzdžiui, esate nesutramdomo būdo, nedrįstate rizikuoti ar kuklina- 
tės būdami didelėje žmonių grupėje). Antrame popieriaus lape surašyki- 
te žodžius ar frazes, apibūdinančias, koks jūs buvote anksčiau. Ar mo- 
kėjote bendrauti ir reikšti mintis? Ar buvote pavydus? Per artimiausias 
penkiolika minučių surašykite visas į galvą šovusias mintis. Tada peržiū- 
rėkite abudu sąrašus ir apibraukite labiausiai į akis krintančias savybes 
ar būdo bruožus. Galite pasirinkti gerąsias, tas, kurias trokštate patobu- 
linti, arba susitelkti ir prie prastesnių būdo bruožų, kuriuos norėtumėte 
pakoreguoti. Šie bruožai ir taps jūsų asmenybės tobulinimo tikslu. Tvir- 
tai įsitikinkite tuo, kad tai ir yra svarbiausi dalykai, kuriuos norite keisti, 
skaitykite toliau ir susikurkite veiksmų planą. 

VISĄ DĖMESĮ SUTELKITE Į SAVE 

Šis teiginys gali nuskambėti labai egocentriškai, tačiau patikėkite: 
buvimas pačiu savimi (ir tapimas tuo, kuo trokštate būti) yra vie- 
nas geriausių dalykų, kuriuos galite padaryti puoselėdami naujus 
tarpusavio santykius. Ar reikia įrodymų? Pateiksiu jums kaip tik 
tokį pavyzdį - išsiskyrusio Martino, dalyvavusio mano tyrime, is- 
toriją. Jis nusprendė atgauti pasitikėjimą ir tapti savo gyvenimo šei- 
mininku. 

Martino istorija. Kiek tik jis save prisimena, valdžią visada perduo- 
davo kitiems: darbe, bendraudamas su bičiuliais ir gyvendamas anks- 
tesnėje santuokoje. Martinas niekada iš tiesų nenorėjo būti pastum- 
dėliu, todėl nusprendė vadžias paimti į savo rankas. Matydamas, kad 
projektui parengti jam neduodama užtektinai laiko, jis pradėjo priešta- 
rauti. Asmeniniame gyvenime Martinas taip pat ėmėsi iniciatyvos — 
nutarė nebelaukti, kol žmonės pakvies prie jų prisidėti, o šeštadienio 
vakarą sukvietė draugus kartu pasižiūrėti sporto varžybų. Savo nau- 
ją draugę Martinas pakvietė į savaitgalio išvyką, kurią pats ir suor- 
ganizavo — užsakė viešbutį su puikiu vaizdu pro langą, suplanavo, ką 
veikti, ir net pats vairavo. Tai Martinui labai daug reiškė — jo buvu- 
si žmona visuomet suplanuodavo smulkiausias kelionių detales ir jis 
jautė, kad jo nuomonė ar norai visiškai nevertinami. Pradėjęs nuo to- 
kių mažų žingsnelių, vyras tvirtai siekė savo paties gyvenimo poky- 
čių ir susikūrė laimingesnius tarpusavio santykius nei kada iki šiol. 
Jis daugiau nebejautė pykčio ir pagiežos (kaip ankstesniuose santy- 
kiuose). Asmeniniai norai Martinui tapo svarbiausi ir nebebuvo nu- 
stumiami į šalį. 


Martino istorija nėra išimtis. Daugelis pasikeičia ir gyvena naują, 
laimingesnį gyvenimą. Kaipgi ir jums pasiekti tokių rezultatų? Pri- 
taikykite penkis toliau pateiktus patarimus ir tapkite naujuoju „aš“: 


1. Naujasis „Aš“: PASIRINKITE TIKSLĄ 

Tiksliai apibrėžti savo tikslus padės pratimas „Viskas apie mane“. Jis 
pateiktas 133 puslapyje. Dar kartą peržiūrėję abu sąrašus nuspręski- 
te, ką savo gyvenime norite pakeisti ir ką tikrai sugebėsite padaryti. 
Jeigu norimai sričiai pakeisti reikės ypatingų veiksmų, nusivilsite ir 
iš anksto pasmerksite save nesėkmei. Pavyzdžiui, jeigu jūsų tikslas 
yra sveikesnis ir judresnis gyvenimas ir trokštate numesti septynias- 
dešimt kilogramų, sportuoti tris kartus per dieną ir visiškai pakeisti 
mitybos įpročius iš karto vienu metu, taip tikrai neįvyks. Tegul jūsų 
tikslas būna konkretus, labiau atitinkantis tikrovę ir įgyvendinamas 
per ilgesnį ar trumpesnį laiko tarpą. Pagalvokite apie (a) tikslus, pa- 

siekiamus tuojau pat (ką galiu pakeisti šiandien?), (b) trumpalaikius tiks- 
lus (ką galiu pakeisti per kelias savaites?) ir () ilgalaikius (ką galiu pakeisti 
per kelis mėnesius?). Taigi norėdami tapti sveikesni ir fiziškai akyvesni 
turėtumėte laikytis tokio plano: 


Jūsų tikslas, kurį galite pasiekti tuojau pat: „Nuo šiandien kas an- 
trą dieną eisiu pasivaikščioti po apylinkes. Pradėsiu iš karto po 
vakarienės.“ 


Trumpalaikis tikslas: „Užsirašysiu į sporto klubą ir jį lankysiu. Jau 
rytoj apžiūrėsiu keletą netoli mano namų, išsirinksiu vieną ir 
susitarsiu dėl susitikimo.“ 


Ilgalaikis tikslas: „Per ateinančius du ar tris mėnesius numesiu 
maždaug dvylika kilogramų.“ 


>. Naujasis „Aš“: KEISKITĖS PAMAŽU 

Kuriant ateities planus ir ryžtantis juos vykdyti, jums gali kilti noras 
vadovautis tik griežtai apibrėžtomis veiklos gairėmis. Galite sakyti: 
„Nuo šiol visuomet privalau daryti...“ arba „Nuo šiol daryti... nieka- 
da nebegaliu“. Visa tai yra gerai, bet iš tikrųjų retai kada taip įvyksta. 
Apibendrinantys, tobulumo siekiantys tikslai dažnai žlunga greičiau, 
nei jūs įsivaizduojate. Labai greitai žmogus ima jausti kaltę dėl to, kad 
kažko laiku nepadarė, tuomet atsiranda noras viską mesti ir dar la- 
biau savimi nusiviliama. 

Todėl tikslo siekite palengva. Štai norite tapti sveikesnis ir daugiau 
judėti. Vienas iš trumpalaikių tikslų šiuo atveju gali būti jūsų siekis 
sveikiau maitintis ir suvartoti mažiau kalorijų. Todėl, nebent griežtai 
lieps jūsų gydytojas, venkite sakyti, kad daugiau niekada nevalgysi- 
te greitojo maisto! Neišbraukite viso nesveiko maisto iš savo valgia- 
raščio vienu metu. Tikslo siekite pamažu. Retsykiais pasimėgaukite 
uždraustu vaisiumi arba kartą per savaitę valgykite tai, kas patinka, 
nekreipdami dėmesio į maistingumą. Lėtai, bet užtikrintai laikykitės 
užsibrėžto tikslo. Netrukus pamatysite pagerėjimą. 

Kaip pamažu atsikratyti kuklumo 


Ar kada įžengę į kambarį, pilną žmonių, pasijutote nesmagiai? Ar pa- 
menate papuolę į tokias situacijas, kuriose jautėtės nepatogiai ir nedrį- 
sote kalbėti su žmonėmis? Ar pasitaikė, kad po ilgo pokalbio su kokiu 
nors žmogumi be perstojo kamuojatės klausdami, ką tas žmogus apie 
jus pamanė? Tai būdinga ne tik jums! Tyrimais įrodyta, kad net 80 pro- 
centų žmonių kartais jaučiasi nepatogiai ir kuklinasi, ypač kai atsiduria 
nepažįstamoje aplinkoje ar ką tik susipažįsta su nauju žmogumi. Tačiau 
kai kuriems iš mūsų kuklumas ir atstūmimo baimė tampa rimta kliūti- 
mi mezgant artimus ryšius. Bernisė, mano seminarų dalyvė iš Novajaus 
miesto Mičigano valstijoje, štai ką papasakojo: „Kai tik mane supažin- 
dina su nepažįstamais žmonėmis, ypač manimi besidominčiais vyrais, 
mano kūną sukausto neįveikiama baimė. Visiškai sutrinku ir nebežinau, 
ką pasakyti, vengiu žiūrėti jiems į akis ir imu prakaituoti. Svajoju sutikti 
ypatingą Žmogų, tačiau negaliu išsivaduoti iš savo pačios baimės.“ 
Kažkur girdėta istorija? Nesijaudinkite. Keli maži žingsneliai padės 
įveikti jūsų baimę daug greičiau, nei manote. 


+ Lėtai, bet išmintingai. Norėdami įveikti savąjį kuklumą, kasdien žen- 
kite po mažą žingsnelį, padidinsiantį pasitikėjimą savimi. Pavyzdžiui, 
kas rytą mėgstamoje kavinėje pirkdami puodelį rytinio džiaugsmo, 
pasisveikinkite ir užmegzkite pokalbį su kavinės darbuotoju. Pradėki- 
te nuo jau pažįstamos aplinkos, o vėliau taip elkitės ir naujoje, visiškai 
nepažįstamoje, aplinkoje su nematytais žmonėmis. 

+ Nelyginkite savęs su kitais. Kuklūs žmonės dažniausiai nerimauja 
dėl savo trūkumų ir silpnybių. Nedarykite to. Dėmesį sutelkite į gerą- 
sias savo būdo savybes. Kambaryje, pilname žmonių, nelyginkite sa- 
vęs su labiausiai išsiskiriančiais, nepailstamai bendraujančiais asme- 
nimis. Juk tame pačiame kambaryje yra nemažai ir kuklių svečių (gal 
net kuklesnių už jus)! 

+ Būkite realistai. Kuklūs, nedrąsūs žmonės mano, kad viskas, kas pa- 
sakyta girdint grupei Žmonių, turi būti tobula. Mintis turi būti sąmo- 
jinga, linksma ar išskirtinai įžvalgi. Prisiminkite, tikrai neprivalote 
būti visada įdomūs, jūs turite patys domėtis tuo, ką sako kiti. 

+ Atsiveskite draugą. Būdami savoje aplinkoje ar apsupti matytų, žino- 
mų veidų, žmonės jaučiasi kur kas drąsiau. Kitą kartą, eidami į pobū- 

vį, pasikvieskite draugą ir abu atvykite anksčiau, kad turėtumėte laiko 
apsiprasti ir susipažinti su aplinka. 
Klausykite ir stebėkite. Kai esate tarp žmonių, svarbu atsirasti tinka- 
mu laiku ir tinkamoje vietoje. Stebėkite aplinką, klausykite ir raskite 
tinkamą momentą pradėti pokalbį. 
Iš anksto parepetuokite. Suplanuokite, ką sakysite ir kokius klausi- 


mus užduosite. Parepetuokite su draugais, tai padės įgyti reikiamą pa- 
sitikėjimą. 


Nekaltinkite savęs. Visi esame buvę atstumti. Tačiau kaip išsiaiškino- 
me antrame šios knygos skyriuje, savęs kaltinimas tik pablogina situ- 
aciją. Jei reikalai nesiklosto taip, kaip suplanavote, kaltinkite situaciją. 
Užuot sakę: „Ji nekalbėjo su manim, nes esu ne jos skonio“, sakyki- 
te: „Ji nebendravo su manimi, nes pobūvyje buvo per daug žmonių ir 
triukšmo.“ 


3. NAUJASIS „Aš“: 

NusISTATYKITE, KAIP SAU PRIMINSITE IR KAIP SAVE PASKATINSITE 
Nuolat prisimindami tam tikrus veiksmus ir pozityviai save skatin- 
dami bei drąsindami, galėsite siekti užsibrėžto tikslo - kurti naująjį 
„aš“. Pavyzdžiui, parašykite sau pačiam adresuotą laišką, po namus 
išmėtykite mažus lapelius su savo pastabomis ar priklijuokite juos 
prie šaldytuvo virtuvėje. Galbūt padės, jei pasidalysite savo tikslais 
su artimaisiais ir šeimos nariais. Tai gali būti išties naudinga, nes arti- 
mieji ne tik palaikys jus, bet nuolat primins ir paskatins, taip pat bus 
jūsų pažangos ir permainų stebėtojai ir vertintojai. 

Priminimai ir paskatinimai ypač daug padeda tose gyvenimo sri- 
tyse, kuriose trokštate jausti daugiau pasitikėjimo. Tarkim, pagrindi- 
nis jūsų tikslas yra susitaikyti su savo amžiumi, jaustis gerai ir ne- 
besidairyti atgal į jaunystę. Į pagalbą galite pasitelkti vyresniems 
žmonėms skirtus žurnalus ir laikraščius. Žurnalus galite laikyti na- 
muose, gerai matomose vietose, kad jie nuolat jums primintų apie 
veiklius, jaunatviškus ir sėkmės lankomus penkiasdešimtmečius. 


Žurnaluose spausdinami straipsniai taip pat primins, kad sulaukus 

vyresnio amžiaus ir būnant vienišam įmanoma gerai atrodyti ir gy- 
venti visavertį gyvenimą. 

Priminimų ir paskatinimų galite sulaukti iš bendruomeninių pa- 
galbos grupių ar rasti savipagalbos knygose. Jose pateikta nemažai 
naudingų elgesio patarimų skirtingiems tikslams pasiekti. Jei trokšta- 
te įgyti daugiau pasitikėjimo savimi, įsirašykite į oratorių klubą arba 
nusipirkite keletą savipagalbos knygų apie kalbėjimą auditorijai. No- 
rėdami tapti sveikesni ar numesti svorio, galite prisidėti prie sociali- 
nių grupių, vienijančių to paties tikslo siekiančius ar valgymo sutriki- 
mų turinčius Žmones. 


Ar žinote, kad?.. 


Remiantis moksliniais tyrimais teigtina, kad žmonės, sulaukę penkias- 
dešimties ir daugiau, gyvena laimingiausią ir visavertiškiausią gyve- 
nimą. Tai gali būti naujų atradimų ir patirčių metas, lydimas išminties, 
kurią suteikia tik gyvenimo patirtis. Tokie tyrimo rezultatai visiškai ne- 
sutampa su plačiai paplitusia nuomone, kad žmonės laimingiausi jau- 
čiasi jaunystėje ir kad tas jausmas blėsta senstant. Neseniai kompani- 
jos „Harris“ atliktoje apklausoje net 44 procentai apklaustų šešiasdešimt 
penkerių metų Žmonių teigė, kad yra laimingi. Laimingais save laikė tik 
30 procentų jaunimo nuo dvidešimt penkerių iki dvidešimt devynerių ir 
nuo trisdešimt iki trisdešimt devynerių bei 26 procentai nuo aštuonioli- 
kos iki dvidešimt šešerių metų sulaukusio jaunimo. 

Pozityvus požiūris ir jūsų įvaizdis 


Vena iš mano klienčių, penkiasdešimties sulaukusi Karmen prisipažino, 
kad su savo partneriu jau keletą mėnesių neturėjo intymių santykių. Kai 
paprašiau jos paaiškinti, ji atsakė: „Aš nekenčiu savo vidutinio amžiaus 
sulaukusios moters kūno. Priaugau apie keturiasdešimt kilogramų ir ne- 
besijaučiu patraukli savo vyrui, nebegaliu žiūrėti į save veidrodyje. Vi- 
sa tai daro įtaką mano požiūriui į seksualinę sueitį.“ Tuomet paklausiau 

Karmen: „Ar jūsų vyras jaučia tą patį?“ „Jis ne sykį kartojo, kad esu jam 
patraukli. Taigi šie jausmai kamuoja mane vieną.“ 

Karmen paskutinis sakinys yra tai, ką norėjau, kad ji suvoktų. Moters 
jausmai ir emocijos užkerta kelią normaliam seksualiniam gyvenimui. 
Savo kūno pakeisti negalime. Bet galime pakeisti savo įvaizdį. Jei pagrin- 
dinis jūsų tikslas yra geriau jaustis ir pozityviau galvoti apie savo kūną, 
tuomet stenkitės sąmonėje įtvirtinti naują savo kūno įvaizdį. 

Jūsų kūno įvaizdis nėra tai, ką matote žiūrėdami į veidrodį. Tai jūsų 
jausmai ir mintys apie save ir tai, kaip jums atrodo, jog kiti mato jūsų for- 
mas ir kūno linijas. Egzistuoja tam tikri būdai, padėsiantys pakeisti po- 
žiūrį į save ir į savo fizinį kūną. Jie toliau ir pateikiami: 


Praplėskite savo grožio suvokimą. Ar į jūsų grožio sąvoką patenka įvai- 
rių kultūrų, amžių ir fizinių ypatumų žmonės? Kartais pravartu atkreip- 
ti ypatingą dėmesį į tai, kas, jūsų manymu, yra patrauklu. 

Grožis gali slypėti ne moters figūroje, bet jos eisenoje. Galbūt nuos- 
tabi jos šypsena užgožia retėjančius plaukus. Toks grožio suvokimas ste- 
bint aplinkinius, deja, ne save, gali jus nustebinti! 


Susikurkite tikroviškus lūkesčius. Nieko nėra lengviau, kaip svarsty- 
ti, ar atitinkate žiniasklaidos priemonių sukurtą grožio standartą. Tačiau 
nereikia pamiršti, kad įžymybės ir modeliai didelę dalį savo laiko ir pini- 
gų skiria grožiui puoselėti - sportuoja, laikosi dietos, atlieka įvairias es- 
tetines procedūras. Susitaikykite su tuo, kad jūsų kūnas atrodo šiek tiek 
kitaip. Kita vertus, juk nė vienas nėra apsaugotas nuo celiulito, raukšlių 
ar kelių kilogramų antsvorio. Tuo įsitikinsite pažvelgę į neretušuotas įžy- 
mybių nuotraukas! 


Išsiugdykite pasitikėjimą savimi. Prisiminkite, svarbiausia - jūsų po- 
žiūris į save, o ne realus jūsų svoris, ūgis ar kūno linijos. Jei imsite pasi- 
tikėti savimi, jūsų kūnas jums patiks, juolab kad ir aplinkinių požiūris 
į jus pasikeis. Susitelkite į gerąsias savo savybes — gal esate nuostabus 
tėvas ar motina, geras viršininkas, slaugytojas, draugas, golfo žaidėjas, 
kulinaras ar menininkas. Vien tik grožiu ar patrauklumu jokios įtakos 
pasauliui nepadarysite. Tačiau savo pėdsaką šioje žemėje galite palik- 
ti būdami geros, protingos, talentingos, kūrybingos ar įkvepiančios as- 
menybės. 

Apie save mąstykite pozityviai. Iš jūsų vidaus turi sklisti pasitikėjimas 
savimi. Apie savo kūną galvokite tik pozityviai. Neišgyvenkite, jums ne- 
reikia stovėti prieš veidrodį ir kalbėtis su savimi. Tačiau turite išmokti 
elgtis natūraliai: pagavę bet kokią neigiamą mintį, kilusią jūsų galvoje, 
pakeiskite ir mąstykite pozityviai. Pavyzdžiui, sakinį: „Mūvėdama šiuos 
džinsus atrodau storesnė“ pakeiskite mintimi: „Mano šypsena nuostabi, 
todėl sulaukiu nepaprastai daug komplimentų.“ Gerai elgtis su savimi 
iš pradžių būna sunku. Tačiau pamažu tai padaryti tampa vis lengviau. 


Stenkitės gerinti ir išlaikyti puikią sveikatą. Lieknėjimas daro didžiu- 
lę teigiamą įtaką jūsų savijautai ir bendrai organizmo energijai. Užsibrėž- 
kite realų tikslą (a) numesti septynis kilogramus ir (b) sportui skirti kas- 
dien penkiolika minučių. Tai nedideli, lengvai pasiekiami pokyčiai ir jų 
laikytis gali beveik kiekvienas. 


4. NAUJASIS „Aš“: 

PRAKTIKUOKITE, PRAKTIKUOKITE IR DAR KARTĄ PRAKTIKUOKITE 
Ištobulinti naują įgūdį - naują sporto šaką, kompiuterinę programą ar 
hobį - užtrunka laiko. Tą patį galima pasakyti ir apie pasiryžimą tapti 
„Naujuoju savimi“. Kad pastebėtumėte skirtumus, reikia nuolat prak- 
tikuoti ir daryti viską, ką užsibrėžėte. Praktikuokitės žiūrėdami į vei- 
drodį. Arba repetuokite vienumoje, kad vėliau išbandytumėte naująjį 
„aš“ prie žmonių. Toks elgesio būdas tinka ne visiems jūsų tikslams. 
Tačiau daugumai, ypač jei norite įgyti daugiau pasitikėjimo savimi ar 
atsikratyti perdėto kuklumo, puikiai tinka. 


5. NAUJASIS „Aš“: 

DŽIAUKITĖS SAVO LAIMĖJIMAIS 

Atsiminkite, pasikeitimams reikia laiko. Jie neįvyksta per naktį. Kar- 
tais būna sunku pastebėti, kaip keičiamės diena iš dienos, bet pažanga 
bus aiškiai matoma pažvelgus atgal po ilgesnio laiko tarpo. Didžiuo- 
kitės ir džiaukitės savo laimėjimais ir duokite sau laiko, nesigraužki- 
te, jei suklysite ir savo tikslų nepasieksite tuojau pat. Pavyzdžiui, jei 
jūsų tikslas yra tapti spontaniškesniam, pasveikinkite save paskuti- 

nę minutę suplanavus savaitgalio išvyką. Per daug nesigraužkite, jei 
vis dėlto atsisakysite šokti su parašiutu, suvokę savo žingsnio sponta- 
niškumą ir riziką. Tokios klaidos gali reikšti, kad kartais iš savęs per 
daug reikalaujate. Tokiu atveju gali tekti peržiūrėti ir pakoreguoti sa- 
vo tikslus. Žinokite, kad klysite, pamaloninkite save už pastangas ir 
bandykite dar kartą. Jei ne iškart viskas pasiseka, pavadinkite tai tik 
bandymu, pakoreguokite tikslus ir pradėkite iš naujo. 


Svarbiausia - humoro jausmas 


Trokštamiausia vyrų ir moterų įvardyta potencialaus gyvenimo partne- 
rio savybė yra humoro jausmas. Kompanijos „People Media Inc“ atliktų 
tyrimų rezultatai rodo, kad beveik pusė visos žmonių populiacijos (45 
procentai) humoro jausmą paminėjo kaip vieną iš svarbiausių būdo sa- 
vybių renkantis gyvenimo partnerį. 


Kokios buvo kitos išvardytos savybės? 


+ 45 procentai žmonių paminėjo humoro jausmą. 

+ 30 procentų kalbėjo apie kultūrinius panašumus. 

+ 10 procentų žmonių svarbi išvaizda. 

+ 73 procento apklaustųjų paminėjo išsilavinimo lygį 
* 6,8 procento žmonių svarbus finansinis stabilumas. 

Trečias būdas: Išsiaiškinkite, kokių 

partnerio savybių trokštate 

Jau praleidote nemažai laiko galvodami apie save, todėl pats metas 
pamąstyti apie trokštamą gyvenimo partnerį ir jo būdo savybes. Ar 
žinote, kaip „jums skirtas“ partneris turėtų atrodyti? Dauguma žmo- 
nių nežino ir negalvoja, kokio partnerio norėtų. Tik kai santykiai ima 
griūti, jie bando išsiaiškinti, kodėl taip įvyko. Prieš pradėdami paieš- 
kas, skirkite laiko apmąstymams ir paklauskite savęs: „Ko noriu ir ti- 

kiuosi iš savo gyvenimo partnerio?“ Į klausimą atsakyti jums padės 
toliau pateikti penkiolika kokybės pratimų. 


MeEILĖS DAKTARĖS PENKIOLIKA 

KOKYBĖS PRATIMŲ 

Paprašysiu surašyti penkiolika (ne daugiau ir ne mažiau) specifinių 
jūsų būsimo partnerio charakterio savybių. 

Surašykite labai konkrečius būdo bruožus, todėl patarčiau pradėti 
nuo labiau apibendrintų savybių, kurias vėliau detalizuotumėte. Pa- 
vyzdžiui, tokie apibūdinimai kaip „gražus“, „aukštas“, „patrauklus“ 
ar „linksmas“ yra per daug apibendrinantys. Patarčiau juos sukon- 
kretinti. Tarkime, nurodykite, kokio ūgio partnerio norėtumėte ar ką 
tiksliai jums reiškia „linksmas“ Žmogus - turintis humoro jausmą, 
pasakojantis daug smagių istorijų ar tiesiog sąmojingas. 

Kam reikalingas toks detalus sąrašas? Tai svarbu, nes bendro 
pobūdžio Žmogaus savybės, tokios kaip „gražus“, „linksmas“ ar 
„aukštas“, kiekvienam iš mūsų gali reikšti skirtingus dalykus. 
Mėgindami konkrečiai apibūdinti norimo partnerio būdo savy- 
bes, aiškiai suvoksite, kurios yra būtinos jums ir kurios nėra tokios 
svarbios. Turėdami sąrašą galėsite paprasčiau nustatyti, ar naujai 
sutiktas Žmogus pasižymi būtiniausiomis būdo savybėmis. Pavyz- 
džiui, jei viena iš nurodytų savybių yra „patyręs sėkmę“, tai ga- 
li reikšti, kad ieškote Žmogaus, turinčio stabilią ir padorią darbo 
vietą, arba kad norėtumėte sutikti pasiturintį ir labai gerai uždir- 
bantį partnerį. Šia savybe apdovanotas partneris jums gali būti ne- 
mažai draugų turintis žmogus, patenkintas savo darbu ir gyveni- 
mo kokybe, optimistiškai nusiteikęs, pozityviai žiūrintis į ateitį ir 
siekiantis savų tikslų. Taigi, kaip matote, „patyrusiu sėkmę“ api- 
būdinamas žmogus kiekvienam iš mūsų gali reikšti visiškai skir- 
tingus dalykus, todėl jei nebus detalesnio sąrašo, šią savybę gali- 
te susieti su labai skirtingais žmonėmis, pasižyminčiais skirtingais 
būdo bruožais. Konkrečiai išsiaiškinti, kokios partnerio savybės 
jums svarbios, galite tiktai detalizuodami bendrinius žmogaus bū- 
do bruožus. 

Jei sudarant sąrašą jums reikės pagalbos, perskaitykite toliau pa- 
teiktą informaciją „Sudarykite sąrašą ir patikrinkite jį du kartus“. Su- 
darę savo sąrašą parodykite jį draugui ar šeimos nariui. Pasinaudokite 
jų patarimais, įvertinimais ir sąrašą pakoreguokite. Mums atrodo, kad 
puikiai žinome, ko norime, tačiau mūsų artimieji dažnai laikosi kitos 
ir paprastai labai teisingos nuomonės apie tai, kas mums būtų geriau- 
sia. Todėl visuomet pravartu įsiklausyti į jų nuomonę apie tam tikrą, 
jums galbūt visai netinkamą partnerio charakterio savybę. Pakorega- 
vę sąrašą, visuomet laikykite jį šalia savęs, kad bet kada galėtumėte 
peržiūrėti ar reikalui esant pataisyti. 


Sudarykite sąrašą ir 
patikrinkite jį du kartus 


Žmogaus, su kuriuo norėtumėte būti, būdo savybių detalizavimas kai 
kuo panašus į pirkinių sąrašo, prieš einant apsipirkti, sudarymą. Jis su- 
paprastina paieškos procesą, apsaugo nuo prasto pasirinkimo ir padeda 
sutaupyti brangaus laiko. Taigi paimkite lapą popieriaus ir padalykite jį 
į dvi dalis. 

Šis lapas ir taps jūsų „visų būtinų būsimo partnerio charakterio sa- 
vybių“ sąrašu. Ar jums svarbi jo išvaizda, amžius? Ar svarbi tautybė ir 
kilmė? Ar tas Žmogus yra smalsi, jautri, stiprios valios asmenybė, o gal 
atvirkščiai, linkusi į lengvabūdiškumą? Ar jis seksualus, linksmo būdo? 
Ar jūsų pagrindinės gyvenimo vertybės sutampa, ar yra panašios? 

Kairėje lapo pusėje surašykite pirmiausia į galvą šovusias savybes. 
Tuomet dešinėje pusėje detalizuokite tas savybes ir pritaikykite konkre- 
čiai sau. Pavyzdžiui, jei kairėje pusėje įrašėte „sveikas ir geros fizinės 
formos“, dešinėje detalizuokite - „kasdien sportuoja“, „yra aktyvus, kul- 
tivuoja tam tikrą sporto šaką“, „sveikai maitinasi“, „neturi antsvorio“. 
Dešinėje surašytos savybės turi būti tos, kurias pamatysite sutikę tinka- 
mą Žmogų. 

Sudarę sąrašą ir du kartus jį patikrinę, apibraukite penkiolika jums 
svarbiausių savybių. Prisiminkite: privalote pažymėti tik penkiolika bū- 
do bruožų, todėl čia reikės atsižvelgti į savo prioritetus. 

NUOLAT PERŽIŪRĖKITE SĄRAŠĄ 

Nepamirškite, kad, laikui bėgant ir jums įgyjant daugiau gyvenimo 
patirties, trokštamų galimo partnerio savybių sąrašas keisis. Jūsų ir 
jūsų būsimo partnerio amžius taip pat turės įtakos penkiolikai svar- 
biausių jo savybių. Pavyzdžiui, būdami trisdešimties galite trokš- 
ti, kad partneris mokėtų elgtis su vaikais ir juos mylėtų, bet sulau- 
kus šešiasdešimties vaikų ar vaikaičių gali nebelikti prioritetų sąraše. 
Vyresni žmonės dažnai norėtų sutikti „drąsų kelionių draugą“, nes 
sulaukę garbaus amžiaus turi daugiau laisvo laiko nei anksčiau, kai 
daug dirbo. Iš tiesų, pasak „OurTime.com“ ir „Match.com“ interneto 
pažinčių portalų atliktų apklausų, 85 procentai penkiasdešimties ir 
daugiau metų sulaukusių Žmonių norėtų, kad jų partneris mėgtų ke- 
liauti. Savybė „drąsus ir nebijantis nuotykių“ buvo nurodyta kaip gei- 
džiamiausias vyresnio amžiaus žmonių partnerio bruožas. 

Sąrašas taps nepamainomu įrankiu pradėjus vaikščioti į pasimaty- 
mus. Tai bus puikus priminimas apie jūsų norus ir poreikius, apie tai, 
kad jie turi būti patenkinti. Nuo šiol nebesijaudinkite, ką apie jus gal- 
voja jūsų pašnekovas, verčiau svarstykite, ar jūsų išrinktasis padarys 
jus laimingus ir ar jis iš tiesų jums tinka. Nuo šiol ieškosite gyvenimo 
partnerio, kuris 80 procentų (12 iš 15 savybių) atitiktų jūsų sudarytą 
sąrašą. Todėl turėsite daugiau galimybių sukurti tvirtus ir ilgalaikius 
tarpusavio santykius. 


Nebijokite į sąrašą įtraukti 
fizinių žmogaus savybių 


Daugelyje pasaulio šalių atlikti tyrimai rodo, kad išorė ir fizinis patrau- 
klumas tiek vyrams, tiek moterims turi didelę reikšmę, ypač per pirmą 
susitikimą. Vyrai visiškai nesidrovi to pripažinti. Jie net pervertina išori- 
nių moters savybių svarbą: geidžiamiausiomis įvardija aukštą ūgį, ilgus 
plaukus, dideles akis ir storas lūpas. Išorinis vyro grožis moterims taip 
pat vaidina didelę reikšmę, bet joms sunkiau tai pripažinti! Todėl mote- 
rys linkusios nuvertinti fizines vyro savybes: ūgį, raumeningumą ir pla- 

čius pečius jos nukelia į sąrašo galą. Bet kokiu atveju svarbiausia yra tai, 
kad šios savybės vis dėlto įtraukiamos į sąrašą. 

Remiantis tyrimais galima teigti, kad dažniausiai Žmonės susiran- 
da grožiu jiems prilygstančius partnerius. Psichologai spėja, kad daugu- 
ma pasirenka fiziškai atitinkantį partnerį, todėl nedvejodami įtraukite 
fizines partnerio savybes į savo sąrašą, jos gali padėti surasti tinkamą 
žmogų! 


Nuo šiol ieškosite gyvenimo partnerio, kuris 80 procentų (12 
iš 15 savybių) atitiktų jūsų sudarytą sąrašą. Todėl turėsite 
daugiau galimybių sukurti tvirtus ir ilgalaikius tarpusavio 
santykius. 


| Naujasis „aš“ 


Savęs pažinimas ir naujojo savęs (ir naujo partnerio) kūrimas atneš 
nemažai naudos: atkakliau ieškosite to, ko jums reikia ir ko trokštate 
gyvenime, pasitikėsite savimi ir jausitės užtikrinti, todėl atsiras dau- 
giau galimybių susirasti jums tinkantį gyvenimo partnerį. Kitame 
skyriuje aptarsime, kaip elgtis ir kokio elgesio vengti norint susirasti 
tokį Žmogų. 

Ketvirto žingsnio santrauka 


+ Žmonės, kurie liaujasi jaudintis dėl to, ką apie juos pagalvos aplinki- 
niai, ima rūpintis savais poreikiais ir troškimais, turi daug daugiau 
galimybių sutikti naują gyvenimo partnerį ir sukurti sėkmingus san- 
tykius. 

+ Naudokitės šiomis pagalbos priemonėmis: (1) nustatykite pagrindines 
savo gyvenimo vertybes, (2) nuspręskite, kuo norite būti, ir (3) nustaty- 
kite geidžiamas gyvenimo partnerio būdo savybes. 

+ Pagrindinės gyvenimo savybės yra tos, kurios turi didžiausią reikšmę. 
Joms priklauso požiūris į pinigus, šeimą ir vaikus, tikėjimą ir dvasin- 

gumą, karjerą, sveikatą ir fizinį aktyvumą, taip pat ir bendras požiū- 
ris į gyvenimą. 

+ Jeigu šios savybės būdingos ir jūsų partneriui, tai padės jūsų santy- 
kiams augti ir stiprėti. 

+ Gali būti, kad anksčiau savo norus buvote nustūmę į paskutinę vietą. 
Nuo šiol jūsų poreikiai turi būti svarbiausi. Tapkite tokia asmenybe, 
kokia visuomet norėjote būti. Tai suteiks laimės jums ir padarys lai- 
mingesnius jūsų naujus tarpusavio santykius. 

+ Sėkmingai pakeisti savo gyvenimą galite (1) užsibrėžę tikslą, (2) pa- 
mažu keisdami įpročius ir elgesį, (3) nusistatydami paskatinimus, (4) 
praktikuodamiesi ir (5) įvertindami savo laimėjimus. 

+ Telkdami dėmesį į savo poreikius, interesus, pomėgius ir norus, leng- 
viau ir paprasčiau suvoksite, kokio gyvenimo partnerio turėtumė- 
te ieškoti. Šimtai žmonių šiais patarimais jau pasinaudojo ieškodami 
partnerio. Padarykite tai ir jūs! 

PENKTAS SKYRIUS 


Penktas žingsnis: 


Rizikuokite ir paverskite 
svajones realybe 


IRMUOSE KETURIUOSE ŠIOS KNYGOS SKYRIUOSE mokėtės kurti savo 
| Lamos „aš“. Tarsi atsidavę atletai, praleidote savaites ar net mėne- 
sius, siekdami tapti tokiu žmogumi, kokiu visada norėjote būti. Todėl 
dabar plačiai atmerktomis akimis, ramia širdimi ir aiškiomis minti- 
mis esate pasiruošę leistis į naujus santykius. Atėjo metas penktam 
žingsniui: pirmieji pasimatymai ir pirmieji įspūdžiai. Šiame skyriuje pa- 
pasakosiu, kur ir kaip sutikti jums tinkamus, partnerio ieškančius 
žmones, kaip elgtis ir ko nedaryti per pirmuosius pasimatymus, kaip 
padaryti gerą pirmą įspūdį ir kaip vienu kompiuterio pelės paspaudi- 
mu užmegzti naujas pažintis. Atskleisiu, kaip interneto pažinčių por- 
taluose sutikti protingus, emociškai stabilius žmones, besivadovau- 
jančius panašiomis vertybėmis. Taip pat pamokysiu, kaip pasielgti 
susidūrus su dviem pagrindiniais po skyrybų iškylančiais iššūkiais: 
sprendžiant seną kaip pasaulis klausimą „draugas ar meilužis“ ir la- 
biausiai visus dominančias problemas apie ryšio užmezgimą ir lyti- 
nius santykius. 

Kokie jausmai jus apima pagalvojus apie pasimatymus? Susijau- 
dinate? Jus tai baugina? O gal jausmai permainingi? Patikėkite: pasi- 
matymai ir naujų santykių užmezgimas, kad ir kaip bauginamai tai 
atrodytų, be jokių abejonių, verti jūsų dėmesio ir pastangų. Kaip jau 
minėjau, net 71 procentas mano ilgalaikiame tyrime dalyvavusių vie- 
nišių iš naujo atrado meilę. 44 procentai iš jų sukūrė naują santuoką, 
o 27 procentai palaiko ilgalaikius, tvirtus tarpusavio santykius. Dau- 
guma tyrimo dalyvių naują gyvenimo partnerį rado nepraėjus nė me- 
tams po skyrybų. Jei tai pavyko jiems, vadinasi, galite ir jūs! Jau at- 
likote visą sunkų darbą, dabar metas griebtis svarbiausio - iš naujo 
atrasti meilę. 


Kaip jau minėjau, net 71 procentas mano ilgalaikiame tyri- 
me dalyvavusių vienišių iš naujo atrado meilę. 44 procentai 
jų sukūrė naują santuoką, o 27 procentai palaiko ilgalaikius, 
tvirtus tarpusavio santykius. 


| Trys būdai atrasti naują meilę 


Kai jau esate pasiruošę ieškoti naujos meilės, jums turbūt natūraliai 
kyla klausimas, nuo ko pradėti. Gali būti, kad praėjo metai ar net de- 
šimtmečiai nuo tada, kai paskutinį kartą buvote pasimatyme ir vien 
mintis apie tai atrodo labai bauginanti. Ar eiti į barą? Suruošti vaka- 
rėlį? Leisti, kad draugai surastų tinkamą kandidatą? Priešingai papli- 
tusiai nuomonei, baras ar vakarėlis nėra geriausia vieta susipažinti. Sa- 
vo ilgalaikio tyrimo pradžioje apklaususi ką tik susituokusias poras 
išsiaiškinau, kad: 


e 21 procentas susituokusiųjų susipažino bendruomeniniuose sam- 
būriuose, tokiuose kaip futbolo rungtynės, ar religiniuose susiėji- 
muose. 

+ 20 procentų susipažino mokykloje ar kitoje mokymo įstaigoje. 

+ 20 procentų susipažino per draugus ar artimuosius. 

+ 17 procentų susitiko viešosiose vietose, tokiose kaip parduotuvė, 
biblioteka ar parkas. 

e 14 procentų susipažino darbe. 

+ 8 procentai gyveno šalia vienas kito. 


Netrukus po šio tyrimo, labai padidėjo internetinių pažinčių por- 
talų populiarumas ir 20 procentų žmonių meilę randa per internetą! 

Mano ir kitų mokslininkų, analizavusių partnerio ieškančius vie- 
nišus žmones, tyrimų rezultatai rodo, kad yra trys pagrindiniai būdai, 
kaip surasti tą vienintelį ar vienintelę: grupinė veikla, aklieji pasima- 
tymai ir interneto pažintys. Aptarsiu kiekvieną jų atskirai. Paaiškin- 
siu, kodėl šie būdai yra tokie veiksmingi ir kaip juos galite pritaiky- 
ti sau. 


Pirmas būdas atrasti naują meilę: 

Įsitraukite į nuolat susitinkančios grupės veiklą 

Tai vienas iš pagrindinių ir sėkmingiausių naujos meilės paieškos bū- 
dų. Prisijunkite prie tam tikros dažnai susitinkančios grupės ir dalyvaukite 
jos veikloje. Ar kada teko būti knygų, futbolo klubo nariu, priklausyti 
religinei bendruomeninei grupei ir dalyvauti jų mėnesiniuose ar net 
savaitiniuose susiėjimuose? Ar aktyviai dalyvaujate politinėje veiklo- 
je? O gal mylite gyvūnus ir planuojate savo šunį vesti į aštuonių sa- 
vaičių dresavimo ar vikrumo kursus? Bet kokia veikla, kai nuolat su- 
sitinkate su tuos pačius pomėgius ar interesus turinčiais žmonėmis, 
suteikia daugybę galimybių atrasti naują meilę. 


Nerandate grupės, prie kurios galėtumėte 
prisijungti? Išbandykite kulinarijos pamokas! 


Pastaruoju metu labai išpopuliarėjo kulinarija — atsirado įvairiausių tele- 
vizijos laidų ir net maisto turizmas. Kodėl gi tuo nepasinaudojus ir ne- 
pradėjus lankyti kulinarijos pamokėlių? Tuo domisi labai daug žmonių, 

todėl kaip tik čia galite sutikti naują gyvenimo partnerį. Dauguma vy- 
rų pripažįsta, kad vertina gaminti maistą mokančią moterį, o ir nemažai 
mano tiriamųjų moterų teigia, jog nieko negali būti geriau už vyrą virtu- 
vėje. Štai ką pasakė viena iš mano klienčių Triša: „Jei vyras moka gamin- 
ti, vadinasi, sugebės pasirūpinti ir manimi. Tai labai patrauklu.“ 

Galite rinktis maisto gaminimo pamokas, kurios trunka dieną, savai- 
tę ar ilgiau. Jei esate moteris, trokštanti sutikti vyrą, kuris moka suktis 
virtuvėje, pasirinkite pamokas, kuriose, tikėtina, lankysis daugiau vy- 
rų: „Kepimas ant grotelių gurmanams“, „Kepimas ir alus“, „Kepimas ir 
kiauliena“. Jei esate vyras, ieškantis puikios šeimininkės, rinkitės tokias 
pamokėles kaip „Itališka virtuvė“ ar „Duonos kepimas“. 

Nemėgstate pjaustyti, kepti ar tarkuoti? Pasiskolinkite draugo šunį ir 
pirmyn į parką! Tapkite savanoriu vaikų pagalbos organizacijoje. Arba iš- 
sirinkite mėgstamiausią sporto komandą ir nusipirkite bilietus į visas ar- 
tėjančias rungtynes. Grupė, prie kurios prisijungsite, nebūtinai turi siū- 
lyti oficialias pamokas - tai gali būti nuolat atliekama mėgstama veikla 
kartu su tuos pačius pomėgius turinčiais žmonėmis. 

Tyrimais nustatyta, kad kuo dažniau ar kuo reguliariau žmonės 
susitinka ir bendrauja, tuo didesnė tikimybė, kad vienas kitam ims 
jausti didesnę simpatiją. Mokslininkai šį reiškinį vadina specialiu ter- 
minu - „ilgalaikio matymo efektas“. Įrodyta, kad pozityvūs jausmai 
žmogui atsiranda geriau jį pažinus. Kuo daugiau ir dažniau matome 
žmogų, tuo geriau jį pažįstame, todėl tikėtina, kad imsime jam puose- 
lėti teigiamus, o ne neigiamus ar neutralius jausmus. Pavyzdžiui, tik 
pagalvokite, kiek kartų jau matėte kasininką, dirbantį vietinėje mais- 
to prekių parduotuvėje. Juk pirmą sykį apsilankę toje parduotuvėje 
tik pasisveikinote ir padavėte kredito kortelę. Tačiau po kelių kartų 
užkalbinote kasininką, o prekių pakuotojas jau žinojo, kad kiaušinius 
mėgstate dėti į dvigubą maišelį arba kad antradieniais perkate šaldy- 
tą picą. Taip pat sužinojote, kad Maikas dirba naktimis tam, jog susi- 
mokėtų už mokslą kolegijoje. O po kelių savaičių, tik įžengę į parduo- 
tuvę, šypsojotės ir mojavote Maikui — elgėtės taip, kaip nesielgtumėte 
išvydę nepažįstamą Žmogų. 

Tyrimais nustatyta, kad kuo dažniau ar kuo reguliariau žmo- 
nės susitinka ir bendrauja, tuo didesnė tikimybė, kad vienas 
kitam ims jausti didesnę simpatiją. Mokslininkai šį reiškinį 
vadina specialiu terminu - „ilgalaikio matymo efektas“. 


Taip pat bendrauja ir į pasimatymus vaikštantys žmonės. Prisijun- 
gę prie vienos ar kitos susibūrimų grupės ir nuolat lankydamiesi jų 
susitikimuose, bendraudami su grupės dalyviais, jausitės daug drą- 
siau ir geriau. Pavyzdžiui, pasirinkote vietinę knygų mėgėjų grupę, 
susirenkančią jūsų bibliotekoje, lankėtės jų susiėjimuose, o paskutinį 
mėnesį grupėje buvo aptariamas jūsų mėgstamas autorius. Pastebėjo- 
te, kad grupėje yra moteris, į susitikimus ateinanti kas savaitę. Ji ener- 
ginga, daug juokiasi ir visada labai nuoširdžiai aptaria skaitytas kny- 
gas. Galite prie jos prieiti ir paklausti: „Ar jums patiko paskutinė jūsų 
skaityta knyga?“ Arba galite pasiteirauti, ar ji kada nors yra sutikusi 
knygos autorių, ar skaitė visus tos serijos leidinius. Kai jau turite ben- 
drą pomėgį, jums nebereikia svarstyti, apie ką kalbėtis ar kaip pradėti 
diskusiją. Jūsų užduotas klausimas gali būti labai paprastas, todėl per 
pokalbį jausitės patogiai. Viskas dėl bendro pomėgio ir nuolatinių su- 
sitikimų. Moteris, keletą kartų mačiusi jus knygų mėgėjų susitikimuo- 
se, taip pat bus labiau linkusi atvirai pabendrauti. 


Ilgalaikio matymo efektas 
ir darbo vieta 


Štai įprasta situacija: jaučiate simpatiją ir norėtumėte artimiau bendrau- 
ti su savo kolega ar kolege. Giliai viduje suvokiate, kad jei nedirbtumėte 
kartu, o sutiktumėte šį žmogų ne darbe, nejaustumėte tokios simpatijos. 
Kas gi vyksta tokiu atveju? Taip veikia ilgalaikio matymo efektas. 
Romantiniai santykiai darbe užsimezga dėl to, kad nuolat matotės su 
žmogumi ir turite bendrą interesą - galbūt dirbate tame pačiame depar- 
tamente, bendraujate su tais pačiais klientais arba abu nepakenčiate savo 
viršininko. Romantiniai santykiai, užsimezgę darbe, labai svaigina ir jau- 
dina. Mat jie dažnai privalo likti paslaptyje - biuruose romantiniai santy- 

kiai tarp darbuotojų gali būti uždrausti, 0 gal simpatija atsirado tarp jūsų 
ir aukštesnes pareigas einančio asmens. Keisčiausia yra tai, kad, pasak 
Žmogiškųjų išteklių vadybos sąjungos atlikto romantinių santykių darbe 
tyrimo, dauguma kompanijų (ištirtos 72 kompanijos) neturi oficialių ar 
raštiškai patvirtintų romantinių santykių tarp darbuotojų nuostatų. Jei 
jūsų kompanija taip pat jų neturi, pradėję romantinius santykius darbe, 
savęs paklauskite: 


+ Jus traukia pats žmogus ar tik norite „kažko naujo“ ir „paslaptingo“? 
+ Ar užmegztas romanas nesukels per didelės tarpusavio konkurenci- 
jos? 


Kas įvyktų, jeigu jūs išsiskirtumėte? Ar ir toliau sugebėtumėte kartu 
dirbti ir vienas su kitu elgtis pagarbiai bei profesionaliai? 


Jei esate vadybininkas, ar kiti darbuotojai nepajus, kad savo simpatijai 
darote nuolaidų ir darbiniuose santykiuose teikiate pirmenybę? Ar pa- 
jėgsite veiksmingai vadovauti to žmogaus darbui ir jį įvertinti? 


Ar pasidomėjote oficialiais jūsų darbovietės nuostatais? Nors ir retai, 
pasitaiko, kad romanai, užmegzti darbo vietoje, gali baigtis tuo, kad 
žmogus dėl to atleidžiamas iš darbo arba kaltinamas seksualiniu prie- 


kabiavimu, o tai gali turėti rimtų teisinių ar finansinių padarinių. 


Antras būdas atrasti naują meilę: 

Paprašykite draugų pagalbos 

Aklieji pasimatymai yra antras pagal veiksmingumą būdas ieškant 
naujo gyvenimo partnerio. Be abejo, tokie pasimatymai ne visada bū- 
na sėkmingi. Eidami į juos Žmonės nerimauja, nes eina į susitikimą 
su visiškai nepažįstamu asmeniu. Tačiau tiesa ta, kad toks pasimaty- 
mas gali būti labai geras būdas sutikti panašų į save žmogų. Daugu- 
ma vedusių porų, paklaustos, kaip susipažino, atsakė, kad jas suvedė 
draugai. 

Žinau, kad ne kartą esate sau sakę, jog po nenusisekusio aklojo pa- 
simatymo daugiau niekada į tokius neisite. Tačiau paklausykite ma- 
nęs ir atsiradus progai dar kartą pamėginkite! Nuomonė, kad aklieji 
pasimatymai nesėkmingi, yra tik mitas. Mitu galima vadinti ir įsiti- 
kinimą, jog į tokius pasimatymus eina tik tie, kas visiškai nusivylę 

ir padarytų viską, kad tik susirastų partnerį. Taigi daugelis laikosi 
klaidingo įsitikinimo, kad aklieji pasimatymai skirti asmenims, ku- 
rie griebiasi šiaudo ir taip bando gelbėtis iš sunkios situacijos. Bet tai 
toli gražu nėra tiesa. Į tokius pasimatymus eina plačių pažiūrų ir ne- 
bijantys eksperimentuoti žmonės. Jei jau kurį laiką esate vienišas, tik- 
riausiai nebekreipiate dėmesio ar tiesiog ignoruojate dažnai girdimus 
draugų ir pažįstamų pasiūlymus, kad turėtumėte susipažinti su vie- 
nu ar kitu jų draugu. Kodėl gi nepaklausius jų patarimų? Jeigu jūsų 
artimieji jaučiasi šiek tiek nesmagiai dėl to, kad jūs vis dar vienišas, 
žinokite, jog pats didžiausias jų troškimas yra matyti jus laimingus ša- 
lia jums tinkamo žmogaus. 

Dauguma mano tyrime dalyvavusių susituokusių porų, pa- 

klaustos, kaip susipažino, atsakė, kad jas suvedė draugai. 

Taip nutiko ir mano PPM tyrimo dalyvei Martai, išsiskyrusiai po 
trylika metų trukusios santuokos. Moterį stebino nesibaigiantys pa- 
žįstamų siūlymai supažindinti ją su galimais kandidatais į partnerius. 
Kalbėdama su manimi, Marta stebėjosi: „Nejaugi jie visi iš tikrųjų 
mano, kad būdama viena nepajėgsiu susitvarkyti?“ Moteris ne kar- 
tą buvo girdėjusi apie nenusisekusius akluosius pasimatymus: apie 
vyrą, kuris per vakarienę nenustojo kalbėti mobiliuoju telefonu, apie 
keturiasdešimt penkerių metų moterį, vis dar gyvenančią su savo tė- 
vais, arba apie vyruką, kuris namuose laikė beždžionę Merliną ir mė- 
go ją rengti įvairiais drabužiais. (Marta nebuvo tam pasiruošusi.) 

Tačiau po virtinės nenusisekusių pasimatymų, įkalbėta sesers, 
Marta pasidavė ir sutiko pasimatyti su Džimu. Dabar prisiminusi jų 
pirmą susitikimą, moteris sako, kad nuo pat pradžių įsivyravo abipu- 
sė simpatija: 


Kai mudu su Džimu susitikome, iš karto pajutome abipusį ryšį. Atro- 
dė, tarsi būčiau jį pažinojusi jau daug metų! Mano sesuo žinojo, kad 
abu dalyvaujame aktyvioje politinėje veikloje, esame vegetarai ir turi- 
me neįprastą humoro jausmą - tiesiog negaliu patikėti, sesuo buvo tei- 

si! Dažnai susitikdavome ir jau po devynių mėnesių mūsų niekas ne- 
begalėjo išskirti. Sesuo nėra linkusi priminti, kad viskas įvyko tik jos 
dėka. Bet noriu tai padaryti pati - ji buvo teisi! Tikrai vertėjo eiti į jos 
suorganizuotą pasimatymą. 


Štai kodėl aklieji pasimatymai pasiseka: psichologai teigia, kad 
ilgalaikius santykius veiksmingiausia kurti su panašiu į save žmo- 
gumi. Turėtų sutapti jūsų ir partnerio požiūriai ir pagrindinės gy- 
venimo vertybės. Žinote ką? Jūsų draugai ir šeima, tie žmonės, ku- 
rie jus puikiai pažįsta, myli ir linki paties geriausio, stengiasi jus 
supažindinti su tokiais asmenimis, kurie yra į jus panašūs. Aklieji 
pasimatymai jums gali baigtis laimingai - ir visai nesvarbu, jums 
trisdešimt penkeri ar septyniasdešimt penkeri. Jūsų artimieji kan- 
didatą į partnerius jums parenka tik todėl, jog mano, kad tinkate 
vienas kitam. 


Patarimai einant į akluosius 
pasimatymus 


+ Kontroliuokite situaciją. Nesileiskite kitų įkalbinėjami daryti tai, ko 
patys nenorite. Prisiminkite, kad visada turite teisę atsisakyti. Nepri- 
valote eiti į pasimatymą (ar jausti kam nors simpatiją) tik todėl, kad 
jūsų mamos viršininkas sugalvojo jus supažindinti su savo sūnumi. 
Stenkitės būti aktyvūs ir neleiskite, kad kiti už jus parinktų susitiki- 
mo vietą ir laiką. Kuo daugiau pasimatymo detalių žinosite, tuo ge- 
riau jausitės. 

+ Pasirinkite tinkamą susitikimo vietą. Kino filmas ar roko koncertas 
pirmam pasimatymui nelabai tinka. Geriausia būtų drauge nueiti pa- 
pietauti ar pavakarieniauti, išgerti kavos ar pažaisti golfą. Pasirinki- 
te tokią vietą, kur jūs ir nepažįstamasis galėtumėte pasikalbėti ir kuo 
daugiau sužinoti vienas apie kitą. 

+ Neužsibūkite. Kad ir ką nuspręstumėte veikti per pasimatymą, ne- 
užtrukite ilgiau nei dvi valandas. Atėjus į akląjį pasimatymą, geriau- 
sia pasiūlyti nepažįstamajam papietauti ar pavakarieniauti, nes tai turi 
pradžią, vidurį ir pabaigą. Padavėjui atnešus sąskaitą, jūsų pasimaty- 

mas bus baigtas. Jei žmogaus per pirmą pasimatymą nespėsite pažinti, 
susitarkite dėl kito susitikimo! 

Į pasimatymą nesiveskite jus suvedusio žmogaus. Jeigu į pasimaty- 
mą ateis ir jūsų „piršlys“, atsiras įtampa ir nepatogumas. Jis ar ji įdė- 
miai jus stebės ir bandys suprasti, ar jūs iš tiesų vienas kitam tinkate. 
Visai kas kita, jei „piršlį“ atsivesite tik tam, kad jis supažindintų jus su 
nepažįstamuoju. Tačiau sutarkite iš anksto, kad po kokių dešimties mi- 
nučių „piršlys“ pasišalins. 

Pradžioje pakalbėkite apie jus suvedusį žmogų. Nuo ko pradėti po- 
kalbį? Kalbėkite apie jūsų bendrą pažįstamą — „piršlį“. Ši neįpareigo- 
janti pokalbio tema suteiks galimybę pakalbėti apie ką nors kita, tik ne 
apie save. Tačiau būkite atsargūs ir neapšnekėkite žmogaus. Apkalbos 
dažniausiai atsigręžia prieš jus. 


Būkite atviri ir pozityviai nusiteikę. Į pasimatymą žvelkite kaip į ga- 
limybę sutikti žmogų, kurio kitu atveju sutikti nebūtų jokios galimy- 
bės. Net jei tarp jūsų neįsižiebs meilės kibirkštėlė, galbūt tas žmogus 
taps jūsų draugu. 


Trečias būdas sutikti naują meilę: 

Interneto pažinčių svetainės 

Paskutinis, bet tikrai veiksmingas būdas susipažinti yra bendravimas 
internetu. Pritariu minčiai pažinčių ieškoti internete ir tam turiu labai 
rimtą priežastį. Tyrimai rodo, kad daugiau nei 40 milijonų amerikie- 
čių (tai yra 40 procentų visų vienišių) naujų pažinčių ieško interneto 
svetainėse. Apie pusę visų pažinčių, užmegztų internetu (51 procen- 
tas), baigiasi pasimatymais. Apie 20 procentų tokių pažinčių ieškoto- 
jų randa savo antrąją pusę, užmezga ilgalaikius santykius ar sukuria 
šeimą! Jau vien praėjusiais metais dukart daugiau pažinčių, užmegz- 
tų internetu, baigėsi vedybomis, palyginti su pažintimis, užmegzto- 
mis baruose, klubuose ar kituose viešuosiuose renginiuose bendrai 
sudėjus. Laimingų interneto pažinčių dar daugiau, kai kalbame apie 
homoseksualius santykius. Net 61 procentas homoseksualių porų da- 
bar yra kartu tik dėl interneto pažinčių tinklalapių. 

Ar žinote, kad?.. 


Asmenys, sulaukę penkiasdešimties ir vyresni, palyginti su kitų amžiaus 
grupių žmonėmis, per pastaruosius metus daug dažniau susipažįsta in- 
ternetu. Per pastarąjį dešimtmetį daugiau nei dukart padaugėjo žmonių, 
pažinčių ieškančių interneto svetainėse. Pasak „Match.com“, 2000-aisiais . 
net 24 procentai visų pokario laikotarpiu gimusių asmenų kasdien lan- 
kėsi interneto pažinčių svetainėse. O 2010 metais šis skaičius išaugo iki 69 
procentų - taigi augimo procentas siekia beveik 200! 


Pastaruoju dešimtmečiu interneto pažintys tapo vienu iš veiks- 
mingiausių būdų ieškant tinkamo partnerio. Patikėkite, tai ne atsi- 
tiktinumas. Dauguma tokių interneto pažinčių portalų kūrėjų į pa- 
galbą pasitelkia profesionalius psichologus, padedančius nuspręsti, 
kaip sukurti tinklalapį, kaip pateikti internetines dalyvių anketas, 
kokiais kriterijais vadovautis parenkant dalyvius ir rekomenduojant 
juos vienas kitam. Esu tarpusavio santykių ekspertė ir talkinu tink- 
lalapiui „Ourtime.com“, kuris skirtas vienišiems, sulaukusiems pen- 
kiasdešimties ir vyresniems Žmonėms. Kaip tarpusavio santykių eks- 
pertė atsakau į narių pateikiamus klausimus, padedu sudaryti narių 
apklausos anketas ir rašau straipsnius apie meilę ir tarpusavio san- 
tykius vyresniems nei penkiasdešimties vyrams ir moterims, ieškan- 
tiems partnerio interneto pažinčių svetainėse. 


Apie pusę visų pažinčių, užmegztų internetu (51 procentas), 
baigiasi pasimatymais. Apie 20 procentų tokių pažinčių ieš- 
kotojų randa savo antrąją pusę, užmezga ilgalaikius santy- 
kius ar sukuria šeimą! 


Daugelyje interneto pažinčių svetainių registruojasi nariai, kurie 
naudojasi šio pažinčių ieškojimo būdo teikiamais privalumais: 

Tai puikus būdas apšilti kojas. Interneto pažinčių svetainės yra 
nuostabus būdas „apšilti kojas“ ir galutinai nuspręsti, ko tikitės iš 
būsimo partnerio dar prieš eidami į pasimatymus. Pavyzdžiui, pa- 
skaitę kelionių skiltį, kurioje rašoma apie išsiskyrusį ir daug po eg- 
zotiškas šalis keliaujantį keturiasdešimtmetį, suprasite, kad galbūt 
labiausiai trokštate, jog būsimasis partneris mėgtų keliauti. Arba 
peržiūrėję kitų narių, šėlstančių laukiniuose vakarėliuose, nuotrau- 
kas, suprasite, jog jums labiau tinka ramesnis gyvenimo būdas. To- 
dėl interneto pažinčių anketos padeda sužinoti, ko norite iš būsimo 
partnerio ir kokios jo ar jos savybės nepriimtinos. Skaitydami narių 
anketas, save apibūdindami, aiškiau suvoksite, ko iš tikrųjų ieškote. 
Nesikuklinsite ir mažiau jaudinsitės. Interneto svetainėje galėsite 
rašyti, perrašyti, trinti, taisyti parašytas Žinutes, kiek norėsite. Nie- 
kas to nesužinos. Tikrame pasimatyme pasakytų žodžių susigrąžinti 
neįmanoma. Interneto svetainėje, prieš paspaudę mygtuką „siųsti“, 
parašytą mintį galite gerai apgalvoti ir taisyti. 

Flirtuoti galite ir vilkėdami pižamą. Interneto pažinčių svetai- 
nės suteikia galimybę pažinčių ieškoti neperžengiant savo namų 
slenksčio bet kuriuo paros metu. Tik jūs galite nuspręsti, kaip, kada 
ir kur. Tai nepakartojama! 

Bus daugiau galimybių susipažinti su potencialiu partneriu. 
Žmonės, su kuriais susipažįstate per akluosius pasimatymus ar su- 
tinkate užsiimdami kuria nors veikla, dažniausiai priklauso tam 
pačiam jūsų draugų, artimųjų ar pažįstamų būriui. Interneto pa- 
žintys sudaro galimybę pabendrauti su įvairesniais žmonėmis ir 
tuo pat metu kontroliuoti situaciją. Galėsite pasirinkti susipažinti 
su žmonėmis iš įvairių miestų ir net šalių ir tik jūs nuspręsite, kas 
jums priimtiniausia. 

Galite veikti, ir greitai. Sutikus naują patinkantį žmogų, gali pra- 
eiti net kelios savaitės, kol įvyks pirmas pasimatymas. Gali tekti 
laukti, kol išsiaiškinsite, ar bus kitas susitikimas. Bendravimas in- 
ternetu — tai lyg greitoji atsiskaitymo kasa jūsų vietinėje parduotu- 
vėje. Skaitydami dalyvių anketas, elektroninius laiškus, kalbėdami 
ir bendraudami žinutėmis, greitai išsiaiškinsite, kuris iš kandidatų 

turi jūsų trokštamų asmeninių savybių. Turėsite galimybę bendrau- 
ti net su keletu jus dominančių žmonių ir dar liks laiko darbui, sa- 


vanoriavimui ir pramogoms. 


Taigi pažinčių ieškojimas šiuo būdu turi daug privalumų, palygin- 
ti su kitais — susitikimais grupėse ar aklaisiais pasimatymais. Daugu- 
mai žmonių interneto pažintys suteikia galimybę derinti keletą pasi- 
matymų ir bendravimo būdų. Taip atsitiko ir Danui, vienam iš mano 
klientų: 


Nuoširdžiai sakau, dabar tikrai nebesuvokiu, kaip anksčiau eidavau į 
pasimatymus ir ieškodavau pažinčių. Bendraujant internetu, susitau- 
po daug laiko, nebelieka nerimo, susierzinimo ir nevykusių pirmųjų 
pasimatymų. Dar prieš eidamas į pasimatymą galiu nuspėti, ar žmo- 
gus man tinkamas. Internetas davė galimybę sutikti žmonių, kurie 
puikiai priima ir supranta stačiokišką mano humoro jausmą. 


INTERNETO PAŽINČIŲ UŽMEZGIMO PASLAPTYS 
Jei interneto pažinčių svetainės jums naujiena, pradžioje gali tekti šiek 
tiek nusvilti. Yra tikimybė, kad bendraudami internetu stokosite pa- 
sitikėjimo savimi ar tiesiog nerimausite, jog neišmanote, kaip techniš- 
kai veikia interneto svetainė. 

Toliau pateikiu keletą būdų - jie leis jums mėgautis visais interneto 
pažinčių svetainių teikiamais privalumais: 


"TIKĖKITE, KAD JUMS GALI PASISEKTI 

Bendravimas internetu yra vienas iš veiksmingiausių naujų pažin- 
čių ieškojimo būdų. 2010 metų apklausa, atlikta pažinčių svetainėje 
„Match.com“, rodo, kad vienas iš penkių asmenų naujus tarpusavio 
santykius užmezgė interneto pažinčių svetainėse. Taip savo antrąją 
pusę surado ir viena iš šešių santuoka pasibaigusių porų. Nenusise- 
kusios, gąsdinančios istorijos, kurias kartais tenka išgirsti, yra ne nor- 
ma, o išimtis. Laimingų istorijų pasitaiko kur kas dažniau. 

DĖL TECHNINIŲ SVETAINĖS KLAUSIMŲ KONSULTUOKITĖS SU 
DRAUGAIS 

Jei nemokate naudotis svetaine arba nežinote, kaip susikurti savo an- 
ketą, nesidrovėkite ir paprašykite draugų, pažįstamų ar bendradar- 
bių pagalbos. Nepasiduokite nežinomybei. Yra didelė tikimybė, kad 
bent vienas iš jūsų pažįstamų ar draugų išmanys naudojimosi inter- 
neto pažinčių svetainėmis paslaptis ir jums padės. Apie tai, kaip nau- 
dotis svetaine, galite pasiskaityti ir pačiame tinklalapyje. 


PASIRINKITE JUMS TINKAMĄ SVETAINĘ 

Šiais laikais rasite įvairių, bet kokį skonį ar pomėgius atitinkančių 
svetainių. Pavyzdžiui, „BlackPeopleMeet.com“ labiausiai tinka žmo- 
nėms, kurie partnerio ieško remdamiesi rasiniais kriterijais. „Jdate. 
com“ - populiariausia tarp vienišų, žydų tautybės žmonių. Kiti tink- 
lalapiai, tokie kaip „OurTime.com“, pritaikyti vyresnio amžiaus žmo- 
nėms. Naršykite internete ir Klauskite draugų patarimo. Prisiregis- 
truokite viename ar net keliuose tinklalapiuose. Garantuoju. rasite 
sau tinkamiausią! 


ĮDĖKITE NUOTRAUKŲ 

Viena nuotrauka pakeičia tūkstantį žodžių. Tik pagalvokite, kiek žo- 
džių atstoja keletas nuotraukų. Į anketą įdėkite kelias savo nuotrau- 
kas, kad Žmonės galėtų jus matyti įvairiais rakursais. Nuotraukos tu- 
rėtų atspindėti jūsų asmenybę, būti skoningos ir susijusios su jūsų 
dabartiniu gyvenimu. Tyrimais įrodyta, kad anketos, kuriose įdėtos 
nuotraukos, sulaukia daugiau dėmesio ir daugiau žinučių. Juk nuo- 
traukos detaliau atspindi jūsų gyvenimą, į kurį norėtų įžengti kitas 
Žmogus. 


BūKITE ATVIRAS IR KONKRETUS 

Anketoje labai aiškiai ir konkrečiai apibūdinkite savo asmenybę. Ne- 
rašykite, kad mėgstate juoktis — tai mėgsta visi. Verčiau papasakokite, 
kas priverčia jus nusijuokti. Ar jums patinka komedijos? Ar esate su- 

manus ir kūrybingas? Ar mėgstate žiūrėti užsienio šalių kino filmus? 
Sie konkretūs pomėgiai jus išskirs iš minios. 

Būkite atviri. Kaip ir daugeliui, gali kilti pagunda nubraukti keletą 
metų, kilogramų ar pagražinti tiesą. Bet ar iš tiesų naujus tarpusavio 
santykius norite pradėti nuo melo? Žinokite, anksčiau ar vėliau nuo jo 
nukentėsite. Ypač kai susitikę su žmogumi akis į akį, leisite jam įsiti- 
kinti, kad nesate dvidešimt penkerių modelis ar asmeninis treneris. Iš 
tiesų, būdami atviri ir nuoširdūs, turite daugiau galimybių sutikti tą 
vienintelį ar vienintelę. Tyrimais įrodyta, kad žmonės, ieškantys rim- 
tų santykių, savo anketose linkę atviriau prisistatyti, todėl dažniau 
patiria sėkmę ir yra labiau patenkinti interneto pažinčių svetainėmis. 


SIŲSKITE DAUGYBĘ ELEKTRONINIŲ LAIŠKŲ 

Tik perskaitę kokio nors žmogaus anketą, negalite būti tikri, kad ra- 
site bendrą kalbą. Trauką vienas kitam pajusite tik pabendravę, todėl 
būtina pradėti pokalbį. Galite rašyti ar atsakyti į tiek laiškų, kiek tik 
širdis geidžia. Tam nėra jokių kliūčių. Čia ir slypi žavesys! 

Laiškuose ir atsakymuose į laiškus vartokite daugiau įkvepian- 
čių žodžių ir frazių (tokių kaip „susijaudinęs“ ar „nuostabu“), venkite 
emocijų nerodančių žodžių (tokių kaip „sekasi neblogai“ ar „gerai“). 
Tyrimais įrodyta, kad tokio pobūdžio laiškai sulaukia didesnio susi- 
domėjimo ir juos skaitantiems sudaro teigiamą įspūdį. 

Kokio ilgio turėtų būti jūsų laiškas? Gana ilgas. Prisistatykite, tik 
venkite rašinėlio ilgio laiškų. Ilgesni vyrų laiškai sulaukia tik šiek tiek 
daugiau moterų susidomėjimo. Vyrams visai nesvarbu, kokio ilgio 
laišką jam parašo moteris. 


NESULAUKIATE ATSAKYMO? NEPRIIMKITE TO ASMENIŠKAI 
Pasitaiko, kad išsiuntę nemažai trumpų pasisveikinimų sulaukia- 
te tik kelių atsakymų. Šio dėmesio stygiaus jokiu būdu netraktuoki- 
te kaip asmeninio įžeidimo. Juk kartais Žmonės interneto svetainėse 
registruojasi tam, kad prasiblaškytų. Antrosios gyvenimo pusės jie 
neieško. 

NEPASIDUOKITE IŠANKSTINĖMS NUOSTATOMS 

Skaitydami dalyvių anketas, žmonės yra linkę kreipti dėmesį į neigia- 
mus aspektus ir ieškoti priežasčių, kaip pasakyti „ne“. Tačiau iš tiesų 
reikėtų dažniau sakyti „taip“! Daug interneto pažinčių baigėsi laimin- 
gai, nors partneriai ir nelabai tiko vienas kitam. Pavyzdžiui, žmogus 
gyveno per toli, jo plaukų spalva buvo netinkama ar jis buvo per ma- 
žo ūgio. Dar kartą peržiūrėkite penkiolika kokybės pratimų, pateik- 
tų ankstesniame skyriuje. (Jei jų neatlikote, grįžkite į 142 puslapį.) 
Ar žmogus, kuriuo domitės, atitinka jūsų kriterijus, išskyrus kelias 
smulkmenas? Jei taip, duokite jam šansą. Jei skubate daryti išvadas, 
tai gali būti ženklas, kad kelią jums pastoja vidinė baimė ir nesaugu- 
mas. Stenkitės atsižvelgti į bendrą Žmogaus sudaromą įspūdį. 


Ar tarti „taip“ 
jaunesniam už save? 


Istoriškai taip susiklostė, kad vyresni vyrai siekia jaunesnių už save mo- 
terų dėmesio. Tačiau per pastarąjį dešimtmetį padėtis pasikeitė. Šiandien 
moterys ieško jaunesnių už save - penkiais, dešimčia ar net dvidešimčia 
metų. Remiantis neseniai atlikta „Ourtime.com“ apklausa, net 94 procen- 
tai vienišų moterų norėtų susitikinėti su jaunesniais vyrais. 71 procen- 
tas jau kūrė santykius su jaunesniais ir 96 procentai jų vėl norėtų tokių 
santykių! 

Kas už to slepiasi? Dauguma (51 procentas) moterų teigė, kad būda- 
mos šalia jaunesnių vyrų jaučiasi natūraliai, pasijunta gyvybingesnės ir 
jaunatviškesnės. 27 procentai moterų sakė, kad jaunesni vyrai yra ener- 
gingesni, ne tokie užsispyrę kaip jų bendraamžiai, atviriau žiūri į gyve- 
nimą ir naujus iššūkius. Iškalbingiausi šie faktai — tik 5,6 procento mote- 
rų teigė, kad niekada nesusitikinėtų su jaunesniu už save. Todėl amžius 
neturėtų jūsų stabdyti. Nepraraskite galimybės sukurti nuostabius tar- 
pusavio santykius. 

SKIRKITE LAIKO ŽMOGUI PAŽINTI 

Tyrimais įrodyta, kad internetu užmegzti santykiai plėtojasi greičiau. 
Atvirai atsakome į klausimus ir nepasiduodame Žmogaus fizinės iš- 
orės poveikiui. Patarčiau susitikimo akis į akį palaukti bent savaitę. 
Prieš pasimatymą galite pasikeisti telefonų numeriais ir imti susiraši- 
nėti trumposiomis žinutėmis. Pokalbis telefonu taip pat turėtų padėti 
nuspręsti, ar žmogus jums tinkamas. 


IEŠKOKITE PANAŠAUS Į SAVE 

Pasimatymai ir bendravimas internetu mažai skiriasi nuo bendravi- 
mo realiame gyvenime - mus jungia panašumai. Dauguma interneto 
pažinčių svetainių lankytojų ieško panašių į save - Žmonių, turinčių 
panašius pomėgius, vertybes ir požiūrį. Jie ieško partnerių, panašiai 
suvokiančių meilę ir draugystę. 


Daktarė Teri pataria, kaip bendraujant 
internetu išlikti saugiam 


Laikytis saugumo svarbu tiek bendraujant internetu, tiek gyvai. Baimin- 
tis bendrauti nėra jokios priežasties, tik patartina prisiminti keletą dalykų: 


+ Apsaugokite savo tapatybę ir anonimiškumą. Juk asmeninės infor- 
macijos neatskleistumėte jokiam nepažįstamajam, su kuriuo kalbėtu- 
mėtės telefonu. Nedarykite to ir bendraudami internetu. Pasakykite 
savo vardą, o išsamesnę asmeninę informaciją atskleiskite tik tada, kai 
geriau pažinsite vienas kitą. Kad būtų saugiau, duokite savo mobiliojo 
telefono numerį, jei tokį turite. Venkite atskleisti savo namų ar darbo 
telefono numerius. 


Susitikite tik viešosiose vietose. Pirmiems pasimatymams rinkitės 
viešąsias miesto erdves, kuriose netrūksta žmonių - kavines, knygy- 
nus ar restoranus. Ko gero, saugiausia nepasilikti su žmogumi dviese 
tol, kol jo nesupažindinote su bent vienu savo draugu ar šeimos na- 
riu. Pasikliaukite vidine nuojauta. Jei iš naujo pažįstamojo jausite bent 
menkiausią spaudimą, - įsiklausykite į savo vidų, - tai gali būti blo- 
gas ženklas. 

+ Papasakokite draugui. Apie savo planus informuokite draugą ar šei- 
mos narį. Papasakokite, kur einate, su kuo ir kada planuojate grįžti. 
Galite paprašyti, kad draugas jus nuvežtų ir po pasimatymo pasitiktų. 

+ Atlikite namų darbus. Jei žinote naujojo pažįstamo visą vardą ir pa- 
vardę, internete paieškokite informacijos. Jei viso vardo nežinote, pati- 
krinkite po kelių susitikimų, kai jau žinosite vardą ir pavardę. 

+ Susitikite sutartoje vietoje ir grįžkite namo patys. Neleiskite, kad 
naujasis pažįstamas jus pavėžėtų į susitikimo vietą ar iš jos. Susitikite 
neutralioje aplinkoje, iš kurios prireikus galėtumėte pasišalinti ir ne- 
būtumėte priklausomas nuo jo ar jos. 

e Išlikite blaivūs. Venkite daryti tai, kas turėtų įtakos jūsų sprendi- 
mams, nuomonei ir elgesiui. Nesukelkite pavojingų situacijų. Išgėrę 
alaus ar vyno, žmonės atsipalaiduoja, todėl tuomet tampa lengviau 
priimti sprendimą, apie kurį anksčiau net negalvojote. Išlikite blaivūs 
ir saugūs. 

+ Nepalikite asmeninių daiktų be priežiūros. Juk nenorite prarasti sa- 
vo asmeninių daiktų. Taip pat jei gersite ko nors, nepaleiskite jų iš akių. 

+ Niekada neduokite pinigų Žmogui, su kuriuo susipažinote interne- 
tu. Juk neskolintumėte pinigų Žmogui, su kuriuo ką tik susipažinote 
ar pakalbėjote telefonu. Taip pat elkitės ir su tokiu asmeniu, kurį suti- 
kote interneto erdvėje. Saugokitės žmonių, tiesiai šviesiai prašančių iš 
jūsų grynųjų pinigų ar išgryninti banko čekį jų vardu. Laikykite savo 
pinigus ir čekių knygelę toli nuo tokių žmonių, nebent juos labai ge- 
rai pažįstate. 


Pasikliaukite intuicija. Atkreipkite dėmesį į visus įtartinus ženklus — 
galbūt žmogus, su kuriuo susitikote, yra nusižengęs įstatymams ar tie- 
siog vengia atvirai prisistatyti ir pasakoti apie save. Pavyzdžiui, ar jis 
labai domisi jumis ir jūsų gyvenimu, bet nekalba apie save? O gal jo 
duotas telefono numeris nuolat išjungtas ir visada nepasiekiamas? Ar 
šis žmogus prisipažįsta mylįs po poros dienų ar net valandų? O gal 
jis negali susitikti akis į akį, nes visada yra išvykęs? Visa tai pavojaus 
signalai. Stebėkite, ar žmogus, bendraudamas ir atsakinėdamas į jūsų 
klausimus, elgiasi adekvačiai. 

+ Nepasiduokite spaudimui. Nepasiduokite įkalbinėjami imtis to, ko 
nenorite ar tai yra jums nenaudinga. Prieš veikdami pagalvokite. Kaip 
ir bet kurį kitą internetu atliekamą veiksmą turi lydėti saugumas ir at- 
sargumas. 

| Geras pirmas įspūdis 


Jau Žengėte pirmą žingsnį ir partnerio ieškote interneto pažinčių sve- 
tainėje. Toliau šiame skyriuje kalbama apie tai, kaip sudaryti gerą pir- 
mą įspūdį. Jūsų naujasis pažįstamas ar pažįstama vertins jus nuo pat 
pirmos susitikimo minutės. Tiesą sakant, per pirmą pasimatymą su- 
darytas įspūdis yra labai svarbus - jis ilgai išlieka atmintyje ir net po 
kelių mėnesių ar metų daro įtaką partnerio nuomonei apie jus. Psicho- 
logai šį reiškinį vadina pirmuoju efektu, smegenų funkcija, dėl kurios 
poveikio esame labiau linkę pasikliauti bendravimo pradžioje, bet ne 
vėliau susidarytu įspūdžiu apie Žmogų. 

Štai kaip veikia šis efektas: įsivaizduokite, kad viename kamba- 
ryje gyvenate su nauju Žmogumi, jis yra švarus, tvarkingas ir tak- 
tiškas. Per kelias pirmąsias bendro gyvenimo savaites jis nepriekaiš- 
tingai sutvarko visus namus. Tačiau vieną dieną grįžę svetainėje ant 
kilimo randate smirdinčias, purvinas futbolo kojines. Kambaryje tvy- 
ro prakaito kvapas, o jūs jaučiatės tarsi futbolo žaidėjų persirengimo 
kambaryje. Ar staiga pakeistumėte nuomonę apie kambario draugą ir 
pagalvotumėte, kad jis ar ji yra apsileidėlis? Be abejo, ne. Tikriausiai 
pamanytumėte, kad draugas netyčia pamiršo kojines vidury kamba- 
rio ar tiesiog jas pametė. Būtumėte linkę teisinti draugą, remdamiesi 
jo sudarytu nepriekaištingu pirmu įspūdžiu. 

Pirmasis efektas daro įtaką daugeliui gyvenimo sričių. Jo poveikį 
galima paaiškinti ir tuo, kad pirmas įspūdis ar pravardė, gauta pradi- 
nėse mokyklos klasėse, ilgai išlieka bendraklasių atmintyje ir keliau- 
ja su jumis į vyresnes klases, kolegiją ir net į suaugusiųjų gyvenimą, 
nors jūs ar jūsų draugai ir pasikeičia. Šiuo efektu galime paaiškinti ir 
tai, kad tėvai į savo vaikus visada, net ir jiems suaugus, žiūri kaip į 
vaikus. Panašiai vyksta ir tarpusavio santykių srityje. 

Kaipgi pirmasis efektas veikia jūsų romantinius tarpusavio santy- 
kius? Pateiksiu pavyzdį. Tarkime, esate atsakingas Žmogus ir į susi- 
tikimus visada atvykstate laiku. Tačiau pirmo pasimatymo dieną vir- 
šininkas netikėtai paprašo jūsų padirbėti ilgiau, o pakeliui į susitartą 
vietą praduriate automobilio padangą. Į pasimatymą atvykstate dvi- 

dešimčia minučių pavėlavę, išvargę, įsitempę ir imate atsiprašinėti. Jūs 
puikiai žinote, kad kasdienybėje retai būnate toks susijaudinęs, retai 
kada vėluojate, bet jūsų naujasis pažįstamas to nežino. Pirmas įspūdis 
(vėluojate, atsiprašinėjate, pasakojate apie jus kontroliuoti linkusį vir- 
šininką ir turite prastą automobilį) išliks jos ar jo atmintyje ir turės 
įtakos tolesnei santykių eigai. Net praėjus keliems mėnesiams po pa- 
žinties, dabar jau jūsų galimas gyvenimo partneris sunkiai patikės, 
kad dažniausiai niekur nevėluojate ir sugebate pasipriešinti viršinin- 
kui. Ir viskas dėl jo ar jos susidaryto pirmo įspūdžio apie jus. 

Pirmą įspūdį sunku pakeisti, todėl jis turi būti geras. Pirmasis pa- 
simatymas iš tiesų nulemia, kas vyks paskui ir kaip klostysis tolimes- 
ni santykiai. Viskas prasideda nuo pirmojo pasimatymo, todėl jei su- 
gebate padaryti tikrai gerą įspūdį, tikėtina, susitiksite antrą kartą, o 
gal pavyks užmegzti ilgalaikius santykius. Taigi kaip elgtis, kad su- 
darytumėte puikų pirmą įspūdį apie save? 


Planuokite iš anksto 

Iš anksto apgalvokite, kaip elgsitės ir ką sakysite per pirmąjį pasima- 
tymą. Parepetuokite, apie ką kalbėsite, ko klausite, pagalvokite, ko- 
kias temas aptarsite, ir iš anksto rezervuokite staliuką restorane ar 
nusipirkite bilietus į teatrą. Juk trokštate, kad šis pasimatymas būtų 
ypatingas, todėl pasistenkite jį tokį padaryti. Įsigykite bilietus į jūsų 
mėgstamos grupės koncertą, sužinokite, kur galima pačiuožinėti pa- 
čiūžomis, suplanuokite, kaip linksmai praleisti laiką - nueiti į koncer- 
tą parke ar papietauti kavinėje. Iš anksto suplanuotas pasimatymas 
pavyks, ojūs sudarysite puikų pirmą įspūdį. Pasirodysite esąs rimtas, 
planuojantis, rūpestingas žmogus, kuris vertina savo naująjį pažįsta- 
mą ir yra nusiteikęs rimtiems tarpusavio santykiams. 


Klauskite ir atidžiai klausykite 
Nemažai žmonių per pirmą pasimatymą daug kalba apie save. Nori- 
te mano patarimo? Suprantu, kad trokštate patikti naujajam draugui, 

bet kalbėdami vien tik apie save žmogų atstumsite. Tyrimais nusta- 
tyta, kad Žmonėms nepatinka, kai kiti kalba tik apie save. Per didelės 
jūsų pastangos patikti pašnekovui bus nepriimtinos, nes sudarysite 
egocentriško Žmogaus įspūdį. Verčiau klauskite savo pašnekovo. Išsi- 
aiškinkite, ką jis ar ji daro laisvalaikiu. Sužinokite daugiau apie žmo- 
gaus vaikystę. Jei pašnekovas imtų be perstojo jūsų klausinėti ir pa- 
justumėte kylančią įtampą, nesutrikite ir tarkite: „Užteks apie mane. 
Man būtų malonu daugiau sužinoti apie jus.“ 


Apie ką kalbėti per pirmą pasimatymą 


Nežinote, ką kalbėti per pirmą pasimatymą. Tuomet pasinaudokite šia 
puikia mintimi - iš anksto apgalvokite galimas pokalbio temas ir pa- 
renkite klausimus, kuriuos užduosite sutiktajam. Sugalvoję klausimus iš 
anksto ir parepetavę galimą pokalbio eigą, per susitikimą jausitės daug 
ramiau. Prisiminkite: per pirmuosius pasimatymus būtina išlaikyti pu- 
siausvyrą tarp to, ką gaunate, ir to, ką duodate. Klauskite, klausykite ir 
atsakykite. Nesudarykite interviu imančio žurnalisto įspūdžio, verčiau 
bandykite bendrauti neskubėdami ir linksmai nusiteikę. 

1. Koks jūsų pats mėgstamiausias kino filmas? 

2. Ar neseniai skaitėte gerų knygų / matėte gerų kino filmų? 

3. Koks buvo blogiausias pirmasis pasimatymas? 

4. Kokią kvailiausią išdaigą esate iškrėtę vaikystėje? 

5. Jei galėtumėte pasirinkti, ką veiktumėte ir kokį darbą dirbtumėte da- 

bar (kuo keistumėte dabartinį)? 

6. Jei laimėtumėte loterijoje, kur keliautumėte ir kodėl? 

7. Kur keliavote per pastaruosius metus? 

8. Kokį sportininką svajojate sutikti ir kodėl? 

9. Jei vakarienės galėtumėte pakviesti tris žmones (gyvus ar mirusius, 

garsius ar niekam nežinomus), ką pakviestumėte ir kodėl? 

10. Ką veikiate laisvalaikiu? Ką labiausiai mėgstate veikti savaitgaliais? 
11. Jei galėtumėte užsiimti nauja veikla ar pomėgiu, kuo užsiimtumėte? 


12. Kurį mokytoją mokykloje labiausiai mėgote ir kodėl? 

Naudokite netiesioginį bendravimo būdą 

Ne tik jūsų užduodami klausimai, bet ir bendravimo būdas gali pada- 
ryti neišdildomą įspūdį. Tai priklauso nuo to, ar naudojate tiesioginį, 
ar netiesioginį bendravimo būdą. 

Pasak komunikacijos mokslų tyrinėtojos Deboros Tanen (Debo- 
rah Tannen), vyrai ir moterys pasitelkia skirtingus komunikacijos bū- 
dus: jie mėgsta kalbėtis apie skirtingus dalykus, naudoti skirtingus 
bendravimo būdus ir bendraudami siekia skirtingų tikslų. Vyrai daž- 
niausiai taiko tiesioginį bendravimo būdą, kurio pagrindinis tikslas 
yra pasikeisti informacija, o moterys pirmenybę teikia netiesioginiam 
bendravimo būdui, kurį pasitelkus siekiama užmegzti ryšį. Ši ben- 
dravimo teorija pasitvirtino ir per mano ilgalaikius tyrimus. Moterų, 
paklaustų, kas pradžioje jas traukė prie dabartinių savo vyrų, atsa- 
kymai buvo ilgesni ir susiję su jausmais ir emocijomis. Čia pateiksiu 
Deboros, dalyvavusios mano ilgalaikiame tyrime, pasakojimą apie sa- 
vo vyrą Daną. 


Deboros istorija. Kodėl man patiko Danas? Mes galėdavome be per- 
stojo kalbėtis vienas su kitu - pabrėžiu, be perstojo! Labai tikome vie- 
nas kitam. Vieną naktį mes sėdėjome ir kalbėjome iki keturių ryto. 
Mums buvo nepaprastai lengva bendrauti. Pradžioje tai kėlė nepato- 
gumų, nes maniau, kad liksime tik draugai. Tačiau santykiai išsiplėto- 
jo į daug rimtesnius. 


Skirtingai nei moterys, vyrai pasakodami naudoja tiesioginį ben- 
dravimo būdą. Vyrų atsakymai tipiški - trumpęsni ir paremti faktais. 
Vyrai mažiau dėmesio teikia jausmams ir emocijoms. Štai Dano atsa- 
kymas į tą patį klausimą. 


Dano istorija. Kodėl man patiko Debora? Manau, pradėjome dau- 


giau bendrauti, išsiaiškinome, kad jai ir man patinka panašūs daly- 
kai — supratome esą labai panašūs! 

Suvokę, kad vyrai ir moterys naudoja skirtingus bendravimo buū- 
dus, galime pagerinti ir savo bendravimą per pirmą pasimatymą. Jei 
esate vyras, pabandykite naudoti netiesioginį bendravimo būdą ir su- 
kursite puikų pirmą įspūdį. Jei esate moteris, prisiminkite, kad vyrai 
ir moterys bendrauja skirtingai, ir neskubėkite spręsti, ką jaučia ir ar 
tinkamai savo jausmus suvokia vyrai. 


Moterų, paklaustų, kas pradžioje jas traukė prie dabartinių 
jų vyrų, atsakymai buvo ilgesni ir susiję su jausmais ir emo- 
cijomis. 


Nepamirškite humoro jausmo 

Humoras ir juokas pagyvina bet kokį pasimatymą. Jei pasirodysite 
pernelyg rimti, galite sudaryti reiklaus ir nuobodaus Žmogaus įspūdį. 
Juokitės ir šypsokitės, ir jūsų pašnekovo nuotaika pagerės. Tačiau kad 
ir ką darytumėte, venkite lėkšto humoro. Pavyzdžiui, juoktis iš pasi- 
rinktos karjeros ar juokauti, kad jums niekada nepakanka pinigų su- 
simokėti už kavą. Pasijuokti iš savęs galėtų būti nebloga mintis, bet tai 
netinka per pirmą pasimatymą. Toks pokštavimas nesukelia juoko ir 
atskleidžia menką jūsų pasitikėjimą. 


Pasipuoškite 

Tai, be abejo, girdite ne pirmą kartą - eidami į pasimatymą pasipuoš- 
kite. Tačiau sužinoję, kaip veikia pirmumo efektas, turėtumėte suvok- 
ti ir pirmo įspūdžio svarbą. Pirmas pasimatymas padarys neišdildo- 
mą įspūdį jūsų naujam pašnekovui ir padės susidaryti nuomonę apie 
jus. Tikiu, norėtumėte sudaryti patikimo ir rimtų ketinimų turinčio 
žmogaus įvaizdį. Tam tikrai nebūtina išsipuošti gražiausiais drabu- 
žiais ar rištis kaklaraištį. Tačiau nemūvėkite šortų, nelygintų drabu- 
žių, neavėkite purvinų batų. Dėvėkite drabužius, su kuriais jaučiatės 
patogiai ir kurie atspindi tikrąją jūsų asmenybę. Jei tai jums atrodo, 
kad turite pasipuošti, puiku! 

Grožio įtaka 


Ketvirtame knygos skyriuje sužinojote, kad ir vyrai, ir moterys vertina 
grožį ir pageidaujamas partnerio fizines savybes įtraukia į savo norų są- 
rašą. Bet fizinis grožis mūsų visuomenėje taip sureikšminamas ir per- 
vertinamas, kad šiam reiškiniui psichologai sugalvojo specialų terminą: 
grožio galia. 

Ar kada teko daryti skubotas išvadas apie žmogų, remiantis jo išvaiz- 
da? Ar kada sutikę puikios išvaizdos, pasitempusį žmogų pagalvojote, 
kad jam puikiai sekasi versle? Ar kada manėte, kad apkūniam, neišvaiz- 
džiam ar neišsiskiriančiam asmeniui nesiseka ir gyvenime? 

Taigi grožio galios principo esmė ta, kad patraukliems žmonėms iš- 
kart priskiriamos ir kitos teigiamos charakterio savybės, tokios kaip inte- 
lektualumas, išsilavinimas ar puiki karjera. Tai žinomas ir giliai įsišak- 
nijęs stereotipas, prasiskverbęs į visas mūsų kasdienio gyvenimo sritis. 
Tyrimais nustatyta, kad vyrai ir moterys, pasižymintys fiziniu grožiu, 
uždirba daugiau pinigų, sudaro patikimesnių žmonių įvaizdį ir darbo- 
vietėje sulaukia didesnio pripažinimo už tuos, kurie nėra fiziškai tokie 
patrauklūs. Tyrimai rodo, kad net gerai atrodantys nuteistieji gauna dau- 
giau nuolaidų ir anksčiau palieka įkalinimo vietas! 

Bet kodėl ir kaip visa tai vyksta? Trumpai paaiškintume taip: grožio 
galios poveikis užkoduotas mūsų smegenyse ir mąstyme, nes Žmones pa- 
prasčiau skirstyti remiantis panašumais nei skirtumais. Šis skirstymas 
prasideda ankstyvojoje vaikystėje, tačiau to padariniai yra klaidingos, 
stereotipais paremtos išvados. Žmones skirstome, grupuojame ir verti- 
name kasdien pagal jų amžių, lytį, rasę, grožį ir pagal daug kitų kriterijų, 
nes mūsų smegenys grupuoja aplinkinius remdamosi panašumais, grei- 
tai daro išvadas ir sukuria išankstines nuostatas. Tyrimų, atliktų Pen- 
silvanijos universiteto Kognityvinės neurologijos centre, rezultatai rodo, 
kad mūsų smegenys gali būti užkoduotos gražius veidus sieti su teigia- 
momis charakterio savybėmis ir emocijomis. 

Tačiau gražus Žmogus nebūtinai bus protingas ir patikimas. O neišsi- 
skiriantis fiziniu patrauklumu gali būti pasiekęs puikių rezultatų ir pro- 
tingas. Nesusimąstydami darome išankstines, bet dažnai visiškai klai- 
dingas išvadas. 

Įsivėlę į naujų pažinčių ir naujo partnerio paieškas, sutiktų žmonių 
išvaizdai teikiame ypatingą svarbą. Pačioje pradžioje jūsų naujasis pa- 

žįstamas apie jus nežino nieko daugiau, tik kaip jūs atrodote. Naujai su- 
tiktas Žmogus susidarys išankstinę nuomonę apie jus, to jūs negalite jam 
uždrausti, bet galite užbėgti jam už akių ir paryškinti savo fizinės išvaiz- 
dos privalumus, ypač per pirmą pasimatymą. Vėliau, kai apie žmogų su- 
žinosime daugiau (jo darbą, pomėgius, interesus), galime atsiriboti nuo 
mums įgimto būtinumo vertinti žmogų ir tarsi „sugrįžti“ į pradžių pra- 
džią prisimindami, ką iš tiesų laikome grožiu. 


Bendraudami pasitelkite kūno kalbą 

Kaip jau aptarėme trečiame knygos skyriuje, romantinį susidomėji- 
mą ŽmMogumi parodome kūno kalba, dar prieš pradėdami pokalbį. Ty- 
rimais įrodyta, kad mūsų laikysena, žvilgsnis, elgsena ir visa kūno 
poza išduoda, jog mus traukia vienas ar kitas žmogus. Moterys yra 
labiau patyrusios flirtuotojos, todėl geriau išmano, kaip subtiliai pa- 
siųsti susidomėjimo signalą, jį priimti ir atpažinti. Vyrai savo ruožtu 
dažnai nepastebi tam tikrų jiems siunčiamų signalų: 


e palinkimo prie kito žmogaus, 

e lengvo perbraukimo pirštais per plaukus, 

e laisvų, nesukryžiuotų ant krūtinės rankų, 

e priartėjimo ir asmeninės erdvės sumažėjimo tarp jųdviejų, 

+ daugiau šypsenos, 

e ilgiau išlaikomo akių kontakto, 

e atviros, prieinamos kūno laikysenos, 

e prisilietimo, 

* nenatūralaus pokalbio, per kurį daugiau juokiamasi ir mažiau 
tylima. 


Kūno kalba svarbi per pirmą pasimatymą — parodykite, kad jūs 


domitės ar jums patinka jūsų pašnekovas ir kad esate nusiteikę ben- 
drauti. 

Patarimai, kaip bučiuotis 


Kitam Žmogui dovanojamas bučinys ir jo trukmė daug pasako, ko tiki- 

tės iš tarpusavio santykių. Kai kitą kartą prieš atsisveikindami norėsite 

pabučiuoti arba prieš ilgą, romantišką bučinį, prisiminkite, kad svarbu: 

+ Patikrinti savo burnos kvapą. Nieko nėra svarbiau už gaivų burnos 
kvapą. Prieš pasimatymą nepamirškite išsivalyti dantų siūlu ir dantų 
šepetėliu. Jei prieš bučiuojantis tektų valgyti, kišenėje visada turėkite 
mėtinės gumos ar čiulpinukų. (Tačiau prieš pat bučiuodamiesi gumą 
ar čiulpinuką išspjaukite!) 


Drėkinti lūpas. Nepamirškite, kad drėgnomis lūpomis bučiuotis yra 
daug lengviau. 


Atrasti tinkamą padėtį. Atsistokite kuo arčiau savo partnerio. Prieš 
susiliejant jūsų lūpoms, šiek tiek pakelkite galvą. Jei pastebite, į kurią 
pusę krypsta jūsų partnerio galva, savąją pasukite šiek tiek į priešin- 
gą pusę. 

Užmerkti akis. Prieš susitinkant jūsų lūpoms, užsimerkite. Kai kurie 


žmonės bučiuodamiesi akių neužmerkia, tačiau kol sužinosite, kas pa- 
tinka jūsų partneriui, kad jis ar ji jaustųsi patogiau, akis patartina už- 
merkti. 

Nekalbėkite apie buvusį partnerį 

Tai pati svarbiausia taisyklė! Meilės daktarė griežtai draudžia kalbė- 
ti per pasimatymą apie buvusius tarpusavio santykius. Nė žodeliu 
neprasitarkite apie teisinius sunkumus, finansines problemas, nepa- 
kenčiamus uošvius ar bylinėjimąsi dėl vaikų globos. Paklausti apie 
buvusį partnerį, pasistenkite atsakyti kuo trumpiau ir neutraliau ir 
pakeiskite temą. Skyrybų tema sukelia nemalonius jausmus, o to jums 
mažiausiai reikia, ir ypač tokioje situacijoje. Jūs nepažįstate savo nau- 
jojo pašnekovo ir nežinote, kurio pusę, jūsų ar jūsų buvusio partnerio, 
palaikys šis žmogus. Jei imsite apkalbėti ar piktažodžiauti apie buvu- 
siąją ar buvusjįjį, naujasis pažįstamas pamanys, kad ir jo ar jos buvęs 
partneris daro tą patį, dėl to pasipiktins ar susikrims. Jei su buvusiu 

partneriu turite vaikų, jokiu būdu nenuslėpkite šio fakto. Tačiau ne- 
bandykite iš karto išsiaiškinti, ar šis žmogus bus puikus patėvis ar 
įmotė jūsų vaikams. 


Patarimai vienišiems tėvams 


Per pastaruosius dešimtmečius pastebime, kad smarkiai pagausėjo vie- 
nišų tėvų šeimų. Pasak nacionalinės statistikos tyrimų, trečdalis (34 pro- 
centai) vaikų Jungtinėse Amerikos Valstijose auga tik su vienu iš tėvų. Jei 
priklausote šiai kategorijai ir vieni auginate savo vaikus, pateiksiu keletą 
patarimų, kaip paprasčiau žengti į pasimatymų pasaulį. 


Pasikalbėkite su vaikais. Paaiškinkite jiems, kodėl ieškote partnerio, ir 
priminkite, kad nė vienas žmogus nepakeis jiems tėčio ar mamos. Pasa- 
kykite, kad jūsų gyvenime jie yra svarbiausi ir kad visada būsite šalia jų. 
Paaiškinkite, kad vaikštote į pasimatymus norėdami jaustis laimingi ir 
visapusiškai patenkinti, nes tik tada galėsite būti dar geresniais tėvais ir 
pavyzdžiu savo vaikams. 


Nepažindinkite vaikų per anksti. Gali būti, kad eisite į pasimatymus, 
tačiau tie susitikimai neišsiplėtos į ilgesnius tarpusavio santykius. Bus ir 
tokių, kurie peraugs į kai ką rimtesnio. Nepaisant to, neskubėkite su tuo 
žmogumi supažindinti savo vaikų. Neslėpkite, kad matotės su juo, bet 
venkite vaikus įtraukti į bendravimą, nes šie gali prisirišti. Palaukite ir 
įsitikinkite, kad santykiai tikrai rimti. 


Raskite vaikams auklę. Jei vaikai maži, raskite, kas galėtų jus pakeisti, 
kol būsite išėję. Paprašykite sesers ar kito šeimos nario pagalbos. Jus pa- 
vaduosiantis asmuo turėtų būti patikimas, kad vaikai norėtų ir nekan- 
trautų praleisti su juo laiką. Jei tokio žmogaus rasti nepavyks, į pasima- 
tymus eikite tais savaitgaliais ar tais vakarais, kai vaikai lankosi pas jūsų 
buvusį partnerį. 

Nusiteikite pozityviai 

Tyrimai rodo, kad pozityvų ir optimistišką požiūrį aplinkiniai vertina 
palankiausiai. Todėl teigiama nuostata padidins jūsų galimybes susi- 
rasti naują gyvenimo partnerį. Tyrimais įrodyta, kad vienišiai, pozity- 
viai žiūrintys į galimybę dar kartą sukurti šeimą, daug dažniau taip 
ir padaro nei tie, kurie įsitikinę, kad niekada nebesukurs šeimos ir ne- 
įsimylės. Įdomu, kad mano tyrime dalyvavusios moterys yra kur kas 
pozityviau nusiteikusios nei vieniši vyrai (ir labiau nei vyrai tiki su- 
sirasiančios naują gyvenimo partnerį). Jei jūs pesimistiškai Žvelgiate į 
savo galimybes, patariu keisti požiūrį. Bet kaip? 

Pasinaudokite pozityvaus mąstymo būdo metodais. Pirmiausia 
sudarykite sąrašą, susidedantį iš penkių dalykų, kuriuos labiausiai 
mėgstate ir vertinate santuokoje. Į sąrašą galite įrašyti: „dalytis savo 
diena su artimu“, „kartu žiūrėti televizorių vakare“, „remti vienas kitą 
tiek gerais, tiek liūdnais gyvenimo momentais“. Tuomet pagalvokite 
apie penkias jums labiausiai imponuojančias kitų žmonių santuokas 
ir išvardykite priežastis, kodėl tos santuokos jums patinka. Pavyz- 
džiui, manote, kad Bobas ir Šerė yra sukūrę nuostabią šeimą, todėl 
užrašykite: „Bobo ir Šerės santuoka puiki, jie daug linksminasi ir daž- 
nai juokiasi. Jie iš tiesų myli ir palaiko vienas kitą.“ Kiekvieną iš pen- 
kių sakinių pakeiskite pridėdami žodelį „aš“ taip, kad kalbėtumėte 
apie save. Pavyzdžiui, galite rašyti: „Matau save dažnai juokiantis ir 
džiaugiantis. Matau save su žmogumi, kuris palaiko ir remia mane ir 
tada, kai viskas yra gerai, ir kai nesiseka.“ Kai savo smegenims nuro- 
dysite, ką jos turi mąstyti, šios nebeturės kitos išeities, kaip tik įvyk- 
dyti tai, apie ką galvoja. Jos bus „užprogramuotos“. 


Tyrimais įrodyta, kad vienišiai, teigiamai žiūrintys į galimy- 
bę dar kartą sukurti šeimą, daug dažniau taip ir padaro ne- 
gu tie, kurie įsitikinę, kad niekada nebesukurs šeimos ir ne- 
įsimylės. Įdomu, kad mano tyrime dalyvavusios moterys yra 
kur kas pozityviau nusiteikusios nei vieniši vyrai (ir labiau 
nei vyrai tiki susirasiančios naują gyvenimo partnerį). 

Neskubėkite daryti išvadų 

Nuspręsti, koks iš tiesų yra Žmogus, per pirmą pasimatymą beveik 
neįmanoma. Be abejo, dažnai galime iš karto nuspręsti, ar tarp dviejų 
žmonių atsiras tarpusavio trauka, kartais būna aišku ir tai, kad gali- 
mybė kurti bendrą ateitį vargiai tikėtina. Tačiau vis viena turėtumė- 
te duoti laiko žmogui atsiskleisti. Prisiminkite: esame taip sukurti, 
kad iki galo to nesuvokdami iš pirmo žvilgsnio padarome skubotus 
sprendimus apie nepažįstamą žmogų. Naujasis pažįstamas gali būti 
susijaudinęs ir sudaryti visai kitokio, nei iš tiesų yra, Žmogaus įspūdį. 
Taigi stenkitės iš anksto neteisti. 


Neturite darbo? Eikite į pasimatymą! 


Jei šiuo metu neturite darbo, vaikščioti į pasimatymus tikriausiai nesa- 
te nusiteikę. Neužsidarykite namuose, nedarbas neturėtų atbaidyti nuo 
galimybės ištrūkti iš namų ir bendrauti su žmonėmis. Tyrimais įrodyta, 
kad augantis nedarbas mažai veikia žmonių požiūrį į romantinius tar- 
pusavio santykius ir meilę. „PeopleMedia.com“ atliktame tyrime 27 000 
žmonių buvo paklausta: „Kaip ekonominė recesija ir augantis nedarbas 
paveikė jūsų požiūrį į tarpusavio santykius?“ 51 procentas apklaustųjų 
atsakė, kad tai jiems nepadarė visiškai jokios įtakos! Kaip ir daugelis mū- 
sų, šie žmonės suvokia, kad visada geriau turėti artimą, su kuriuo galima 
dalytis džiaugsmais ir rūpesčiais, ir kad santykiai gali būti mūsų gyveni- 
mo laimės šaltinis tiek turint darbą, tiek jo neturint! 

Ar nedirbate laikinai, o galjau ilgą laiką nerandate darbo - nestabdy- 
kite savęs ir ieškokite ypatingo žmogaus. Štai keturi patarimai, padėsian- 
tys jums tai padaryti: 


e Norėdami sutaupyti, naudokitės interneto pažinčių svetainėmis. 
Kai nedirbate, turite daug laisvo laiko pasimatymams. Galimų partne- 
rių ieškokite internete, nes tai padės sutaupyti pirmo pasimatymo iš- 
laidas. Daugumos interneto pažinčių svetainių naudojimosi kainos yra 
gana mažos, be to, tokios svetainės siūlo nemokamą bandomąjį laiko- 
tarpį, per kurį, prieš įsipareigodami didesniems mokesčiams, galėsite 
išmėginti svetainę. 

+ Rinkitės pozityvius teiginius. Apie nedarbą kalbėkite taip, lyg kal- 
bėtumėte apie skyrybas ar jau nutrūkusius tarpusavio santykius. Pa- 
simatymo juk nepradėsite prisipažinimu, kad pykstate ant viso pasau- 
lio ar kad esate išsiskyrę. Tos pačios taisyklės reikia laikytis ir kalbant 
apie nedarbą. Užuot sakę: „Praradau darbą ir esu labai susikrimtęs!“, 
sakykite: „Šiuo metu ieškau naujų galimybių, nes ketinu keisti profe- 
sinės veiklos kryptį“ arba: „Šiuo metu dalyvauju naujos darbo vietos 


konkurse, srityje“. Taip sukursite ne nusiminusio ir susikrim- 


tusio, o naujų galimybių ieškančio žmogaus įspūdį. 
Palaikykite pokalbį. Trumpai apibūdinkite savo dabartinę situaciją ir 
nukreipkite pokalbį kita linkme — kalbėkite apie įdomius dalykus ir 


savo gyvenimą. 


Dėmesį telkite į ateitį. Jei kalbate apie savo praeitį, pasakokite, kas 1a- 
biausiai patiko einant ankstesnes pareigas, ir tuomet aptarkite ateities 


planus bei iššūkius. Būkite energingas, parodykite įkvėpimą veikti ir 
susitelkite į tai, kaip įvykdysite savo siekius. 

I Santykių iššūkiai 
Tarkime, jau buvote kelete pasimatymų ir jums neblogai sekėsi su- 
kurti puikų pirmą įspūdį. Atrodytų, toliau viskas turėtų klostytis kuo 
puikiausiai. Deja, ne taip greitai. Tokiose situacijose dažniausiai išky- 
la dvi plačiai paplitusios problemos, dėl kurių santykiai gali nutrūkti. 
Pirma, draugiški santykiai priešinami meilužių santykiams, antra, ly- 
tinių santykių klausimas. 


Pirmas iššūkis: Draugai ar meilužiai? 

Kaip jau buvo kalbėta pirmame šios knygos skyriuje, nors vyrai ir mo- 
terys gali būti draugais, toli gražu ne visus tenkina tokie tarpusavio 
santykiai. Draugystės tarp priešingos lyties atstovų būna painios ir 
komplikuotos. Dabar, kai jau pradėjote ieškoti naujo partnerio, galite 
suvokti, kad turite vieną ar daugiau draugų, kurie jums rodo dėmesį 
(ar jūs patys rodote dėmesį draugei ar draugui). Tuomet iškyla klausi- 

mas, kaip sužinoti, kokie draugo ketinimai ir ar jis nori palaikyti tik 
draugiškus santykius, ar svajoja apie kai ką daugiau nei draugystė? 
Ką daryti, jei to norite jūs? Ir kaip elgtis, jei jūs to nenorite? 

Toliau pateikiu elektroninį laišką, kuris puikiai atspindi tokią si- 
tuaciją: 


Brangioji daktare Teri: Neseniai, po dešimt vedybinio gyvenimo 
metų, išsiskyriau ir per paskutinius du mėnesius vėl pasinėriau į 
naujos meilės paieškas. Kol buvau ištekėjusi, užmezgiau artimą drau- 
gystę su Džeimsu. Jis buvo puikus draugas ir palaikė mane per skyry- 
bas, tačiau dabar matau, kad jis jaučia man kai ką daugiau nei drau- 
giškus jausmus. Nežinau, kaip jo paklausti, ką jis jaučia, nes bijau 
sužlugdyti mūsų draugystę. Tačiau labai noriu sužinoti, ar aš jam 
tikrai patinku! 


Ar ir jūs esate atsidūrę panašioje situacijoje? Spėliojate, ar jūsų 
draugas norėtų pradėti romantinius santykius su jumis? Štai keletas 
ženklų, rodančių, kad draugystė gali virsti į kai ką daugiau: 


e Jūsų draugas ar draugė nenori girdėti apie žmones, su kuriais eina- 
te į pasimatymus. 

e Jis ar ji nenoriai pasakoja apie savo pasimatymus. 

e Jis ar ji dažnai kritikuoja žmones, su kuriais einate į pasimatymus. 

+ Kai esate kartu, jis ar ji dažnai jus liečia. 

e Jūsų draugai jums primena, kokia nepaprasta ir išskirtinė yra jūsų 
draugystė su tuo žmogumi. 

e Jūsų draugas ar draugė dažnai kalba apie bendrą ateitį. 

e Jūsų draugas ar draugė vis daugiau iš jūsų reikalauja - jūsų laiko, 
dėmesio, jausmų. 


JEI JŪs NORITE TARPUSAVIO SANTYKIŲ... 

Jei jus domina artimesni santykiai ir jaučiate, kad jis ar ji jums taip pat 
neabejingi, nebijokite ir pabandykite! Geriausia atskleisti savo ketini- 
mus ir norus yra papasakoti, ko tikitės, ir paklausti, ar draugas tiki- 

si to paties. Tačiau jei nenorite skubėti, yra trys subtilesni jausmų at- 
skleidimo būdai: 


KALBĖKITE APIE ATEITĮ 

Pradėkite kalbėti ir fantazuoti apie bendrą ateitį: aptarkite, ką veiksi- 
te kitą savaitgalį, per ateinančias atostogas ar per ateinančius metus. 
Planuoti bendrą ateitį yra tarsi išsakyti abipusius jausmus vienas ki- 
tam: „Tu - labai svarbi mano gyvenimo dalis.“ Jei apie ateitį draugas 
kalba nenoriai ar keičia temą, tai rodo, kad turite suklusti ir kitaip 
vertinti, net jei tai ir nemalonu. 


SUPAŽINDINKITE SAVO DRAUGĄ SU KITAIS DRAUGAIS IR ŠEIMA 
Žmogus, kuris turi rimtų ketinimų, norės praleisti nemažai laiko su 
jūsų draugais ir šeima. Taigi supažindinkite savo draugą su artimai- 
siais, bet būkite pasiruošę išgirsti tokių klausimų: „Ar esate daugiau 
nei draugai? Kodėl esate tik draugai?“ Jei artimieji matys, kad jaučia- 
tės laimingi, jie tikrai bandys išsiaiškinti, kodėl jūs vis dar ne pora. 

Jei pats norite išsiaiškinti, ką jums iš tiesų jaučia draugas, paklaus- 
kite savęs, ar pažįstate daugumą jo draugų ir artimųjų. Ar jis arba ji 
supažindino jus su draugais, šeimos nariais ir kolegomis? Ar draugas 
arba draugė bandė padaryti teigiamą įspūdį jūsų šeimai ir draugams? 
Jei į šiuos klausimus atsakysite teigiamai, tuomet manykite, kad drau- 
gas ar draugė domisi jumis ne tik kaip draugu. 


BŪKITE PRIEINAMAS 

Jums simpatizuojantis žmogus nori būti prieinamas bet kuriuo metu. 
Ar galite susisiekti su savo draugu bet kada, ypač patekę į bėdą? Ar 
draugas žino, kaip prireikus paskambinti jums? Suteikdami draugui 
visus kontaktinius savo duomenis, leisdami skambinti ir rašyti, duo- 
date suprasti, kad jis ar ji yra svarbus jūsų gyvenime ir kad šie santy- 


kiai išskirtiniai! 

JEI ARTIMI SANTYKIAI JŪSŲ NEDOMINA.... 
Jei trokštate likti „tiesiog draugais“ ir nerimaujate, kaip į tai surea- 
guos jūsų draugas, galvokite tik apie jūsų draugystę. 


PAGALVOKITE APIE SAVO ELGESĮ 

Kartais, patys to nesuvokdami, savo draugui ar draugei siunčiame 
dviprasmiškus signalus (prisilietimai, ilgalaikis akių kontaktas, sėdė- 
jimas ar stovėjimas šalia vienas kito). Pagalvokite, ar jūs taip darote. 


ĮSITIKINKITE, KAD TEISINGAI SUPRANTATE SAVO DRAUGĄ 

Taigi manote, kad jūsų draugas domisi jumis kaip galimu partneriu. 
Ar esate įsitikinę, kad teisingai supratote jį ar ją? Moterys linkusios 
dalytis visomis savo asmeninio gyvenimo paslaptimis su draugais; 
ir nebūtinai pačiais artimiausiais. Taigi jei esate vyras ir manote, kad 
jūsų draugė rodo susidomėjimą jumis, nes atvirai pasakoja apie savo 
gyvenimą, gali būti, kad jai tiesiog smagu su jumis bendrauti ir ji ne- 
turi jokių rimtesnių ketinimų. 

Vyrai asmenine informacija dalijasi tik su išskirtiniais, labai arti- 
mais žmonėmis. Taigi jei esate moteris ir jūsų draugas vyras dažnai 
jums atskleidžia slapčiausias savo mintis, žinokite, kad jis simpatizuo- 
ja jums. 


PAKLAUSKITE SAVĘS, KO TIKITĖS IŠ DRAUGYSTĖS 
Kodėl norite būti „tik draugais“? Yra keletas draugų tipų: draugai, su 
kuriais linksmai leidžiate laiką, draugai, su kuriais susitinkate tik ret- 
karčiais, ir artimi, visas jūsų paslaptis žinantys draugai. Kokio tipo 
draugystės tikitės? Kokių svarbių į jūsų norų sąrašą įrašytų charakte- 
rio savybių neturi jūsų draugas? Būkite sau atviri. 


BŪKITE ATVIRI IR ATSKLEISKITE SAVO NORUS DRAUGUI 
Jei iš tiesų trokštate išsiaiškinti, ką jaučia jūsų draugas, paklauskite. 
Kalbėdami pabrėžkite platoniškos draugystės teikiamų privalumų 


svarbą ir patvirtinkite, kad draugystė yra tai, ko jūs tikitės iš šių san- 
tykių. 

Antras iššūkis: Lytiniai santykiai 
Antras iššūkis, su kuriuo galite susidurti pradėję ieškoti partnerio, yra 
lytiniai santykiai. Vadovaujantis savo pačių jaunystės prisiminimais, 
pokalbiais su draugais ar žiniasklaidos skleidžiama informacija, gali 
atrodyti, kad šiais laikais lytiškai santykiauti žmonės pradeda jau po 
pirmo pasimatymo. Tokia mintis kelia siaubą. Nemažai žmonių jaučia 
tą patį! Ir vyrai, ir moterys, į vienišių pasaulį grįžę po tam tikros per- 
traukos, prisipažįsta, kad jaučia nerimą dėl spaudimo pradėti lytinius 
santykius per anksti, per greitai ir net ne su vienu partneriu. 
Perskaitykite Andži, dalyvavusios mano ilgalaikiame tyrime, is- 
toriją. Keturiasdešimtmetė moteris išsiskyrė po aštuonerių santuokos 
metų ir greitai prisijungė prie vienišų širdžių klubo vietinėje bažny- 
čioje. Čia ji ir sutiko Bernardą. 


Andži istorija. Andži su savo vyru pragyveno aštuonerius bendro 
gyvenimo metus. Prieš santuoką moteris buvo bendravusi tik su kele- 
tu kitų vyrų. Po tokio ilgo vedybinio gyvenimo Andži prisipažino, kad 
mintys apie lytinius santykius su vyrais jai neduoda miegoti naktimis: 
„Praėjo daug laiko, ar aš atitiksiu šiuolaikinius standartus? Kaip jau- 
siuosi po to? Ar jam patiks mano kūnas? Ar jausiu jo spaudimą? Man 
baisu!“ Kad ir kaip būtų keista, bet jausmai, kuriuos moteris išgyveno 
ankstyvojoje jaunystėje, po penkiolikos metų atgimė iš naujo. 

Kai sutiko Bernardą, Andži nerimavo, ar jis palauks iki lytinių 
santykių pradžios. 

Tačiau seksas po pirmo pasimatymo tikrai nebuvo tai, ko norėjo 
Bernardas. Jie abu troško palaukti, kol bus tam pasirengę. Bernardas 
pasakė, kad pirmiausia jis norėtų jaustis artimas Andži ir tik paskui 
suartėti lytiškai. Moteris tam pritarė. Kai tam pagaliau abu pribrendo, 
jie suartėjo, ir moteris patyrė, kad lytiniai santykiai gali būti kitokie ir 
savaip nuostabūs. Nors po dvejų metų ši pora išsiskyrė, dabar Andži 
jaučiasi kur kas labiau savimi pasitikinti. Ji įsitikino, kad pati gali dik- 
tuoti sąlygas dėl lytinių santykių su nauju partneriu. 

Daugelis žmonių mano, kad per pastaruosius penkiolika metų po- 
žiūris į lytinius santykius tapo daug paprastesnis, ir jie iš dalies tei- 
sūs - požiūris į lytinius santykius iš tiesų pasikeitė. Tačiau tyrimai ro- 
do, kad požiūris į lytinį santykiavimą nepasikeitė taip smarkiai, kaip 
jūs galvojate! Kai kuriems žmonėms atsitiktiniai lytiniai santykiai yra 
priimtini, bet dauguma vis dar mano, kad tokie santykiai turėtų vyk- 
ti tik susituokus ar tik tarp vienas kitam įsipareigojusių žmonių. Tai- 
gi net jei lytiniai santykiai be įsipareigojimų ir tapo priimtini, jie dar to- 
li gražu nėra visuotinė norma. Remiantis statistiniais duomenimis, 
tik 33 procentai iš tūkstančio apklaustųjų, perkopusių penkiasdešimt 
metų, yra pasirengę lytiškai santykiauti jau po pirmo pasimatymo. 
Taip pat žinome, kad vyresnio amžiaus Žmonės, vyresni nei keturias- 
dešimt penkerių, laikosi konservatyvesnio požiūrio į seksą ir rečiau 
nei dvidešimtmečiai linkę rizikuoti - vartoti nelegalias narkotines 
medžiagas, alkoholį. 


Ką žinome apie lytinius santykius 
be įsipareigojimų? 


Apklausose dėl lytinių santykių be įsipareigojimų dalyvavo daugiausia 
jauni nuo 18 iki 24 metų žmonės. Dar nėra atlikta išsamių tyrimų apie 
vyresnių - trisdešimties ir daugiau metų sulaukusių piliečių požiūrį į šį 
reiškinį. Tarp jaunimo net 59 procentai lytiškai aktyvių žmonių yra turė- 
ję lytinių santykių be įsipareigojimų. Yra žinoma, kad tarp jaunų žmonių: 


+ Daugiau vyrų (52 procentai) nei moterų (36 procentai) pasisako išban- 
dę lytinius santykius be įsipareigojimų. 

+ Lytiškai santykiaujantys be įsipareigojimų vyrai ir moterys dažniau- 
siai tai daro apsvaigę nuo alkoholio ar narkotinių medžiagų. 

+ Dauguma vyrų ir moterų puikiai suvokia, kad vienadienis nuotykis 

neperaugs į ilgalaikius santykius. 

Moterys po lytinių santykių be įsipareigojimų gailisi labiau nei vyrai. 

Lytiniai santykiai be įsipareigojimų dažniau pasitaiko tarp draugų nei 

tarp nepažįstamų. 

+ Jaunimas, studijuojantis aukštosiose mokyklose, be įsipareigojimų 
santykiauja rečiau nei jų niekur nesimokantys bendraamžiai. 


Nesupraskite manęs neteisingai — net jei ir neatlikta tyrimų apie 
lytinius santykius tarp trisdešimtmečių ir vyresnių, tai nereiškia, kad 
žmonės nėra lytiškai aktyvūs! Edvardas Laumanas (Edward Lau- 
mann) ir jo kolegos iš Čikagos universiteto, apklausę žmones nuo 
penkiasdešimt septynerių iki aštuoniasdešimt penkerių metų, nusta- 
tė, kad dauguma pagyvenusių asmenų išlieka seksualiai aktyvūs iki 
maždaug aštuoniasdešimties metų. 25-55 procentai visų vyrų ir mo- 
terų teigia, kad lytiškai santykiauja iki trijų kartų per mėnesį ir sulau- 
kę daugiau nei aštuoniasdešimties metų. Sumažėjęs seksualinis akty- 
vumas po aštuoniasdešimties siejamas su sveikatos problemomis ir 
seksualinių partnerių stoka, o ne su seksualinio apetito sumažėjimu. 

Svarbiausia prisiminti, kad lytiškai santykiauti turi būti jūsų spren- 
dimas. Jei abejojate ir situacija nėra jums geriausia, palaukite tinkames- 
nio momento. Būkite atviras sau ir su savo partneriu ir nepasiduokite 
jokiam spaudimui. Elkitės taip, kaip manote esant teisingiausia. Per 
psichologinės terapijos seansus klausiu savo klientų: „Kas jus moty- 
vuoja pradėti lytinius santykius su naujuoju partneriu? Ar norite įro- 
dyti jam, kad mylite? Ar jaučiate nenumaldomą fizinį potraukį?“ Pa- 
sidalykite savo jausmais su antrąja puse. Lytinis artumas gali sukelti 
daug nerimo ir sumišimo, ypač moterims. Todėl prieš pradėdami san- 
tykiauti, įsitikinkite, kokių paskatų vedami tai darote. 

Ar žinote, kad?.. 


Teksaso ir Ostino universitetuose atliktais penkerius metus trukusiais 
tyrimais nustatyta, kad vyrai ir moterys nuo septyniolikos iki penkias- 
dešimt dvejų metų, prieš pradėdami lytinius santykius, vadovavosi tais 
pačiais norais ir motyvacija. Sąraše pirmavo noras išreikšti meilę, paro- 
dyti susižavėjimą ir patirti fizinį malonumą. 

Šiuolaikiniame pasaulyje lytiniai santykiai neatskiriami nuo emo- 
cijų, tinkamo laiko pasirinkimo ir saugumo. Nesvarbu, esate vyras ar 
moteris, prieš pradėdami lytinius santykius apsvarstykite šiuos pen- 
kis teiginius: 


AMŽIUS NEAPSAUGO NUO 
LYTIŠKAI PLINTANČIŲ LIGŲ 
Jei esate lytiškai aktyvūs, net ir vyresniame amžiuje turite siekti ap- 
sisaugoti nuo lytiškai plintančių ligų. Pasidomėkite tomis ligomis — 
kaip jos plinta ir kaip nuo jų apsisaugoti. Skaitykite internete, klaus- 
kite draugų ir nuolat lankykitės pas gydytoją. Apie šias ligas būtinai 
paklauskite savo šeimos gydytojo, nes ne visi apie jas užsimena. 
Išsamios informacijos galite rasti interneto tinklapiuose „WbMD“ 
ar „MayoClinic.com“. Žinios padės apsisaugoti. Nesaugūs lytiniai 
santykiai — tai ne vien tik nėštumas. Net jei peržengėte vaisingo am- 
žiaus ribą, nesaugus santykiavimas gali turėti labai rimtų padarinių. 
Venkite jų. | 


Ar žinote, kad?.. 


Neseniai atlikta apklausa parodė, kad tarp vyresnių nei keturiasdešimt 
penkerių metų žmonių tik 12 procentų lytiškai aktyvų gyvenimą gyve- 
nančių vienišų vyrų ir tik 33 procentai moterų naudoja prezervatyvus. 

NESKUBĖKITE SANTYKIAUTI. SANTYKIAI BUS 
SAUGESNI IR TEIKS DAUGIAU MALONUMO 

Tyrimais nustatyta, kad saugesnius ir daugiau malonumo teikiančius 
lytinius santykius patiria žmonės, santykiauti pradėję tik gerai paži- 
nodami savo partnerį. Jei neskubėsite, (a) labai tikėtina, kad santykių 
pradžią galėsite suplanuoti, (b) apie santykius pasikalbėsite, (c) turė- 
site laiko pasitikrinti, ar esate sveiki, ir (d) santykiaudami naudosite 
apsisaugojimo priemones. Visi išvardyti punktai yra jums naudingi! 

Laukti tinkamo momento, kada pradėti lytinius santykius, reikia 
ir bendraujant su žmonėmis, su kuriais susipažinsite interneto erdvė- 
je, nesvarbu, kad ir kaip artimai būsite pažįstami. Tyrimai rodo, kad 
žmonės, susipažinę internetu, lytiškai santykiauti pradeda greičiau 
už susipažinusius kitose vietose. Bendrumo ir intymumo jausmas at- 
siranda greičiau dėl bendravimo internetu, trumposiomis žinutėmis 
ir telefonu. Prisiminkite: neskubėti ir pasirinkti teisingą partnerį, kad 
ir kokiu būdu susipažintumėte, yra labai svarbu. 


PRIEŠ PRADĖDAMI SANTYKIAUTI, 

APIE TAI PAKALBĖKITE 

Nuo mažų dienų esame mokomi, kad apie lytinius santykius kalbėti 
nedera. Vyrauja nuostata, jog jeigu prieš sueitį kalbėsitės apie ją, pla- 
nuosite ir klausite vienas kito, ar norite santykiauti, santykiai neteks 
žavesio ir nebebus tokie jaudinantys. Ar norite išgirsti tiesą? Tyrimais 
nustatyta, kad yra atvirkščiai. Pokalbiai apie seksą iš tiesų didina pa- 
sitenkinimą. Įrodyta, kad partneriai, atvirai tarpusavyje aptariantys 
su lytiniais santykiais susijusius klausimus (seksualinę istoriją, medi- 
kamentus, poreikius, troškimus, kas patinka ir kas ne, kas kelia bai- 
mę ir rūpestį), patiria daugiau pasitenkinimo per lytinę sueitį nei apie 
tai nekalbantys. 

Bendravimas šia tema daugeliui gali tapti nemenku iššūkiu. Pir- 
miausia dėl to, kad nelabai aišku, kokius žodžius parinkti kalbant šia 
jautria tema. To galima išmokti - reikia tik Žinoti, ko klausti. Vienas 
kitą geriau pažinę ir nusprendę, kad lytiniai santykiai bus jūsų santy- 
kių dalis, savo partnerio paklauskite: 


+ Ar manai, kad laikas pradėti lytinius santykius? 

+ Ar nesergi lytiškai plintančiomis ligomis? Ar kada tikrinaisi? 

e Ar esi pasiruošęs naudotis prezervatyvais? 

«e Kaip dažnai tau patinka santykiauti? 

+ Ar ankstesniuose tarpusavio santykiuose buvai seksualiai 
aktyvus? 

+ Kaip sužadinti tavo seksualumą? 

+ Artau patinka būti lytinės sueities iniciatoriumi? 

+ Kas tau labiausiai patinka, kas labiausiai jaudina? 

» Kada jautiesi saugus ir patenkintas, o kam esi nusiteikęs priešiškai 
ir visiškai nenorėtum išbandyti? 


PASIKALBĖKITE SU TOS PAČIOS LYTIES DRAUGAIS 
Apie lytinius santykius galite pasikalbėti su draugais. Dažnai drau- 
gai šia tema nediskutuoja, bet atvirai pasikalbėję sulauksite patarimų, 
naudingos informacijos, supratimo ir palaikymo. Jei nedrįstate tiesiai 
šviesiai paklausti draugo, ar jis lytiškai santykiauja, pamėginkite pa- 
klausti netiesiogiai, pasitelkę naujo kino filmo scenarijų. 


PROPAGUOKITE SVEIKĄ GYVENIMO BŪDĄ 

Sveikas gyvenimo būdas smarkiai gerina savijautą, didina pasitikėji- 
mą ir skatina pozityvų požiūrį į lytinius santykius. Reguliariai spor- 
tuokite, sveikai maitinkitės, venkite įtampos, gerai išsimiegokite ir 
lankykitės pas gydytoją. Sveikas gyvenimo būdas negarantuoja sau- 
gaus ar puikaus sekso, bet neabejotinai pagerina jo kokybę! 

Kalbant apie sveiką gyvenseną, būtina užsiminti apie alkoholį. Jei 
per pasimatymus vartosite alkoholį, labai tikėtina, kad santykiauti pra- 
dėsite anksčiau ir 9albūt nenaudosite prezervatyvų. Taigi prieš užsa- 
kydami butelį vyno, gerai pagalvokite. 


| Nuo pasimatymų iki tarpusavio santykių 


Pirmas įspūdis. Pasimatymai. Naujo Žmogaus pažinimas. Lytiniai 
santykiai. Naujų pažinčių pasaulis yra platus ir neišmatuojamas, ypač 
dabar, kai žinote, kokie yra jūsų poreikiai, ko ieškote ir ko galite ti- 
kėtis. Tai nuostabi įžanga galimiems ilgalaikiams tarpusavio santy- 
kiams. Kitame skyriuje aptarsime, kaip nustatyti, ar nauji santykiai 
atitinka jūsų lūkesčius, ir, jei taip, kaip gražiai bei tinkamai juos pra- 
dėti. 

Penkto žingsnio santrauka 


e Štai trys pagrindiniai būdai susipažinti su naujais žmonėmis: (a) gru- 
piniai užsiėmimai, (b) aklieji pasimatymai ir (c) interneto pažinčių sve- 
tainės. 

+ Nuolat ir dažnai bendraujant su tuo pačiu žmogumi, kas kartą susi- 
tikus, auga tarpusavio simpatija. Šis reiškinys vadinamas „ilgalaikio 
matymo efektu“. 

e Vienas iš veiksmingiausių būdų susipažinti yra prisijungti prie regu- 
liariai susitinkančios grupės ir jos veiklos. Dažnai matydamiesi, galė- 
site laisvai bendrauti ir jus jungs bendras pomėgis - tai ir bus nuostabi 
tema pirmam pokalbiui. 

» Aklieji pasimatymai dažnai būna sėkmingi, mat giminės ir draugai 
stengiasi, kad jūs susipažintumėte su į jus panašiais, bendrų pomėgių 
turinčiais žmonėmis. 

+ Interneto pažinčių svetainėse galite peržiūrėti potencialių partnerių 
anketas ir dar prieš eidami į pasimatymą išsiaiškinti, ar turite ką nors 
bendra su tuo žmogumi. 

e Vyrai ir moterys, nuoširdžiai prisistatę internetinėse anketose, sulau- 
kia daugiau susidomėjimo (ir daug pozityviau atsiliepia apie savo pa- 
tirtį interneto erdvėje). Net jei ir kaip viliotų galimybė pagražinti tiesą, 
nesusigundykite. 

» Per pirmą pasimatymą sudarytas įspūdis turi labai didelę reikšmę. Jis 
lemia pasimatymo sėkmę ir formuoja jūsų tolimesnį įvaizdį naujo pa- 
žįstamo akyse. Taip veikia pirmumo efektas, darantis įtaką mūsų smege- 
nų informacijos apdorojimo funkcijai. Puikiai pavykęs pirmas pasima- 
tymas didina antrojo, o vėliau ir ilgalaikių santykių galimybę. 

+ Kad pirmas pasimatymas iš tiesų pavyktų, planuokite jį iš anksto, kal- 
bėkite patys, bet klausykite ir savo pašnekovo. Kad užmegztumėte ryšį 
su naujuoju pažįstamu, naudokite netiesioginį bendravimo būdą. Juo- 
kaukite ir būkite linksmai nusiteikę, stenkitės atskleisti gerąsias savo 
charakterio savybes, venkite kalbų apie savo buvusį partnerį ir telkite 
dėmesį tik į teigiamus dalykus. 

» Ieškant antrosios pusės, gali būti sunku nustatyti ribą tarp draugų ir 
meilužių. Noras išlikti „tik draugais“ gali tapti tikru išbandymu. Gerai 
pagalvokite, ko trokštate iš šios draugystės, atvirai apie tai pasakykite 
savo draugui ir paklauskite, kaip jis jaučiasi ir ko nori. 

+ Dauguma vienišų žmonių, vėl po ilgos pertraukos ėmusių ieškoti nau- 
jos meilės, nerimauja dėl lytinių santykių. Tokie santykiai turi vykti 
tik tada, kai yra jūsų sutikimas, kaip jūs to norite ir kada tam jaučiatės 
pasiruošę. Neskubėkite pradėti lytinių santykių, domėkitės šia tema ir 
atvirai apie tai kalbėkitės su savo partneriu. Taip dukart padidinsite 
savo galimybę patirti seksualinio gyvenimo pilnatvę. 


Seštas žingsnis: 


Susikurkite santykius 
visam gyvenimui 


AIGI JAU PRADĖJOTE IEŠKOTI NAUJOS MEILĖS, padarėte nuostabų 
ū Ionių įspūdį ir sutikote žmogų, kuris jums iš tiesų patinka. Ku- 
ris laikas vaikštote į pasimatymus ir viliatės, kad santykiai taps rimti 
ir ypatingi. Pagaliau radote, ko ieškojote: naujus tarpusavio santykius. 
Kiti autoriai ar santykių ekspertai čia ir baigtų. Jie iškeltų rankas 
ir pasveikintų radus naują gyvenimo meilę, tačiau aš sustoti neketi- 
nu. Dar noriu aptarti, ar nauji santykiai yra jums tinkami, ir, jei taip, 
kaip juos sustiprinti ir paversti ilgalaikiais. Šiame skyriuje papasako- 
siu, kaip įsitikinti, ar nauji santykiai tikrai yra tai, ko ieškote, ir ar jau 
galite įsipareigoti naujam partneriui. Pakalbėsime, kaip padėti tvirtus 
naujų santykių pamatus ir kaip kurstyti aistros ugnelę. Juk nebenori- 
te kartoti senų, anksčiau padarytų klaidų ir paklydimų. Jums reikia 
platesnio suvokimo ir Žinių apie tarpusavio santykius, ir jūsų nauja 
meilė taps stipri ir ilgalaikė. 

| Ar šie santykiai jums tinkami? 


Pradėjus susitikinėti su nauju žmogumi, imama galvoti apie ateitį. 
Ar įsivaizduojate bendrą ateitį? Kaip rimtus ketinimus atskirti nuo 
lengvo, neįpareigojančio susižavėjimo? Į ką vertėtų atkreipti dėmesį? 
Ar šis Žmogus gali būti tas „vienintelis“? Pradėkime nuo Meilės dak- 
tarės saugumo patikrinimo patarimų. 


Pirmas patarimas: Įsiklausykite 
į savo jausmus 
Tik gerai įsiklausę į savo jausmus suvoksite, ar šie santykiai turi atei- 
„tį. Ar iš tiesų esate įsimylėję šį Žmogų, ar tiesiog jo geidžiate? Sakoma, 
„meilė akla“. Santykių pradžioje taip ir būna! Tuo metu jūsų tarpu- 
savio santykiai klostosi puikiai. Jūs skraidote kaip ant sparnų, kas- 
dienybė rodosi šviesesnė, geresnė ir nuostabesnė. Iš pradžių tarsi ap- 
svaigstame: norime valgyti, miegoti ir visą laiką leisti kartu su nauju 
mylimuoju. Nė minutės negalime pamiršti to žmogaus ir jaučiame ne- 
numaldomą troškimą ir aistrą būti drauge. Tai vadinama aistringa mei- 
le ir ji iš tiesų sukelia nepakartojamus jausmus. Aistringai įsimylėję, 
kas dieną apie partnerį sužinote naujų ir įdomių dalykų, dar stipriau 
kurstančių meilės ir aistros ugnį. 

Bet ar būdami tokios būsenos galite blaiviai mąstyti ir nuspręsti, 
ar partneris yra jums tinkamas? Ar per tokį trumpą laiką įmanoma 
gerai pažinti žmogų? Manau, daugelis iš jūsų, mintimis grįžę į praei- 
tį, prisimintumėte vieną ar kitą romantinę patirtį, kai manėte iš tiesų 
įsimylėję, bet po kiek laiko pamatėte, kad bendraujate su visiškai kito- 
kiu žmogumi. Galbūt švelni ir draugiška mergina pasirodė esanti per 
švelni ir per draugiška bei mėgstanti paflirtuoti? O gal vaikinas, troš- 
kęs visą savo laiką praleisti su jumis, pasirodė ne toks jau mylintis. Jis 
buvo pavydus ir nepasitikėjo savimi. O gal mieli ir širdį glostę daly- 
kai nebeteko savo žavesio? Galbūt esate patyrę ir tai, apie ką pasakoja 
Deivas iš Ohajo valstijos: 

Brangioji daktare Teri: Anksčiau dievinau savo merginos ma- 
Žas keistenybes ir įpročius. Dabar jie ir ji pati mane veda iš pro- 
to! Nebenoriu būti su ja viename kambaryje. Kas man darosi? 
Kodėl anksčiau į ją žiūrėjau visiškai kitomis akimis? 


Ar kada teko patirti tą patį, ką patyrė Deivas? O gal prisimena- 
te savo patirtį ir galvojate: „Ir kurgi buvo mano akys?“ Nekaltinkite 
savęs dėl to - jūsų pačių prigimtis veikia prieš jus! Mokslininkai vis 
geriau supranta, kaip veikia meilės chemija, ir bent iš dalies gali pa- 
aiškinti, kodėl kartais nesugebame blaiviai įvertinti savo naujų part- 
nerių. 


Ar žinote, kad?.. 


Tos beprotiškos, visą parą galvoje besisukančios mintys apie naują 
mylimąjį iš tiesų vyksta dėl tam tikrų cheminių medžiagų reakcijų sme- 
genyse. Aistringai įsimylėjus, padidėja hormonų dopamino, norepinef- 
rino, testosterono ir finelitilamino kiekis. Drauge smegenyse sumažėja 
seratonino. Tai yra meilės chemikalai, darantys įtaką mūsų nuotaikoms, 
veikiantys racionalų mąstymą ir požiūrį į romantinius santykius. 


Pavyzdžiui, padidėjus dopamino, kuris siejamas su aistra ir mei- 
le, stimuliuojamos tos smegenų vietos, kurios atsakingos už fantaziją 
ir vaizduotę. Šio hormono kiekio padidėjimas sukelia meilės euforiją, 
tada ima veikti vaizduotė. Dopamino dozės didinimo tyrimai, atlikti 
su gyvūnais, parodė, kad gyvūnas, gavęs daug šio hormono, iš tiesų 
jaučia nepaprastą trauką kitam šalia tuo metu esančiam gyvūnui. Tai- 
gi pravartu prisiminti, kad dėl „meilės kokteilio“ poveikio ne visuo- 
met galite priimti pagrįstus sprendimus. Santykių pradžioje aukšti- 
name, idealizuojame savo naują partnerį ir nepastebime jo trūkumų. 
Vaikštome tarsi su rožiniais akiniais, pro kuriuos sunku įžvelgti tik- 
rąjį Žmogaus veidą. Nepastebite ar ignoruojate visas erzinančias, nei- 
giamas partnerio charakterio savybes ir įpročius. Ji nuolat kalba kino 

teatre? Nieko baisaus! Valgydamas jis aptrupina stalą? Jūs neteikiate 
tam reikšmės! 

Tačiau laikui bėgant ir blėstant pirminei aistrai, nusimetame ro- 
žinius akinius ir staiga išryškėja trūkumai — patikėkite, mes visi jų 
turime. Ir dar, geriau pažinus žmogų, nebelieka vietos naujovėms, 
netikėtumams. Dabar jau žinote, ką ir kada jūsų partneris mėgsta 
valgyti, kokios jo politinės pažiūros, jau girdėjote, kaip jis pokštau- 
ja, žinote, ką jis mėgsta veikti sekmadienio popietėmis. Žmogų pa- 
žinus, jaučiatės saugiai, patogiai ir jūsų jausmai pamažu perauga į 
„draugyste grindžiamą meilę“ - meilę, kuri pasižymi abipuse para- 
ma, dvasiniu artumu ir draugyste. Tai netrumpas procesas. Moksli- 
ninkai nustatė, kad cheminėms reakcijoms smegenyse stabilizuotis 
reikia nuo aštuoniolikos iki trisdešimt šešių mėnesių. Vadinasi, prieš tai, 
kai visiškai blaiviomis akimis pažiūrėsite į savo partnerį ir suvoksi- 
te visus jo trūkumus, gali praeiti nuo aštuoniolikos iki trisdešimt še- 
šių Mėnesių. 

Todėl pradėjus susitikinėti su nauju žmogumi neverta skubėti. Net 
jei puikiai Žinote, kas esate ir ko tikitės iš tarpusavio santykių, nesku- 
bėkite kuo greičiau strimgalviais pulti ir susituokti kokioje nors Elvio 
Preslio tematikai skirtoje Las Vegaso koplyčioje. Tik laikui bėgant ir 
racionaliai mąstant, sugebėsite pažinti savo partnerio charakterį. 

Ar tai tik aistra? 


Kartais aistringa meilė ar stiprus susižavėjimas gali peraugti į tikrą ma- 
niją. Šiuo gyvenimo laikotarpiu galite jaustis tarsi koks didvyris, pasi- 
žymintis nepaprastomis galiomis, energijos antplūdžiu, kuriam nereikia 
nei valgyti, nei miegoti. Galite jausti euforiją, nepasotinamą seksualinį 
alkį ir potraukį. Galite prisiekti Dievu, kad tai, ką jaučiate, yra meilė. Ta- 
čiau gali būti ir taip, kad būsite tapę savo kūno hormonų veiklos įkaitu. 
Tyrimais įrodyta, kad vidutiniškai per savo gyvenimą tokią aistrą pati- 
riame šešis ar septynis kartus. Norite patikrinti savo jausmus? Atsakyki- 
te į toliau pateiktus septynis klausimus: 

1. Ar jūsų santykiai jus atitraukia nuo darbo ir jums sunku atlikti kas- 
dienes pareigas? 

2. Arjums sunku sutelkti dėmesį į kokį kitą dalyką ar veiklą, nes nuolat 
galvojate apie savo naują partnerį? 


3. Ar jaučiate nuolatinį, nenumaldomą norą būti kartu, net jei tenka išsi- 
sukinėti iš įvairių situacijų? 

4. Ar apleidote draugus, artimuosius ir nustojote plėtoti mėgstamą vei- 
klą, nes visą laiką norite praleisti su nauju mylimuoju? 

5. Ignoruojate savo draugų ar artimųjų nuomonę ar patarimus? 

6. Ar numetėte svorio ir tiesiog nesijaučiate alkani? 

7. Ar nuolat galvojate apie ateitį ir spėliojate, ką jūsų partneris galvoja 
apie jus? 


Už kiekvieną teigiamą atsakymą gaunate vieną tašką. Susumuokite. 
Kuo daugiau taškų surinkote, tuo didesnė tikimybė, kad aistringai žavi- 
tės savo partneriu bent šiuo metu. Norite patarimo? Jei surinkote daug 
taškų, neskubėkite. Gali būti, kad nesugebate racionaliai įvertinti savo 
partnerio ir pačių santykių. Pasistenkite nepriimti svarbių ir skubotų 
sprendimų dėl savo ir savo tarpusavio santykių ateities. 

Kai jaučiate stiprią seksualinio pobūdžio trauką Žmogui, tai ne 
kas kita kaip aistra. Iš tikrųjų aistra tėra tik jausmas, sukeltas kūno 
hormonų reakcijų. Mokslininkai nustatė, kad hormonas testosterorias 
tiesiogiai daro įtaką aistrai: kuo daugiau šio hormono yra žmogaus 
kraujyje, tuo didesnį seksualinį potraukį jis jaučia ir tuo dažniau jo 
galvoje kyla seksualinio pobūdžio minčių. Ar tokią būseną galima su- 
painioti su romantine meile? Be abejo! 

Draugyste paremta meilė išauga per tam tikrą laiko tarpą. Tuomet 
žmonės iš tiesų rūpinasi vienas kitu ir, būdami kartu, patiria tikrąjį 
dvasinį artumą. Ši meilė atlaiko jai pateiktą išbandymą net tada, kai 
išblėsta pirminė aistra ir nurimsta meilės hormonai. Taigi galite geis- 
ti, žavėtis ir mylėti savo partnerį. Tačiau tyrimai rodo, kad ne aistra ir 
ne susižavėjimas laiko žmones kartu. Santykiai tampa ilgalaikiai tik 
mylinčių žmonių pastangomis. 

Toliau pateikiu keletą patarimų, kaip atpažinti, kad partneriui jau- 
čiate draugyste paremtą meilę. 


TROKŠTATE, KAD PARTNERIS 

SUARTĖTŲ SU JŪSŲ ŠEIMA 

Laimingai įsimylėję, jaučiatės laimingi matydami, kaip jūsų mylima- 
sis sutaria ir artimai bendrauja su jūsų šeima ir su jums brangiais 
žmonėmis. Norite, kad tas žmogus daugiau sužinotų apie jūsų pra- 
eitį, ir jums teikia malonumą mintis, jog partneris patinka jūsų arti- 
miesiems. 


Jūsų LUKESČIAI REALŪS 

Puoselėdami meile grindžiamus santykius jūs nenorite skirtis ir po 
kiekvieno nesutarimo nesibaiminate, kad partneris paliks jus. Suvo- 
kiate, kad konfliktų išvengti neįmanoma, bet tai nereiškia, kad jūsų 
partneris atšalo. Randate išeitį iš konfliktinių situacijų. 


VIETOj „AŠ“ VARTOJATE ŽODĮ „MES“ 

Įsimylėjusių vienas kitą žmonių gyvenimas susipina. Tampa įprasta 
apie save galvoti ne kaip apie pavienį asmenį, o kaip apie „mus“ - po- 
rą. Pavyzdžiui, išgirdę klausimą, ką veikėte savaitgalį, per daug ne- 
galvodami atsakytumėte: „Mes su Sande buvome kine ir po jo aš pa- 
kviečiau ją vakarienės.“ 


NoRITE DALYTIS INFORMACIJA 

Meilės skatinami su mylimu žmogumi norime dalytis visa asmenine 
informacija ir slapčiausiomis mintimis, kuriomis nekyla noras pasida- 
lyti su kitais, ne tokiais artimais žmonėmis. 


VIENAS KITAM DAROTE ĮTAKĄ 

Kai žmonės myli, jų veiksmai ir norai vienas kitam daro didelę įta- 
ką, formuojasi ir keičiasi jų požiūris į vienas kitą. Pavyzdžiui, jū- 
sų partneris turi įtakos bet kokiems svarbiems sprendimams dėl 

kraustymosi gyventi į kitą šalį ar kokios kitos svarbios gyvenimo 
permainos. 

Mylintys žmonės yra glaudžiai susiję ir priklausomi vienas nuo ki- 
to. Susijusios ir pagrindinės jų gyvenimo sritys — socialinė, emocinė 
ir finansinė. 


Antras patarimas: Įvertinkite tarpusavio santykius 
Dabar, įvertinę savo jausmus, pagalvokite apie pačius santykius. Įsi- 
mylėjus anksčiau ar vėliau ateina laikas santykius pasukti kita link- 
me - ilgalaikių įsipareigojimų ar vedybų link. Gali būti, kad drau- 
gai ir artimieji su nekantrumu pradės klausinėti apie tolimesnius jūsų 
bendro gyvenimo planus. Taip atsitiko ir jaunai porai Kailui ir Širai, 
apsilankiusiai viename iš mano tarpusavio santykių temai skirtų se- 
minarų. 


Kailo istorija. Mano ir Širos santykiai iš tiesų yra nuostabūs. Turi- 
me daug bendrų pomėgių: Šira mėgsta gaminti valgį, aš mėgstu val- 
gyti. Jai nepatinka plauti indų, o aš su malonumu tvarkausi (juokiasi). 
Šira turi nuosavą verslą, daug ir sunkiai dirba, todėl supranta ir palai- 
ko mane kaip vadovą, taip pat dirbantį sunkiai ir dažnai užsibūnantį 
darbe. Mūsų santykiai jau trunka pusantrų metų, ir pastebėjau, kad 
šeima ir draugai ėmė daryti netiesioginį spaudimą, kad „sutvirtinčiau 
santykius“ su Šira. 


Širos istorija. Jaučiu ne tik draugų ir artimųjų, bet ir savo vaikų 
spaudimą! Mes mylime vienas kitą. Kadangi abu jau buvome susituo- 
kę ir patyrėme skyrybas, šį kartą norime, kad tai nepasikartotų. Trokš- 
tame įsitikinti, kad viską darome teisingai. Ypač aš nenoriu dar kartą 
suklysti, nes turiu vaikų. Mudu su Kailu esame puiki komanda. Ta- 
čiau kaip žinoti, ar tokie liksime visą likusį laiką? 


Kaip šie du Žmonės ir visos kitos poros gali žinoti, kad iš tiesų 
skirti vienas kitam? Ar egzistuoja „Ženklai“, atskleidžiantys, kad iš 

tiesų sutampate ir derate tarpusavyje? Taip, egzistuoja. Yra trys svar- 
būs klausimai, kurių turėtumėte paklausti prieš įsipareigodami savo 
partneriui arba prieš kurdami šeimą. 

Ar susituoksite su savo partneriu? 


Net jei gyvenate ir planuojate ateitį kartu, dar nereiškia, kad jūs ir jūsų 
partneris susituoksite. Galbūt abu esate sutarę, jog tuoktis nenorite, bet 
ilgalaikiai santykiai ir gyvenimas kartu jums patinka. „OurTime.com“ 
atlikto tyrimo duomenys rodo, kad dukart daugiau moterų nei vyrų 
(66 procentai moterų ir tik 34 procentai vyrų) teigia, jog viena iš geriau- 
sių šiuolaikinių naujovių ta, kad nebėra tokio didelio spaudimo tuoktis. 
Šie faktai paneigia mitą, jog vidutinio amžiaus moterys, patyrusios sky- 
rybas, vėl nekantrauja ištekėti. Taip nėra. 

Jaunų ir vidutinio amžiaus sulaukusių porų, gyvenančių kartu su sa- 
vo išrinktaisiais, bet legaliai nesusituokusių, skaičius per du pastaruo- 
sius dešimtmečius nuolat augo. Straipsnyje, išspausdintame 2005 metų 
žurnale „Santuoka ir šeima“, mokslininkai Valerija King (Valarie King) 
ir Mindis Skotas (Mindy Scott) teigia, kad vyresnio amžiaus poros, daž- 
niau nei jaunesni žmonės gyvenantys kartu ne santuokoje, savo santy- 
kius įvertino kaip laimingus ir stabilius. 


06000446406000444044060404044+4+444604040444464444044+ 4:4 0+4+0:-4+-4+404:-044+4+4++404>:4+4+4+4+4+44+4:0++4+4+4+4+4++4++4+141108900 


PIRMAS KLAUSIMAS: 

AR PASITIKITE VIENAS KITU? 

Pasitikėkite. Apie tai dainavo ir dainininkas Bilis Džoelis (Billy Joel). 
Patikėkite, jis buvo teisus: santykiai gali susiklostyti tik tuomet, kai 
vienas kitu visiškai pasitikite. Pasitikėjimas tikriausiai yra pati svar- 
biausia tarpusavio santykių sąlyga. Pasitikėdami žinote, kad žmogus 
jums sako tiesą, esate tikri, kad jis neapgaus ir nepakenks jums, tiki- 
te, jog jis linki jums tik gero. Meile grindžiami santykiai suteikia sau- 
gumo, jūs mažiau nerimaujate, todėl galite atvirai pasidalyti mintimis 
bei svajonėmis ir pajausti tikrą dvasinį artumą. Laimingiausių porų, 
dalyvavusių mano ilgalaikiame tyrime, paklausiau, kokie buvo jų pa- 
tys svarbiausi lūkesčiai gyvenant santuokoje. Net 92 procentai vyrų ir 

96 procentai moterų atsakė: svarbiausia jiems žinoti, kad gali pasiti- 
kėti partneriu, jog jis niekada jų neapgaus. Pasitikėjimas - būtina tar- 
pusavio santykių sąlyga. 

Tačiau pasitikėjimas turi būti abipusis - jūs turite sugebėti pasiti- 
kėti kitu ir patys būti patikimi. Prieš įsipareigodami kitam Žmogui 
ar prieš sutvirtindami ryšį, paklauskite savęs: ar jūs galite pasitikėti 
partneriu? Ar pasitikite juo? Jei jums sunku pasitikėti žmonėmis, gali 
būti, kad ankstesnių tarpusavio santykių padaryta žaizda dar neužgi- 
jo. Labai tikiuosi, kad pasinaudoję pratimais, pateiktais antrame sky- 
riuje, užgydysite širdies žaizdas ir toliau kursite savo gyvenimą. Taip 
pat patariu atlikti 71-72 puslapyje pateiktą testą — jis padės nustatyti, 
ar iš tiesų esate pasirengę pasitikėti savo partneriu ir atvirai bei nuo- 
širdžiai bendrauti. Jei kol kas nesugebate pasitikėti, skaitykite skyrių 
dar kartą. 


Net 92 procentai vyrų ir 96 procentai moterų atsakė: svar- 
biausia jiems žinoti, kad gali pasitikėti partneriu, jog jis nie- 
kada jų neapgaus. Pasitikėjimas — būtina tarpusavio santy- 
kių sąlyga. 


Pasitikėti, be abejo, galite tik tada, jei jūsų partneris yra patikimas 
žmogus. Tačiau kaip nustatyti, ar jis toks? Atsakę į penkis toliau pa- 
teiktus klausimus, galėsite aiškiau suvokti partnerio patikimumą: 


+ Ar partnerio elgesys nuspėjamas ir nuoseklus? Ar jūsų partneris 
visada taip elgiasi - nesvarbu, jis susijaudinęs, nuliūdęs ar kupinas 
meilės? Nuoseklus elgesys ir pasikartojančios vienodos reakcijos į 
įvairias gyvenimo situacijas rodo, kad galite nuspėti žmogaus elge- 
sį ateityje ir žinoti, kada reikalai klostosi gerai, tuomet aiškiai jau- 
site iškylančias problemas. Taigi nuoseklus, nuspėjamas žmogaus 
elgesys yra būtina sąlyga pasitikėjimui augti. 

+ Ar partnerio praeitis kelia pasitikėjimą? Kai Žmogus apie buvu- 
sius tarpusavio santykius atsiliepia su pagarba, galite tikėtis, kad jis 
pagarbiai elgsis ir su jumis bei jūsų santykiais. Pavyzdžiui, jei part- 

neris iš tiesų vertino ankstesnius tarpusavio ryšius ir draugiškai iš- 
siskyrė su buvusiu partneriu, tai geras ženklas. Jei jūsų partnerio 
praeities istorija kupina trumpų, nutrūkusių santykių ir įskaudin- 
tų buvusių partnerių, nepasiduokite pagundai patikėti, kad būsite 
tas vienintelis, sustabdysiantis šį užburtą ratą. Tikėtina, kad taip 
nebus. 

+ Arjūsų partneris patikimas? Ar partneris tesi duotus pažadus? Ar 
jaučiate, kad galite juo pasikliauti? Jei prireiktų, ar sugebėtumėte 
būti nuo jo priklausomi? Jei taip, tai rodo, kad galite juo pasitikėti. 

e Ariki šiol partneris buvo atviras ir nuoširdus? Ar jis visada sako 
tiesą ir tarp jūsų nėra paslapčių? Kalbama apie svarbius dalykus, 
kurių partneris neturėtų nuo jūsų slėpti, jei tikrai abu norite augti 
ir tobulėti kaip pora. Šiek tiek privatumo yra gerai, bet svarbūs daly- 
kai neturėtų būti laikomi paslaptyje. Melas, išgalvoti ir netikri fak- 
tai, tiesos neatitinkantys teiginiai anksčiau ar vėliau sugriaus jūsų 
santykius. 

e Arjūs iš tiesų rūpite savo partneriui? Ar jūsų antroji pusė galvoja 
apie jus ir visada atsižvelgia į jūsų norus ir poreikius, priimdama 
tiek asmeninius, tiek bendrus sprendimus? Prie šių sprendimų tu- 
rėtume priskirti tai, ką jūs kaip pora nusprendžiate veikti laisvalai- 
kiu, kur einate į pasimatymus ir kaip palaikote vienas kito poziciją, 
karjeros vingius ir kiek investuojate į draugystę. 


Ar pasitikite vienas kitu, galite sužinoti atvirai pasikalbėję apie 
pasitikėjimą. Užduokite vienas kitam šiuos paprastus, atvirumo rei- 
kalaujančius klausimus: „Kokią reikšmę teiki pasitikėjimui ir įsiparei- 
gojimui?“, „Ar tarpusavio paslaptys tau būtų priimtinos? Jei taip, tai 
kokios?“ Tada ir pajusite, ar galite vienas kitu pasitikėti, o svarbiau- 
sia - ar jūsų požiūriai į pasitikėjimą sutampa. Pradėti atvirą pokalbį 
prireiks daug drąsos ir pasitikėjimo. Tačiau ar santykiai iš tiesų turi 
ateitį ir ar jūs judate teisinga linkme, geriau išsiaiškinti iš anksto nei 
po kiek laiko, santykiams subyrėjus, bandyti suvokti to priežastis. 

Viską griaunantis pavydas 


Pavydas būdingas daugumai žmonių. Tai griaunanti jėga, į paviršių iške- 
lianti blogiausias mūsų savybes, ypač tarpusavio santykiuose. Pavydas 
užplūsta, kai baiminatės prarasti ryšį su žmogumi, kurį iš tiesų vertina- 
te. Tačiau pavydas, priešingai nei pasitikėjimas, retai būna abipusis: kai 
pavydite, pasiduodate tik savo jausmams ir emocijoms. Kartais pavydas 
būna pagrįstas, bet dažniau jis neturi jokio pagrindo. 

Pavydas būna dviejų rūšių: staigus, kaip reakcija į tam tikrą situaciją, ir 
kylantis dėl nepagrįsto įtarinėjimo. Suvokti šiuos skirtumus yra labai svar- 
bu. Pavydas kaip reakcija į tam tikrą situaciją kyla tada, kai santykių sta- 
bilumui atsiranda reali grėsmė. Keliantis grėsmę įvykis gali būti jau nu- 
tikęs ar tik planuojamas ateityje. Pavyzdžiui, kai partneris sužino apie 
antrosios pusės įvykusią ar dar planuojamą neištikimybę. Pavydas tokiu 
atveju yra visiškai normali ir pagrįsta žmogaus reakcija. 

Pavydas, kylantis dėl nepagrįsto savo partnerio įtarinėjimo, atsiran- 
da be jokios aiškios priežasties. Jūsų įtarinėjimai neturi jokio pagrindo, nė- 
ra jokių įrodymų ir faktų, patvirtinančių partnerio neištikimybę ar kad 
yra reali grėsmė tarpusavio santykiams. Pavyzdžiui, abu sėdite bare. Pa- 
stebite, kad patrauklus nepažįstamasis šypsosi jūsų partneriui. Žmogus, 
linkęs į nepagrįstą pavydą, tokioje situacijoje ima įžvelgti grėsmę: dėl 
sukilusių emocijų jis gali pajusti fizinį silpnumą ar svaigulį. Arba dėl 
tariamo partnerio flirto su nepažįstamuoju jį gali ištikti stiprus pykčio 
priepuolis. Tokios situacijos dažnai vaizduojamos filmuose, aprašomos 
knygose ar rodomos per televiziją. Jos baigiasi audringu ginču, smūgiu į 
veidą ar gėrimo šliukštelėjimu į partnerį. 

Net jei esate tikras, kad jūsų partneris yra sumanęs kažką negera, jau- 
čiate ir nuojauta jums kužda, jog kažkas vyksta, bet negalite to įrodyti, 
jus apima nepagrįstas pavydas. Nuojauta, be abejo, gali siųsti teisingus 
signalus. Tačiau kartais ji klysta. Juk niekada negalite būti tikri, o nepa- 
grįstas pavydas gali sugriauti jūsų tarpusavio santykius. 

Jei lengvai pasiduodate „žaliaakiam monstrui - pavydui“, pabandy- 
kite pasinaudoti šiais patarimais: 


+ Atidžiai pažvelkite į savo vidų. Ar „iš musės darote dramblį“ ir išsi- 
galvojate tai, ko nėra? Ar jaučiate, kad esate priklausomas nuo tarpusa- 
vio santykių ir kad jų eiga keičia nuomonę ir požiūrį į save? Jei pasiti- 

kėjimas savimi daugiausia priklauso nuo jūsų partnerio, labai tikėtina, 
kad su žaliaakiu monstru kariausite dažnai. Pasistenkite atgauti šiek 
tiek nepriklausomybės ir atraskite asmeninį gyvenimą iš naujo: pra- 
leiskite daugiau laiko su draugais ir šeima - su žmonėmis, kurie jus 
laiko nuostabiu, arba pradėkite mokytis ko nors naujo, imkitės veiklos, 
sustiprinsiančios pasitikėjimą savimi. 


Būkite atviri ir atidžiai klausykitės. Jei turite priežastį pavyduliauti 
ir net jei jos neturite, atėjo laikas atviram pokalbiui. Visiškai nuošir- 
džiai išdėstykite problemos esmę ir atidžiai klausykite, ką į tai atsakys 
jūsų partneris. Ar jis atrodo susirūpinęs dėl jums iškilusių problemų? 
Ar akivaizdžiai bando sukelti jūsų pavydą? Pavyzdžiui, aktyviai flir- 
tuoja su nepažįstamaisiais jums matant. Atvirai papasakokite, kokius 
jausmus jums sukelia toks jo elgesys. 


Ieškokite pagalbos. Kartais viduje slypintis nesaugumo jausmas ga- 
li būti lengvai išgydomas. Tačiau tik tokiu atveju, jei jis tėra paviršu- 
tiniškas ir priklausomas nuo lengvai pakeičiamų aplinkybių. (Pavyz- 
džiui, numetus šiek tiek svorio, jūsų pasitikėjimas ir saugumo jausmas 
grįžta.) Tačiau toks elgesys kaip partnerio sekimas, skambinėjimas be 
paliovos ir netinkamu metu yra ženklas, kad jūsų nepasitikėjimas ir 
nesaugumo jausmas stiprus ir jam pašalinti gali prireikti profesiona- 
lų pagalbos. 

ANTRAS KLAUSIMAS: 

AR JŪSŲ PAGRINDINĖS GYVENIMO VERTYBĖS 
PANAŠIOS? 

Kitas labai svarbus klausimas, į kurį privalote atsakyti prieš įsiparei- 
godami ar tuokdamiesi, yra tas, ar jūsų ir partnerio pagrindinės gyve- 
nimo vertybės panašios. Ypač pagrindinės penkios, kurias minėjome 
ketvirtame knygos skyriuje. (Jei šį skyrių praleidote, patarčiau grįžti 
ir perskaityti, ten pateikta tikrai svarbi informacija!) Daugelį žmonių 
traukia priešingybės. Tačiau tyrimai rodo, kad ilgalaikių ir tvirtų san- 
tykių pamatai turi būti statomi remiantis panašiu požiūriu į gyve- 
nimą ir suderinamomis vertybėmis. Panašus požiūris į gyvenimą ir 
sutampančios gyvenimo vertybės santykiuose yra tarsi atramos taš- 
kas, palengvinantis tarpusavio bendravimą ir padedantis kurti emo- 

cinį ryšį. Sutampantys požiūriai ir nuostatos, tokie kaip požiūris į pi- 
nigus, vaikų auklėjimą, religiniai įsitikinimai, leidžia geriau suprasti 
vienas kito mintis ir jausmus. Jei remiatės labai skirtingomis vertybė- 
mis, prieš įsipareigodami turėtumėte gerai pagalvoti. 


Meilės daktarė siūlo, kaip patikrinti, ar jūs 
tinkami vienas kitam 


Arjūs ir partneris iš tiesų tinkate vienas kitam? Ar jūsų gyvenimo verty- 
bės sutampa? Jeigu apie tai dar neteko pasikalbėti, rezultatas jus gali nu- 
stebinti. Pokalbį pradėkite užduodami toliau pateiktus klausimus. 
Pirmiausia pažymėkite tris, jūsų manymu, svarbiausius sakinius 
(juos rasite savajame pagrindinių vertybių sąraše). Paskui tą patį padary- 
kite už savo partnerį, pasirinkdami, kas svarbiausia jam. Tuomet papra- 
šykite, kad tą patį padarytų ir jūsų išrinktasis (surašytų tai, kas, jo many- 
mu, yra svarbiausia jums ir kas jai ar jam). Tada palyginkite atsakymus. 


Jūsų partneris 


——  — Taupyti yra svarbu, todėl kaupiu pinigus ateičiai ir sten- 
giuosi gyventi taupiai. 


—  — Geriausi gyvenimo dalykai ne visada gaunami už dyką. 
Noriu džiaugtis gyvenimu, net jei tai reiškia, kad turėsiu 
išleisti pinigų. 

J 2 "Tiksliai žinau, kad noriu sukurti šeimą ir turėti vaikų. 


—  — Tvirtoje šeimoje vienas iš narių turi likti namuose. 


— — Religija ir tikėjimas užima labai svarbią vietą mano gyve- 
nime. 


—  — Esu atvirų pažiūrų žmogus ir manau, kad skirtingų re- 
liginių pažiūrų žmonės gali sukurti puikius tarpusavio 
santykius. 

: E Netikiu jokia religija ir nepasitikiu jokia religine organi- 


zacija. 


L 2 Siekdamas karjeros aukštumų, jaučiu pasitenkinimą, to- 
dėl kad to pasiekčiau, visada esu pasirengęs ilgiau dirbti. 


— — — Noriu rasti darbo ir asmeninio gyvenimo pusiausvyrą. 


m — Gyvenimu reikia džiaugtis. Jei turėčiau galimybę, nedirb- 
čiau. 


— — Rūpinuosi savimi - sportuoju ir sveikai maitinuosi. 


— — Neturiu laiko sportui ir maistui gaminti, todėl dažniau- 
siai valgau kavinėse. 


Gavę rezultatus, aptarkite juos su savo antrąja puse. Ar jūsų ir part- 
nerio atsakymai sutampa? Ar gerai vienas kitą pažįstate? Ar jūsų nuomo- 
nė apie pinigus, vaikus, tikėjimą, karjerą ir sveiką gyvenimo būdą pana- 
ši? Prisiminkite, neturi sutapti absoliučiai visos vertybės ir požiūriai, bet, 
siekiant sukurti tvirtą ir ilgalaikį ryšį, pagrindinės gyvenimo vertybės 
turi būti vienodos. 


TREČIAS KLAUSIMAS: 

KAIP SPRENDŽIATE KONFLIKTUS? 

Paskutinis klausimas, į kurį turite atsakyti, yra: „Kaip aš ir mano 
partneris elgiamės iškilus konfliktinei situacijai?“ Stabtelėkite ir pri- 
siminkite paskutinį barnį. Ar pertraukinėjote vienas kitą ir vadinote 
netinkamais vardais? Kalbėjotės pakeltu balsu, verkėte? Ar pasakėte 
tai, dėl ko vėliau teko gailėtis? O gal pagarbiai išklausėte savo partne- 
rio ar partnerės nuomonę? 

Kaip neseniai sužinojote, konfliktai yra neišvengiama bet kokių 
tarpusavio santykių dalis. Tačiau svarbiausia, kaip sugebate juos 
spręsti ir kaip elgiatės vienas su kitu jiems kilus. Jūsų elgesys tokiose 
situacijose parodo, kaip spręsite (arba nespręsite) problemas ateityje. 

Ar žinote, kad?.. 


Iškilus konfliktui gali padėti humoras ar juokas. Pasitelkę jį, sugebėsite 
numalšinti nesutarimą ir prisiminti, kodėl esate kartu. Pabandykite, tai 
tikrai veikia. 


Atlikdama tyrimus pastebėjau, kad jei pora destruktyviai spren- 
džia konfliktus - koneveikia vienas kitą, užgaulioja, kelia balsą ar že- 
mina savo partnerį, yra dukart didesnė tikimybė, kad laikui bėgant 
pora išsiskirs. Tvirtus, ilgalaikius santykius kuriantys žmonės konf- 
liktus sprendžia nežemindami vienas kito. Taigi išmokti apginti savo 
nuomonę, suprasti, kada spręsti konfliktą (ir kada liautis), nevadinti 
vienas kito nepadoriais vardais, kada ramiai paklausyti ir kada kal- 
bėti, yra labai svarbu. Jei konfliktus dažniausiai sprendžiate atvirai, 
ramiai kalbėdamiesi ir išvengiate rėkimo ar durų trankymo, tikėtina, 
kad jūsų partneris yra „tas vienintelis“. 


Atlikdama tyrimus pastebėjau, kad jei pora destruktyviai 
sprendžia konfliktus - koneveikia vienas kitą, užgaulioja, 
kelia balsą ar žemina savo partnerį, yra dukart didesnė tiki- 
mybė, kad laikui bėgant pora išsiskirs. 


I Kaip sustiprinti tarpusavio santykius 


Taigi jūsų ir partnerio vertybės bei pomėgiai panašūs ir turite tuos 
pačius draugus. Į viską, kas iš tiesų gyvenime svarbu, jūsų požiūriai 
sutampa, kartu planuojate ir kuriate ateitį. Kaip išlaikyti santykius ir 
juos sustiprinti? Ką galite padaryti, kad taip gerai viskas klostytųsi to- 
liau ir išvengtumėte skyrybų ateityje? 

Turiu jus nudžiuginti, ilgamečiai mano tyrimai rodo, kad egzis- 
tuoja keturios svarbios santykių paslaptys, padedančios išlaikyti 
lanksčius, tvirtus ir puikius tarpusavio santykius ypač keleriais pir- 

maisiais metais. Aptarkime šias paslaptis, kad nedelsdami galėtumė- 


te jas pritaikyti savo gyvenime. 


Pirma santykių paslaptis: Supraskite, kas yra aistra 
Klausimų apie aistrą sulaukiu daugiausia. Nuslopus pirminiam susi- 
žavėjimui, dauguma porų klausia: „Kurgi dingo tas nepaprastas susi- 
jaudinimas? Ar priėjome liepto galą? Kur tos dienos, kai negalėjome 
sulaukti, kol vienas nuo kito plėšime drabužius?“ Vadinasi, klausia- 
ma vieno: „Kur dingo aistra ir potraukis?“ Aistros stoka, pasirodo, 
yra viena didžiausių problemų, iškylančių daugumai porų. Pateiksiu 
tipišką pavyzdį: 


Brangioji daktare Teri: Aš ir mano mergina pora esame jau be- 
veik trejus metus. Romantika ir beprotiškas susižavėjimas vie- 
nas kitu visiškai išblėso. Nesipykstame ir vis dar mylime vie- 
nas kitą, tačiau jaučiu, kad aistra... tiesiog išblėso. Labai retai 
kartu smagiai leidžiame laiką, retai mylimės. Tarp mūsų neliko 
ugnelės. Kadaise maniau, kad mūsų santykiai yra patys nuos- 
tabiausi pasaulyje, tačiau dabar matau, kad mus pasiglemžė ru- 
tina, kaip ir daugelį kitų mano pažįstamų porų. Nenoriu gy- 
venti be lytinių santykių, todėl pradėjau abejoti, ar mūsų ryšys 
turi ateitį. Ar turėčiau skirtis ir ieškoti kitos partnerės? 


Jei šiuo metu susitikinėjate su nauju žmogumi, skaitydami šią isto- 


41 

riją, galite pamanyti: „Mums taip niekada nenutiks!“ Tačiau nuslūgus 
pirminiam susižavėjimui ir gyvenimui nusistovėjus, imame galvo- 
ti, kad kažkas negerai. Tikėtina, išsigąsite, kai jūsų tarpusavio santy- 
kiai taps nuobodūs, lėkšti, be lytinių santykių. Gali būti, kad pradė- 
site pykti ant savo antrosios pusės, jog ši nesistengia ištaisyti esamos 
padėties. Šis atšalimas tikriausiai lėmė ankstesnių jūsų santykių kri- 
zę ir tai buvo pagrindinė skyrybų priežastis. Galbūt po skyrybų jau 
teko tai patirti - naujų santykių pradžioje jus apėmė susižavėjimas ir 
aistra, tačiau jie tarsi perdegė ir subliūško, taip pat stipriai kaip ir pra- 


202 


ŠEŠTAS ŽINGSNIS: SUSIKURKITE SANTYKIUS VISAM GYVENIMUI 


sidėjo. Nuo tada jūsų nepalieka mintis, ar idealūs, aistringi santykiai 
galimi. 

O gal išsiskyrėte dėl to, kad santykiai neatitiko jūsų lūkesčių? Iš 
vaikystės prisimename pasaką apie gražuolį princą, kuris veda sa- 
vo nuostabiąją princesę ir ilgai bei laimingai gyvena. Tačiau pasako- 
je nė žodeliu neužsimenama apie tai, kad vieną dieną, kai nebelieka 
naujumo ir įdomumo, magiškoji romantika virsta nuobodžia kasdie- 
nės rutinos dalimi. Norite išgirsti tiesą? Aistringa meilė miršta beveik 
visada, kartais taip greitai, kaip ir prasidėjo. Tyrimais įrodyta, kad 
poroms nepavyksta išlaikyti to nesuvaldomo noro būti kartu, suve- 
dančio į porą. Trokštame patirti aistrą, jos tinkamai nevertiname ir 
manome, kad ji gyvuos amžinai (juk ji amžina romanuose ir kino fil- 
muose, tiesa?). Deja, šie įsitikinimai neatitinka realybės. 


Ar esate priklausomi nuo aistros? 


Ar pastebėjote, kad nesugebate sukurti ilgalaikių santykių ir tik pradė- 
ję ieškote kito kandidato? Ar jūsų širdis daužosi iš susijaudinimo kiek- 
vieną kartą, kai susipažįstate ir pradedate vaikščioti į pasimatymus su 
nauju žmogumi? Ar prarandate ramybę, nebegalite miegoti, skaičiuoja- 
te minutes iki pasimatymo ir be paliovos rašote žinutes naujam meilės 
objektui? 

Bet staiga vieną dieną atsibundate ir suprantate, kad jūsų jausmai pa- 
sikeitė. Nebejaučiate pirminio susijaudinimo, todėl nutraukiate santy- 
kius ir puolate ieškoti kitų susižavėjimo objektų ir kitų santykių. Vėliau 
vėl kitų. Jei nesąmoningai atkartojate tą patį elgesio modelį ir tikitės skir- 
tingų rezultatų, gali būti, kad esate priklausomi nuo savo kūno sukuria- 
mos cheminės reakcijos į aistringą meilę. Ar nerimaujate, kad galite būti 
priklausomas nuo aistros? Štai keletas patarimų, padėsiančių geriau su- 
vokti savo elgesį: 


+ Ar pradėję naujus santykius jaučiatės pakylėti? 
+ Ar motyvacijai paskatinti nuolat trokštate iššūkių ir susijaudinimo? 
e Ar puikiai susitvarkote ir geriausiai dirbate, kai iškyla stresinės situ- 


acijos? 

+ Arsantykiams netekus pirminio žavesio puolate į depresiją ir nebesu- 
sitvarkote su savimi? 

+ Ar greitai keičiate partnerius ir nuo vienų santykių bėgate prie kitų? 

+ Ar nuo pat pradžių dažnai kritikuojate savo partnerį ir netrukus po 
pažinties pastebite jo trūkumus? 


Jei teigiamai atsakėte į kelis klausimus, dar nereiškia, kad turite pri- 
klausomybę nuo aistros. Tačiau jei atsakėte „taip“ į penkis ar į visus še- 
šis klausimus, patarčiau rimtai apsvarstyti savo tarpusavio santykių lū- 
kesčius, pasikonsultuoti su psichologu ar ieškoti kitokios psichologinės 
pagalbos. “ 


Aistra išblėsta visada, kad ir kokie tie santykiai būtų. Tačiau, kaip 
jau aptarėme šio skyriaus pradžioje, ją gali pakeisti stiprus abipusės 
meilės jausmas, dar tvirčiau sujungiantis du žmones. Tyrimais nu- 
statyta, kad egzistuoja dviejų rūšių meilė: aistringa, gyvuojanti santy- 
kių pradžioje, ir draugyste grindžiama meilė, atsirandanti vėliau kartu 
su stipriu draugystės bei bendrumo jausmu ir padedanti santykiams 
augti ir stiprėti. 

Patarimas 


Nuslūgus aistrai, abu partneriai jaučia pokyčius - naujus ir labai jaudi- 
nančius dalykus keičia nuobodi kasdienybė. Tai nereiškia, kad partneris 
staiga pasikeitė: pakito jūsų požiūris į pačius santykius. Pasikeičia pats 
meilės jausmas, bet dažniausiai santykiai išlieka visiškai tokie patys. 


Remdamasi savo ir kitų mokslininkų atliktais tarpusavio santy- 
kių tyrimais galiu teigti, kad ilgus metus kartu gyvenančių porų gy- 
venimo pamatas tikrai nebėra aistringa meilė. Paklausus: „Kokia yra 
jūsų meilės ir ilgalaikių, tvirtų tarpusavio santykių paslaptis?“, šios 
poros šypsodamosi pasakoja apie juos siejančią draugystę ir abipusę 

paramą. Draugyste grindžiama meilė, kurios pagrindas remiasi tar- 
pusavio pagarba, tvirtais draugystės ryšiais, yra ilgalaikių ir laimin- 
gų tarpusavio santykių paslaptis. Tačiau tai nereiškia, kad santykių 
pagrindas tėra draugystė. Aistra, romantika ir lytiniai santykiai - ne- 
atskiriama ilgalaikės draugyste paremtos meilės dalis. 


Ar žinote, kad?.. 


Pirmame knygos skyriuje sužinojote, kad iš jūsų smegenų nuotraukos 
mokslininkai gali nustatyti, ar esate įsimylėję. Moksliškai nustatyti, ko- 
kią stadiją — aistringos ar draugyste grindžiamos meilės - išgyvenate, 
taip pat įmanoma. Psichologas Artas Aronas ir jo kolegos iš Stouni Bru- 
ko universiteto, norėdami nustatyti, kaip smegenyse atsispindi meilė ir 
seksas, atliko smegenų magnetinio rezonanso tyrimus. Tam tikri sme- 
genyse vykstantys procesai, reiškiant mintis apie draugyste grindžiamą 
meilę, buvo registruojami vienoje smegenų dalyje, o mintys, susijusios su 
seksualiniu susijaudinimu, - kitoje smegenų dalyje. Panašumų užfiksuo- 
ta itin mažai. Todėl galima daryti išvadą, kad abu šie jausmai egzistuoja 
vienu metu, tačiau yra visiškai skirtingi, vienas su kitu mažai susiję. Bent 
jau mūsų smegenyse. 


Norėdami išlaikyti ilgalaikius santykius, turite suvokti, kaip mus 
paveikia aistra ir geismas. Šis suvokimas duoda šansą koreguoti lū- 
kesčius ir pakeisti požiūrį į save, tarpusavio santykius ir į partnerį. 
Užuot galvoję: „Kas mums atsitiko?“, išmokite ramiai pasakyti: „Nie- 
ko blogo nevyksta, mūsų santykiai vis dar tokie patys! Aš juk žinojau, 
kad laikui bėgant aistra išblėsta. Tai yra visiškai normalu.“ Tuomet 
galbūt nuspręsite kiek įmanoma puoselėti santykius ir padaryti viską, 
kad juos išlaikytumėte. 

Pasinaudokite toliau pateiktais penkiais patarimais ir jau dabar 
pritaikysite juos savo ir partnerio kasdienybėje. Jie padės išlaikyti ais- 
trą ir fizinį potraukį. 

e Išbandykite naujas veiklos sritis. Santykių pradžioje viskas, ką 
darėte kartu su partneriu, jus jaudino ir kėlė didelį pasitenkinimą. 
Atnaujinti šį pojūtį galite išmėgindami ką nors nauja ir dar nepatir- 
ta. Nueikite į naują restoraną. Nuvykite į žūklės kursus ar pradėki- 
te mokytis šokti salsą. Bet kokia nauja, neišbandyta veikla gali pa- 
keisti pirmą pasimatymą ir vėl atnaujinti prigesusius susižavėjimo 
vienas kitu jausmus. 

e Susikurkite paslaptingumo ir netikėtumo akimirkų. Paslaptin- 
gumas ir netikėtumai žadina romantiškos meilės pojūčius. Neišgy- 
venkite, tam tikrai nebūtina partnerei dovanoti tolimą kelionę ar 
sužadėtinę nustebinti tūkstančius kainuojančiu bilietu į populiarią 
televizijos laidą. Mažos staigmenos taip pat gali padėti. Pakvieskite 
ją ar jį į paslaptingą pasimatymą. Nustebinkite netikėtu kvietimu į 
mėgstamą restoraną per pietų pertrauką. Vidury savaitės padova- 
nokite gėlių. Be jokios priežasties. Arba paruoškite staigmeną - va- 
karienę žvakių šviesoje jūsų namuose. 

» Palaikykite adrenalino kiekį kraujyje. Tik pradėjus bendrauti, 
mūsų kraują užplūsta daug adrenalino. Padažnėja širdies pulsas, 
negalite miegoti, jūsų kūnas įsitempia iš susijaudinimo. Pamenate 
šiuos jausmus? Jūs ir vėl galite patirti tą patį. Aš jums tai pažadu! 
Imkitės veiklos, skatinančios adrenalino gamybą kraujyje. Tyrimais 
įrodyta, kad susijaudinimas, pakili nuotaika ir azartas persiduoda 
antrajai pusei. Įkopkite į kalno viršūnę, nueikite į atrakcionų par- 
ką, iššokite su parašiutu iš lėktuvo, drauge pažiūrėkite siaubo fil- 
mą. Tyrimais įrodyta, kad aktyvi fizinė veikla ar baimės jausmas 
smegenyse skatina gamybą tos cheminės medžiagos, kuri kaupia- 
si žmogui įsimylėjus ar seksualiai susijaudinus. Užsiimdami tokia 
veikla, apgausite savo smegenis, jos įtikės, kad adrenalino kiekis ir 
susijaudinimas kyla dėl jūsų santykių. Romantiška naktis garan- 
tuota. 

Visus šiuos jausmus susikurti galite ir savo namuose. Viena iš 
mano klienčių prisipažino, kad buvo beprotiškai įsimylėjusi savo 
vyrą, tačiau išgyveno dėl aistros stokos jųdviejų santuokoje. Pasiū- 
liau pabandyti kartu sportuoti savo namuose. Jie įsigijo bėgimo ta- 

kelį, svarsčių ir abu kartu draugiškai pradėjo lieti prakaitą. Nerei- 
kėjo nė savaitės, kaip jie ir vėl pradėjo lytiškai santykiauti per savo 
treniruotes! Vėliau ta pati klientė prisipažino, kad laikui bėgant ji 
ėmė labiau pasitikėti savimi, geriau jaustis ir į santykius žvelgti op- 
timistiškiau. 

+ Dažnai lieskite vienas kitą. Keletas pastarųjų metų tyrimų pabrė- 
žė emocinę ir fizinę prisilietimo naudą. Net menkiausias lietimasis 
gali sukelti saugumo, artumo jausmą ar susijaudinimą. Eidami gat- 
ve laikykitės už rankų, nepamirškite apsikabinti ir pasibučiuoti. Tai 
primins apie stiprų psichologinį tarpusavio ryšį. 

+ Išvykite trumpų atostogų. Bent dienai ir dviem išvykite kur nors 
kartu. Nuspręskite, kur abu norėtumėte nuvykti, ir taip padarykite. 
Kurkite bendrus atsiminimus. Toli vykti ir išleisti daug pinigų vi- 
siškai nebūtina. Išsirinkite vietą, kurioje jums niekas nesutrukdys, 
ir iš tiesų atsipalaiduokite. Pasirūpinkite, jog neliktumėte namuose. 
(Atleiskite, bičiuliai, bet pastatyti palapinę galiniame sode būtų ne- 
tinkama išeitis.) Tyrimų rezultatai patvirtina, kad išvykti iš namų 
ar pakeisti aplinką svarbu yra moterims. Namuose jos turi begalę 
veiklos: galvoja apie purvinų skalbinių krūvą, svarsto, ką pagamin- 
ti vakarienės, apie nesumokėtas sąskaitas, namų valymą ir kitus 
neatidėliotinus darbus. Atitrūkusios nuo kasdienių pareigų ir rū- 
pesčių, moterys jaučia didesnį seksualinį susijaudinimą, todėl pasi- 
rūpinkite, kad jūs ir jūsų partneris vyktumėte ten, kur galėtumėte 
atsipalaiduoti. 


Net jei visą jūsų laiką suryja nesibaigiantys darbai, pareigos ir 


vaikai, labai svarbu nepamiršti praleisti laiko kartu toli nuo visų rū- 
pesčių. 

Norite sutvirtinti tarpusavio ryšį? 
Įsigykite naminį gyvūnėlį! 


Naminiai gyvūnėliai sustiprina meilės jausmą, suteikia džiaugsmo ir iš- 
blaško vienatvę. Nustebsite sužinoję, kad naminiai gyvūnėliai turi teigia- 
mos įtakos ir jūsų tarpusavio santykiams! Tyrimais nustatyta, kad mūsų 
gauruoti ir plunksnuoti draugai padeda poroms štai tokiais būdais: 


I. Leidžia dalytis tapatybe. Gyvūnėlis leidžia porai dalytis ta pačia 
tapatybe: jūs ir jūsų partneris dabar esate „gyvūnėlio savininkai“. 
Rūpestis dėl naminio gyvūnėlio sustiprina tarpusavio ryšį, nes abu 
esate už jį atsakingi. 


banaį 
ban 


„ Kartu praleidžiate daugiau laiko. Įsigiję naminį gyvūnėlį, atrasite 
dar daugiau bendros veiklos galimybių. Kartu galite vesti auginti- 
nį pasivaikščioti, nueiti į šunims skirtą parką, pažaisti katės ir pe- 
lės žaidimą, vykti į specializuotą naminių gyvūnėlių parduotuvę ar 
lankyti dresavimo kursus. Leisdami laiką su savo augintiniu, pui- 
kiai atsipalaiduosite ir sustiprinsite abipusį ryšį. 


Įmonį 
Įaaungį 
kaąį 


„ Patirsite mažiau įtampos. Naminiai augintiniai yra džiaugsmo šal- 
tinis. Jie apsaugo mus nuo įtampos. Augintiniai gali sušvelninti iški- 
lusius konfliktus. Negi galima pykti ir bartis, kai vidury barnio au- 
gintinis glaudžiasi prie jūsų prašydamas paglostyti jam pilvą? 

IV. Jausite daugiau meilės. Meilė ir rūpestis, kuriuos jaučiame savo au- 

gintiniams, persiduoda ir žmonėms. Poros, auginančios naminius 

gyvūnėlius, labiau rūpinasi vienas kitu, dažniau sako komplimentus 
ir rodo vienas kitam daugiau dėmesio. 


Antra santykių paslaptis: 

Išliekite susikaupusius neigiamus jausmus 

Santykiams įsibėgėjus ir pirminiam Žžavesiui nuslopus, į partnerį pa- 
žiūrėsite kitomis akimis - aiškiai, gal net per daug aiškiai, įžvelgsite jo 
erzinančias savybes, blogus įpročius ir trūkumus. Pavyzdžiui, pradė- 
site pastebėti, kad jūsų partneris visada laiko televizoriaus nuotolinį 
pultą šalia savęs. Pykdami galite imti galvoti: „Kodėl jam nerūpi, ką aš 
noriu žiūrėti?“ O gal pamatysite, kad jūsų mergina nuolat palieka tik 

lašelį apelsinų sulčių pakelyje. Tuomet susierzinę mąstysite: „Nejau- 
gi ji iš tiesų tokia tinginė, kodėl negali nueiti į parduotuvę ir parnešti 
daugiau sulčių?“ Gali iškilti ir didesnių problemų: jūsų partneris, grį- 
žęs po sunkios darbo dienos, su jumis visiškai nebendrauja. Jis nepa- 
stebi jūsų — nei jūsų naujos šukuosenos, nei naujų drabužių. Pamiršta 
ir svarbias sukaktis bei iš anksto suplanuotus pasimatymus. 

Šie dalykai dar nėra pasaulio pabaiga, tai gal tiesiog juos ignoruo- 
ti? Jokiu būdu! Priešingai nei esate girdėję visą savo gyvenimą, šį kar- 
tą tikrai nereikėtų užgniaužti nuoskaudų ir apie jas nutylėti. Jei sten- 
giatės nekreipti dėmesio į mažas, jus erzinančias detales, laikui bėgant 
mažos nuoskaudos susikaups ir išaugs į didelį nepasitenkinimo jaus- 
mą. Tyrimais nustačiau, kad nesprendžiamos mažos problemos ir ne- 
sutarimai laikui bėgant pavirsta į skausmingą apmaudą, kurio atsi- 
kratyti ar rasti būdų jį sumažinti gali būti labai sunku. Dažniausiai 
mažos, atrodytų, nereikšmingos smulkmenos sukelia nepasitenkini- 
mą, temdo porų laimę ir galų gale atveda prie skyrybų. 

Kokia išeitis? Reikėtų dar pradžioje įprasti šias mažas nepasiten- 
kinimą keliančias smulkmenas aptarti joms iškilus. Kai jaučiate, kad 
nepasitenkinimo indas prisipildė, išliekite jį. Kalbėkitės apie tai, kas 
jus erzina. Nustebsite sužinoję, kad tokie menki nesutarimai dažnai 
išsprendžiami labai paprastai. Jei susierzinate kiekvieną kartą pamatę 
jos plaukus vonios kriauklėje, nekeldami balso paaiškinkite, kad jums 
tai nepatinka. Jei jus erzina jo įprotis automobilyje rūkyti cigarus, tai 
pasakykite ir pasiūlykite rūkyti lauke. Nepasitenkinimą keliantis el- 
gesys ir maži partnerio trūkumai („Jis niekada neįdeda nešvaraus ka- 
vos puodelio į indaplovę“) gali peraugti į pagarbos ir supratimo stoką 
(„Aš nerūpiu jam, juk tai mane liūdina ir erzina“). Taip įvyksta, kai 
poroje gyvenantys žmonės neaptaria juos erzinančių bendro gyveni- 
mo detalių. Jei problema pasirodo per didelė, kad galėtumėte ją tuoj 
pat išspręsti, suskirstykite ją į mažesnes, lengviau įveikiamas užduo- 
tis, kad rastumėte bent trumpalaikį sprendimą. 

Perspėjimas! 


Šis patarimas netaikomas tiems, kas neseniai pradėjo tarpusavio santy- 
kius. „Mažos“, nepasitenkinimą keliančios problemos turi būti spren- 
džiamos tik tada, kai jus sieja tvirtas abipusis pasitikėjimas. 

Trečia santykių paslaptis: 

Suvokite lyčių mąstymo skirtumus 

Ar bendraudami kartais pagalvojate: „Nesuprantu jo“, „Negaliu su- 
prasti, ko ji iš tiesų nori.“ Vyrai ir moterys turi labai daug panašumų, 
bet meilės ir tarpusavio santykių srityje jie mąsto ir elgiasi visiškai 
priešingai! Galbūt jau esate tai girdėję ir skaitydami šį sakinį pritaria- 
mai linkčiojate galvą, tačiau nustebtumėte sužinoję, kokie dideli vyrų 
ir moterų požiūrio į tarpusavio santykius skirtumai. Paslapties esmė 
yra juos išsiaiškinti ir panaudoti stiprinant santykius. 


MoTERYS IR TARPUSAVIO SANTYKIAI 
Pirmiausia aptarkime, ką turėtumėte Žinoti apie moteris ir tarpusa- 
vio santykius. 


1- ILGAI PRISIMENA NESUTARIMUS 

Pirmame knygos skyriuje sužinojote, kad vyrai ir moterys į konflikti- 
nes situacijas, nesutarimus ir ginčus reaguoja visiškai skirtingai. Savo 
tyrimais nustačiau, kad moterys ypač jautriai reaguoja į santykiuo- 
se iškylančias problemas ir konfliktus. Po barnio ar konflikto mote- 
ris apie jį galvoja ir negali jo pamiršti dar dvi ar tris dienas. Ji nuolat 
prisimena susidariusią situaciją ir iš naujo ją išgyvena. Moteris ana- 
lizuoja kiekvieną barnio detalę. Kitą dieną po konflikto ji dar kartą 
nori apie tai pasikalbėti su partneriu. Moterys trokšta viską iki galo 
suvokti ir kontroliuoti nesutarimus bei problemas, todėl jaučia porei- 
kį išsiaiškinti konflikto detales. Priešingai nei moterys, konfliktui tik 
pasibaigus, vyrai apie jį pamiršta ir mintimis prie jo nebegrįžta. Jiems 
tai baigtas reikalas. 

Kaip šią informaciją galite panaudoti stiprindami tarpusavio san- 
tykius? Jei esate moteris, prisiminkite, kad jūsų partneris nebūtinai 
norės dar kartą aptarinėti nesutarimo priežastis ir padarinius. Taip 
pat suvokite, kad jeigu partneris neprisimena visų ginčo, vykusio 
prieš dieną ar dvi, detalių, tai nereiškia, kad jis neteikė jokios reikš- 
mės iškilusiai problemai. Jo nuomone, jei kartą išsprendėte nesutari- 
mą, tai jis jau išspręstas. Vyras galvoja apie kažką kita. Jei esate vy- 
ras, neatsisakykite pakartotinai aptarti problemos ir pritarkite abiejų 
priimtam sprendimo būdui. Asmeniškai nepriimkite iškylančių pro- 
blemų ir jokiu būdu negalvokite, kad santykius ištiko krizė, nes jūsų 
draugė ar žmona ieško priekabių. 


2. UŽUOJAUTOS SVARBA 

Kai moteris su jumis dalijasi savo problemomis ir pasakoja apie sun- 
kumus, jai nebūtina, kad tą problemą išspręstumėte. Ji trokšta būti iš- 
klausyta, užjausta, ji nori išgirsti, kad ją suprantate. Tai padaryti galite 
pritariamai linkčiodami galvą, ją apkabindami ar tiesiog duodami su- 
prasti, kad tai, ką ji papasakojo, iš tikrųjų yra rimta ir kad jūs puikiai 
ją suprantate! Patarimai čia nebūtini. Jei esate moteris, prisiminkite, 
kad problemas vyrai nori išspręsti, todėl leiskite jam atsipūsti ir neuž- 
griūkite su visomis bėdomis iš karto. 


+. MOTERYS UŽMEZGA RYŠĮ BENDRAUDAMOS 

Kalbėdamasi ir dalydamasi asmenine informacija, moteris užmezga 
dvasinį ryšį su aplinkiniais. Jau pirmame skyriuje aptarėme, kad po- 
kalbis su artimu Žmogumi moteriai yra labai svarbus ir padeda nusi- 
raminti. Todėl neturėtumėte stebėtis sužinoję, kad reguliarus ir atvi- 
ras tarpusavio bendravimas yra moters laimės pagrindas. Jei norite 
užmegzti artimą ryšį su moterimi, turėtumėt leisti jai atsiverti ir pats 
išsipasakoti. Atidžiai jos išklausykite, užduokite klausimų, atsakyki- 
te jai (tiek žodžiais, tiek naudodami kūno kalbą), ir ji jausis laiminga. 
Jei esate moteris, prisiminkite, kad vyrai su aplinkiniais suartėja per 
bendrą veiklą - žaisdami kortomis, lošdami golfą ar stebėdami futbo- 
lo rungtynes. Taigi kai norėsite su juo pasikalbėti, kaip jis sutaria su 

nauju viršininku, sužinoti ateities planus ir išsiaiškinti, kaip jis jaučia- 
si dėl mamos ligos, pokalbį pradėkite vaikštinėdami molu, važinėda- 
miesi dviračiais ar žiūrėdami futbolo rungtynes. 


VYRAI IR TARPUSAVIO SANTYKIAI 
Ką turėtumėte žinoti apie vyrus ir tarpusavio santykius? 


1- VYRAI IR JŲ VEIKSMŲ ĮVERTINIMAS 

Vyrai trokšta, kad jų partnerės patvirtintų, jog jų veiksmai yra teisin- 
gi. Mano tyrimai rodo, kad ilgalaikius ir tvirtus tarpusavio ryšius su- 
kūrė tie vyrai, kurie jautėsi įvertinti, mylimi ir žinojo, kad moteris jais 
rūpinasi. Moterys taip pat nori jausti vyrų rūpestį, bet jų veiksmus ir 
mintis vertina dauguma kitų artimųjų — seserys, geriausios draugės, 
motinos ir net kaimynai. Vyrai kaip paprastai įvertinimo ir palaiky- 
mo nesulaukia iš nieko kito, tik iš savo partnerės. Jei esate moteris, ne- 
pamirškite to ir vis priminkite vyrui, koks jis svarbus. Taip padarysite 
jį laimingą. Pagirkite jį. Vidury dienos elektroniniu paštu nusiųskite 
netikėtą, jaudinantį laišką. Palaikykite jį už rankos. Nesulaukę tokio 
palaikymo ir patvirtinimo vyrai kremtasi, todėl kuo dažniau rodyki- 
te jiems savo meilę. 


Mano tyrimai patvirtino, kad ilgalaikius ir tvirtus tarpusa- 
vio ryšius sukūrė tie vyrai, kurie jautėsi įvertinti, mylimi ir 
žinojo, kad moteris jais rūpinasi. 


>. VYRAI SAVO JAUSMUS IŠREIŠKIA VEIKSMAIS, O NE ŽODŽIAIS 
Vyrai linkę veikti, o ne kalbėti, todėl savo jausmus sunkiai gali išreikš- 
ti žodžiais. Be abejo, jie gali išmokti reikšti savo jausmus žodžiais, bet 
jiems kur kas lengviau tai padaryti veiksmais — pripildant jūsų au- 
tomobilio benzino baką, pasiimant jūsų drabužius iš cheminės valy- 
klos ar ryte padarant jums puodelį kavos. Romantiška? Galbūt mote- 
riai taip nepasirodys, bet tai ir yra gryniausias vyro meilės įrodymas. 
Įvertinkite jo pastangas parodyti jums savo rūpestį. 

2. POKALBIS PRILYGSTA PROBLEMAI 

Vyrai nemėgsta kritikos. Moterims pradėjus kalbėtis apie jųdviejų 
santykius ir būtinybę kažką juose keisti, vyrai tai suvokia kaip kri- 
tiką. Moterys pokalbį gali pradėti turėdamos geriausių ketinimų, bet 
vyras, išgirdęs, kad partnerė nori „aptarti jų santykius“, priima tai 
kaip kaltinimą ir mano, kad jis yra kaltas dėl tariamų problemų. Tai- 
gi, moterys, paklausykite: kai norėsite aptarti tarpusavio santykius su 
savo partneriu, pirmiausia pagirkite vyrą ir įvertinkite jo stiprybę ir 
nuopelnus. Pasakykite jam, kad jis yra protingas, gražus, stiprus ir 
nagingas. Taip užglaisčiusios galimą vyrų gynybinę reakciją, pradė- 
kite pokalbį apie iškilusią problemą. 


Ketvirta santykių paslaptis: 

Linksmai leiskite laiką kartu 

Nieko nėra lengviau, kaip pasiklysti kasdieniuose rūpesčiuose, pa- 
reigose, šeiminiuose ir finansiniuose įsipareigojimuose, rūpinantis 
vaikais ir prižiūrint namus. Šiandieniame įtampos kupiname ir be- 
protišku greičiu skriejančiame pasaulyje poros pamiršta vieną labai 
svarbų tarpusavio santykių elementą - kartu patirtą džiaugsmą. Drau- 
ge linksmai leisti laiką ir džiaugtis yra paprasčiausias ir lengviau- 
sias būdas išlaikyti gražius tarpusavio santykius. Poros dažnai už- 
miršta, kaip svarbu kartu pasijuokti, pakvailioti ir pasilinksminti. 
Linksmybės tikrai neturi būti ištaigingos, tiesiog pasisvaidykite snie- 
go gniūžtėmis savo namo kieme. Raskite laiko abiejų mėgstamai vei- 
klai —- pasivažinėkite dviračiais, pasivaikščiokite parke ar pasižiūrė- 
kite mėgstamas sporto varžybas. Juokitės ir juokaukite vienas kito 
draugijoje, ir dažnai. 

Ar žinote, kad?.. 


Abipusis atvirumas, dalijimasis idėjomis ir mintimis su partneriu gero- 
kai sustiprina dvasinį tarpusavio ryšį. Išbandykite šį paprastą pratimą: 
popieriaus lape surašykite linksmo pasimatymo scenarijų ir paprašykite, 
kad jūsų partneris taip pat jį surašytų. Tuomet apsikeiskite užrašais. Jūs 
norėtumėte leistis į žygį (nors jūsų partneris ir namisėda). Jūsų partneris 
norėtų nuvykti į futbolo įžymybių muziejų (nors jūs apie sporto įžymy- 
bes nieko neišmanote). Tesėkite abu šiuos norus! Suplanuokite ir kalen- 
doriuje pasižymėkite, kai įvykdysite partnerio troškimą. Taip geriau pa- 
žinsite vienas kitą ir dar labiau suartėsite. 

Tyrimai rodo, kad linksmai kartu praleistas laikas ir paišdykavimai 
abiem partneriams suteikia daug naudos. Jausitės artimesni vienas ki- 
tam. Tai teigiamai paveiks jūsų sveikatą. Medicinos tyrimai padėjo išsi- 
aiškinti, kad juokas stiprina imuninę sistemą, mažina patiriamo streso 
lygi, fizinį skausmą ir diskomfortą ir net padeda numesti šiek tiek svorio. 
Pasak daktaro Maciejaus Buchovskio (Maciej Buchowski), dirbančio Van- 
derbilto universitete, tik penkiolika minučių juoko kasdien gali sudeginti 
tiek kalorijų, kad per metus jūsų svoris sumažės maždaug septyniais ki- 
logramais. O stiprus juokas sudegina tiek kalorijų, kiek daugiau nei pusę 
mylios trunkantis ėjimas. Juokas priverčia sparčiau plakti širdį, į darbą 
įtraukia nemažą dalį kūno raumenų, pagerina jūsų kraujo apytaką ir ve- 
nų funkcijas. Visa tai teigiamai veikia jūsų sveikatą. 

I Kokia viso to prasmė? 


Ar nemanote, kad svarbiausia gyvenime yra patirti džiaugsmą, sma- 
giai pasijuokti, jaustis laimingam ir įsimylėjusiam? Ir visa tai galima 
patirti su savo antrąja puse. Jei iš tiesų gerai leidžiate laiką ir džiau- 
giatės vienas kitu, tai ir yra įrodymas, kad tokių santykių visada troš- 
kote. Susipažinimas ir vienas kito pažinimas turi teikti malonumą ir 
kaip tik tai išlaiko jūsų kaip poros kuriamus ilgalaikius santykius. 

Sešto žingsnio santrauka 


+ Norėdami įsitikinti, ar jūsų tarpusavio santykiai jums tinka, pasinau- 
dokite Meilės daktarės patarimais, kaip tarpusavio santykiuose išlikti 
saugiam: (1) išsiaiškinkite, jaučiate tikrą meilę ar tik aistrą, (2) paklaus- 
kite savęs, ar pasitikite vienas kitu, kokios pagrindinės jūsų gyvenimo 
vertybės sutampa ir ar taikiai ir produktyviai sprendžiate iškilusius 
konfliktus. 

+ Pačioje santykių pradžioje jūsų kūną užvaldo biologinės cheminės re- 
akcijos, todėl nepastebite partnerio trūkumų ir neigiamų charakte- 
rio bruožų. Moksliniais tyrimais įrodyta, kad įžvelgti tikrąjį partne- 
rio veidą ir jį pažinti užtrunka nuo aštuoniolikos iki trisdešimt šešių 
mėnesių. 

+ Geismas ir aistra teikia didelį pasitenkinimą ir malonumą, bet ilga- 
laikius santykius galima sukurti tik tada, kai vyrauja draugyste grin- 
džiama meilė, kurios pagrindą sudaro abipusė pagalba, dvasinis artu- 
mas ir draugystė. 

+ Draugyste grindžiama meilė pasireiškia noru supažindinti partnerį su 
savo draugais ir šeima, mąstymu, kad esame „mes“, o ne „aš“, priimant 
svarbius gyvenimo sprendimus, ir asmeninės, intymios informacijos 
atskleidimu vienas kitam. 

+ Prieš įsipareigodami savo antrajai pusei, turėtumėte pagalvoti, ar iš 
tiesų ja pasitikite. Atvirai pasikalbėkite su gyvenimo partneriu ir ap- 
tarkite tokius svarbius klausimus kaip pasitikėjimas, ištikimybė ir pa- 
tikimumas. 

+ Su partneriu pasikalbėkite apie jųdviejų kertines gyvenimo vertybes. 
Arjos sutampa? Prieš įsipareigodami vienas kitam įsitikinkite, kad jos 
panašios. 

+ Ar ginčus sprendžiate produktyviai? Destruktyvus konfliktų spren- 
dimo būdas pasireiškia šaukimu ir vienas kito žeminimu. Jei taip el- 
giatės iškilus nesutarimams, yra dukart didesnė tikimybė, kad ateityje 
išsiskirsite. 

+ Aistra išblėsta laikui bėgant. Tačiau kaitinti kraują galite kitais bū- 
dais - darydami vienas kitam mažas staigmenas, užsiimdami adrena- 
lino teikiančia veikla, dažniau apkabindami vienas kitą ar kartais iš- 
vykdami į kelionę toli nuo namų. 

+ Mažos, atrodytų, nereikšmingos kasdienės problemos ir yra dažniau- 
sia skyrybų priežastis. Joms iškilus, nedelsdami pasikalbėkite apie tai 
su partneriu. 

+ Sustiprinti tarpusavio santykius galite išanalizavę vyrų ir moterų 
mąstymo skirtumus. Moterims būtina kalbėtis apie problemas; vyrai 
laukia palaikymo ir jų elgesio patvirtinimo. Moterys savo jausmus iš- 
reiškia žodžiais, vyrai - darbais. 

+ Paprasčiausias ir efektyviausias būdas išlaikyti puikius santykius yra 
juokas ir drauge linksmai praleistas laikas. 

Zvilgsnis į praeitį ir ateitį 


AGRINDINIS ŠIOS KNYGOS TIKSLAS buvo įtikinti skaitytoją, kad įma- 
P. iš naujo atrasti meilę ir kad šį kartą toji meilė bus tikra ir 
ilgalaikė. Kodėl tuo esu tokia tikra? Tam turiu paprastą priežastį: 
patarimų, pateikiamų šioje knygoje, nerasite niekur kitur, jie parem- 
ti dvidešimt penkerius metus trukusio išplėstinio, dar nepublikuo- 
to PPM tyrimo rezultatais, taip pat ilgalaike mano kaip santuokos ir 
šeimos psichologės darbo patirtimi, kitų mokslininkų atliktų tyrimų 
apie santykių kūrimą, lytinius santykius, santuoką ir meilę rezulta- 
tais. Tai tikrai nėra tik dar viena knyga apie meilę ar dar viena knyga 
apie partnerio paieškas. Tai vadovas, suteiksiantis jums galimybę ras- 
ti „tikrąją“ meilę, pirmiausia atnaujinus tikrąjį „aš“ iš vidaus ir išorės: 
pažvelgiant į savo vidų, iš naujo atrandant ir suvokiant savo norus bei 
poreikius (ne kokio kito Žmogaus norus) ir visą šią naują informaci- 
ją panaudojant jums tinkamo partnerio paieškoms. Visi šeši knygoje 
pateikti žingsniai remiasi konkrečiais ir naujaisiais mokslinių tyrimų 
rezultatais, kurių patikimumas jau ne kartą įrodytas. Atėjo metas juos 
pritaikyti ir savo gyvenime! 

Jei dar neskaitėte šios knygos, mintys apie naujo partnerio paiešką 
tikriausiai baugina ir atgraso. Tikėtina, kad keletas pastarųjų bandy- 
mų ieškoti tinkamo partnerio ir vaikščioti į pasimatymus buvo labai 
nesėkmingi ir jūs dar labiau išsigandote. O galbūt perskaitėte kitų 
knygų apie meilę ir išbandę sėkmę kurdami naujus santykius suvo- 
kėte, kad jums ir vėl nepasisekė. Jūs esate ne vieni. Suprantu, kaip jums 
sunku. Jūsų kančioms pagaliau atėjo galas. Dabar galėsite giliai įkvėp- 
ti ir daugiau nebejausti nerimo, baimės ir abejonių. Dabar savo ran- 
kose turite detalų ir lengvai skaitomą žemėlapį, padėsiantį nugalė- 

ti meilės pasaulį, atgauti pasitikėjimą savimi ir susirasti jums skirtą 
žmogų. 

Šešiuose knygos skyriuose pateikta nemažai informacijos, todėl 
dar kartą peržvelkime tai, ką jau sužinojome. Kelias į naują meilės ku- 
piną gyvenimą prasideda nuo šešių paprastų žingsnių, kuriuos leng- 
vai pritaikysite savo kasdieniame gyvenime. 


Pirmas žingsnis: 
Peržvelkite savo lūkesčius 


Atėjo metas persvarstyti ir pakoreguoti vidinius įsitikinimus apie 
meilę ir tarpusavio santykius ir atsisakyti pasenusių pažiūrų. Idėjos 
apie meilę, santykius, santuoką ir skyrybas, kuriomis esame įtikėję, 
kyla iš įsisenėjusių klaidingų įsitikinimų ir praeities kartų sukurtų 
mitų. Tačiau šiandien mokslas pateikia naujų įrodymų ir faktų, ku- 
riais vadovaudamiesi galite sukurti naujus ir laimingus tarpusavio 
santykius. Jūsų kelionė prasideda nuo paskutinio išsiskyrimo su bu- 
vusiu partneriu. 

Ne kartą esate girdėję, kad išsiskyrę turėtumėte išlaukti tam tik- 
rą laiką, išgyti ir tik tada pradėti ieškoti naujos meilės. Tačiau tai ne- 
tiesa. Tyrimais nustatyta, kad dauguma moterų apverkia ir susitai- 
ko su santykių pabaiga, dar jiems galutinai nenutrūkus. Kai santykiai 
pagaliau nutrūksta, jos jau būna pasiruošusios naujai meilei. Vyrai, 
priešingai, turi sulaukti realaus, fizinio išsiskyrimo, apmąstyti savo 
jausmus ir tik tada ima ieškoti naujos partnerės. Ne kartą buvome mo- 
komi išsiskyrę strimgalviais nepulti į naujas pažintis, tačiau tiesa yra 
tokia, kad galite pradėti susitikti su kitais žmonėmis tuomet, kai jau- 
čiate, kad tam atėjo tinkamas metas. 

Mokslas taip pat paneigė ir kitą visuotinai įsigalėjusį įsitikinimą 
apie lyčių elgesį įsimylėjus. Ne moterys, o vyrai įsimyli pirmi - grei- 
tai ir labai stipriai. Savo asmeniniais išgyvenimais ir emocijomis vy- 
rai dalijasi su moterimis, vyrams savo jausmų neatskleisdami. Meilės 
reikaluose moterys būna kur kas atsargesnės ir išrankesnės nei vy- 
rai. Tačiau meilę ir nuoširdumą draugams bei draugėms jos dovano- 

ja atvira širdimi ir dalijasi su jais slapčiausiais savo išgyvenimais. Šie 
faktai padeda suvokti, kodėl taip skiriasi vyrų ir moterų elgesys ir po- 
žiūris į tarpusavio santykius. Moterys neturėtų stebėtis, jei vyras, su 
kuriuo susitikinėja dar visai neilgai, pasirodys per daug jausmingas 
ar per atkakliai jūsų siekiantis. Tikėkite, jo jausmai nuoširdūs ir tikri. 
Tačiau kol vyras atsiveria jums, užtrunka laiko. Todėl apsišarvuokite 
kantrybe. 

Kantrybe apsiginkluoti vertėtų ir per pirmus pasimatymus. Per di- 
delis atvirumas, bent jau pačioje santykių pradžioje, gali sugriauti to- 
lesnių santykių perspektyvą. Mokslininkai nustatė, kad per greitas ir 
per atviras bendravimas, per pirmus pasimatymus atskleidžiant daug 
asmeninės informacijos apie praeitį, gyvenimą ir buvusius santykius, 
iš tiesų atstumia žmones! Žmogus, apie save pasakojantis visiems iš 
eilės, neišsiaiškinęs, ar pašnekovas patikimas, sudaro per daug atviro 
ir patiklaus asmens įspūdį. Sėkmingų pasimatymų paslaptis yra pa- 
lengva, po truputį atskleidžiama asmeninė informacija. 

Kokius kitus mūsų sąmonėje įsigalėjusius mitus paneigia mokslas? 
Nustatyta, kad priešingybės traukia viena kitą, tačiau jų kuriami tar- 
pusavio santykiai toli gražu neneša džiaugsmo, laimės ir pasitenkini- 
mo, turinčio lydėti ilgalaikius ir tvirtus tarpusavio ryšius. Priešingy- 
bių santykiai dažniausiai būna trumpi ir audringi. Poras ilgus metus 
kartu laiko panašumai - panašios gyvenimo vertybės, pomėgiai, ho- 
biai ir bendras gyvenimo pamatas. 

Kitas mokslo paneigtas mitas tas, kad konfliktai ir nesutarimai ne- 
išvengiamai veda prie skyrybų. Tikrovėje ginčai ir nesutarimai reiš- 
kia viena - jūs sprendžiate iškilusias problemas. O tai yra labai gerai. 
Mano tyrimai taip pat rodo, kad laimingiausios poros kaip tik tos, 
kurios prisipažįsta, kad dažnai ginčijasi. Poros, teigiančios, kad nieka- 
da nesipyksta, iš tiesų jaučiasi labai nelaimingos ir nepatenkintos savo 
santykiais! Jokiu būdu neskatinu jūsų inicijuoti kontliktinių situacijų. 
Venkite didelių dramų ir problemas spręskite produktyviai ir taikiai. 
Šį patarimą galima pritaikyti visiems jūsų gyvenimo santykiams, taip 
pat ir ryšiams su buvusiu partneriu, šeima ir naujai rasta antrąja gy- 
venimo puse. 

Antras žingsnis: Pakeiskite požiūrį į praeitį ir 
pradėkite nuo nulio 


Antrasis žingsnis naujos meilės link yra suvokti vidines baimes, jaus- 
mus ir emocijas, kurios tarsi nereikalingas balastas velkasi jums iš pa- 
skos ir sieja su skausmingais praeities išgyvenimais. Išsiaiškinti ir pa- 
šalinti šias nuoskaudas ir emocijas turite tam, kad ir vėl sugebėtumėte 
atsiduoti ir rūpintis naujuoju gyvenimo partneriu. Visi širdyje nešio- 
jamės jausmus, užsilikusius iš praeities. Jei naujus santykius be palio- 
vos lyginsite su jau nutrūkusiais, nesugebėsite jų išlaikyti ir jiems kur- 
ti skirti pakankamai dėmesio ir jėgų. Tyrimais nustatyta, kad vyrai ir 
moterys, sugebėję neutralizuoti jausmus, susijusius su praeitimi - ne- 
bejausti nei neapykantos, nei meilės buvusiam partneriui - sulaukė 
daugiausia sėkmės ieškodami naujos meilės. 

Atsikratyti su praeitimi susijusių emocijų reikėtų atidžiai minty- 
se peržvelgiant savo praeitį. Ar galite objektyviai ir aiškiai pažvelgti 
į buvusius tarpusavio santykius? Kokius įsivaizduojate gerus, jums 
laimę teikiančius tarpusavio santykius? Paprasčiausiai suvokę, kad 
nutrūkę santykiai jums neteikė laimės, buvo žlugdantys ir visiškai 
jums netinkantys, galėsite pagaliau pateisinti ir suvokti jus užplūdu- 
sius jausmus, suteikti prasmę santykių pabaigai ir, atsikratę praeities 
nuoskaudų, pradėsite iš naujo kurti gyvenimą. Atraskite konstrukty- 
vių ir veiksmingų, susikaupusių emocijų išvadavimo būdų: savo ne- 
pasitenkinimą išliekite sporto klube, savyje atradę menininko gyslelę 
grokite instrumentu, užsiimdami kita meno rūšimi, ar paprasčiausiai 
leidę sau iš širdies išsirėkti (patikėkite, tai padeda!) Į pagalbą pasitel- 
kite draugus ir artimuosius - papasakokite jiems, kas įvyko, ir aptar- 
kite susiklosčiusių įvykių priežastis. 

Neutralizavę savo jausmus, pagaliau pakeisite požiūrį į tarpusavio 
santykius. Išmoksite, kaip, užuot sau ar partneriui metus kaltinimus, 
kaltinti situaciją ar pačius santykius. Tuomet išmoksite pašalinti nei- 
giamas, su praeitimi susijusias mintis. Ar po skyrybų teko parduoti 
namą? Ką gi, atėjo laikas gyventi ten, kur visada troškote. Ar gavote 
teisę auginti vaikus vieni? Laiko, praleisto kartu su vaikais, tikrai ne- 
sigailėsite. 

Jei jausite poreikį, atsikratykite visų senų, praeitį primenančių 
daiktų ir baldų. Netrukus pastebėsite, kaip nerimą, nuoskaudas ir 
širdgėlą pakeis neutralūs jausmai bei mintys: „Mes tiesiog atšalome“ 
arba „Buvome tam per jauni“. Tai pagaliau suvokę pajausite, kad jau 
esate pasirengę kurti naujus tarpusavio santykius. 


Trečias žingsnis: Pasiryžkite atlikti 21 dienos 
veiksmų planą 


Čia aptarėme, kaip pakoreguoti savo elgesį ir kasdienius įpročius. 
Kalbama apie mažus, paprastus pokyčius, atversiančius duris nau- 
joms patirtims, praplėsiančius jūsų akiratį ir sudarysiančius sąlygas 
susipažinti su naujais žmonėmis. Įgiję naujų įpročių ir šiek tiek pako- 
regavę senus, laikydamiesi dvidešimt vienos dienos veiksmų plano, 
pastebėsite, kaip keičiasi jūsų emocijos ir įsitikinimai. Po išsiskyrimo 
ar skyrybų Žmonės dažniausiai elgiasi taip, kaip nuo seno yra įpratę, 
nes tai suteikia saugumo jausmą. Tačiau mano ilgalaikiai tyrimai ro- 
do, kad tie vienišiai, kurie išdrįsta pakeisti nusistovėjusį elgesį ir ne- 
grįžta prie senų įpročių, turi dukart didesnę galimybę iš naujo atrasti 
meilę! Savo kasdienybę paįvairinę bent viena naujove, patirsite nejįti- 
kėtinų pasikeitimų ir galimybių. Pabandykite ir patys tuo įsitikinsite. 

Tirdama taip pat nustačiau, kad naują patirtį garantuoja šios pen- 
kios pagrindinės kasdienio gyvenimo naujovės: 


+ Pakeiskite savo darbo valandas. Niekada negalite būti tikri, kokių 
netikėtumų pateiks ar kiek galimybių sutikti naują žmogų suteiks 
„Naujai atrastas“ laisvas laikas. 

+ Pakalbėkite su aplinkiniais. Bendraudami su jus supančiais žmo- 
nėmis, aiškiau suvoksite, kaip jie jus mato iš šalies, ir pakeisite po- 
žiūrį į save. 

+ Atraskite naują bendravimo pinigų tema būdą. Nauji žodžiai ir 
posakiai, vartojami kalbant apie pinigus, padės išvengti praeityje 
padarytų klaidų. 

+ Pakeiskite savo bendravimo su aplinkiniais būdą. Išmokite tin- 
kamai pasirinkti laiką, kada pradėti pokalbį, kada sakyti, ką galvo- 
jate (ar ko tikrai norite), o išmokę įdėmiai išklausyti savo pašnekovą 
sustiprinsite tarpusavio ryšį su naujuoju partneriu. 

+ Išmokite naujų konfliktų sprendimo būdų. Tinkamas elgesys iš- 
kilus nesutarimams ar konfliktams turi kur kas didesnę įtaką san- 
tykiams nei pats konfliktas ir jo priežastys. Ginčydamiesi galvokite 
ne apie nepakeičiamus dalykus, o apie tai, kokiomis priemonėmis 
konfliktą spręsti. 


Ketvirtas žingsnis: 
Atraskite save iš naujo 


Mu 


Pakeitę savo elgseną, galite pradėti telktis į tikrąjį „aš“ ir pamažu iš 
naujo atrasti naująjį save. Siekiant naujos meilės čia kalbama apie ban- 
dymą iš naujo pažinti save, apie tai, kaip suvokti savo norus, planus ir 
troškimus, kaip išmokti susikoncentruoti į tai, kas svarbu jums, o ne 
buvusiam partneriui. Taigi vėl atradę save iš naujo, atgausite pasitikė- 
jimą savimi ir suvoksite, kokio partnerio trokštate. Kelionę į save pra- 
dėkite nuo trijų dalių pagalbinių priemonių rinkinio. 

Pradžioje nustatykite kertines savo gyvenimo vertybes. Kas jums 
yra svarbiausia? Galbūt finansinis stabilumas? Jūsų šeima? Dvasingu- 
mas? Karjera? Ar sveikas gyvenimo būdas? 

Labai atidžiai pasižiūrėkite į save iš šalies. Pažvelkite į tokį žmogų, 
koks esate šiandien. Ko jums trūksta gyvenime? Ar patys sau nelei- 
džiate tapti tokia asmenybe, kokia trokštate būti? Būkite atviri sau ir 
įgyvendinkite troškimus. Pradėkite nuo mažų žingsnelių: išvardyki- 
te pagrindinius tikslus, nuspręskite, ką gyvenime norėtumėte pakeis- 
ti, pakoreguoti ar patobulinti. Susikurkite veiksmų planą. Reguliariai 
paskatinkite ir pagirkite save, nepamirškite siekti ir laikui bėgant per- 
žiūrėti užsibrėžtų planų ir didžiuokitės visais savo laimėjimais. 

Išsiaiškinę, kas esate ir kuo norite būti, ir pamažu artėdami prie 
tikslo, suvoksite, kokio partnerio turite ieškoti. Pasinaudokite mano 
pateiktais penkiolika pratimų ir surašykite, kokiais būdo ir charakte- 

rio bruožais turi pasižymėti jūsų antroji pusė. Sąrašą dažnai peržiūrė- 
kite ir niekada nepamirškite ir nenuvertinkite savo troškimų bei po- 
reikių tarpusavio santykiuose. 


Penktas žingsnis: 
Rizikuokite ir paverskite svajones realybe 


Čia kalbama, kaip su pasitikėjimu pradėti naujo žmogaus paieškas, 
padaryti neišdildomą pirmą įspūdį ir nueiti į keletą puikių pirmųjų 
pasimatymų. Dabar, užsibrėžę asmeninius tikslus, suvokę savo įsiti- 
kinimus, emocijas, pakoregavę elgesį ir tapę nauju žmogumi, esate 
pasirengę sutikti savo antrąją pusę. Tyrimų apie vienišus žmones ir 
tarpusavio santykius rezultatai atskleidžia pagrindinius, veiksmin- 
giausius būdus, kaip sutikti „tą vienintelį“: tai (1) dalyvavimas grupi- 
nės veiklos susitikimuose, (2) aklieji pasimatymai ir (3) interneto pa- 
žinčių portalai. 

Dalyvavimas grupiniuose įvairios veiklos užsiėmimuose gali pa- 
dėti daugeliu aspektų: bendraudami su naujais pažįstamais, tarp 
žmonių jausite mažiau susijaudinimo, dažnai matysitės su tais pačiais 
asmenimis, turėsite bendrą, jus siejantį pomėgį, apie kurį galėsite pa- 
sikalbėti. Tiesa ta, kad nuolat matydami kitą žmogų, įgyjate vis dau- 
giau galimybių iš tiesų jį pamėgti ir pajausti simpatiją. Šis reiškinys 
vadinamas „ilgalaikio matymo efektu“. Taigi jei norite sudaryti puikų 
įspūdį, dažnai dalyvaukite savo mėgstamos grupės susibūrimuose. 

Dar vienas puikus naujų pažinčių mezgimo būdas yra aklieji pa- 
simatymai. Jie dažnai būna sėkmingi, todėl kad susitinkate su žmo- 
nėmis, su kuriais jus nori suvesti draugai ir artimieji. Jų manymu, tie 
žmonės panašūs į jus. O kaip jau žinote, kuo daugiau panašumų turi- 
te, tuo sėkmingesnius santykius galite sukurti. 

Trečias ir turbūt pats populiariausias susipažinimo būdas yra in- 
terneto pažinčių svetainės. Apie 20 procentų interneto pažinčių sve- 
tainių lankytojų jose rado ilgalaikį gyvenimo partnerį ar sutuoktinį — 
tai sudaro net apie keturis milijonus porų, gyvenančių Jungtinėse 
Amerikos Valstijose. Tai puikus pažinčių paieškos būdas - galite susi- 

pažinti su pasiūla, viską atlikti jums priimtinu tempu ir visiškai kon- 
troliuoti situaciją. Galite skaityti kitų dalyvių anketas, susipažinti su 
žmogumi dar prieš eidami į pirmąjį pasimatymą ir turite galimybę 
susitikti su keletu žmonių vienu metu! 

Norėdami pasinaudoti visomis interneto pažinčių tinklalapių tei- 
kiamomis galimybėmis, pirmiausia išsirinkite jums priimtiniausią 
svetainę (gal esate gyvūnėlių globėjas, gal vyresnio amžiaus žmogus, 
o gal priklausote tam tikrai rasinei grupei); savo internetinėje anke- 
toje pateikite kuo daugiau naujesnių nuotraukų; būkite atviri rašyda- 
mi apie save; siųskite elektroninius laiškus ir neleiskite žmogaus iš- 
vaizdai ar pirmam įspūdžiui, susidarytam skaitant anketą, prarasti 
susipažinimo galimybę. Pasinaudokite mano duotais saugumo pata- 
rimais, nes pasinėrę į naujų pažinčių pasaulį turite laikytis tam tikrų 
atsargumo taisyklių. 

Pradėję vaikščioti į pasimatymus žinokite, kad tolesnių santykių 
sėkmė daugiausia priklauso nuo pirmo įspūdžio. Pirmasis naujai su- 
tikto Žmogaus įspūdis žmonių atmintyje išlieka labai ilgai, norite jūs 
to ar ne. Pasistenkite padaryti neišdildomą pirmą įspūdį apie save: 
iš anksto suplanuokite pasimatymo eigą — parodykite, kad į pažintį 
žiūrite rimtai. Pokalbyje negvildenkite sudėtingų temų, naudokite ne- 
tiesioginį bendravimo būdą, kad užmegztumėte emocinį ryšį, daug 
juokitės ir juokaukite (vadovaukitės teigiamomis mintimis!), savo su- 
sidomėjimą parodykite naudodami kūno kalbą ir nepamirškite, kad 
pati svarbiausia taisyklė — niekada, pabrėžiu — niekada nekalbėkite 
apie savo buvusį partnerį. 


Šeštas žingsnis: 

Sukurkite santykius visam gyvenimui 

Paskutinis šeštas žingsnis ieškant naujos meilės parodo, ar jūsų nau- 
jieji santykiai yra tinkami ir kokybiški. Be abejo, galite jaustis laimingi 
vien dėl to, kad pagaliau esate ne vieni. Tačiau to nepakanka! Privalo- 
te įsitikinti, kad santykiai turi ateitį, ir, jei taip, privalote įgyti tam tik- 
rų įpročių, padėsiančių išlaikyti meilę ateityje. 

Įvertinti, kaip klostosi santykiai, galite atsakydami į šiuos du klau- 
simus: 


1. Įsiklausykite į savo jausmus. Ar iš tiesų mylite? O gal esate apa- 
kinti savo kūno biologinių cheminių reakcijų? Jei galvojate apie sa- 
ve ne kaip „aš“, bet kaip „mes“ ir darote įtaką vienas kito sprendi- 
mams, tikėtina, kad tikrai mylite. Tačiau jeigu be paliovos galvojate 
apie naująjį partnerį, jeigu jausmai greitai atšąla ir nuo vienų san- 
tykių bėgate prie kitų, susimąstykite apie tikruosius savo jausmus. 

2. Įvertinkite savo tarpusavio santykius. Atsakykite į šiuos tris 
klausimus ir nustatykite, ar dabartiniai tarpusavio santykiai yra 
rimti ir turi ateitį: (a) ar jūs ir partneris pasitikite vienas kitu, (b) ar 
jūsų kertinės gyvenimo vertybės sutampa, ar yra panašios ir (c) ar 
mokate konfliktus spręsti konstruktyviai ir taikiai, ar atvirkščiai, 
vienas iš jūsų į ginčus reaguoja ypač jautriai? 


Jei į šiuos klausimus atsakėte teigiamai, galite tikėtis, kad esate tei- 
singame kelyje. Tuomet pats laikas išmokti tam tikrų elgesio taisyklių 
ir paversti jas įpročiais. Jie padės santykius sustiprinti ir išlaikyti mei- 
lę. Aistrą kurstykite imdamiesi abiem naujos ir įdomios veiklos arba 
tokios, kuri didina adrenalino kiekį kraujyje, darykite vienas kitam 
mažas staigmenas, dažniau apkabinkite vienas kitą ir būtinai išvyki- 
te toli nuo namų ir kartu atsipalaiduokite. Nepasitenkinimą kelian- 
čias mažas smulkmenas pasistenkite aptarti nedelsdami. Neleiskite 
neišsakytiems jausmams susikaupti į didelį kartėlio gumulą, kurį bus 
sunku išnarplioti vėliau. Ir svarbiausia - džiaukitės ir juokaukite. 


| Antras apsilankymas pas Šoną ir Betę 


Knygoje susipažinote su įdomių ir nepakartojamų žmonių, dalyva- 
vusių mano ilgalaikiame tyrime, istorijomis. Čia pateikta pasakojimų 
apie jų skyrybas, meilę ir netikėtus sunkumus bei išbandymus. Šios 
poros dalijosi savo džiaugsmu ir skausmu, o iš naujo atradę meilę, 
skleidė naujai užgimusią viltį. Kas gi nutinka dviem žmonėms, kurie 

pasinaudoja knygoje pateiktais patarimais? Dar kartą aplankykime 
Šoną ir Betę, porą, su kuria supažindinau pačioje knygos pradžioje. 

Pirmame knygos skyriuje pasakojau apie Šoną ir Betę, susipaži- 
nusius dar koledže. Jei pamenate, rašiau apie Šono širdgėlą, Betei pa- 
prašius skyrybų. Pirmus šešis mėnesius po skyrybų vyras gydėsi sa- 
vo širdies žaizdas ir svarstė, ko tikėtis iš meilės, tarpusavio santykių, 
Betės ir iš savęs. Ginčai Šonui visada kėlė nerimą, todėl santuokoje su 
Bete vengdavo konfliktuoti ir aiškintis santykius. Tačiau pažvelgęs at- 
gal jis suvokė, kad niekada neišreiškė savo jausmų. Kodėl jis manė, kad 
atvirai kalbėtis vienam su kitu nėra būtina, praėjus šiek tiek laiko, jis 
nebegalėjo suvokti. 

Betei išėjus, jis kovojo su palikto Žmogaus pykčiu ir gėdos jausmu. 
Šonas pradėjo lankyti sporto klubą, įsigijo keturkojį draugą Česterį, 
garaže pasikabino bokso kriaušę ir rado būdų, kaip išlieti susikaupu- 
sias emocijas. Pamažu, kaip patariama antrame knygos skyriuje, kaltę 
nuo savo pečių jis perkėlė patiems santykiams ir, laikui bėgant, priė- 
jo prie išvados, kad jis ir Betė buvo per jauni ir ne tokie panašūs, kaip 
jiems anksčiau atrodė. 

Šonas suvokė, kad dar turi galimybę rasti iš tiesų jam tinkamą 
partnerę, todėl nusprendė pakeisti savo gyvenimą. Vyras buvo kuklus 
iš prigimties, tad, nusprendęs tobulinti savo komunikacinius gebėji- 
mus ir atsikratyti perdėto kuklumo, susikūrė veiksmų planą. Drau- 
gai, norėdami palaikyti, lydėdavo jį į įvairius renginius, o eidamas 
į artimųjų suorganizuotus akluosius pasimatymus, visada iš anksto 
pasiruošdavo, apie ką kalbės su naująja pažįstama. Keturias savaites 
intensyviai padirbėjęs, Šonas pastebėjo savo veiklos rezultatus. Gimė 
naujasis Šonas! Jis dažnai išeidavo iš namų ir bendravo su žmonėmis, 
nustojo kas naktį valgyti picą tame pačiame restorane ir net numetė 
nemažai svorio (dėl to, kad ėmė sportuoti ir atsisakė picos)! 

Vieną dieną sporto klube Šonas sutiko Kristiną. Kadangi jau buvo 
atsikratęs savo kuklumo, be didelio jaudulio paklausė jos nuomonės 
apie penktadieniais vykstančias suktuko treniruotes. Kristiną vyriš- 
kis jau buvo matęs anksčiau, kai ši su dideliu sportiniu krepšiu eidavo 
į suktuko užsiėmimus. Puiku, kad jis pastebėjo šią moterį - Kristina 

ir Šonas jau draugauja trejus metus ir vis dar beprotiškai yra įsimylė- 
ję vienas kitą. 

Betė savo ruožtu taip pat daug mąstė apie savo įsitikinimus, emo- 
cijas ir lūkesčius. Tačiau visas atsinaujinimo procesas jai užtruko šiek 
tiek ilgiau. Ji susitikinėjo su vyrais, bet naujų tarpusavio santykių dar 
nesukūrė. 

Nors ir buvo skyrybų iniciatorė, Betė iki šiol jautė kaltę ir vis pa- 
gaudavo save svarstant, ar nepadarė klaidos. Ypač tuomet, kai Žžvelg- 
davo į senus nuotraukų albumus, kalbėdavo su Šono mama telefonu 
ar pravažiuodavo pro jųdviejų su Šonu kadaise pamėgtą restoraną. 
Atsikratyti kaltės jausmo ir kitų po skyrybų susikaupusių neigia- 
mų emocijų Betei buvo nelengva. Mažiau bendrauti su Šono šeimos 
nariais jai taip pat sunkiai sekėsi. Tai tik dar labiau kenkė situacijai. 
Pagaliau ji nusprendė, kad atėjo laikas išlieti pyktį ir parašyti laišką 
buvusiam sutuoktiniui. Tada Betė atsikratė visų Šoną primenančių 
daiktų bei nuotraukų ir nutraukė ryšius su jo mama. 

Moteris taip pat pakeitė požiūrį į save - ji nebėra tokia, kokią ją 
troško matyti Šonas: mėgstanti bendrauti, draugijos siela (nes jis buvo 
labai kuklus) ir visada pasiruošusi bet ką padaryti dėl šeimos. Ne per 
seniausiai Betė sudarė ir jau perrašė penkiolikos geidžiamų partnerio 
savybių sąrašą. Tai užtruko šiek tiek laiko, nes jos draugė Emi neno- 
rėjo sutikti su keletu sąraše išvardytų savybių. Peržiūrėtą ir pataisytą 
sąrašą ji visada nešiojasi savo rankinuke. Betė pradėjo lankyti prancū- 
zų kalbos pamokas savo bendruomenės centre, įkėlė naujų nuotraukų 
į savo anketą interneto pažinčių svetainėje ir nuolat primena aplinki- 
niams: „Jei pažįstate man tinkantį žmogų, žinokite - aš pasiruošusi 
užmegzti naujus santykius!“ | 

i a. kad po neseniai nutrūkusių tarpusavio santykių ir vėl 
ieškote naujo gyvenimo partnerio. Galbūt išgyvenote skyrybas, ir 
vienatvė pernelyg slegia. Norėtumėte sutikti Jį arba Ją, tačiau bijote 
pakartoti praeities klaidas ir nusivilti. Jūsų galvoje knibžda abejonės: 
Kaip pamiršti buvusį partnerį ir nebegrįžti į praeitį? Koks žmogus man būtų 
tinkamiausias? Ar man ne per vėlu viską pradėti iš naujo? Kaip vėl išmokti 
pasitikėti ir rasti gyvenimo palydovą? Dargi mažytis nepasitikėjimo vel- 

niukas šnibžda į ausį: Ar apskritai verta dėl to stengtis? 


Knygos autorė, psichologė Terri L. Orbuch net 25 metus tyrinėjo 
santuokų ir skyrybų problematiką ir yra įsitikinusi, kad rasti naują 
gyvenimo meilę tikrai įmanoma. Knygoje ji pateikia paprastų ir 
praktiškų patarimų, kurie padeda vienišiems žmonėms užmegzti 
ir išlaikyti tvirtus tarpusavio santykius. Visi šie patarimai ir išvados 
grįsti moksliniais tyrimais. 


SUŽINOSITE: 

v Aštuonis mitus apie tarpusavio santykius, kurie kenkia jūsų 
tarpusavio ryšiui; 

v Kad menkus santykius su savo buvusio partnerio šeimos nariais 
palaikantys žmonės meilę iš naujo atranda daug dažniau nei tie, kurie 
vis dar artimai bendrauja su buvusiojo šeima; 

v Kadvienišiai, kurie pakeičia nors vieną įsisenėjusį įprotį, turi dukart 
didesnę tikimybę atrasti naują gyvenimo meilę; 

V Kodėl laimingiausios yra poros, kuriose finansiniai reikalai tvarkomi 
skyrium vienas nuo kito. 

